Dimā (tēvs) Aleksandrs

Kaislību princese

Kaislību princese

Aleksandrs Dimā (tēvs)

Kopoti raksti piecpadsmit sējumos

Sestais sējums

KAISLĪBU PRINCESE

Priekšvārds

Mūsu lasītāji varbūt vēl atceras romānā „Trīs musketieri" publicētos „Monako princeses memuārus", kā ari to, cik dīvainā veidā un pilnīgi negaidot tie bija nonākuši manās rokās.

Tā kā es ar šāda veida publicējumiem nemēdzu nodarboties, tad nodevu tos pārskatīt kādai man pazīstamai dāmai, ļoti gudrai sievietei. Šai manai draudzenei bija tikai viena kļūda, kas tagadējos apstākļos tomēr bija drīzāk saucama par priekšrocību, proti: viņa iedomājās sevi par vecu, jo, lasīdama v hronikas un aizvadīto gadsimtu memuārus, viņa iedomājās, ka ir personīgi pazīstama ar cilvēkiem, kuri pieminēti Šajos memuāros.

Viņas rediģētie „Monako piinceses memuāri", kurus es publicēju romānā „Trīs musketieri", guva vislielāko piekrišanu.

Sekas bija tās, ka viņa nekavējoties lūdza mani sameklēt vēl kādus jaunus memuārus.

Es atcerējos, ka reiz, braucot cauri N pilsētai, biju spiests gaidīt tur apmēram piecas stundas un, nezinādams, kā šo laiku pavadīt, biju aizgājis apciemot kādu draugu, kurš strādāja šis pilsētas bibliotēkā.

Zinādams manu kaislību uz veciem rokrakstiem, viņš nolika man priekšā savus visvērtīgākos eksemplārus un ar pie šādiem pētījumiem pieraduša cilvēka nojautu es gandrīz pēc pirmā ķēriena apstājos pie kāda manuskripta ar virsrakstu: „Žannas Dalbēras no Deluinas, grāfienes Deverī, tā sauktās Kaislību princeses memuāri".

Par nelaimi es varēju izlasīt tikai pirmo sējumu, bet jau ar šo sējumu pietika, lai atstātu uz mani dziļu iespaidu.

Tādēļ, lūk, kad mana draudzene atkal apvaicājās pēc kādiem memuāriem, kas būtu pārskatāmi, kā viņa to bija darījusi ar Monako princeses piezīmēm, es atcerējos grāfienes Deverī memuārus.

Es zināju, ka pēc pilsētas valdes lēmuma neviens manuskripts nevarēja tikt izdots no bibliotēkas un tāpēc aizrakstīju manam paziņam bibliotekāram un lūdzu viņu memuārus nokopēt.

Šis manuskripts patiesi bija atradums! Grāfiene Deverī reiz bija spēlējusi lielu lomu tiklab Savojas, kā arī Francijas galmā.

Viņa bija pieredzējusi astoņus pāvestus: Klementu X, Inocentu XI, Aleksandru VIII, Klementu XI, Inocentu XIII, Benediktu XIII un Klementu XII; trīs ķeizarus: Leopoldu I, Jāzepu I un Kārli VI; divus Francijas karaļus: Ludviķi XIV un Ludviķi XV; divus Spānijas karaļus: Kārli II un Filipu V; četrus Anglijas karaļus: Kārli II, Jēkabu II, Vilhelmu III un Džordžu I.

Viņa bija pazinusi Vandomas hercogu, Vileroā, Katinā, princi Eiženu, Voltēru, Marivo, reģentu Mainas hercogu, visu to, kas bija dižciltīgs, ģeniāls un ievērības cienīgs Francijā.

Desmit vai divpadsmit gadus viņa bija Viktora Amedes galvenā mīļākā.

Pēc bēgšanas no Pjemonta viņa joprojām saglabāja savus vecos sakarus ar Turīnu un nodibināja vēl jaunus — ar Spāniju.

Viņas dzīvē bija kaut kas īsti romantisks, kas brīnišķīgi labi iekļāvās tai sacerējumu žanrā, par kādu jūsmoja mana vecā draudzene.

Pēc trim nedēļām manuskripts bija man rokā.

Pa to laiku, lai pārbaudītu savu pacietību, es ieskatījos savā Sensimonā.

Es atcerējos, ka grāfienei Deverī viņš bija veltījis veselu sleju, gandrīz vai veselu nodaļu. Pārlasīju, ko viņš par to bija rakstījis, un, tā kā tas, cik atcerējos, gandrīz vai pilnīgi saskanēja ar manuskriptu, es izplēsu no Sensimonā trīs vai četras lappuses, kur ir runa par šo dāmu un aizsūtīju tās kā priekšvārdu manai draudzenei, kas to saturu jau zināja tikpat labi kā es, vai pat vēl labāk.

Lūk, šis saturs:

„No tik daudziem svarīgiem apstākļiem, kas turpmāk bija par cēloni lieliem notikumiem, radās arī kāds tik īpats, ka viņa savdabības dēļ ir vērts pie tā īsumā pakavēties.

Jau vairākus gadus grāfiene Deverī dzīvoja T urīnā kā Savojas Majestātes mīļākā. Viņa bija Deluinas hercoga meita no tā otrās laulības ar slaveno hercogieni Deševrē, kura bija arī viņas krustmāte.

Tā kā Deluinas hercogs nebija bagāts, šo otrajā laulībā dzimušo bērnu pulciņš spieda viņu pēc iespējas drīzāk atsvabināties no meitām. Vairums no tām bija skartas, bet šī jo sevišķi. 1683.gadā viņa vēl gluži jauna tika aizprecēta uz Pjemontu un toreiz viņai nebija vēl ne četrpadsmit gadu.

Viņas vīramāte bija Savojas hercogienes galma dāma, ļoti cienījama atraitne. Grāfs Deverī bija vēl pavisam jauniņš, glīts, stalti noaudzis, bagāts, ar gaišu prātu un ļoti krietns cilvēks.

Arī viņa bija visai apdāvināta, konsekventa raksturā, vispusīgi spējīga, ar iedzimtām valdīšanas tieksmēm. Viņi viens otru ļoti mīlēja un pavadīja dažus laimīgus kopdzīves gadus. Savojas valdnieks, kurš arī bija jauns, grāfienes vīramātes pienākumu dēļ galmā bieži redzēja jauno Deverī un atrada to pa savai gaumei. Arī viņa hercogu ievēroja un pastāstīja par viņu savam vīram un vīramātei, kuri apmierinājās ar to, ka viņu vēl paslavēja un nepiegrieza viņam vairs nekādu vērību.

Savojas valdnieks divkāršoja savas pūles un, gluži pretēji savai dabai un paražām, lika sarīkot dažādas izpriecas. Jaunā Deverī nojauta, ka viss tas notiek viņas dēļ, un darīja visu, ko spēja, lai uz tām neierastos. Bet vecā par to pukojās, viņu bāra, ka viņa gribot piešķiri tam sevišķu nozīmi un ka tas viss esot tikai viņas patmīlības radītās' iedomas.

Viņas vīrs, kaut gan izturējās saudzīgāk, ari vēlējās, lai viņa apmeklētu šīs izpriecas, apgalvodams, ka pilnīgi uzticoties tai, kaut arī pats Savojas valdnieks būtu viņā iemīlējies, un ka ne pēc sava stāvokļa, ne ari pēc savas bagātības tas nevarot pieļaut, ka viņai kaut kas trūktu.

Savojas hercogs viņai atklāja savas jūtas. Viņa par to pastāstīja savam vīram un viņa mātei un darīja visu, kas bija iespējams, lai varētu pārcelties uz laukiem, bet šie par to negribēja ne dzirdēt, un sāka izturēties pret viņu dzedri, tā kā viņa, vairs nezinādama, ko darīt, izlikās par slimu un lūdza sūtīt viņu uz Burbonas avotiem. Līdz ar to grāfiene ziņoja Deluinas hercogam, kuram viņa līdz šim vēl nebija uzdrošinājusies atklāt savu gcļito stāvokli un ļoti lūdza to ierasties Burbonā, kur viņa atklāšot tam dažas lietas, kuras zināt tam esot ļoti svarīgi, jo viņai pašai nekad netiktu atļauts doties uz Parīzi.

Deluinas hercogs ieradās Burbonā vienlaikus ar savu meitu, kuru turp noveda viņas vira tēvabrālis abats Deverī, kas pēc sava dzimtas uzvārda tika arī saukts par abatu Delaskaliju. Viņš bija jau labi gados, bija ieņēmis augstus amatus, savulaik bija bijis sūtnis un beidzot — kļuvis par ministru.

Deluinas hercogs — bagāts un ļoti godājams cilvēks, — dzirdot meitas stāstu, nodrebēja, jo apzinājās tās divkāršās briesmas, kādās viņu dzina Savojas valdnieka mīla un viņas vīra, kā arī vīramātes neprātīgā izturēšanās. Viņš domāja, ka viņa meitai vislabāk būtu doties uz Parīzi un tur kādu laiku palikt, kamēr Savojas valdnieks to aizmirstu un atrastu sev kādu citu. Turklāt ari tas būtu ļoti pieklājīgi un saprātīgi darīts, ja grāfs Deverī savā tagadējā vecumā un tādā laikā, kad Savojā valda miers, viņu apciemotu, lai iepazītos ar Franciju un tās galmu. Viņš bija pārliecināts, ka tik cienījams sirmgalvis un veikls diplomāts kā abats Deverī piekritīs viņa viedoklim un sekmēs tā izdošanos. Ar visu viņam īpato sirsnību un dedzību viņš lūkoja pārliecināt abatu, kura saprātam un dievbijībai vajadzēja šo plānu vēl vairāk sekmēt. Bet vecais abats bija neprātīgi iemīlējies savas svaines vedeklā un viņam nebija nekādas patikas no tās šķirties.

Burbonā Deluinas hercoga klātbūtne lika tam vēl apvaldīties. Viņš baidījās, ka nenojaustu viņa nolūkus un samierinājās ar to, ka visādi izpatikdams, centās iegūt grāfienes labvēlību. Bet tiklīdz Deluinas hercogs bija aizbraucis un atgriezies Parīzē, nekrietnais vecis atklāja savu kaislību un, tā kā tai nebija nekādu panākumu, tā drīz vien izvērtās naidā. Viņš sāpināja savu radinieci kā vien spēdams un, atgriezies Turīnā, viņš neaizmirsa kūdīt vīramāti un vīru, lai padarītu jauno sievu nelaimīgu. Kādu laiku viņa vēl pacieta, tomēr beidzot neprāts un kalpotāju nievājošā izturēšanās uzveica tikumu: viņa uzklausīja Savojas valdnieku un atdevās tam, lai izbēgtu no vajāšanām. Lūk, tas ir īsts romāns, turklāt vēl tas ir norisinājies mūsdienās un, tā sakot, visu acu priekšā.

Šis notikums dziļi satrieca visus Deverī, kaut gan par notikušo tie varēja pārmest vienīgi paši sev.

Drīz vien jaunā favorīte bija galvenā noteicēja Savojas galmā, kura valdnieks gulēja pie viņas kājām un godināja to kā dievieti. Viņa bija līdzdalībniece apžēlojot, ar viņas atbalstu varēja iemantot valdnieka labvēlību. Ministri no tās baidījās un bija spiesti ar to rēķināties. Viņas augstais stāvoklis sagādāja tai daudz naidnieku.

Viņu mēģināja noindēt, bet Savojas hercogs piespieda to iedzert pretindi, ko tam bija pagādājuši.

Viņa izveseļojās, un tās skaistums ne nieka nebija cietis. Kaut gan šis atgadījums kopumā nebija iespaidojis viņas veselību, tomēr kā sekas bija palikuši daži nepatīkami traucējumi.

Un tā, lūk, viņas valdīšana turpinājās.

Beidzot viņa iegula ar bakām. Hercogs tomēr viņu apciemoja un visu viņas slimības laiku kopa kā uzticams sargs. Kaut arī viņas seja bija cietusi, viņš pēc tam to mīlēja ne mazāk. Bet hercogs to mīlēja savādā veidā: viņš to parasti turēja ieslēgtu, tāpēc ka mīlēja būt ar viņu kopā, un ar saviem ministriem bieži strādāja viņas istabā, kaut gan valsts darīšanās neļāva iejaukties. Viņš pret to bija izrādījies ļoti devīgs: tā, piemēram, bez noteiktām naudas summām, viņa bija saņēmusi daudz skaistu dārgakmeņu, rotaslietas, dzīvokļu iekārtas. Viņa bija kļuvusi bagāta.

Šajos apstākļos viņai sāka apnikt neveiklais stāvoklis, kādā tā atradās, un viņa gudroja par bēgšanu. Lai to atvieglotu, viņa lūdza savu brāli, Deluinas bruņinieku, kas bija augstāks flotes virsnieks, lai tas ierastos viņu apciemot.

Kamēr brālis uzturējās Turīnā, viņi abi izstrādāja bēgšanas plānu, un pēc tam, kad visu, ko vien spēja, bija nogādājuši drošībā, tie ķērās pie šā plāna īstenošanas.

Šim nolūkam viņi izvēlējās laiku, kad Savojas hercogs ap 15.oktobri bija devies ceļojumā pa Šamberī, un ne bez bailēm tie atstāja viņa novadus, pirms vēl hercogam varēja rasties kaut mazākās aizdomas. Turklāt tā netika atstājusi viņam pat ne vēstuli.

Ļoti aizskārtais hercogs par šo gadījumu ziņoja savam vēstniekam Parīzē.

Pie mūsu robežas viņa nonāca kopā ar savu brāli un devās uz Parīzi, kur vispirms apmetās kādā klosterī.

Pēc tam, kad gadus divpadsmit vai piecpadsmit viņa bija bijusi Pjemonta karaliene, tā še atradās diezgan neievērojamā stāvoklī. Monsieur un madame Deševrē sākumā nemaz negribēja viņu pazīt, bet, beidzot, ņemot vērā to neatlaidību, ar kādu tā mēģināja viņiem tuvoties, kā arī citu ļaužu pārmetumus, ka tie negribot sniegt roku personai, kas bēg no sava kauna un negoda, viņi bija ar mieru to pieņemt.

Pamazām viņa nodibināja sakarus arī ar pārējiem un, kad jutās jau pietiekami noenkurojusies, viņa iekārtoja pati savu dzīvokli, turēja labu pavāru. Tā kā viņai bija tikpat laba gan sabiedriskās, gan ģimenes dzīves izpratne, ap viņu radās plaša sabiedrība. Pamazām viņa atguva savu dominējošo stāvokli, pie kura tā tik ļoti bija pieradusi, un ar savu atjautību un laipnību pieradināja pie tā arī visu sabiedrību.

Tā, lūk, pateicoties viņas bagātībām, tai radās vesels tuvinieku un draugu galms, un caur to viņa tik labi pārzināja visus apstākļus, ka tos gandrīz vai pilnīgi pārvaldīja, un viņas iespaids kļuva stiprs pat valdošās aprindās, bet tas laiks jau pārsniedz šajos memuāros ietverto laika posmu.

Viņa bija atstājusi Turīnā labi attīstītu dēlu un meitu, kurus hercogs atzina tāpat, kā to darīja karalis.

Dēlu Savojas hercogs ļoti mīlēja un domāja sagādāt tam augstu stāvokli, bet dēls nomira vēl neprecējies. Meita tika izprecināta Kariņjanas princim, kas viņā bija iemīlējies. Šis princis bija slavenā mēmā Soasonas grāfa

vecākā brāļa dēls, bet grāfs bija pēdējā Soasonas grāfa un prinča Eižena tēvs.

Tādā veidā Kariņjanas princis, ja Savojas hercogam nebūtu bijuši citi bērni, būtu kļuvis par Savojas troņa mantinieku.

Savojas hercogs pārāk sirsnīgi mīlēja šo bastarda bērnu, lai apietos ar viņu tā, kā to bija darījis karalis ar Orleānas hercogieni.

Viņi ieradās še, lai palielinātu grāfienes Deverī galmu pēc karaļa nāves un lai bez kautrības iedzīvotos uz Francijas rēķina.

Mīļie lasītāji, tie, lūk, ir šīs sievietes memuāri, ko mana mācītā draudzene noliek jūsu priekšā, ne kā manu vai viņas rakstītu darbu, bet kā pašas grāfienes Deverī piezīmes.

Aleksandrs Dimā

KAISLĪBU PRINCESE

Vispirms man jārēķinās ar maniem lasītājiem, kaut gan, spriežot pēc tiem apstākļiem, kas mani spiež šos memuārus rakstīt, kā arī pēc tā veida, kādā tas tiek darīts, tie ir, patiesību sakot, domāti tikai man pašai un dažiem maniem draugiem.

Monsieur Voltērs vakar aizgāja no manis pulkstens vienos naktī. Viņš bija ieradies uz vakariņām ar diviem ne visai asprātīgiem kungiem, kurus tas man bija lūdzis kaut reizi pieņemt manā mājā, lai tad viņi uz to varētu atsaukties un tā sagādāt sev ieeju tādās vietās, kur tie citādi netiktu ielaisti.

Monsieur Vollēram arvien ir divi trīs šādi otrās šķiras protežē, kurus tas cenšas izcelt kā vien spēdams, pirmkārt, lai uzturētu savu popularitāti, un, otrkārt, tāpēc ka viņš zina, ka viņa protežē nekad tālu netiks. Kas attiecas uz mani, man patīk atbalstīt šos nabaga cilvēkus, kas dzīvo no savas spalvas. Nekad nevar zināt, kas no viņiem vēlāk var iznākt: ja viņi paliek pedanti un smērmaņi, tad tas ir bijis vienkārši labs darbs, bet ja tiem nu šā vai tā laimējas uzrāpties Parnasā, tad šīs labais darbs jums var atmaksāties ar augļiem. To es saku starp citu, jo es vispār nemēdzu interesēties par šīs šķiras ļaudīm, ja viņi nav, vismaz, kā monsieur Voltērs, kļuvuši slavenības. Kas attiecas uz abiem tiem, kurus pieminēju, tad esmu pārliecināta, ka tos droši vien nekad vairs neredzēšu un man nebūtu diezcik patīkami ar tiem sastapties. Tās dažas stundas, ko viņi pavadīja pie manis, abi nostāvēja kā stabi manu skaisto Franciska I laika trijkāju priekšā, par kuriem es reiz ebrejam samaksāju tik lielu naudu un kuri, kad es esmu viena, man tik labi un krietni pakalpo, kad, atmiņās nogrimusi, rušinu ogles kamīnā.

Monsieur Voltēra seja un izturēšanās sabiedrībā ne vienmēr bija patīkama, bet šo trūkumu viņš izpirka ar kādu retu īpašību, kuras tik bieži ir pietrūcis dauziem izciliem gariem: viņš bija lielisks sarunu biedrs.

Viņa valoda risinājās veikli un atjautīgi. Tie, kas nav dzirdējuši viņu runājam, var iegūt zināmu priekšstatu, pārlasot dažus labākos skatus no „Naninas" un „Pazudušā dēla". Bija patīkami noklausīties viņa dzēlīgajās asprātībās, interesantajos domu gājienos, laimīgi izvēlētajos slīdzinājumos un brīvi plūstošajā zinātniskajā diskusijā, kurā nebija ne mazākā pedantisma. Tādā pašā tonī ir ieturēts vairums viņa vēstuļu, un jāatzīst, ka viņu sarunu veids tām ļoti līdzinājās. Bet viņa dzīvajam vārdam bija vēl savas priekšrocības, tāpēc, ka, ja vien viņš bija labā garastāvoklī un sabiedrība, uz kuru tas runāja, bija tam patīkama, viņš ar savām dedzīgajām acīm, žestiem, jautro omu, pieklājību un viņam tādās reizēs īpatu iecietību, atdzīvināja visu, kam vien pieskārās. Daudzi viņa apmeklētāji, kas sākumā bija izturējušies visai rezervēti, aizejot jutās aizkustināti un pārsteigti.

Mēs ar monsieur Voltēru sarunājamies, it kā mēs būtu bijuši divatā; viņš man veltīja dzejoļus un es izlikos, it kā tie man labi patiktu, kaut gan tie nebija daudz labāki par tiem, kādus man veltīja itāļu dzejnieki, kad es vēl biju hercogiene vai ap to laiku. Tas bija tāpēc, ka toreiz es vēl uz visu skatījos ar jūsmojošām jaunības acīm.

Cerēdams sagādāt man lielu prieku, viņš no kāda Melona, pavaldoņa bijušā sekretāra, brošūras nolasīja man dažus izvilkumus. Brošūras nosaukums bija „Tirdzniecības politiskais novērtējums", un tajā atradās sekojošas man veltītas, cildinošas rindas:

„…Es uz jums, madame, raugos kā uz vienu no spilgtākajiem šīs patiesības apliecinātājiem. Cik daudz ģimeņu nedzīvo vienīgi no tā, ka jūs tik labprāt atbalstat mākslu! Tiklīdz vairs neinteresētos par gleznām, gravīrām un pārējiem visdažādāko veidu mākslas darbiem, tūdaļ Parīzē būtu vismaz divdesmit tūkstoši izputinātu cilvēku, A.is būtu spiesti meklēt sev nodarbošānos viņpus robežas."

Man likās, ka Melonam šinī ziņā ir taisnība, un es domāju, ka ja mēs, dižciltīgie, pietiekami neinteresēsimies par māksliniekiem un neierādīsim viņiem sabiedrībā viņu cieņai atbilstošu vietu, tad kādā dienā viņiem var ienākt prātā to sev pašiem sagādāt, bet šāds rezultāts mums būtu jau mazliet nepatīkams.

Bet nu atgriezīsimies pie monsieur Voltēra. Viņš man bija veltījis dzejoļus, izlasījis dažas rindas no Melona brošūras, tad ar lielu atjautu un asprātīgi pieskāries mūsu laikam, no kura es daudz ko nesaprotu — varbūt tāpēc, ka esmu veca. Nebija šaubu, ka viņš man pastāstīja par tagadni tikai tādēļ, lai es tad pastāstītu par bijušajiem laikiem, kad, pēc manām domām, viss bija labāk. Varbūt tāpēc, ka toreiz es pati biju jauna.

Es izpildīju viņa vēlēšanos un uzsāku ceļojumu atpakaļ uz manas jaunības ziedošajiem dārziem.

Viņš klausījās ļoti uzmanīgi.

—    Tas notika, — es iesāku, — tanī laikā,, kad Savojas hercogs kā impērijas sabiedrotais karoja ar Franciju.

Ludviķa XIV karapulki bija sagrābuši savās rokās Pjemontu un Delafejāds bija aplencis Turīnu. Viņa karaliskā augstība Orleānas hercogs še komandēja kādu armijas vienību.

Un, lūk, šis princis jau pirmajās dienās aizsūtīja savu pilnvaroto virsnieku uzzināt, kur atrodas Savojas hercoga miteklis, lai to nejauši neapšaudītu. Vēl vairāk, viņš piedāvāja princesēm un karaliskās augstības bērniem brīvu ceļu, kurp vien tiem labpatiktu doties. Šādu augstsirdību karalis bija sev atļāvis, lai ar to izpatiktu Burgundijas hercogienei un tomēr nekaitētu savām politiskajām interesēm un ieroču slavai.

Hercogs pieņēma pilnvaroto.

—   Monsieur, — viņš teica, — sakiet Orleānas hercogam un Delafejādam, ka es pienācīgi protu novērtēt jūsu kunga un karaļa rīcību. Bet no visa tā es nekā nepieņemu. Mans miteklis ir visur tur, kur pilsētas aizsardzība prasa manu klātbūtni. Bez tam es nevaru piekrist, ka mani taupītu, kad maniem pavalstniekiem jāpārcieš tik daudz grūtību. Kas attiecas uz manu māti, laulāto draudzeni un bērniem, tai dienā, kad man labpatiks atļaut viņiem aiziet, tie aizies, neprasīdami nevienu citu, kā tikai vienīgi manu atbalstu. Vēl es jūs lūdzu, monsieur, aiznest ģenerālim manu pateicību.

Virsnieks godcienigi palocījās.

—   Tagad dosimies baznīcā pateikties Dievam par aplenkšanas izbeigšanu pie Barsclonas un tad mums būs mazas svinības, kurās arī jūs lūdzam piedalīties. Jūs varēsit tad teikt, ka Turīnas galms zem franču uguns nav mazāk krāšņs kā savā parastajā mirdzumā. Jums tiks arī parādīts, ka šīs zemes dāmas var sacensties ar pasaules skaistākajām sievietēm, un es ceru, ka jūs to apliecināsit tiklab mūsu draugu, kā arī ienaidnieku priekšā.

Pilvarotais iegaumēja šo lepno atbildi un nogādāja to Orleānas hercogam, kas man Turīnā teikto atstāstīja. Virsnieks piedalījās svētkos un ar frančiem piemītošo veiklību piemēroties jebkuriem apstākļiem nospēlēja jautru viesi. Dāmas sacentās visgraciozākās manierēs un veltīja tam visapburošākos smaidus. Visas pret viņu izturējās kā pret kavalieri un bija ieņēmušas prātā, ka tam jāaiznes sev līdzi viņu daiļuma vieglā smarža, lai visas franču sievietes kļūtu greizsirdīgas, bet visi vīrieši viņās iemīlētos.

Neapšaubāms ir tas, kas šis gadījums sagādāja kādu romantisku dēku Orleānas hercogam, kas man pats par to pastāstīja, neliegdams stāstīt tālāk. Nabaga princim, kā tas visiem zināms, šādu dēku bija vai cik, bet neviena no tām nebija tik jauka un valdzinoša.

Viņam bija radusies sirsnīga vēlēšanās apciemot savu māsu princesi, ko tas ļoti mīlēja. Ļaudis gan melsa, ka tā bijusi viņa mīļākā, pirms šo lomu pierakstīja viņa meitām, kaut gan viens, tā arī otrs ir maz ticams. Nekad par nevienu princi netiek tik daudz melots, kā par pavaldoni, tomēr viņam bija pietiekami daudz netikumu, lai viņam pierakstītu arī šos.

Tanī laikā viņš vēl bija skaists, romantiku alkstošs princis, jauns, kaut gan jau samaitāts, ļoti mācīts un asprātīgs, krietns, labsirdīgs, ar vārdu sakot, īsts Indriķa IV pēcnācējs, kuram tas arī savā izskatā līdzinājās un ar šo salīdzinājumu viņam vislabāk varēja paglaimot.

Viņš lūdza savam svainim atļauju, lai apciemotu princesi Marionu, pie kam deva goda vārdu, ka neredzēšot nekā vairāk, cik tas būs atļauts, un ka tam nebūšot nekādu līdzzinātāju, turklāt viņš bija apņēmies pārģērbties tā, lai neviens viņu nepazītu.

Hercogs, labi pazīdams mūsu ieslavētā dēkaiņa lojalitāti, atsūtīja viņam caurlaidi, piebilzdams, ka viņš cerot: princis to varēšot ne vienu reizi vien izmantot. Tanī pašā vakarā hercogs pārģērbās par bandito, kādu daudz bija abos karapulkos, tad pilnīgi viens devās pie vārtiem un, uzrādīdams savu caurlaides zīmi, lūdza parādīt viņam ceļu uz pili.

Tā kā viņu gaidīja tikai nākamajā dienā, tad arī nebija dots nekāds rīkojums viņu saņemt. Radās jautājums, kā un tik vēlā stundā, turklāt nemodinot nekādas aizdomas, šādā tērpā iekļūt pie hercogienes?

Paļaudamies vienīgi uz gadījumu, princis iegriezās hercoga pils dārzos, kas vēl nebija slēgti: pa daļai karstā laika dēļ, pa daļai arī tāpēc, ka Viktors Amede tajos bija atļāvis apmesties visiem tiem, kuru mītnes bija visvairāk apdraudētas. Tāpēc arī tur atradās diezgan daudz ļaužu.

Neviena neievērots viņš iegāja dārzā un nu staigāja, pētīdams sejas, lai atrastu kādu, kurai tas varētu uzticēties un izteikt savu vajadzību.

Pavaldonis vienmēr mīlēja dēkas un it īpaši tādas, kas nelīdzinājās cita citai. Viņam bija ļoti amizanti tā klaiņot starp šiem ļaudīm, kas to nepazina un tāpēc nicīgi novērsās. Kādu iespaidu būtu atstājis viņa vārds uz šo pūli, to tiešām grūti iedomāties. Varbūt viņš būtu kritis tam par upuri, līdz ar viņu arī hercogiene, un neaprobežotā uzticība, ar kādu šie ļaudis

turas pie sava valdnieka, noteikti būtu tikusi satricināta. Tāpēc arī Savojas hercogam bija par ko uztraukties, lai nepieļautu kādu varbūtēju pārsteidzību.

Vērodams daiļās meičas, ar kurām hercogam ļoti gribējās uzsākt sarunas, viņš izvēlējās divas ne visai labi ģērbtas, bet ļoti patīkamas, kuras čalodamas gāja savu ceļu. Klausīdamies viņu pļāpāšanā, princis tām sekoja, nevis lai gūtu kādus norādījumus par to, ko viņš meklēja, bet vienkārši, lai kaut ko uzzinātu par viņām pašām.

Viņš panāca kā vienu, tā arī otru, un labā dievība — gadījums, šoreiz tam bija lieliski pakalpojis. Izrādījās, ka abas meičas bija no hercogienes svītas, viņas piederēja pie iekšējo apartamentu štata, un sevišķi viena no tām, kas bija glītāka, likās baudīja savas augstās kundzes labvēlību.

Viņas atstāstīja viena otrai simtiem anekdošu no galma dzīves un, neskatoties uz vispārējo drūmo noskaņojumu, smējās pilnā kaklā; galvenokārt viņu saruna grozījās ap karaļa favorīti Sensebastjanu, un abas uzticīgas kalpotājas liekas vairāk interesējās par savas kundzes labklājību nekā pati favorīte.

Dārza galā abas meitenes šķīrās, daiļākā apkampa savu draudzeni un atgriezās pilī, bet otra turpināja savu ceļu.

Princis nogaidīja šo mirkli un tad meiču uzrunāja.

Kaut gan vēl diezgan naiva, viņa tomēr nebija tik bikla, lai aizbēgtu no šā glītā, jaunā cilvēka, kurš, cepuri noņēmis, to ļoti pieklājīgi uzrunāja un lūdza, vai tā nevarētu viņu ievest hercogienes apartamentos, kur tas varētu sastapt kādu no viņas galma dāmām vai tuvāko kalpotāju štata.

Meitene viņā aizdomīgi paskatījās un vilcinādamās atbildēja:

—           Es pati esmu no viņas tuvākajām kalpotājām, bet ko jūs, mans kungs, vēlaties no viņas karaliskās augstības?

—            Viņa noteikti apbalvos to personu, kas mani ievedīs pie viņas, jo es tai nesu vēstis, kuras viņa gaida.

—   Vai kādu vēstuli?

—  Nē, mutiski nododamu ziņu un tā man noteikti jāpasaka viņai pašai.

—   Vai no tā, kas jūs sūta?

—   No viņas brāļa, — princis gluži klusu piebilda.

—   Cst! Klusējiet un sekojiet man!

—           Lūk, redzat, še ir Savojas hercoga izdota caurlaide, lai es netraucēti varētu iekļūt pilsētā un to atkal atstāt. Jūs redzat, ka es jūs nedomāju mānīt.

Jaunā meitene pasmaidīja, kas jau nozīmēja daudz ko. Pārliecība, ka viņa kļūst par kāda liela noslēpuma līdzzinātāju, lielā mērā pacēla viņas pašvērtības sajūtu. Pamājusi princim tai sekot, viņa devās uz priekšu. Drīz abi nonāca pie kādām kāpnēm, kas no apakšējā stāva veda tieši uz hercogienes istabām.

Piekodinājusi princim tai gluži klusi sekot, jaunā meiča gāja pa priekšu, uzkāpa divus stāvus augstāk, ieveda to nelielā, gluži baltā istabiņā, aizvēra aiz sevis durvis un noteiktā balsī noprasīja:

—   Nu, tagad redzēsim, kas jums būtu hercogienei sakāms.

Princis sāka smieties.

—   Klausieties, daiļais bērns, tas man taču jāsaka viņai, bet ne jums.

—           Kaut gan mūsu princese ir ļoti laba, tomēr tik viegli ar viņu nevar runāt.

—           Mani sūta pats Orleānas hercogs, lai es hercogienei, kura mani gaida, nodotu mutisku ziņu. Jums, ziņkārīgais bērns, atliek tikai tai pateikt, ka es esmu ieradies.

Bet ziņkārīgais bērns vēl arvien vilcinājās un uzmeta lūpiņu, kas tai ļoti labi piestāvēja. Princim meiča likās daiļāka nekā dižciltīgās dāmas. Viņš vai dega aiz nepacietības to pasacīt, jo Orleānas Filips nebija tas vīrs, kas kādu vēlēšanos neapmierinātu, ja tik vien radās izdevīgs gadījums.

—   Jaunkundz, vai es drīkstu zināt jūsu vārdu? — viņš jautāja.

—   Žozefa, monsieur.

—           Zozefas jaunkundz, jūs, man liekas, esat tikpat pakalpīga, cik daiļa, un man būtu liela patika jums uzticēties, ja vien jūs spētu būt tik diskrēta, cik jūs esat skaista.

—   O, jā, monsieur. Es protu būt diskrēta.

—           Nu, tad es jums pastāstīšu visu. Bet mans ziņojums nav tik steidzams, ka es pirms viņa nodošanas nedrīkstētu padomāt arī par sevi. Jau ilgāku laiku es klaiņoju pa pilsētu, esmu galīgi piekusis un aiz izsalkuma kritu no kājām. Vai nebūtu kaut kādi iespējams, pirms es ierodos pie viņas karaliskās augstības, ieturēt vakariņas, jo var gadīties, ka tā mani aiztur ilgāku laiku un tikai vēlu vakarā ļaus atgriezties pie mana kunga.

—   Es jūs tūdaļ ievedīšu ēdamistabā.

—   Nu, lūk.

—   Tad ejam.

—           Man nebūtu nekas pretim… Bet ēdamistabā visi interesēsies: kas ir šis svešinieks? Ko viņš še meklē?

—   Tas tiesa.

—            Un tam var būt divējādas sekas: jūs sakompromitēsit savu kundzi un arī sevi pašu.

—   Jums ir taisnība.

—   Ko darīt?

—  Ieturēt vakariņas kaut kur citur.

—   Nē, arī citur mani nedrīkst redzēt. Tiklīdz mani pazīs francūži, cs tikšu saplēsts gabalos.

—  Ak, mans Dievs! — nobijusies izsaucās jaunā meitene.

—   Ir vēl viens otrs ceļš… — vilcinādamies ierunājās princis.

—   Kāds? — steidzīgi jautāja Zozefa.

—   Nē, jūs to negribēsit darīt.

—  Tomēr sakiet, — meiča noteikti uzstāja.

—  Tas ir, ja jūs pati aizietu sameklēt kaut ko uzkožamu un atnestu man še.

Zozefa pietvīka.

—   Manā istabā, monsieur!

—   Jā, jūsu istabā, daiļā Zozefa, un vai tur kas slikts? Es še pašreiz jūtos labi un nav jau svarīgi, vai es sēžu vai stāvu kājās.

Šos vārdus vēl atbalstīja smaids, abu skatieni sastapās un jaunā meiča ciešāk pavērās šīnī skaistajā, vaļsirdīgajā, godīgajā un atklātajā sejā, kurā bija tik daudz solījumu un kura tikpat nepārprotami kā visskaistākie vārdi pauda:

„Jūs man patīkat un es jūs mīlu."

Zozefa bija godīga meitene, bet arī koķete. Būdama stipri pašpaļāvīga, viņa centās patikt. Bez tam vēl viņai šķita, ka, uzņemot pie sevis Orleānas hercoga pilnvaroto, kurš varbūt bija viņa uzticības persona, arī viņa pati sāk spēlēt izcilāku lomu. Jaunu meiču iztēle spēj īsā laikā nolidot milzīgus attālumus un visi viņu sapņojumi galu galā nonāk pie laulībām. Ko var zināt? — šis tik izdevīgi pagadījies francūzis varēja vēl kļūt par labu partiju, ja viņas kundze un tās augstais brālis tos savienotu un apbalvotu ar kādu īpašumu.

„Un beidzot," viņa pati pie sevis sprieda, „katrā ziņā būs labi darīts, ja pasargāšu šo jauno cilvēku no katras klizmas un neļaušu viņam krist to briesmoņu rokās, kas būtu gatavi viņu nogalināt. Nogalināt frančus! Nē-ē, viņu vidū ir daudz patīkamu cilvēku!"

Viņa bija izlēmusi.

Princis nostājās pie vaļēja loga parka pusē. Metās tumšs. Bija pienākusi smaržu pilna, mirgojošā Itālijas jūnijmēneša nakts. Lai justos ērtāk, viņš nometa mēteli un cepuri, tad dedzīgi pateicās jaunajai meitenei, kura nebūt nenobijās, jo viņai tas darīja prieku.

Viņa projekti jau sāka pieņemt taustāmu veidu: ka viņš kā princis būtu mēģinājis tai tuvoties, viņam nenāca ne prātā. Tādam augstmanim viņa nekad neuzticētos, bet tik jaunam un šķietami vēl nabadzīgam virsniekam — tas bija gluži kas cits!

—   Uzgaidiet še, — viņa teica princim, — es tagad iešu jūsu dēļ zagt un drīz būšu atpakaļ. Ko varēšu, to atnesīšu, bet jums jābūt mierā, kā nu ir: piemēram, jums nebūs citas gaismas kā mēnesnīca, jo gaisma mūs varētu nodot un es būtu pazudusi. Uzgaidiet!

Viņa atstāja Orleānas hercogu vienu un apmēram pēc pusstundas atgriezās ar lieliskām vakariņām, ko tā bija nocēlusi ēdamistabā. Ar viņas vecumam piemītošu grāciju un piemīlību tā stāstīja par viltībiņām, kādas vajadzējis likt lietā, lāi sadabūtu ēdienus, kurus tā pašreiz novietoja viņa priekšā uz maza galdiņa, un Filips nemitējās viņai pateikties.

—   Es ceru, ka jūs klāsit diviem, — viņš teica.

—    Tā vajadzēs, jo citādi man būs neēdušai jāiet gulēt. Es teicu, ka lejā vairs neiešu, bet palikšu viņas augstības istabās, lai varētu izpildīt tās pavēles.

Un tā, lūk, viņi iekārtojās — abi jauni, skaisti, līksmi. Viņš tik slīpēts, ka nepārspējami tēloja naivo nevainību, viņa tik naiva, ka tai neradās pat ne mazākas aizdomas.

Viņš to apmulsināja ar saviem komplimentiem un pārgalvībām, savaldzināja un smīdināja to un beidzot atļāvās viņai pieskārties. Viņš tai stāstīja par briesmām, kādās viņam nākas doties un ka šīs briesmīgās aplenkšanas laikā tam ik uz soļa draudot nāve. Viņš tai iztēloja, cik bagāta un skaista ir dzīve, kuru tam viņa vecumā varbūt nāksies zaudēt.

—   Kaut es vēlreiz varētu justies laimīgs! Kaut man būtu lemts vēl baudīt dažus saldus mirkļus, pirms es atstāju šo pasauli!

Sev par nelaimi nabaga bērns bija uznesis arī pudeli Sicīlijas vīna, šā vīna, kas tik ātri apreibina sirdi un prātu. Tāpat arī viņa, kas līdz šim bija pieradusi pie atturības, sev par nelaimi bija to iebaudījusi, bet vislielākā viņas nelaime bija tā, ka jaunais, skaistais princis bija kaislīgs un prata aizraujoši runāt.

Vakars viļņoja reibinošā tvanā, kādu pazīst tikai dienvidos. Viņai likās, ka šim jaunajam cilvēkam ir diezgan daudz tiesību prasīt sev mazdrusciņ šīs zemes laimes un ka būtu nežēlīgi un pat rupji liegt viņam skūpstu, pēc kura tas tik neatlaidīgi lūdza. Turklāt viņš vēl apgalvoja, ka to mīlot un ka turpmāk bez viņas nespēšot dzīvot. Viņš tai iegalvoja visu to, ko mīlētāji mēdz iegalvot meitenēm, kas tos. uzklausa un ļaujas pievilties tāpēc, ka vispirms viņas pieviļ pašas sevi.

Gala iznākums bija tas, ka tai vietā, lai sastaptos ar savu māsu un ieturētu vakariņas kopā ar to, viņš apciemoja hercogieni tikai nākamajā dienā, it kā nule būtu ieradies.

Viņš vairs neuzdrošinājās pacelt acis uz Žozefu, kas, uzzinājusi viņa augsto kārtu, bija ļoti apmulsusi un nelaimīga. Tomēr princis turpināja viņu paslepen apciemot un bieži vien pat kauju vai apšaudīšanās laikā. Viņa kaislībai briesmas • bija tas pats, kas ēdienam sāls: tas to padarīja tikai stiprāku un ilgstošāku.

Jaunā meitene drīz vien piemērojās apstākļiem.

Dodamies projām no Itālijas, princis visu izstāstīja hercogienei un lūdza to izprecināt meiteni, parūpējoties ari par viņas pūru. «

žozefu apprecēja kāds Paolo Mariani.

Šis Mariani reiz bija bijis ļoti bagāts, bet viņa kaislības to izputināja un kdpš jaunības viņš bija jau paguvis izšķiest lielāko daļu savas bagātības.

Šā cilvēka dzīves gājums vispār bija savāds un savos' memuāros es turpmāk aprakstīšu drausmīgos un asiņainos notikumus, kas saistās ar šis ģimenes likteņiem.

Kas attiecas uz šo Mariani, viņš bija ticis ievests prinča Kariņjana namā; kopā ar princi viņš ieradās Parīzē, kur uz ilgāku laiku apmetās Soasonas viesnīcā. Kā zināms, tad princis bija ieguvis tiesības iekārtot Delo bankas akciju pārdošanas kantori. Mariani pārzināja telpas, kurās notika tirdznieciskie darījumi, un še viņš īsā laikā, pateicoties ne visai godīgiem paņēmieniem, drīz vien sarausa lielas bagātības. Viņš bija kļuvis kardināla Dibuā cienītājs, organizēja tā izpriecas un dažreiz arī pats piedalījās viņa orģijās. Dibuā šad un tad ieradās itālieša dzīvoklī un iepazinās tur ar Žozefu, kas, labi saglabājusies, toreiz ziedēja savu trīsdesmit gadu skaistuma vispilnīgākajā krāšņumā. Tāpat arī viņš šīnī mājā sastapa kādu četrpadsmit gadus vecu, piemīlīgu meiteni — Žozefas un Orleānas hercoga mīlas bērnu. Pavaldoņa ministrs, kuram nebija zināms toreizējais piedzīvojums Turīnā, tūdaļ sāka pārdomāt plānu, kā pavest abas jaunās sievietes. Viņš paturēs māti, Orleānas hercogs — meitu. Nekrietnajam galma apgādātājam tā bija parasta lieta.

Žozefas meitu sauca par Terēžu. Viņas skaistumā bija kaut kas tik tīrs, ka tā atgādināja eņģeli: lielās, melnās acis kvēloja nevainības spožumā, daiļi veidotā piere, brīnišķīgais smaids un stāvs, kura slaidumu būtu varējušas apskaust divdesmit visdaiļākās koķetes.

Zozefa savos tikumos senāk bija diezgan vaļīga un varbūt bija tāda pali arī tagad, jo, cik man zināms, viņa nekad nebija mīlējusi savu vīru,

ar kuru lo bija apprecinājuši, un šis prata atrast citur pretmllas tēlu, ko velti meklēja pie savas sievas. Bet savu meitu Žozefa mīlēja un tā būtu drīzāk bijusi ar mieru redzēt viņu mirušu nekā mīļākās lomā. Kaut ar to būtu izredzējis kāds princis.

Sirdij ir savas dīvainības un tikumībai nav labāka cīņas biedra, kā tas, kurš no tās savā dzīvē ir atsacījies.

Dibuā, kurš bija pārliecināts, ka tam nenāksies grūti iegūt itālieti, kā viņš sauca Žozefu, nosūtīja pie tās dēku meklētāju Lafāru. Mariani kundze pieņēma kapteini savā buduārā, kas bija iekārtots gandrīz vai kā modernas koķetes miteklis.

Par godu itālietei un par kaunu Lafāram mums jāteic, ka viņa priekšlikumi cieta pilnīgu fiasko.

Kapteinis piecēlās, lai atvadītos.

—   Pārdomājiet labi! — viņš teica.

—           Pietiks, ir jau vēls, — atbildēja Žozefa, — manējie mani sauc. Es no jums atvados.

—           Ak, neviens jau nevar iedomāties, kas un kādā nolūkā jūs būtu aizturējis šinī klusajā buduārā.

—            Tiklīdz jau kāds ko iedomājas, tad katrā ziņā ko sliktu, bez tam vēl jūsu klātbūtne…

—   Atcerieties, kā uzdevumā es jūs tiku lūdzis!

—           Es to gribu aizmirst: nelga grib iegūt savam draugam kādas sievietes sirdi, nelietis to grib nopirkt lielmaņa vajadzībām.

—   Bīstieties no kardināla!

—   Es?

—   Jūs zināt, kā viņš atriebjas saviem ienaidniekiem.

—           Jā gan, saviem ienaidniekiem, — atcirta Žozefa nicīgi un pašpaļāvīgi, — bet man…

—   Jūs viņš mīl. Bet nonievāta mīla pārvēršas naidā.

—            Ak, Bastīlijas atslēgas pret mani nekā nespēs darīt! Un tagad ir jau vēls.

—           Jā, madame, ir jau vēls. Tomēr uzklausiet vēl pēdējo vārdu. Jūs pazīstat kardināla devīzi: „To, ko tev nedod, paņem." Jūs liedzat, viņš paņems.

Un Lafārs aizgāja.

Dažas dienas vēlāk Mariani, kas bija par kavēkli, tika ievietots Bastīlijā. Iemeslu tam netrūka. Žozefa tika aizvesta ar varu, kad viņa kādu vakaru atgriezās mājās no Tencini kundzes. Lafārs ieradās mierināt mazo Terēžu un deva lai padomu krist pie kājām kardinālam Dibuā, lai izlūgtos apžēlošanu savai mātei un Mariani. kuru tā sauca par tēvu.

Dibuā daiļo bērnu pieņēma ļoti laipni un apsolīja vēl tanī pašā vakarā aizvest viņu pie prinča. Līdz tam laikam viņš to aizturēja ministrijas telpās un, kad pienāca nakts, to tiešām aizveda uz kādu mazu namiņu, kurā pavaldonis dažreiz mēdza pavadīt vakarus un kur tikumībai bieži bija jākrīt par upuri.

Mazā Terēza, kuru bija savaldzinājuši Lafāra skaistie vārdi, sekoja kapteinim ar slepenu prieku.

Šis nebūtu varējis nekā labāka vēlēties, kā ļaut attīstīties jaunās meičas sirdī mīlas dīgļiem, kas tanī jau bija aizmetušies, bet pavaldonis…

—           Bet pavaldonis mīlēja ievākt pirmo ražu, it īpaši, kur viņš pats bija sējis, — pārtrauca mani Voltērs, aizrādīdams uz Orleānas hercoga tēva attiecībām pret Terēžu.

—           Monsieur, Voltēr, — es iesaucos, — jūs, kas rakstāt vēsturi, tenkojat tāpat kā visi citi.

—   Vēsture pastāv tikai no meliem un tenkām.

—   Tādā gadījumā jums nav nekādas vajadzības dzirdēt šā stāsta beigas.

—   Atrisinājumu es ar labpatiku izlasīšu jūsu memuāros.

—   Jūs gribat, lai es rakstītu memuārus?

—           Jau sen jums būtu vajadzējis tos sākt. Ar to, ka jūs šādus noslēpumus glabājiet pie sevis, tiek apzagta vēsture. Daudz ļaužu stāstīs nākotnei par kaujām un lieliem notikumiem, par tirgošanos un politiku. Bet kur paliks alkovu, kabinetu un mazo ieliņu dzīves īpatības, vienīgi tikai paši aktieri, kas šīnī dzīvē ir tēlojuši kādu lomu, pazīst tās un var attēlot.

—   Un es lai tās aprakstītu, es? Tas nu gan ir smalks joks.

—   Kāpēc gan ne?

—   Es to nekad nepratīšu.

—   Vai jūs katru dienu nerakstāt brīnišķīgas vēstules?

—   Bet vēstules taču nav memuāri.

—   Vai jūs nesacerat lieliskus pantus?

—   Es tos esmu sacerējusi pavisam tikai četrus.

—            Bet vai Akadēmijā nav cilvēki, kas spējuši sacerēt tikai vienu un tātad ir darījuši trīs reizes mazāk nekā jūs?

—   Nu, tad sakiet man vispirms, kā to dara?

—           Ak, grāfien, kā to ir darījusi Kulānža kundze, kā to darīja Seviņjī kundze? Un kā to darāt jūs pati?

—   Tas viss nav svarīgi, pamāciet mani!

—    Izlieciet uz papīra visu to, ko jūs man šovakar pastāstījāt, tad vēl daudz citu lietu, vēl un vēl, visu to, ko vien jūs atcerēsities, un es jums galvoju, ka vairāk nekas nebūs vajadzīgs. Jūsu stils, tāpat kā jūsu prāts, ir bez pretenzijām; jūs vienkārši pastāstīsit, ko sevišķu jūs esat redzējusi, ko sevišķu jūs esat zinājusi un, ja jums arī gadītos sameloties, jūs ar to jo vairāk kļūsit cienīga līdzināties visu laiku vēsturniekiem, kas tāpēc nemaz nav kaunējušies pagātnē, nekaunās mūsdienās un ne tik vēl nekaunēsies nākotnē.

Pie šiem vārdiem monsieur Voltērs piecēlās, atsveicinājās no manis un aizgāja, abu savu protežē pavadīts, kuru nebeidza tam uzplīties, lai viņš tos pieņemtu savā dzīvoklī, kas, akadēmiskā stilā runājot, tiek uzskatīts par Mūzu pieņemamo istabu.

Palikusi vienatnē, es pasaucu savas kalpones un devos pie miera, bet tai vietā, lai gulētu, kā man to būtu vajadzējis darīt, es visu nakti domāju par Voltēra pēdējiem vārdiem. Es tagad maz guļu, kā tas parasti mēdz būt ar tiem, kuri ir ilgi dzīvojuši pagātnē un kuriem maz vairs palicis dzīvot nākotnē. Es jutu, kā pukst mana vecā sirds, jau iedomājoties vien, ka es varētu atklāt uz papīra manu un arī citu acu priekšā šo jaunību, kuru es turpmāk nekad vairs neskatīšu, kā vienīgi manās atmiņās, un, iedrošināta no šā cilvēka uzslavas, kurš parasti mēdz vai nu lišķēt, vai apvainot, esmu nolēmusi ķerties pie saviem memuāriem. Es ar tiem gribēju pēc iespējas pasteigties, lai novestu tos līdz galam, vai vismaz līdz tam laikam, kad es beidzu dzīvot no citiem un citu dēļ. Viss atlikušais pieder vienīgi Dievam un man.

Un tā, lūk, šodien, 1734.gada 8.oktobrī, es sāku šo savu dzīvesstāstu. Nebēdādama ne par valdniekiem, ne par pavalstniekiem, es atstāstīšu visu, ko būtu interesanti zināt. Ir patīkami domās skatīt patiesību, bet vēl patīkamāk ir mest to sejā visiem, kas mums sagādā ciešanas: tas ir gandarījums, kāds šinī pasaulē sasniedzams tikai zināmos apstākļos. Jādomā, ka tas būs arī viens no Paradīzes priekiem, kaut gan tieši tas mums nav apsolīts.

Es nezinu, vai tie nedaudzie lasītāji, kas uzmetis acis maniem memuāriem, pat pēc manas nāves pazīs šos četrus pantus, par kuriem ieminējās Voltērs, kas, kā partietis bēgdams, vēl iešāva manā sirdī godkārības bultu. Es nezinu, vai mani nedaudzie lasītāji pazīs šos četrus pantus, kas nav nekas cits, kā viens vienīgs četrrindu pants, kuru es pirms apmēram astoņām dienām sacerēju kā sev piemērotu kapa uzrakstu un kurš skan šādi:

Še viņa atdusas, kas reiz bija apburoša Un saucas — Kaislību princese. Un lai lieta būtu noteikta un droša, Tā Paradīzes priekus baudīja jau še.

Bet vai nu viņi tos pazīs vai ne, būs labi, ja viņi zinās, ka ne vienmēr es esmu bijusi tā Kaislību princese, kura trīsdesmit gadus Parīzē ir tikusi tik daudz godināta. Kā es par tādu kļuvu, tas, lūk, ir galvenais, ko vajag noskaidrot. Patiesi ir ļoti tāls ceļš no Deluinas Žannas Dalbēras līdz grāfienei Deverī, tagadējai Kaislību princesei. Viņas vairs nelīdzinājās viena otrai ne savās domās, ne jūtās, tāpat kā viņu sejās vairs nav nekādas līdzības. Dievs to zina, kas es esmu bijusi un par ko es esmu kļuvusi. Kas es reiz esmu bijusi, varbūt vēl citi atceras, kas attiecas uz mani, es to esmu aizmirsusi un tā jau ir viena nožēla mazāk.

Kas es esmu kļuvusi, to man ik dienas atgādina mans spogulis. Tas ir rupjš, bet vaļsirdīgs draugs. Kaut gan vēlu, tomēr beidzot es esmu nonākusi tik tālu, ka piedodu tam netikumu tā krietnās īpašības dēļ.

II

Esmu dzimusi 1670. gada 18.septembrī, tanī pašā gadā, kad Debosī^ kuru savā bērnībā vēl tiku redzējusi, izkliedza šo lielo kliedzienu: „Kundze krīt! Kundze ir mirusi!"

Tātad pašreiz, tas ir, 1734. gada 8.oktobrī, kad es sāku rakstīt savus memuārus, es esmu pilnus sešdesmit četrus gadus veca.

Mans tēvs, Deluinas hercogs, Ludviķa XIII mīlulis un drausmīgās Dekončinī traģēdijas līdzdalībnieks, bija Deluinas hercoga un Marijas Dero- hanas dēls. Marija Derohana bija vairāk pazīstama ar hercogienes Dešev- rēzas vārdu, kuru tā bija mantojusi no sava otrā vīra. Mazāk viņu pazina kā Deluinas hercogieni vai Konnetabla kundzi, kā to mēdza saukt pēc viņas pirmā vira. Brāļu manam tēvam nebija, bet gan viena dvīņu māsa, Deševrēzas jaunkundze, kuru Frondas laikos kļuva pazīstama ar saviem mīlas sakariem ar koadjutoru, kas vēlāk kļuva par slaveno un darbīgo kardinālu Derecu.

Tā kā es nebūt negribu stāstīt kaut ko sliktu par savu ģimeni, tad, es ceru, neviens arī negaida, ka es atstāstīšu manas krustmātes skandalozās dēkas. Par tām runā tā laika memuāri.

Vai nu uzskatīdama meitu par savu sāncensi, vai vienkārši mātes mīlas trūkuma dēļ, mana vecmāmiņa, Deluinas un Deševrēzas hercogiene, ar visu maigumu pieķērās manam tēvam, kuram tā atdeva sava otrā vīra hercogisti, kaut gan viņam uz to nebija nekādu tiesību. Kas attiecas uz mūsu ģimeni, tad mēs nebūt nedomājām kaut ko samelot par tās pirmsākumiem, jo mēs it labi zinām, ka Dalbēru ciltskoks nesniedzas tālāk atpakaļ, kā karaļa Ludviķa XIII labvēlība, kuru mans vectēvs bija ieguvis kā veikls medību žagatu dresētājs, ar kurām tad jaunais karalis Luvras dārzos medīja mazos putniņus.

Tātad manam tēvam, neskaitot materiālos labumus, kas nebija mazāki, tika parādīts liels gods ar to, ka viņš varēja saradoties ar Lotringijas namu, kaut arī tik attālā pakāpē. Lai labāk nostiprinātu viņa stāvokli, vecmāmiņa piespieda to apprecēt viņas pusmāsu, hercoga Monbazona meitu,' kuras māte, slavenā Monbazonas hercogiene, bija pazīstama ar savām ķildān ar Longevilas kundzi un kuras noslēpumainā nāve bija par iemeslu tam, ka Deransē no vienkārša un vieglprātīga abata kļuva par trapistu mūku.

Tagad jūs redzat, no kurienes es esmu cēlusies un ka abi mani senči, tāpat kā Korneja Sido, ir iesākuši ar kādu meistarstiķi, ko atbalstīja mūsu cilts sieviešu spožās politiskās spējas. Tātad mani nebūtu daudz ko pelt. Ja es esmu gājusi pa to pašu ceļu, tad es esmu tikai sekojusi viņu iemītām pēdām, un bez tam tajos laikos šo ceļu gāja tik daudzas, ka tas jau stipri vien līdzinājās lielceļam.

Mana māte, par spīti šādai radniecībai, turpretī bija īsta svētā un cienījama sieviete. Tas pats un pat vēl vairāk sakāms par manu tēvu/kam piemita visi tie tikumi, kuru trūka mūsu senču lielākajai daļai. Šīs dubultotās stingrās tikumības sekas bija uzticīga laulības kopdzīve, kas deva lielu pulku bērnu. Tos uzaudzināja pēc stingriem principiem, kas varbūt liktos smieklīgi mūsdienās, bet kuri, tīri negaidot, bija ļoti modē favorītes Mente- nonas valdīšanas laikā. Mans tēvs un māte gan šinī ziņā nesekoja modei, bet vienīgi pašu dabīgai dziņai uz visu labu.

Ja nu arī nevarētu teikt, ka pats karalis šīnī ziņā būtu bijis citiem par paraugu, tomēr ap manu dzimšanas laiku viņš jau sāka sekot šim reformatoriskajam virzienam, ieceldams par monsiņjora palīgiem stingrus prelātus un mācītus dievvārdniekus.

Mans tēvs nebija visai bagāts, un tā kā viņš negribēja savus bērnus, nerēķinoties ar viņu tieksmēm, novietot baznīcas paspārnē, viņš cerēja, ka vislabāk nodrošinātu mūs ar mūsu stāvoklim atbilstošām precībām, kaut gan mūsu ģimenes mazturības dēļ pret to varēja rasties dibināti iebildumi. Mēs bijām skaistas, sevišķi es, un ļaudis teica, ka es esot daiļāka par maņām māsām. Mūsu draugi centās pierādīt, ka šis daiļums, tikums un sakari esot jau pietiekami liels pūrs un, tā kā mēs esam nabagas, tad, kaut arī mūsu nabadzība būtu vēl lielāka, mēs varam pretendēt uz visu.

Un tā, lūk, gadījās, ka ap to laiku, kad es paliku trīspadsmit gadus veca, kāds manas mātes radinieks sevišķā uzdevumā tika sūtīts uz Savoju. Kārtodams savas darīšanas, viņš iepazinās ar grāfieni Deverī un viņas dēlu un viņam radās izdevība pastāstīt par mani. Nezinu, kā tas gadījās, bet viņš manu niecīgo personu bija aprakstījis tik gleznaini, ka grāfs par to bija sajūsmināts un, lūk, šim abatam Deleonam ienāca prātā lieliska ideja — līdz ar savu diplomātisko misiju nokārtot arī manas laulības. Grāfiene Deverī bija Savojas hercogienes galma dāma un atraitne, kurai bija liels iespaids galmā. Viņa un tās dēls bija bagāti mantā un godā. Šī partija tiešām bija laba: maniem vecākiem tika iesniegti attiecīgi priekšlikumi, ko abi arī pieņēma, kas attiecas uz mani, ar kuru neviens neuzskatīja par vajadzīgu aprunāties, tad kādā jaukā dienā man tikai lika parūpēties par manu līgavas tērpu un sagatavoties aizbraukšanai. Nevienam nenāca ne prātā parādīt man lielāku uzmanību un saudzību.

Es līdz šīm vēl nekad nebiju domājusi par precēšanos un pirmās bēdas, ko man sagādāja vistuvākajā laikā sagaidāmā pārmaiņa manos dzīves apstākļos, bija sekojošās: man bija lelle, gandrīz vai manā augumā, un tā kā es biju paradusi ģērbt viņu tādās pašās drēbēs, kā bija man, es noteikti pieprasīju, lai viņai sagatavo tādu pašu pūru kā man, bet manam tēvam tas nozīmēja tikpat daudz, kā izdot vēl vienu meitu pie vīra. Tā kā mēs nebijām diezgan bagāti, lai darītu šādas muļķības, mans tēvs izbeidza manas bērnišķības ar svinīgu — „Es to negribu!"

Patiesību sakot, manam tēvam vajadzēja būt tik prātīgam un nepiekrist tam, ka mani izprecina tik jaunu un it īpaši tam, ka mani aizved tik tālu.

Mani un manu māsu priekšstati un bijās par laulības dzīves svešatni līdz šim nesniedzās tālāk par provinci, kaut kādu pili vai attālāku novadu ar kārtējiem ceļojumiem uz galmu, kas notika ik pāris gadu kalpoņu, kapelāna un staļmeistara pavadībā. Jau tas bija diezgan smags pārbaudījums. Bet ārzemes, Sāvoja man likās kā priekšlaicīga šķīstīšanās uguns un, jāatzīstas, es pat nenojautu, kas mani gaida.

Es pat mēģināju izteikt savas domas par šīm laulībām, labi zinādama, ka maniem iebildumiem nebūs nekādu panākumu.

Es tikai klusībā raudāju kopā ar manu guvernanti Babeti, kura negribēja no manis šķirties un kuru es visur esmu ņēmusi līdzi. Mani vecāki tam labprāt piekrita un tas bija man patīkami, jo labā meiča bieži ir rūpējusies par mani un bijusi mana mierinātāja un, kā tas turpmāk būs redzams, viņai jāpateicas par manu dzīvību.

Man parādīja grāfa Deverī portretu: viņš bija vēl jauns, labi noaudzis, skaists no sejas un bija atrakstījis man vēstuli, kurā bija lasāma vēlēšanās man patikt. Mana guvernante man aizrādīja, ka to visu vajagot ņemt vērā un tik daudz nebēdāties. Un tā, lūk, mana guvernante, kurai liekas bija vairāk pieredzes nekā man, un es katru vakaru pētījām šo laipno seju, kuru man bija lemts vēlāk tik ļoti iemīlēt un tik ļoti nožēlot visu manu mūžu. Varbūt maz būs to, kas tam noticēs, bet tā tas ir.

Deverī un mani vecāki, izņemot vienīgi to punktu par manas lelles pūru, izrādījās ļoti devīgi pret mani. Mana māte man uzdāvāja lielisku venēciešu mežģīņu garnitūru, kuru viņa bija mantojusi no savas mātes un kurā bija izveidots mūsu dzimtas ģerbonis. Šī garnitūra tika uzskatīta par skaistāko, kas sen jau nav pārspēta.

Deverī man atsūtīja savas ģimenes lieliskos dārgakmeņus, kas mani gluži apžilbināja. Skatoties te uz rotām, te uz portretu, es secināju, ka rotas ir lieliskas un mans līgavainis vēl skaistāks. Tai pašā vakarā pie manis uznāca māsas, izņēma dimantus no kārbiņām un mani izrotāja. Es biju gluži vai satriekta, bet tai pašā laikā tik lepna, ka jutos par veselu galvu lielāka.

—   Ak, mīļā 2anna, — iesaucās jaunākā māsa, — tu nu esi izgreznota kā karaliene un, tici man, reiz tu tāda arī būsi.

No tā laika es bieži esmu pārdomājusi par šiem vārdiem, kuros bija kaut kas pravietisks. Patiesi, es esmu bijusi pseidokaraliene.

Deverī ieradās laulības noslēgšanas priekšvakarā un ar skaistu dāvanu pieteica manam tēvam savu ierašanos. Māte lika man ieiet pie viņas, un vēl šodien es atceros viņas vārdus, it kā tie būtu teikti vakar.

—    Mana meita, — viņa sacīja, — sagatavojieties saņemt šovakar grāfu Deverī kā jūsu nākamo laulāto draugu. Mēs esam pieņēmuši viņa bildinājumu nevien tāpēc, ka viņš ir bagāts un no labas dzimtas, bet ari tāpēc, ka viņš ir godigs, dievbijīgs, inteliģents cilvēks un spēs jūs darīt laimīgu, ja vien jūs pati mācēsit tāda būt. Viņa mātes personā jūs atradīsit daudz vairāk cildenuma nekā jūsu mātē un tikpat daudz patiesa, apgarota maiguma. Izpildiet jūsu pienākumus pret viņu un pret savu laulāto draugu un esiet vispadevīgākā kalpone Savojas namam, kas pār jums valda! Šie valdnieki ir lieli valdnieki, kas seko tūdaļ aiz karaļa. Aizmirstiet, ka jūs esat francūziete un iemīliet savu jauno tēviju tāpat kā to, kurā jūs esat dzimusi. Bez šaubām, paies ilgs laiks, kamēr mēs atkal redzēsimies. Neaizmirstiet nekad to audzināšanu, kāda jums ir tikusi dota un nelieciet mums nekad nožēlot to mīlestību, ko mēs jums parādām. Mūsu novēlējumi un svētība sekos meitai, kuru mums tagad vajag zaudēt, bet vislabākais laimes novēlējums ir tas, lai jūs nekad vairs neatgrieztos.

Klausoties šos vārdus, man uznāca liela vēlēšanās raudāt, tomēr es noturējos. Mana māte, kas pilnīgi valdīja par sevi, man likās tik nosvērta un mierīga, ka es neticu, vai viņa pat bija aizkustināta, un manas asaras sastinga acīs.

—  Tagad, mana meita, ejiet, — viņa nobeigdama piebilda, — un lieciet sevi izrotāt, kā tas piederās! Kad pienāks laiks, jums tas tiks paziņots.

Es atgriezos savās istabās, kur manas māsas ar * nepacietību mani jau gaidīja, lai uzzinātu no manis, kāda veida runas tiek turētas jaunai meitenei par laulības pienākumiem. Lai pakavētu sev laiku, tās bija ietērpušas manu lielo lelli viņas skaistākajā tērpā un iztotājušas to ar maniem dimantiem. Lellei bija mana frizūra, manas mežģīnes un tā stāvēja taisni nostādīta kāda liela karaļa Ludviķa XIII portreta priekšā. Nabaga lelle! Nabaga Žakelīna! Cik lepna viņa izskatījās un kā viņa tika mīlēta! Bavārijas Žakelīna, par kuru reiz lasījām skaistu stāstu. Un tas ir viss!

Redzot lelli manā veidā un izskatā, tās asaras, ko mana māte bija aizbaidījusi atpakaļ manos sirds dziļumos, sāka plūst man pār vaigiem, un tā kā es elsās biju cieši apskāvusi Žakelīnu, tās slapināja arī lelles seju. Lomas bija mainījušas: es tagad biju māte un Žakelīna — meita.

—   Ak, mana dārgā, mana labā Žakelīna, — es šņukstēju, — vai mums tiešām jāšķiras?

Kāpēc mana māte ar mani tā nerunāja? Tas varbūt nebūtu bijis tik prātīgi darīts, bet, kā man šķiet, tomēr vairāk atbilstu mātes jūtām.

Māsas, redzēdamas mani raudot, apkampa mani un raudāja līdzi.

—   Nē, māsiņ, — augstprātīgi iesaucās vecākā, — tā kā jūs no mums šķiraties, tad Žakelīna turpmāk piederēs tikai jums vienai.

Še es gribu paskaidrot manis pasvītroto adverbu «augstprātīgi".

Žakelīna skaitījās mans «nedalāmais" īpašums, kā, piemēram, izteicās intendants Dedampjē par kādu zemes gabaliņu, kas piederēja mums un kas nezin kādā veidā bija kļuvis par viņa triju dēlu īpašumu.

—   Jums Žakelīna piederēs pavisam, mēs jums to atdodam.

—   Ak, — es ieteicos, — tad man vismaz uzreiz nebūs jazaudē viss.

—    Bet jums taču būs jūsu vīrs, - ķlvigi atcirta mana otrā māsa, — un mums tāda nav. Virs, kas dod šādus dimantus, ir vairāk vērts nekā Žakelīna, kura nekad neko nedos, bet, gluži otrādi, kurai vienmēr vēl šis un tas ir jādod.

Abi pasvītrotie apstākļa vārdi uzskatāmi raksturo manas abas māsas.

III

Pēc šīm žēlabām un savstarpējiem pārmetumiem ieradās Babete un mūsu apkalpotājas, lai sāktu mūs apģērbt. Manis dēļ Bavārijas princesi vajadzēja izģērbt un, kad biju apģērbta, es, patiesību sakot, nebiju lielāka par viņu un kā līgava izskatījos sliktāk. Tomēr man likās, ka mana mazā persona izskatās uz pusi cienīgāka. Es grozījos sava spoguļa priekšā un taisīju reveransu karaļa portretam. Pieliekdamās es mēģināju pagarināt manu šlepi un pieņemt tādu pašu izskatu, kāds bija hercogienei Rišeljē, kad tā nosauca karalienes galmadāmas, un visu to es darīju tikai tādēļ, lai drīzāk paietu laiks. Man likās, ka monsieur Deverī nekad neieradīsies.

Tad es tiku aicināta.

No sākuma es jutu tā kā bailes, bet tad saņēmu dūšu, iedomādamās, ka man tagad tāpat kā manai mātei ir Flandrijas mežģiņu žabo, gari svārki un šlepe, kas mani katrā ziņā jau padara par dāmu. Es sekoju hercogienes staļmeistaram Demagloāram un manai guvernantei Babetei, kas man atdarīja durvis. Beidzot es nonācu troņa zālē, kur, kā tas parasti notika svinīgās pieņemšanas reizēs, bija sapulcējušies piederīgie.

Mani pavadoņi pazuda.

Es iegāju.

Mana māte panācās man pretī un, kamēr es taisīju reveransu, paņēma mani pie rokas un aizveda pie kāda slaida, kalsnēja violetas krāsas drēbēs ģērbta kunga. Viņa savēlušies mati, līkais deguns, caururbjošās acis un augstprātīgais skatiens piešķīra tam īsti nekaunīga pārdrošnieka izskatu.

Pirmajā brīdī es bailēs gandrīz vai sastingu, jo iedomājos, ka man ir parādījuši neīstu portretu un ka šis te ir mans vīrs. Violetajam tērpam gan būtu vajadzējis izkliedēt manas bažas, bet tai laikā es vēl nebiju studējusi apģērbu krāsas. Lai nu būtu kā būdams, es drebēju pie visas miesas. Vai tā varbūt bija nojauta, ka Šis cilvēks reiz. lūkos padarīt mani tik nelaimīgu, cik vien iespējams?

—    Monsieur, abat Delaskalija, — ierunājās mana māte, — lūk, mana meita, Dalbēra jaunkundze.

Es neuzdrošinājos pacelt acis, bet sapratu, ka violetais kungs ir grāfa Deverī krusttēvs, proti, viņa tēvocis. Abatam Delaskalija-DeverI kopā ar Savojas hercoga sūtni un citām viņa svītā ietilpstošām augstām personām bija uzdots pavadīt savu brāļadēlu uz Franciju un vest to pie altāra. Abatam bija dziļa krūšu balss, kas izrādījās ļoti mānīga: klausoties tanī, varēja domāt, ka viņš ir lāga cilvēks, redzot viņu pašu, tas bija jau ma/āk ticams, bet, iepazīstoties ar viņu tuvāk, tam neviens vairs neticēja.

Tomēr tas ir tikai paviršs skicējums, viņa patieso attēlu mēs mēģināsim uzmest vēlāk.

—   Jaunkundze ir daudz, skaistāka nekā viņas portrets, — viņš teica, — un es esmu pārliecināts, ka viņai ir daudz vairāk atjautas nekā viņas vēstulēs. Jau līdz šīm mums tas viss sagādāja daudz prieka, bet turpmāk mēs būsim laimīgāki, nekā to varam iedomāties.

Šo komplimentu man vēlāk atstāstīja mans brālis, jo es tai brīdī nedzirdēju nekā. Es gaidīju, kas tagad notiks. Šis priesteris manī savādi noskatījās un viņa skatiens mani mulsināja.

Tad abats satvēra aiz rokas grāfu Deverī un atveda pie manis.

—    Jaunkundz, lūk, laimīgākais no mirstīgajiem, — viņš pa pusei smaidīdams ironiski piebilda.

Jau šāds mana nākamā vīra priekšā stādīšanas veids nebija visai pieklājīgs. Kas gan būs vēlāk? Vai apsolītā laime tiešām nāks? Ak vai! Abats Delaskalija nekad nav bijis liels pravietis.

Kad šīs apsveicināšanās un ievadceremonijas bija beigušās, mes apsēdāmies lokā un sākās sarunas.

Abats vairākkārt griezās pie manis ar dažiem glaimos ietērptiem jautājumiem: bet mana māte nedeva man laika uz tiem atbildēt, jo baidījās tiklab no manas kautrības, kā arī no manas pārdrošības. Mana māte mani vēl pietiekami nepazina, lai varētu būt droša.

Galma rūpes, sabiedriskie pienākumi un tūkstošiem citu lietu mūžīgi kavēja to nodoties ar mums un iepazīt mūs, kā viņa to, bez šaubām, būtu darījusi citos apstākļos.

Grāfs Deverī mani uzrunāja, es paskatījos uz viņu, lai tam atbildētu, un kā apburta paliku bez valodas stāvam. Toreiz viņš bija apmēram divdesmit divus gadus vecs. Viņam bija viskaistākās acis un skaistākie mati visā Itālijā, pērļu baltumā ietverts smaids; augums tāds, ka labāku nevar vēlēties, un rokas radītas, lai kalpotu karalienei. Viņa tērps bija šūts pēc jaunākas modes. No visa bija redzams, cik ļoti viņš vēlas patikt man, par kuru līdz šīm neviens nebija domājis.

Šis apburošais vīrietis ne mazums glaimoja manai godkārībiņai, un man bija liela vēlēšanās iet un to viņam pateikt, kā to savās labajās dienās bija darījis kavalieris Gizs, bet saderināšanās un laulības slēgšanas svinībās tas nav tik viegli izdarāms.

Mēs palikām kopā līdz pulkstens desmitiem. Rītdiena bija paredzēta ģimenes locekļu apciemojumiem, parītdiena — tuvāko draugu vizītēm, bet trešā — versaliešu un augstdz.imušo prinču apmeklēšanai, jo mans tēvs ar visiem gribēja iepazīstināt savu nākamo znotu.

Tas bija reibinošs viesulis un, sākot ar šo mirkli, līdz pat kāzu dienai man nebija laika ne attapties. Es biju aizgājusi no māsu istabas, lai kopā ar Babeti apmestos grāfienes Deševrēzas telpās, kuras lietoja tikai sevišķi svinīgos gadījumos. Mesi noturēja pils baznīcā. Karalim nepatika, ka ārzemniekus laulā pie viņa. Viesu bija ļoti daudz. Abats Deverī atsacījās no ceremonijas izpildīšanas, atsaukdamies uz savu tuvo radniecību. Jāpiebilst, ka viņš reti kad izpildīja garīdznieka pienākumus un tikai vaļas brīžos sekoja savam priestera aicinājumam. Tik daudz apziņas viņam vismaz bija.

Pēc pusdienām un vakariņām sekoja tradicionālā guldināšanas ceremonija. Katram no savas puses mums svinīgi pasniedza kreklu.

Mēs palikām divatā.

Man tas bija kaut kas gluži jauns — atrasties ārpus līdzšinējās dzīves robežām. Monsieur Deverī izrādījās krietns un saprātīgs cilvēks. Es vēl biju pārāk jauna un naiva, lai domātu par mīlu vai liktu par to domāt. Tomēr es esmu pārliecināta, ka tas viss, ko es vēlāk jutu pret viņu, izauga no šīs nakts. Mēs daudz runājām un man vairs nemaz nebija no viņa bail. Es atklāju tam savu mazo bērna sirdi, apsolījos viņam ne pēc kā bijušā nežēloties, kad sekošu tam uz viņa skaisto zemi Itāliju, un mīlēt viņa māti tāpat kā mīlu viņu pašu. Ak vai! Toreiz es vēl nezināju, cik tālu mani aizvedīs šis solījums un ko tas man maksās.

Un tā nu, lūk, kaut arī tas gluži neatbilda īstenībai, ļaužu acīs es biju grāfiene Deverī. Nekas man vairs nebija palicis no Dalbēra jaunkundzes, pat ne vārds, kas līdz ar manām laulībām pārgāja uz manu jaunāko māsu.

Vēl dažas dienas es tiku aizturēta Parizē, Versaļā un Dampjērā, lai visur parādītos. Beidzot sāka runāt par ceļasomu sagatavošanu un tika noteikts mans šķiršanās brīdis.

Grāfs Deverī bija atvedis līdzi pārāk lielu ekipāžu. Mums vajadzēja ceļot sešjūga kalešā. Aiz mums brauca abata pajūgs, bet trešie rati bija rezervēti manām kalponēm. Beidzot sekoja pulks jātnieku un pat pāžu, ko Francijā sev atļāvās tikai valdošās personas, bet no kā arī negribēja atteikties Savojas dižciltīgie. Visa mūsu ģimene mani apkampa un apraudāja. Pat mana māte un tēvs uz brīdi izkrita no savas lomas un kļuva maigāki. Manas māsas mirka asarās, un kad es jau sēdēju karietē, ieraudzīju tekam vēl pēdējo, sešus vai septiņus gadus vecu meitenīti, kas ar pūlēm vilka līdz Bavārijas Žakelīnu — izpūrušu, bet apģērbtu viņas goda tērpā, kāds tai bija uzvilkts manā kāzu dienā. Māsiņa mēģināja uzkāpt uz kāpšļa, lai aizsniegtu mūs, un tā kā tas viņai neizdevās, tā sāka raudāt.

—      Še ņemiet, grāfiene Deverī kundze, un es jūs lūdzu parūpēties par Žakelīnu.

Grāfs Deverī savukārt iesaucās un vaicāja, ko šis starpgadījums nozīmējot.

—   Ak, monsieur, — es noraudājusies iesaucos, — tā ir Žakelīna.

Paziņojot Filipam Labajam viņa grūtībās īstās princeses ierašanos, laikam

gan nekad tas nav ticis izteikts tik traģiskā tonī.

—      Kāda gan mums vajadzība pēc Žakelīnas mūsu ceļojumā? — pavisam nopietni jautāja grāfs. — Atvadaties no viņas, madame, un šķiraties droši.

—      Monsieur, — es atteicu, — manas māsas man atdeva Žakelīnu, es vedīšu to sev līdzi, atstājiet man manu Žakelīnu.

Babcte, kas karietē jau bija paspējusi iekāpt, dzirdēja manu saucienu, izlēkusi tūdaļ atskrēja un ieraudzīja, par ko ir runa.

Es spiedu Žakelīnu pie savas sirds.

—      Grāfienes kundze, — viņa teica, — neapgrūtiniet ar šādām bērniš- ķībām grāfa kungu, apdomājiet taču, kas jūs esat un kurp jūs dodaties.

Es sāku raudāt vēl skaļāk. Turpretī monsieur Deverī pat nedomāja dusmoties, bet, gluži otrādi, jutās manu bēdu aizkustināts.

—      Es neko citu neprasu, kā ņemt līdzi šo Žakelīnu, ja jūs to tik karsti vēlaties, — viņš teica. — Bet ar jūsu atļauju viņu varētu novietot kādā koferī, jo man šķiet, ka nav nepieciešams, lai tā sēdētu karietē līdz ar mums.

—   Koferī! — es iesaucos, — ak, monsieur, viņai tur būs ļoti neērti.

Grāfs Deverī nevarēja noturēt smieklus un nāca ar pieņemamu priekšlikumu: novietot Žaklīnu mūsu kalpotāju karietē.

Es piekritu šim upurim tikai pateicoties mana vira pieklājīgajam lūgumam un it īpaši viņa acu izteiksmei.

Grāfam Deverī bija tāds izskats, kuram nevar pretoties. Žakelīna tika rūpīgi ietīstīta un nodota Babetei, kas apņēmās par to sevišķi rūpēties visu garo ceļa gabalu.

Tagad es biju mierīga — pie Babetes Žakelīnai netrūks nekā. Tāda, lūk, es biju, kad mani apprecēja.

IV

Pa ceļam mūsu ratos bieži iekāpa abats Delaskalija. Viņš mani apbēra ar konfektēm, našķiem un — morāli, bet man nepatika ne viens, ne otrs. Ir ļaudis, kuru smaržas nesmaržo, kuru dimantiem nav mirdzuma un kuru gādībai par mums trūkst valdzinošas burvības. Visu, pat mīlu viņi pārvērš nepatikā.

Un manam svētcienīgajam radiniekam bija lielas izredzes kļūt par vienu no tādiem.

Mans instinkts mani nebija vīlis. Kas attiecās uz manu vīru, viņam bija tikai viena kļūda — viņa ģimene, bez tās viņš būtu bijis pati pilnība. Tas bija cilvēks, kurš pat vislielākos pretiniekus varēja piespiest viņu iemīlēt. Visa šā ilgā ceļojuma laikā viņa pacietībā un maigums ne uz mirkli nepagura, kaut gan, kad es to tagad pārdomāju, man jāatzīst, ka es biju neciešama ceļabiedre. Viņš jau no acīm nolasīja katru manu vismazāko iegribu, paredzēja manas vissīkākās vēlēšanās, kad es gulēju, viņš bija par mani nomodā. Jautrs, bērnišķīgs, mīļš, viņš rotaļājās ar mani, it kā būtu manā vecumā. Kādudien viņš pat nosēdināja sev līdzās Žakelīnu un, tā kā man likās, ka viņš pret to izturās pārāk maigi, tā biju es, kas lelli aizsūtīja atpakaļ uz otru karieti. Man šķiet, ka es uz to biju kļuvusi greizsirdīga.

Viss gāja uz to labāko un trešajā vai ceturtajā ceļojuma dienā man jau vairs nekā nebija žēl.

Pie Senī kalna mēs pārbraucām Alpus. Es no sirds ilgojos pēc tā brīža, kad nonākšu ielejā, kas divus vai trīs tūkstošus pēdu zem manis atklājās skatienam.

Un es tajā nonācu, kā nonāk, ak vai, līdz vistālākajām lietām, un drīz vien manas acis skatīja skaisto apvidu, kurā valda Turīna. Tā kā es vienmēr esmu mīlējusi skaistus dabas skatus, es biju sajūsmā.

Bet tad es ievēroju, ka mans vīrs,, pavisam pretēji man, bija kļuvis skumjš un sasāpināts. Viņš vairs neatbildēja uz maniem jokiem, līdz ar to mazinādams ari manu jautrību. Vēl vairāk: viņš pat izturējās rupji pret Bavārijas princesi, un kad es viņam prasīju, kāds tam visam cēlonis, viņš atbildēja, ka tas nākot vienīgi no garastāvokļa pārmaiņas. Kāda no manām meičām, vārdā Mariona, kuru es pēc Babetes mīlēju visvairāk un kurai es kādā apstāšanās vietā prasīju padomu, apsolīja man šo lietu izpētīt un nākamajā pieturā pateikt man savas domas par šo pārmaiņu.

Līdz ar to, ka pieauga mana laulātā drauga drūve un nomāktība, abats Delaskalija likās kļuva arvien jautrāks un dzēlīgāks.

Pēdējās naktsmājās Mariona gluži izbijusies ieskrēja manā istabā.

—        Ak, mana labā Mariona, — es jautāju, - kas tad ir atgadījies, kāpēc tu esi tik uztraukta?

—        Ak, madamc, madamc, — atbildēja nabaga meiča, — ir daudz kas jauns, klausieties, un arī jums būs savas iemesls uztraukties!

—   Nu! Bet kas tad ir noticis?

—   Grāfa kungs liek Žakelīnu novietot aiznaglotā kastē.

—   Bet aiznaglota kaste taču ir zārks!

—   Ak, mans Dievs, jā, nemaz nerunājot par visu citu.

—   Visu citu! Kas tad ir šis viss cits? Saki man, es to gribu zināt!

—       Nu, labi, liekas, ka grāfienes kundze pastāvīgi ir sliktā omā, ka viņa gremžas no rīta līdz vakaram, ka grāfa kungam no viņas ir ārkārtīgi bail un ka abats Delaskalija vienmēr nostājoties savas māsas kundzes pusē.

—   Vai tu, Marion, par to esi noteikti pārliecināta?

—       Tikapt noteikti, ka man reiz ir jāmirst. Abata Delaskalija kambarsulainis nupat par visu to izpļāpājās, kas ar viņu līdz šim vēl nebija noticis, kamēr vien esam atstājuši Parīzi.

—        Apžēlojies! Kas tad ar mums notiks? Tad, lūk, kāpēc grāfs kopš vakardienas ir tā pārvērties! Viņš tuvojas savai mātei un jau jūt viņas iespaidu.

Sākot no šā brīža man bija jāpieliek daudz pūļu, lai noslēptu, ka es par visu esmu jau informēta. Es izlikos sapīkusi un pat neturēju par vajadzīgu žēloties, ka man atņem Žakelīnu, kaut gan tas mani saniknoja un es uzmetu lūpu, lai apvaldītos.

Bet cik tas viss tagad ir sen atpakaļ! Kas gan viss nav noticis no tā laika, cik tur ciešanu, cik asaru, cik tur upuru, cik bēdu un ari kļūdu! Es nevaru neskumt, pakavējoties pie šiem manas bērnības pēdējiem brīžiem, pie šīs robežas starp diviem laikmetiem.

Vēl tanī pašā vakarā es nonācu Turīnā, kur mani uz pils trepēm sagaidīja mana vīramāte, grāfiene Deverī kundze.

Es nemīlu portretus, jo tie reti kad ir īsti, cilvēkus mēs labāk iepazīstam pēc viņu darbiem. Jūs redzēsit Deverī kundzi un paši varēsit par to spriest.

Kas attiecas uz ārējo izskatu, tad viņa bija skaista un cienīga, gadus piecdesmit veca dāma. Tā kā viņa bija apprecējusies vēlu, tā bija saglabājusi vecmeitas dzedrumu un dzēlību. Viņas gaita bija karaliska, brūnās acis prata rīkot, žesti bija lēni, bet valdonīgi, ar vārdu sakot, viņai bija visas īpašības, lai pavēlētu un valdītu pār citiem, it īpaši — bērniem.

Viņa mani apskāva vēsi un atturīgi — kā īsta vīramāte. Mans vīrs satvēra viņas roku un it kā skūpstīdams piespieda pie lūpām, man likās, viņš pat drebēja, tikai es nezināju, vai sevis vai manis dēļ.

Vēlāk es atskārtu, ka tas ir. bijis mūsu abu dēļ.

Abatam tika veltīts īss, draudzīgs mājiens, uz ko tas atbildēja ar augstprātīgu sveicienu. Jau no šā brīža es sapratu, ka šie abi viens otru necieš.

Bet ka viņi sapratās, to es uzzināju vēlāk.

Šī sieviete un vīrietis apmainījās skatieniem, kuru nozīmi es izpratu vēlāk. Likās, ka abats teiktu: „Lūk, es atvedu jums sāncensi un jums vairāk nekā līdz šim būs vajadzīgs mans atbalsts." Grāfiene Deverī pieņēma šo atbalstu ar īgnu nepatiku, bet tomēr pieņēma.

—           Kaut gan jūs, madamc, likāt uz sevi gaidīt, — teica mana vīramāte, — tomēr esiet sirsnīgi sveicināta.

—            Madame, ceļi bija slikti un neatbalstīja mūsu nepacietību, — atvainodamies iebilda mans vīrs.

—          Tas ir viss viens, jūs esat pavadījuši ceļā liekas četras dienas, varējāt ierasties agrāk: karalienes kundze man to teica vēl vakar vakarā.

—  Kad jāskraida pa taciņām, var arī kādreiz aizmirsties, — teica abats.

—   Kas tad skraidīja? — pietvīkdama jautāja grāfiene Deverī.

—   Es, madamc, — steidzīgi atbildēja grāfs.

—   Viņi abi, — piebilda lāga abats.

—            Tā, tā un tā, lūk, jūs esat steigušies pie savas mātes! Nu, to es pieminēšu.

Grāfs Deverī nodūra galvu un palika atbildi parādā. Es biju vēl vairāk pārsteigta un apmulsusi nekā viņš, jo man tas viss vēl bija kaut kas gluži

jauns: lai cik dzedrs bija mans tēvs un māte, kaut ko tādu viņi mums tomēr nebūtu teikuši.

Šī bezgalīgi lielā drūmā pils ar tās marmora klonu un kāpnēm stindzināja manu sirdi. Tā kā jau bija pienākusi nakts, mūsu priekšā nesa kūpošas lāpas, kas gan apgaismoja mūsu ceļu, bet nespēja izkliedēt tumsu bezgalīgajās galerijās, kas tāpēc šķita jo atbaidošākas. Grāfiene Deverī soļoja man līdzās un novērtēja mani kā nezin kādu nopirktu preci vai parādes zirgu, kas rīt vedams uz apskati. Man pa priekšu viņa iegāja kādā milzīgā zālē, kurā atradās divdesmit vai trīsdesmit personas, tie bija gan tuvāki, gan tālāki Deverī ģimenes radinieki, ar kuriem man vajadzēja sasveicināties.

Es ieraudzīju savādus tērpus un nopietnas sejas: varēja teikt, ka tie bija visu Deverī dzimtas senču portreti, kas no pils intendanta dabūjuši atļauju uz brīdi izkāpt no saviem rāmjiem. Patiesībā tie gandrīz vai visi bija augstas personas, kas galmā ieņēma atbildīgus' amatus. Mana vīramāte pati bija Savojas hercogienes, toreiz vēl pavaldones, galma dāma vai vismaz viņai galmā bija liels iespaids, kas grāfienei Deverī deva plašas iespējas, kuras tā arī plaši izmantoja ne tik daudz, lai pakalpotu saviem draugiem, bet vairāk, lai kaitētu tiem, kas viņai nepatika.

Tai vakarā es maz ievēroju tos cilvēkus, kuriem mani stādīja priekšā, mans skatiens bija kā apmiglots, tik ļoti mana vīramāte man iedvesa bailes ar savām lielajām acīm.

Pievezdama mani katrai atsevišķai personai, viņa man nosauca tās vārdu un teica:

. — Sveiciniet, grāfien, šis ir jūsu krusttēvs… kungs. Sveiciniet, grāfiēn, šī te ir jūsu māsīca… kundze.

Ak, kas tur bija šo krusttēvu, māsīcu un reveransu! Tas viss vilkās vairāk nekā pusotru stundu. Aiz izsalkuma vai kritu no kājām un man uznāca nepārvarama vēlēšanās raudāt.

Mans vīrs mums sekoja kā zēns, kas ieķēries mūsu svārku stērbelēs. Viņš man likās pavisam maziņš un es nezinu, vai nu neprātīgas sievas, vai draiskulīga bērna kaprīzes dēļ, bet tieši tāpēc es šai brīdi viņam pieķēros vairāk, nekā ja viņš būtu rīkojis visu šo pulku, kurā tagad tam vajadzēja tikai paklausīt.

Es tomēr pametu kāru skatienu uz kādu bufeti, kura bija apkrauta ar augļiem un cepumiem un kuru apmeklēja ikviens, izņemot mani, kam par godu tas viss bija sarīkots. Tās bija īstas Tantala mokas.

Tad vienā brīdi es saslējos, kaut gan vēl šodien nesaprotu, kā to varēju izdarīt. Es atstāju savu septīto trešās pakāpes brālēnu, kas kā stabs stāvēja zāles vidū, devos taisni uz to bufetes galu, kur aiz visām šīm glāzēm un paplātēm cienīgi stāvēja kāds lādzīgs kalpotājs un palūdzu viņu mani apkalpot. Viņš pasteidzās man pasniegt apelsīnu un vēl kaut ko tik lieliskā sudraba traukā, kāds jebkad bija redzēts. Mana vīramāte skatījās manī ar platām acīm un es esmu pārliecināta, ka pēc šā atgadījuma viņa uzskatīja mani par spējīgu uz visu. Šis mans solis pamudināja to būt uzmanīgai ar mani un sagatavoties uz nesaudzīgu apiešanos, kas pēc viņas domām bija vienīgais līdzeklis, kā mani turēt grožos.

Var jau būt, ka šai kaprīzei, kuras cēlonis bija mans izsalkušais vēders, man jāpateicas par visām manas dzīves nelaimēm.

Kad es biju apēdusi savu apelsīnu un arī pārējo, ko man pasniedza, es atgriezos pie manas vīramātes, kas mani gaidīja ar tik cieši sakniebtām lūpām, ka likās viņai to nemaz nebūtu.

—    Es nezinu, madamc, — viņa teica, — vai Francijas galmā ir parasts neatbildēt uz savu radinieku apsveikumiem, bet še, Turīnā, mēs gan to vēl ievērojam, to es jums atgādinu.

Abats Delaskalija savilka seju tādā grimase, kas apmēram nozīmēja: „Nu, ko es jums teicu!"

Es nezinu, kas vēl viss būtu noticis, ja šinī brīdī oficianti nebūtu pieteikuši vakariņas, kas man lika atviegloti nopūsties. Mani nomaca viss šis dižciltības smagums un es ar mīļu skatienu pavēros atpakaļ pagātnē uz manu mazo istabiņu, manām māsām, mūsu jaukajiem sapņiem un mūsu brīvību.

Šķita, ka mielastam nebūs gala; galds bija klāts ar vēl lielāku greznību nekā mūsu lielmaņu namos: Savojas aristokrātija nebija tā noplicināta kā mūsējā Ligas karos, Frondas cīņās un Rišeljē sārtu ugunīs. Daudzu šo ģimeņu rīcībā bija veseli bagātību krājumi, kas bija uzkrāti paaudžu paaudzēs.

Beidzot mēs piecēlāmies no galda, lai katrs dotos uz savām mājām.

Ceremoniālā gājienā mani aizveda uz goda istabām, kuras vīramāte bija nodevusi manā rīcībā, līdz ar to likdama man saprast, ka par šo goda paradīšanu man vajadzēs viņai atmaksāt ar paklausību.

Lūk, viņas pašas vārdi:

—    Sākot ar šo dienu, es šinī mājā vairs neesmu nekas, jūs še būsit pavēlniece.

Un kad es neveikli sakustējos, viņa turpināja:

—   Es jums neliegšu savus padomus, un kad es jums tos došu, es jūs lūgšu tiem ari labprāt sekot. Es pazīstu šo zemi un pazīstu labi, bet jums tā vēl ir sveša, jūs esat jauna, es esmu veca: tātad ir pietiekami daudz iemeslu, lai jūs mani uzklausītu.

Es biju samulsusi un nezināju ko atbildēt. Mans vīrs steidzās man palīgā.

—    Deverī kundze, māt, būs ļoti laimīga jums paklausīt tāpat, ka to daru es, un mūsos abos jūs atradīsit pilnīgu vienu un to pašu padevību un cieņu.

Es biju pārsteigta. Tas viss, ko es redzēju, mani nomāca. Šī bagatība un greznība, savienota ar vispilnīgāko verdzību, manas acīs, par spīti manai jaunībai, bija pārāk neparasta lieta. Es sapratu, ka grāfam Deverī šāds stāvoklis nepiedien. Es jutu, ka manā priekšā viņš jūtas neērti, bet vēl neērtāk viņam vajadzēja justies citu sabiedrība. Es ilgojos palikt divatā ar viņu, lai izskaidrotos. Viņš aizgāja kopā ar māti, bet es cerēju, ka viņš atgriezīsies. Es vēl negāju gulēt un kādu laiku viņu gaidīju, bet kad pulkstenis nosita pusnakts stundu, kalpones mani izģērba. Es paturēju pie sevis Marionu, kas mani apguldīja, un mēs runājamies līdz pulkstens diviem naktī. Nabaga meiča noguruma dēļ krita vai no kājām. Es viņu atlaidu. Vēl kādu laiciņu es cīnījos ar miegu, beidzot manas acis nemanot bija aizvērušās.

Grāfs Deverī neatgriezās.

V

No rīta atmodusies, es vērīgi lūkojos apkārt. Es biju viena, gluži viena.

Tad es piezvanīju. Ienāca Mariona. Bija jau ļoti vēls. Arī Mariona lūkojās apkārt ar ne mazāku ziņkāri, bet vēl bailīgāk, nekā to biju darījusi es. Tad viņa uz pirkstgaliem pienāca pie manas gultas, it kā baidītos, ka viņas soļu troksni kāds nesadzirdētu, un ar noslēpumainu sejas izteiksmi man pastastīja, ka grāfs Deverī aizņemot gandrīz vai tādas pašas istabas gluži līdzās manējām un ka pirms manas ierašanās atraitnes kundze grāfiene Deverī esot likusi aizmūrēt visas durvis uz turieni.

—   Ak, madame, - nabaga meiča bailīgi piebilda, „jūs šeit būsit vēl mazāka meitenīte, nekā jūs bijāt Deluinas pilī.

—   Pēc kā tu tā secini, Mariona?" — es jautāju.

—    Ak, madame, es nebūt nesecinu un mana nojauta nemaz nav tik liela. Es to zinu no ša nama kalpotājiem. Grāfiene atraitnes kundze necieš, ka viņai kads pretojas; viņa grib būt vienīgā valdniece un grāfa kungs ir viņas pirmais kalps.

—   Bet es! — es iesaucos. — Kas tad še būšu es?

Tad turpināju ar asarām acīs:

—   Ak, Dievs, ak, Dievs, cik apnicīga būs še dzīve! Ak, kaut es varētu palikt ieslēgusies savās istabās! Bet nē, man jāgatavojas uz pusdienām un tad jāapģērbjas goda tērpā, lai ietu apsveikt karalisko kundzi un Savojas hercogu.

—   Ko jūs, madame, vēl varat gribēt! Laulības dzīve nav izprieca.

—    Tiešām nē, bet tagad es tev saku, es, mana nabaga Mariona! Tu zini, kāds tērps, kāda šlepe un rotas man ir vajadzīgas, sagatavo to visu un atnes man Žakelīnu, tā mani drusku nomierinās. Es viņai stāstīšu par Franciju. Ak, Dievs, kāpēc mēs vairs neesam tur, manā nabagā Francijā! Vai Babete ir jau piecēlusies?

—   Es domāju gan, madame.

—   Lai viņa atnāk šurp!

Mariona aizgāja izpildīt manu rīkojumu.

Mana nabaga Babete no manis izvairījās jau no paša sākuma. Šīs šķietamās vienaldzības iemeslus es vēl nezināju. Tikai vēlāk es tos uzzināju: šī lieliskā sieviete taupīja sevi jaunākām dienām. Viņa baidījās, lai viņas iespaids neatsauktos uz manām attiecībām ar manu vīru; viņa paredzēja ilgas un grūtas ciešanas jaunajai meitenei, kas šķirta no visiem savējiem un nodota svešās rokās.

Bet pirms palīdzētu man ar saviem padomiem, viņa gribēja zināt, kādā virzienā tie būtu pielietojami. Tā arī torīt viņa ieradās tikai tādēļ, lai apvaicātos par manu veselību un apskatītu manu rotājumu.

Velti es griezos pie viņas ar tūkstoš jautājumiem. Tiklīdz viņas aizgādības sajūta pret mani bija apmierināta, tā aprobežojās ar īsām, ikdienišķām atbildēm..

—   Bet grāfs Deverī, grāfs Deverī, — es atkārtoju, zaudēdama pacietību, — vai es viņu nemaz neredzēšu? Ej, Babete, sameklē viņu un saki, ka es to gaidu!

Trīs reizes es viņu velti tiku sūtījusi, beidzot, ceturto reizi, Babete atnāca man pateikt, ka grāfs esot pie savas mātes un ka pēc tam viņš ieradīšoties pie manis vizītē.

—   Ak, Babete, vienmēr šī viņa māte! Viņš taču nav savas mātes laulātais draugs.

—    Grāfa kungam ar viņu droši vien jāpārrunā svarīgas darīšanas, — atbildēja Babete, — par to jums, madame, vajadzētu drusciņ padomāt un nemocīt sevi, lai arī viņam nebūtu jācieš.

Ak, vai! Šīs, sievietei tik ļoti nepieciešamas īpašības toreizējos apstākļos man bija gauži maz. Es biju dzīva, temperamentīga, strauja un greizsirdīga, tik greizsirdīga, ka spētu apkaunot pat tīģeri.

Tai laikā es jau pietiekami karsti mīlēju grāfu Deverī, lai paredzētu, kas no tā vēlāk iznāks un ieaudzinātu sevī greizsirdības jūtas, kas varbūt bija visu manu maldu cēlonis. Es biju gatava vai sakalst aiz nepacietības un īgnuma par šo manas laimes patvarīgu piesavināšanos, un es varbūt būtu iztaisījusi tādu pašu izlēcienu, kā vakar un pati devusies grāfu meklēt, kad beidzot viņš ieradās.

Viņš mani dzedri noskūpstīja uz pieres, es pamāju Babetei un Marionai, lai tās mūs atstāj vienatnē. Viņš staigāja pa istabu un likās bija ļoti uztraukts, Es skatījos, kā viņš staigā šurp un turp un uzdevu tam divdesmit dažādus jautājumus.

Viņš turpināja staigāt un neatbildēja man ne vārda.

—    Bet, monsieur, runājiet taču, — es uzstāju, ņurcīdama Žakelīnu, uz kuru izgāzu savas dusmas, bet kura nekā nespēja līdzēt. — Kāpēc es kopš vakarvakara jūs vairs netiku redzējusi? Kāpēc jūsu mātes kundze, kas mani atzina par noteicēju šinī namā, ir paturējusi sev tiesības mūs šķirt? Ko es viņai esmu nodarījusi? Sakiet!

—    Mīļā grāfien, — atbildēja mans vīrs, — vajadzēs aizvākt Bavārijas princesi.

—    Kāpēc? Man ir tikai šī vienīgā draudzene un jūs gribat vēl mūs šķirt!

—    Esmu ar mieru, ka viņa paliek kādā no jūsu vistālākajām istabām, kur tikai mēs vien ieiesim, bet sargaties, ka cits kāds to neredzētu, pat jūsu itāliešu kalpones ne.

—   Bet kāpēc?

Grāfs Deverī sāka smieties.

—   Jā, kāpēc? Es jums to prasu.

—   Tu, mīļais Dievs! To es jums, grāfienes kundze, tūdaļ pateikšu: tāpēc, ka Pjemontā precētas sievietes vairs nespēlējas ar lellēm.

—     Pietiek, monsieur! Še vairs nav runa par Žakelīnu, še ir runa par jums, par pārmaiņām un jūsu attieksmi pret mani. Vai jūs domājat, ka es esmu vēl tik maza meitenīte, lai to nepamanītu un lai nenojaustu, kāds tam cēlonis? Jūsu mātes kundze mani nemīl, jūsu mātes kundze negrib ļaut jums būt pie manis, jūsu mātes kundze grib būt šīs pils valdniece, bet es lai palieku viņas augstības padevīgā kalpone. Nu, bet tā tas nebūs, uzklausiet mani, grāfa kungs, lai viņa patur savu augsto stāvokli, es pēc tā netīkoju, man labāk patīk brīvība. Bet jūs, jūs! Jūs esat mans vīrs un es esmu jūsu sieva; mani jums vajag mīlēt, bet nevis jūsu māti un, ja vien jūs neesat nodomājis mani padarīt nelaimīgu, jūs izturēsities pret mani tāpat kā Parīzē un mūsu ceļojuma sākumā, nevis tā beigās. Vai jūs to gribat?

Nekad neesmu redzējusi cilvēku, kas vēl tā būtu apjucis, kā mans nabaga grāfs šīnī laulāto ļaužu diskusijā. Varbūt viņš tomēr būtu ar mani izksaidrojies, bet šinī brīdī divu dāmu pavadībā ienāca Deverī kundze, kurai viņas staļmeistars, pa priekšu iedams, atdarīja durvis.

Viņa bija tērpusies savā goda tērpā un atradās ceļā uz galmu.

Es pat nedomāju atvainoties, ka pret viņu neesmu vēl izpildījusi savus rīta pienākumus un neesmu to apmeklējusi. Šai brīdī viņa man bija pretīga un es viņai drīzāk būtu teikusi acīs apvainojumus, nevis komplimentus.

—   Mana meita, — viņa ienākdama teica, — es ceru, ka jūs drīz būsit gatava un neliksiet viņas karaliskajai augstībai uz jums gaidīt. Es dodos uz pili, bet es jums jau iepriekš saku, ka pēc divām stundām jums jābūt pie manis.

Vārdiņš „mana meita" lika izmests kā ass dureklis, kuram kā zīmīgs noslēpums sekoja šis — „jums jābūt".

Būtu es bijusi trīs vai četrus gadus vecāka, es būtu bijusi saprātīgāka; es nebūtu vis klusējusi, bet kaut ko atbildējusi un tā varbūt izglābusi savu nākotni.

Bet ko lai gan es būtu atbildējusi trīspadsmitarpus gadu vecumā?

īsajā klusuma brīdī, kas sekoja manas vīra mātes aizrādījumam, viņas skatiens krita uz manu nabaga Žakelīnu, un es redzēju, ka mans vīrs, kurš uztraukts bija sekojis grāfienes skatienam, nodrebēja. Viņa steigšus devās tieši uz kušeti, kur bija noguldīta nevainīgā princese un, to pacēlusi, ar nicīgu smīnu jautāja, vai es cerot drīz sagaidīt meitu.

—    Šāda uzmanība ir laba lieta, — viņa turpināja, — un liecina, ka jūs domājat. Vest jau līdz no Parīzes rotaļlietas saviem bērniem, kad jūs tik tikko vēl esat apprecējusies. Lai nu, lai! Es redzu, no jums iznāks lieliska māte: jo labāk tas būs martiem mazbērniem, bet pagaidām, — piebilda viņa, vērsdamās pie kāda pāža, — aiznesiet to uz kādu attālāku istabu un ieslēdziet šo rotaļlietu, kamēr pēc tās radīsies vajadzība.

Deverī kundzes tonis nepieļāva nekādus iebildumus. Bavārijas princesi paņēma, aiznesa un es to nekad vairs neesmu redzējusi.

Dievs vien zina, kas ir notiek ar nabaga Žakelīnu.

Ja es še tā uzsveru Šo šķietami tik niecīgo starpgadījumu, tad tikai tāpēc, ka tas uz visu manu nākamo dzīvi astāja gaužam smagu iespaidu, jo, vispārīgi sakot, šīs manas vīramātes gribas izpaudums bija pirmais stabs ceļā uz naidu, kas, sākot ar šo dienu, bija radies starp mums. Atņemdama šo pēdējo manu māsu mīlestības dāvanu, manu pēdējo bērna dienu piemiņu un likdama man ieiet sievas dzīvē pa raudu vārtiem, mana vīramāte mani ievainoja pašos sirds dziļumos: viņa mani nekad nesaudzēja, bet parādīja visu savu stingrību, lai mani saliektu zem sava jūga un beidzot nolaupītu manus priekus citu pēc cita. Es no savas puses nebiju pietiekami veikla, lai apslēptu savu naidu un dumpīgās tieksmes un, sākot ar to dienu, starp mani un manu vīra māti bija sacīts pēdējais iecietības vārds.

Tā, lūk, smilšu graudiņš var tapt par klinti.

Tagad mazliet atliksim pie malas visu to, kas attiecas uz grāfu Deverī, Žakelīnu un mani, lai painteresētos par Savojas galmu un kas toreiz lajā notika; lāpāt arī par tām dažādajām personām, kas toreiz bija redzamas galmā un, it sevišķi, par to lielo valdnieku, kura valdīšanas sākums jau bija klāts ar slavas mirdzumu.

VI

Viktors Amede II, kuru mēs Francijā saucām par Savojas lielkungu, vēl atradās savas karaliskās mātes kundzes aizbildniecībā, par kuru mēs jau iepriekš tikām runājuši, jo Karaliskā kundze bija šā galma centrālā figūra. Nezinu, kāpēc viņa bij^ pieņēmusi šo titulu — Karaliskā kundze, jo viņa nebūt nebija karaļa, bet gan skaista Denemūras hercoga meita, kurš pirmās pavaldonības laikā bija visu sieviešu mīlulis. Tie bija tie labie laiki, kad no rita līdz vakaram nodarbojas tikai ar duelēšanos un mīlestību. Kad līdz ar mīļāko vai mīļākās maiņu mainījās arī amata pienākumi, kad vakaru pavadīja intīmā draudzībā, bet no rīta jau izaicināja uz šaušanu, ar lūgumu nešaut sejā, jo acis torēiz vērtēja augstāk par dzīvību, un sakropļotam cilvēkam vairs nebija ko cerēt uz laimi, kā to pierāda gadījums ar Delaroš- fuko. Viņš kļuva mizantrops un sarakstīja savas skaistās maksimas, ko nekad nebūtu uzraktījis princis Demarsijaks.

Monsieur Denemūrs duelējās ar savu svaini monsieur Debeforu, kas to nošāva uz vietas ar trim vienā pistolē ielādētām lodēm, nelikdamies ne zinis par abu tuvo radniecību. Monsieur Denemūrs atstāja divas meitas, no kurām vienu apprecēja Savojas hercogs, Francijas Kristīnes dēls, bet otru Portugāles karalis dons Alfons VI. Šī pēdējā bija uzņēmīga sieviete. Gadījās, ka tās laulātais draugs nespēja būt, pēc viņas prāta, ne vīrs, ne karalis. Viņa panāca laulības šķiršanu, ieslodzīja Alfonsu kādā klosterī un apprecēja ieslodzītā brāli, tuvāko troņa mantinieku. Tādā veidā viņai izdevās paturēt to pašu kroni un dabūt citu vīru.

Abas māsas viena otru ļoti mīlēja. Viņas jau pirms ilgāka laika bija izstrādājušas plānu, kā savienot ciešākām saitēm savus bērnus un arī valstis.

Pavaldone Karaliskā kundze un Portugāles karaliene, kas bija visvarena savā galmā, nolēma apprecināt Viktoru Amede ar Portugāles infanti, nākamo troņa mantinieci. Jaunajam hercogam bija vēl tik tikko piecpadsmit gadu. Pavaldonības padome no sākuma tam pretojās. Saskaņā ar nelaiķa hercoga atstāto testamentu, šī padome, atskaitot dažas viduvējības, sastāvēja no godīgiem, spējīgiem un gudriem cilvēkiem. Bet visspārīgāk šai mahinācijai pretojās galvenais aktieris, pats jaunais hercogs. Izredzes doties uz Portugāli par valdnieku viņam nepavisam nepatika, jo tad tam būtu jāatstāj viņa pavalstnieki, viņa zeme un it īpaši viņa pirmā mīlestība, kas vēlāk vēlreiz parādījās tik savādā veidā: tā bija marķīze Sensebastjana, toreiz vēl jauna un skaista, bet godkāra un ārkārtīgi uzņēmīga intrigante. Tāpēc arī viņa varēja spēlēt tik lielu lomu. Veiklībā un viltībā neviens to nevarēja pārspēt. Viņa bija grāfa Dekumiāna meita, kurš bija hercoga nama virsmaršals un Marijas Pasludināšanas ordeņa kavalieris. Arī viņa skaitījās pie pavaldones galma dāmām. Melnīgsnēja un gracioza, tā izskatījās daudz jaunāka nekā patiesībā bija, un nekad neviens nav uzminējis, cik lieli plāni slēpās šinī skaistajā galviņā.

Dekumiānas jaunkundzes tēvam bija izdevies panākt, ka viņa kļuva par Karaliskās kundzes galma dāmu. Princis bija vēl jauns un viņa tāpat.

Hercogs to ievēroja un drīz vien tā pieķērās jaunkundzei, ka viņa ģimene un pavaldone sāka jau uztraukties.

Neprecētām galma dāmām pilī bija katrai sava atsevišķa istaba. Stāsta, ka viņas esot pratušas izmantot šo apstākli, un Dekumiānas jaunkundze savos tikumos nebija stingrāka kā viņas biedrenes, turklāt viņai varbūt bija viens attaisnojums vairāk nekā pārējām, proti: tas, kuru viņa mīlēja un mīlēja visu mūžu — šī mana liecība ir vaļsirdīga — bija ne tik vien visu mūsu kungs, ne tik vien viens no lielākajiem Eiropas valdniekiem, bet visādā ziņā ļoti ievērojams cilvēks.

Nabaga Dekumiāna, redzēdama, ka visi loka ceļus prinča priekšā, darīja tāpat kā citi, tikai viņai bija tā vājība parādīt jaunajam hercogam ceļu uz savu istabu. Viņš to, protams, papūlējās atcerēties un pēc viņa otrās vizītes neapdomīgajai meitenei vairs nebija, ko viņam liegt.

Viktors Amede toreiz pārdzīvoja pirmo kaislību atmodu un tik tikko sāka tās apjaust. Viņā mīļākā tam piederēja ar sirdi un dvēseli un, kaut arī līdz neprātam samīlējušies, viņi abi bija vēl pietiekami gudri, lai noslēptu savu sakaru līdz tai dienai, kad sekas kļuva redzamas. Tās nu bija lielas izbailes. Dekumiāna pazina savu tēvu; viņa godkārība nespēja aizēnot godprātību un, kas attiecas uz viņa meitas pavedēju, tad vai nu viņš bija princis, vai mūļu dzinējs, tam nebija ko cerēt uz piedošanu vai saudzību.

Tā kā nabaga meitene bija stipra raksturā, tad šīnī kritiskajā brīdī viņa nolēma ķerties arī pie spēcīga līdzekļa. Vispirms viņa lika atvest mediķi Peteču, lai būtu pilnīgi pārliecināta par savu nelaimi, un kad tai vairs nebija nekādu šaubu, viņa pieņēma izšķirīgo lēmumu, nesakot par to ne vārda savam mīļākajam, kas tam varbūt nebūtu piekritis.

Viktors Amede bija pilnīgi nodevies savai mīlestībai pret jauno Deku- miānu un viņš pat iedomāties nevarēja, ko ir nolēmusi darīt jaunā galmadāma. Šī bija tā pati mīlestība, kuras dēļ viņš pretojās savas mātes projektam.

Tomēr savas pretestības motīvu viņš neatklāja, un, izņemot šo vienīgo, sameklēja tūkstošiem citu. Princis centās pieveikt Karalisko kundzi ar maigumu, ko tas viņai parādīja. Viņa patiesi-jutās ļoti aizkustināta, bet viņas apņemšanās nebija satricināma; kronis mirdzēja viņas acu priekšā un tā staru mirdzums apžilbināja viņas sirdi.

Pirms mēs pastāstām, kādā veidā Dekumiānas jaunkundze bija nodomājusi izkļūt no grūtā stāvokļa, kurā to bija novedusi viņas mīlestība, mums jāsaka kāds vārds par to smalko politisko komēdiju, kādu spēlēja Viktors Amede un ļāva spēlēt arī savai mātei attiecībā uz paredzētajām laulībām ar Portugāles infanti.

Jau toreiz Viktors Amede parādīja to neatlaidīgo raksturu, kas īsti nāca redzams vēlāk un pakļāva sev viņu pašu, kā arī citus. Viņš iesāka ar to, ka lūkoja novilcināt laiku, tad sāka meklēt visādus iebildumus un lavierēt. Karaliskā kundze no sākuma cietās, tad sāka runāt paceltā balsi, atgādinādama, ka viņa ir māte un pavaldone. Sākot ar šo dienu jaunais princis spēlēja ar atklātām kārtīm un atmaskoja visas savas baterijas.

—    Madamc, es esmu laimīgs, ka jūs esat mana māte, — viņš teica tādā toni, kas liecināja, ka pirmo reizi godeienība ir piekāpusies pret gribu, — bet pavaldone jūs esat tikai tāpēc, ka man vēl nepatīk valdīt. Jau no četrpadsmitā dzīvības gada es skaitos pilngadīgs, tāpēc man jums jāaizrāda, ka jūsu pēdējam argumentam šodien nav vairs nekāda spēka.

Hercogiene to izbijusies uzlūkoja.

—   Kā, kas tad tas?! — viņa jautāja.

—    Tas, cienītā madamc, ka es negribu precēt Portugāles infanti, kā jūs to no manis prasāt. Tas, ka es nepavisam nevēlos atstāt šo tautu, ko es mīlu un kas mani mīl; tas, ka Savojas valdnieku nama mantojamās zemēs jāvalda vecākajam ģimenē un ka es nenogrēkošos pret savu dzimtu.

—    Tomēr, mans dēls, šī savienība ir tik izdevīga, tā ir necerēta un pārspēj manas viskarstākās vēlēšanās. Es nesaprotu jūsu pretošanos, tā ir pirmā reize, kad jūs ar mani tā runājat. Bet tas nenāk no jums paša, jo pretestība nav jūsu dabā.

—    Madamc, tas, ko jūs saucāt par manu pretestību un ko es saucu par savām tiesībām, man nav ne no viena iestāstīts. Tas nāk no manis paša, nevis no kāda cita. Es esmu tas pats bērns, kas divu gadu vecumā pats paņēma Marijas Pasludināšanas ordeņa ķēdi, negaidīdams, kamēr man to dod. Tagad es esmu pieaudzis jauns cilvēks, un ar to ir diezgan sacīts.

—   Bet, monsieur, Francija!.. Ludviķis XIV!

—    Madamc, jūs esat francūziete un jums ir vairāk cieņas pret Ludviķi XIV nekā tas Savojas hercogienei pieklājas. Bet es esmu itālietis, esmu suverēns princis, patstāvīgs un līdz šim esmu bijis atkarīgs tikai no Dieva un jums, bet nākotnē es ceru būt atkarīgs vienīgi no Dieva un sava zobena.

Savojas pavaldone bija pietiekami prātīga, lai paliktu pie sava. Viņa pārdomāja un gluži labi saprata, ka tā nevarēs vadīt savu dēlu, kā viņa to bija domājusi, ka viņš tai pretosies, no sākuma vēl paklusām un tikai pašu starpā, bet vēlāk atklāti pacels dumpja karogu, lai rīkotos pēc savas patikas.

Neraugoties uz savu karsto vēlēšanos īstenot savus lolotos plānus, viņa sev uzdeva jautājumu, vai viņas dēla uzticība un pieķeršanās nav šā lielā upura vērtas un vai nebūtu labāk vēl dažus gadus mierīgi valdīt Savojā, nekā riskēt ar šo troni un palikt bez nekā.

Šis lēmums bija pieņemts, bet nu vēl atlika doto solījumu radītais neveiklais stāvoklis un it īpaši Francija, kuras griba bija zināma. Nu vajadzēja veikli nolīdzināt dažādos sarežģījumus, lai nebūtu jāmaksā par suķēm. Karaliskā kundze bija viena no tām personām, kas ātri izšķiras un prot atrast vajadzīgos līdzekļus. Kas viņai starp citām politiskām personām sevišķi darīja godu, bija tas, ka viņa iedomājās, ka viņa ir maz pazīstama un ka vēsture viņu droši vien pat nepieminēs.

Visi šie fakti man ir zināmi no paša Viktora Amede.

Nākamajā dienā viņa palūdza savu dēla kungu ieiet pie viņas. Pārnākusi no meses, viņa gribēja tam atklāt svarīgas lietas. Viņš ieradās ģērbies tanīs pašās bruņās, kādas bija aplicies vakar viņu sarunas laikā. Redzot dēlu tik apņēmīgu, Karaliskajai kundzei atkal vajadzēja pabrīnīties.

Šis vārgais bērns kļuva vīrs, šis bērns, kuru viņa bezmaz būtu redzējusi nomirstam savās rokās kā viņas neprātīgās mīlestības upuri un arī tāpēc, ka viņš bija iedzēris kādas sevišķas zāles. No viņa dzimšanas līdz pat devītajam dzīvības gadam hercogiene konsultēja visus gudrākos Eiropas ārstus un pagatavoja vienu pēc otras visas tās zāles, ko tie parakstīja: jaunais princis izdila acīm redzot.

Kādu dienu pie Karaliskās kundze ieradās prinča krusttēvs dons Gabriēls, kas to ļoti mīlēja un kas ieteica viņai kādu nepazīstamu cilvēku, kurš to esot izārstējis no grūtas kuņģa kaites ar pavisam savādiem paņēmieniem.

— Tas ir lielisks un nepārspējams ārsts, kurš gan nav pazīstams mācīto mediķu aprindās, bet kufš 'totļpsjo populārāks starp Turīnas iedzīvotājiem, to es jums varu apgalvot. Jūs, madamc, zināt gluži labi, kā es savu mazdēlu mīlu un cik ļoti es esmu nobažījies par viņa dārgo veselību, tāpēc ticiet man, kad es jums to saku, un pamēģiniet ar manu Peteču.

Pavaldone priekā, ka tā atradusi vēl kādu ārstu, ar kuru līdz šim nebija konsultējusies un, tāpat kā monsieur Arogans uzticēdamās Visgaišākās Fakultātes priesteriem, lika tūdaļ ataicināt šo Peteču. Dons Gabriels viņu jau bija sagatavojis un tai pašā vakarā stādīja priekšā. Viņš izmeklēja mazo slimnieku, apskatīja to no visām pusēm, tad visu līdzšinējo drogu, mikstūru un eleksīru vietā lika tam pasniegt ne vairs bērnu putriņas, bet tās garšīgās, garenās mazmaizītes, ko Turīnā sauc par grissini. Divu mēnešu laikā pēc tam, kad, atmezdami visus medikamentus, bija sākuši pieturēties vienīgi pie grissini diētas, karaliskais bērns bija kļuvis pietiekami stiprs un spēcīgs, lai nodzīvotu kaut vai simts gadus. Par atzinību hercogs

Amede saglabāja sevišķu patiku uz šīm maizītēm un citas gandrīz vai neēda.

Pēc šīs sarunas, kuru es jau atstāstīju, pavaldones kundze redzēja, ka viņa pirmo reizi ir spiesta rēķināties ar savu dēlu.

Viņa pieņēma dēlu ar sevišķu ceremoniālu, kuru tas centās neievērot, lai no tā nebūtu jāatsakās, vai arī jāpateicas par to.

—   Mans dēls, no vakardienas es esmu daudz ko pārdomājusi.

—           Es priecājos par to, madame, jo jūs esat pietiekami gudra, lai jūsu pārdomas būtu visiem par svētību.

—   Jūs, monsieur, kā rādās, esat ļoti noteikts un patstāvīgs.

—            Madame — es tikai mēģinu darīt to, kas man reiz būs jādara — pavēlēt citiem, tāpēc es tagad pavēlu pats sev. Vai tā nav vislabākā skola?

—            Jūs pavēlat pats sev? Bet šīnī gadījumā jūs taču man pretojaties, jūs atsakāties no karalkroņa tāpēc, ka godkārai un koķetai meitenei ir iepaticies pamodināt jūsos jaunas kaislības, lai tad viņa varētu jūs vadīt un valdīt pār jums. Nedomājiet mani mānīt, es esmu jūsu māte, esmu Turīnas pavaldone un zinu visu, man nekas nav apslēpts.

Redzēdams, ka viņa noslēpums atklāts, princis nosarka, bet neapjuka.

—           Nu, labi, — viņš teica, — bet kas jums, madame, attiecībā uz visu to man vēl būtu sakāms?

Tagad vajadzēja viņam aizrādīt, ka viņa līdz šim par to nebija runājusi, vai vismaz ka viņas vārdiem nav bijis sevišķas nozīmes. Viņa to saprata, bet šinī sarunā katras no tiem spēlēja vissmalkāko spēli.

—           Es tiešām gribēju jums ko teikt, monsieur, mans nodoms bija jūs nomierināt: tā kā šī laulība ar jūsu māsīcu jums tik ļoti nepatīk, tā arī nenotiks.

Hercogs paklanījās.

—            Man nemaz nebija vajadzīga jūsu augstības piekrišana, lai es par to būtu pārliecināts.

Tā bija atkal jauna savas mātes noraidīšana, ar ko tai tāpat kā ar visu pārējo vajadzēja samierināties. Viņš pat neatļāva vairs tai parādīt viņam kādu žēlastību, bet paņēma to pats.

—           Es nezinu, vai jūs varat būt tik pārliecināti, kā jums tas šķiet, katrā gadījumā izpildvara vēl atrodas manās rokās un es ceru, ka jūs parādīsit man to godu šiem vārdiem piekrist.

Princis vēlreiz paklanījās, bet šoreiz viņš cieta klusu.

—            Tātad jums ir labpaticies to atzīt? — piebilda Karaliskā kundze, redzēdama, ka viņš tai neatbild.

—   Madame, es esmu jūsu rīcībā.

—   Mums jābūt saprātīgiem, jo mūsu saruna ir saistoša, vai ne tā?

—   Uz jūsu godavārdu, jā.

—    Nu, labi, bet mans godavārds ir arī jūsējais un tas ir Savojas hercoga godavārds, to neaizmirstiet! Tātad mums jābūt prātīgiem un, ja mēs gribam būt godīgi, tad vienīgi tikai mani pavalstnieki var izšķirt šo lietu.

—   Es domāju tāpat kā jūs.

—   Tātad būsim prātīgi. Francijas karalis mums to nepiedos, bet viņš mums ir pārāk tuvs kaimiņš, ir spēcīgs un bīstams.

—   Māt, es nemīlu Francijas karali, viņa panākumi ir padarījuši to vīzdegunīgu, tāpēc ka neviens nav pratis to uzveikt, atļaujiet man, es pamēģināšu.

—   Ak, labāk piesargieties!

—   Madamc, es vēl neesmu pats nodarbojies ar valdīšanas lietām, bet pagaidiet baiļoties, kamēr redzēsit mani darbā.

Visos priekšlikumos noraidīta, pavaldone pieķērās savam iecerētajam projektam. Viņa to apgaismoja savam dēlam no visādiem viedokļiem un ar tādu skaidrību un taktu, ka viņš bija spiests tai vēlāk izteikt savu atzinību. Viņš to atrada pieņemamu un ar māti ilgi to pārrunāja. Lomas bija sadalītas, izņemot šos abus, pārējie aktieri atklāti un godīgi tēloja savas lomas, pārliecībā, ka viņi rīkojās pilnīgi brīvi, sekodami vienīgi savām jūtām.

Tā savas veiklās mīļākās un gudrās mātes vadībā Savojas princis šinī gadījumā pabeidza savus mācekļa gadus politikā, un tā bija laba skola. Šie notikumi norisinājās gadu pirms manas ierašanās un visus sīkumus es dabūju zināt gan no tiem, kas bija apvesti ap stūri, gan arī no pašiem apvedējiem.

VII

1680.gada beigās Portugāle svinīgi atsūtīja savu piekrišanu minētajām laulībām. Kad šī jaunā ziņa izpaudās Turīnā, tas bija dažas dienas pirms iepriekš minētās sarunas, visā zemē sacēlās uztraukums. Visiem tūdaļ bija skaidrs, ka tā būs tā pati kārtība kā senāk, kad Spānijas karaļi valdīja pār Neapoli un Milānu, un visi saprata, kas sagaida Pjemontu kā Portugāles vicekaralisti.

Vispirms pavaldone bija rūpīgi apspiedusi šīs baumas. Bet sākot ar šo mirkli, gluži otrādi, viņas veiklie aģenti paklusām visur sāka čukstēt, ka nevar ļaut princim aizbraukt, ka noteikti vajag protestēt pret viņa aizbraukšanu. Ka, beidzot, Viktors Amede, viņu valdnieku dēls, pieder savai tautai, ka nevienam nav tiesības to tautai atņemt un ka pjēmon- tiešiem un savojiešiem vajag sacelties, lai nepieļautu viņu prinča izraidīšanu.

Kā šīs opozīcijas vadoņi uzstājās marķīzs Depiāndža un marķīzs Deparola: abi ļoti pazīstami un iespaidīgi sinjori. Labākus sabiedrotos Karaliskā kundze un jaunais hercogs nevarēja vēlēties un tieši šie abi pieteicās labprātīgi.

Viņi intriģēja tik veikli, ka Pjemonta un Savojas kārtas sapulcējās, lai protestētu, un kopīgi ieradās pilī iesniegt savas prasības pavaldonei, kas tam nepievērsa nekādu vērību un atbildēja, ka šīs laulības ir norunātas, ka to zina un tām piekrita visa Eiropa un ka viņa neuzklausīšot nekādus iebildumus.

—   Jā, madāme, — iesaucās marķīzs Depiāndža, — visa Eiropa ir izteikusies par tām, bet ne Pjemonts un Savoja, uz kurām tas tieši attiecas. Un tāpēc, madame, ja jūs gribat, lai nenotiek vēl lielāka nelaime, tad apžēlojaties par mums un nepastāviet uz savu cietsirdīgo lēmumu.

Bet Karaliskā kundze atbildēja gluži pretējo: ka šis lēmums reiz esot pieņemts un ka viņa pie tā palikšot. Nospiesti un gandrīz vai saniknoti valsts kārtu delegāti aizgāja, lai sapulcētos pie marķīza Deparola, kur nu tika izteiktas vispretešķīgākās domas.

—  Tā ir pavaldone, tā ir viņa pati, kas pastāv uz šīm laulībām, — sauca no visām pusēm, — bet mūsu hercogs mūs nemaz negrib atstāt.

—  Jā, — teica kāds cits, — vai jūs redzējāt? Viņam bija asaras acīs, kad Karaliskā kundze tā ar mums apgājās.

—  Mums vajag runāt ar viņu pašu, — sauca divas vai trīs balsis.

—  Jā, ar viņu vien, lai viņš mūs uzklausa, — atkārtoja viss vairākums, — lai viņš mums atklāj savu patieso vēlēšanos, jo galu galā viņš taču ir mūsu kungs un ja viņš pavēlēs mums to aizturēt, mēs viņu aizturēsim, nerēķinoties pat ar Karalisko kundzi.

Un tad kā apsēsti tie visi ņēmās korī saukt:

—  Mūsu hercogs! Mūsu hercogs!

Šie kliedzieni drīz vien atskanēja visā pilsētā. Princis ar pavaldoni uzmanīgi sekoja kustībai un, kad viņiem šķita, ka tā ir nobriedusi, viņi veica pēdējo gājienu.

Ņemdama par ieganstu savu vēlēšanos apskatīt cietoksni, kuru varbūtējā kara gadījumā vajadzētu aizstāvēt, un ari, lai parādītu godu manai vīramātei,

Karaliskā kundze aizbrauca uz kādām astoņām dienām to apciemot. Kas attiecas uz Viktoru Amede, viņš palika Turīnā un tanī pašā vakarā kāda augstmaņu delegācija, kuras priekšgalā stāyēja labais Depiāndžs un krietnais Deparola, šie dižciltīgie lelli, kurus dancināja Karaliskā kundze, ieradās pilī un izlūdzās audienci pie prinča. Kaut gan viņš ar nepacietību uz tiem jau bija gaidījis un aiz aizkariem paslēpies, bija redzējis tos ienākam, viņš tomēr lika sevi ilgi lūgt.

Delegāti tā bija iekaisuši, ka gandrīz vai ielauza durvis un krita tam pie kājām.

—  O, monsieur1 . monsieur! — viņi vienā balsī sauca, — apžēlojaties, palieciet pie mums! Dieva vārdā, neatstājiet mūs!

Un cauri yisam šim troksnim bija dzirdama marķīza Depiāndža žēlu pilnā balss:

—   Monsieur, pavaldoncs kundze ļoti mīl viņas augstību princesi, bet viņas godkārīgie nolūki attiecībā uz to pazudinās Savoju un jūs pašus, monsieur. Tai svešajā zemē jūs droši vien nožēlosit, ka esat atstājis savu tautu un jūsu nama uzticīgākos kalpus. Monsieur, domājiet par mums! domājiet par mums!

Hercogs, likās bija dziļi aizkustināts. Viņš slaucīja acis it kā raudātu un murmināja, it kā nespētu pazrunāt:

—   Mani draugi!., sinjori!.. marķīz Depiāndž! — viņš stostījās, — es saprotu… es zinu… bet… bet… ko man darīt?

—   Jūs, monsieur, esat valdnieks, varens valdnieks. Jūsu gribai še pieder pēdīgais vārds. Sakiet, ka jūs tam nepiekrītat.

—  Bet, mani kungi, — iebilda princis, — šīs laulības ir jau nolemtas, viss ir nokārtots, vārds ir dots. Kuģi, kuriem mani vajag aizvest uz Portugāli, ir jau ceļā. Hercogs Dekordu drīz vien izkāps malā Nicā, lai mani tur sagaidītu un aizvestu uz Lisabonu. Kungi, es prasu jums, vai nav jau par vēlu?

—   Atsakieties, monsieur! — atbildēja Sistēmas princis. — Visa Pjemonta un Savoja sacelsies, lai jūs aizturētu.

—   Bet mana māte, kungi! — iesaucās hercogs.

—   Mēs jau to zinām, — atbildēja marķīzs Desimiāns, — ka tā ir Karaliskā kundze, kas jūs uz to spiež.

—   Kas mani spiež?.. Kungi, — teica Viktors Amede, — šis ir pārāk stiprs vārds.

—  Piedodiet, monsieur, piedodiet, — iekrita valodā grāfs Deprovāns- Debruins, bijušais hercoga audzinātājs, — piedodiet Desimiānam, — viņš

varbūt tiešām ir gājis par tālu, bet viņa domas ir ari mūsējās. Jūsu augstā māte bija visžēlīgi uzticējusi man jūsu augstības audzināšanu. Es esmu darījis visu, lai izkoptu jūsu dabīgās tieksmes un izaudzinātu manu kungu par lielu valdnieku un godīgu cilvēku. Es esmu pūlējies mūsu visu dēļ, lai sagatavotu mūsu zemei slavenu un laimīgu nākotni. Tātad manai zemei ir tiesības uz šo laimi, un tie, kuri mēģinās tagad likt kādus šķēršļus ceļā, ir jānobīda pie malas, lai kas arī viņi būtu.

—      Mans audzinātāj, — iebilda jaunais hercogs, — es daru jūs uzmanīgu, ka jūs man mācāt nepaklausību.

—      Es jums, monsieur, mācu pienākumu, es jums mācu ievērot likumu, ko jums dod pats Dievs. Valdnieks nepieder mātei, viņš pieder tautai. Jums nav dota brīvība atsacīties no savas nastas, jums tā jānes līdz galam. Jūs atbildat par saviem pavalstniekiem mūsu visu kunga Dieva priekšā! Un tātad jūs paliksiet!

—  Jūs paliksiet, jūs paliksiet! — visi atkārtoja.

—  Es nevaru, kungi, es tiešām nevaru.

—   Bet jums vismaz vajag to mums apsolīt.

Un, nometušies ceļos, tie visi izstiepa rokas pret savu princi, saukdami:

—   Palieciet! palieciet!

Jaunais labais princis vēl kādu brīdi lika tiem sevi lūgt. Tad viņš izlikās, it kā piekāptos, un beidzot ļāva tiem izspiest no viņa solījumu, par kuru jāteic, ka viņš dega nepacietībā to drīzāk dot. Prieks un līksme tagad pārsviedās no pils uz ielu, no ielas un pilsētu un no turienes pār visu Savoju un Pjemontu.

Bet dabūtais solījums vēl nebija viss.

Hercogs izlikās, it kā viņš tūdaļ domātu par savu māti un ka šīs domas liek tam nodrebēt.

—      Bet ko teiks pavaldone? — viņš jautāja. — Kungi, kungi, kad viņa atgriezīsies, kā lai es to tai pasaku?

—  Pavaldones kundzei? — atjautāja hercoga audzinātājs.

—  Jā, monsieur Deprovān.

—   Vai man būtu atļauts dot jūsu augstībai kādu padomu?

—      Jūs zināt, monsieur, ka es to vienmēr pieņemšu, — smaidīdams atbildēja princis, zinādams, ka viņš tam tik un tā nesekos.

—      Lūk, monsieur, pavaldones kundzei uz jums ilgu laiku ir bijis liels iespaids. Viņa ir paradusi valdīt pār jums un jūs vadīt. Tiklīdz jūs viņu redzēsit, tās iespaids gūs virsroku un jūs mūs aizmirsīsit.

—   Bet ko tad darīt? — jautāja princis.

—  Jūs viņu vairs nedrīkstat redzēt.

—  Tas, monsieur, ir neiespejami, pec divām dienām viņa atgriezīsies.

—   Viņa neatgriezīsies, ja jūs būsit tik laipni pieņemt manu priekšlikumu.

—  Sakiet!

—   Deverī cietoksnis ir viens no vislabāk apsargātajiem Savojas cietokšņiem. Dažas rindiņas no jums, monsieur, un pavaldone tiks ne tik vien aizturēta, bet uzskatīta par cietumnieci, vai tas nu būtu cietoksnī, vai viņas pilī, kur tad to aizturētu, kamēr uz Portugāli tiek nosūtīts atsaukums.

—   Bet, kungi, viņa taču ir mana māte!

—   Ticiet man, monsieur, ka Karaliskā kundze baudīs visu mūsu godeienību, ka ar viņu apiesies, it kā tā būtu savā pilī un ka viņai, izņemot brīvību, nekā netrūks.

—   Izņemot brīvību!

—   Karaliskās kundzes pieķeršanās jums ir pārāk pazīstama, lai šaubītos par to, ka viņa jums piedos.

—   Nē, mani kungi, nē, es tam nevaru piekrist! — atteica hercogs.

Šie pēdējie vārdi tika izteikti pavisam nedrošā balsī. Lāga ļaudis noprata,

ka viņiem vajag tikai uzstāt. Ja ari princis atrunājās, tad vienīgi tikai tādēļ, lai viņam būtu tas gods, ka viņš ir pretojies. Beidzot Sistēmas princim, hercoga labākajam draugam, ienāca prātā uzrakstīt pavēli grāfienei Deverī un viņas dēlam grāfam aizturēt Savojas hercoga atraitnes kundzi līdz turpmākajam viņu cietoksnī, nekādā gadījumā neļaut to atstāt un visās lietās paklausīt vienīgi Viktora Amedes uz pergamenta rakstītām pavēlēm ar viņa parakstu un valsts zīmogu.

Kad rīkojums bija uzrakstīts, to vajadzēja tikai parakstīt. Princis to arī izdarīja, aizgriezdams acis un dziļi nopūzdamies.

Pavēle tika nodota kurjeram un aizsūtīta pa taisnāko ceļu. Pa to laiku pavaldone jau devās mājup pa citu ceļu un atgriezās Turīnā astoņas stundas pēc tam, kad delegācija jau bija atlaista. Lai šo komēdiju nospēlētu līdz galam, hercogs izlikās pārsteigts un nobijies. Raudādams viņš krita uz ceļiem un liecinieku klātbūtnē, visiem dzirdot, atzinās savos pārkāpumos un nodeva sevi pavaldones rīcībā, lai saņemtu sodu, kāds tam pienācās.

—   Vai atsaukums uz Portugāli jau ir nosūtīts? — jautāja pavaldone

—  Jā, madame, — atbildēja jaunais princis ar nolaistām acīm.

—  Tātad tur nekā vairs nevar darīt?

—   Diemžēl nē, tas ir jau gabalā.

—   Nu, labi, mans dēls, ja tas ir tā, tad lai notiek jūsu prāts! Kaut jums tas nekad nebūtu jānožēlo! Tomēr no jums es prasu kādu paklausības apliecinājumu.

—   Visu ko, madamc, kad tik es varu atkal iegūt jūsu labvēlību.

—  Tiem vainīgajiem, kas jūs ir samulsinājuši, nāksies izpirkt jūsu un arī savu noziegumu. Rīt pat es likšu tos apcietināt.

—   Madamc, piesargāties! Viņu partija ir ļoti stipra.

—  Piņerolā ir franči, tie jums palīdzēs.

—  Vai jūs nebaidāties, ka šādi mēs tiem parādīsim ceļu uz mūsu pilsētām. Šo ceļu viņi nekad neaizmirsīs.

—  Mans dēls, es esmu nodevusi jums jūsu tēva zobenu, un tā ir jūsu darīšana — pacelt to pret jūsu nama ienaidniekiem, es atkal pulcēju draugus un meklēju sabiedrotos. Tātad, es domāju, man no viņiem nav ko bīties.

Marķīzi Depiāndža, Deparola un grāfs Provana-Debruins tika arestēti un ievietoti cietumā, kur tie savā niknumā lādēja viņu prinča mazdūšību.

—   Kādu nākotni un kādu valdīšanu tas mums liek cerēt! — dzirdēja visapkārt runājām. — Nodot savus draugus!

Vēlāk kā draugi, tā arī ienaidnieki it labi redzēja, ar kādu princi tiem ir darīšana. Tas, kurš viņus bija nodevis, prata tos valdīt un aizsargāt. Šī politiskās izmaņas akcija bija viena no visveiklākajām, un hercogs ar to lielījās, kā ar savu labāko iedažu.

—   Redziet, — viņš man teica vēlāk, tas ir tai laikā, kad tas man uzticēja visu, — redziet, cik skaisti es būtu izdarījis, apprecēdams šo infanti Izabellu. Divus gadus vēlāk Portugāles karalienei piedzima dēls un man kā muļķa Ansim būtu jāatgriežas ar tukšām rokām pie savām pannām un mans stāvoklis Eiropā būtu bijis pavisam savāds. Es nezinu nekā muļķīgāka, kā ir padzīts karalis, sevišķi vēl, ja to ir padzinis zīdainis. Man tiešām būtu bijis grūti izšķirties. Varbūt es būtu noliedzis savu mazo brālēnu, kam tad sekotu karš ar cilvēku cilti un manas valdības sakompromitēšana. Ir taisnība, ka es drīz vien būtu kļuvis atraitnis, jo mana nabaga māsīca nomira 1690.gadā un līdz ar sevi viņa būtu aiznesusi visas manas tiesības. Vai nav labi, ka toreiz tā viss notika?

Bet šai lietā bija arī kaut kas nepatīkams, jo patīkamā puse vienmēr ir noslēpta aiz nepatīkamās un, tas bija tas, ka kardināls Destrē, Francijas sūtnis Turīnā, tieši tajā dienā, kad lieta izputēja, bija atsūtījis Karaliskajai kundzei gadījumam piemērotu apsveikumu, kas abus nostādīja ļoti neērtā stāvoklī: viņš to bija licis atsūtīt no Parīzes un to bija sastādījusi Lafajeta kundze, „Zaīdas" un „Klēves princeses" pazīstamā autore.

Šis apsveikums bija audekla veidā, uz kura bija uzgleznota Karaliskā kundze, ap kuru stāvēja visi tikumi līdz ar viņu atribūtiem. Priekšplānā bija redzams Savojas hercogs, skaistāks nekā patiesībā, un princese viņam

rādīja uz tālumā redzamo jūru un Lisabonu. Ap jauno pāri grupējās rotaļas, jautrība un amori un pašā augšā Slava un Dižciltība, pūzdamas trompetes, apvija lauriem šādu, kā man stāstīja, no Vergilija aizgūto devīzi:

„Malrc dca monslrante viam."

Audekls bija bagātīgi izgreznots ar visdārgākajiem dimantiem un visretākajām pērlēm.

Tādā kārtā kardināls Destrē bija iztērējis daudz naudas par neko.

VIII

Tā, lūk, neskatoties uz kardināla apsveikumu, neskatoties uz atslēgām, kas turēja ķīlniekos dumpīgo pavalstnieku vadoņus, neskatoties uz Piņcrolas franču zaldātiem, laulības saites ar Portugāli nenodibinājās un Pjemonts paturēja savu princi. Un to ari bija gribējuši panākt.

Tā kā marķīzs Depiāndžs un viņa bēdu brāļi vēl arvien smaka cietumā, tad brīvībā palikušie draugi mocīja hercogu no rīta līdz vakaram, lai viņš pavēlētu tos atsvabināt.

—           Neviens vairs negribēs jums kalpot, — kliedza pilnā balsī Sistēmas princis, — ja tāda ir atlīdzība par to, ka jums ir pakalpots.

—           Vai tiešām jūs, mīļo princi, tā domājat, — jautāja hercogs, smaidīdams savu apburošo smaidu. — Es tomēr pilnīgi paļaujos uz. jums. *

—           Ja jūs, monsieur, gribētu parādīt man to žēlastību atsvabināt cietumniekus.

—   Šī lietas, princi, neattiecas uz mani, bet uz manu māti.

—   Nu, labi, tad aizrunājiet par tiem Karaliskajai kundzei.

—           Ja nu jūs, mīļo princi, to no manis lūdzat, tad, sākot ar šo vakaru, es pamēģināšu tai lietā kaut ko darīt.

Patiesi, pēc šā vakara hercogs ar lielu pavadonību ieradās pie Karaliskās kundze un, pieņēmis apjukuša cilvēka izskatu, aiz kura viņš tik veikli prata noslēpt savu viltību, tas teica:

—            Madamc, tikpat kā savā personīgā lietā, es esmu nācis jūs lūgt dot brīvību tiem sinjoriem, kas man pakalpoja pret manu pienākumu. Nenoraidiet mani, es jau tā esmu diezgan sodīts ar to, ka esmu jūs apbēdinājis un nav taisnīgi, ka citiem jācieš manis dēļ.

Tomēr, kad cietumnieki ieradās apsveikt princi, viņas augstība tos atrada ļoti rezervētus, ļoti dzedrus un pat augstprātīgus pret to.

— Nu, kungi, — teica Viktors Amede, izlikdamies it kā nekā neredzētu, — man rādās, ka es vairs nebraukšu uz Portugāli un ka pie mums vairs nav pavaldonības.

Sinjori, acīmredzot, to saprata, jo viņu sejas tūdaļ noskaidrojās un kopš tā laika viņi bija tik uzticīgi un padevīgi savam kungam, it kā tie nemaz nebūtu dabūjuši viņa dēļ pavadīt dažus mēnešus cietumā. Viktors Amede ar viņiem par šo lietu nekad vairs nerunāja un neatklāja tiem, ar kādām kārtīm spēlēts šai intrigā. Kaut arī šini lietā bija iejauktas sievietes: pavaldone Sensebastjana kundze un es, tomēr noslēpums bija drošās rokās. Kā hercogs un karalis Viktors Amede bija-atklāts tikai pret savām favorītēm; kas attiecās uz viņa mātes kundzi, tai bija atstātas tiesības nekā nezināt.

Es gribu tagad pakavēties pie Sensebastjana kundzes un atgriezīsimies pie tā delikātā stāvokļa, kādā to bija novedusi iepriekš atstāstītā dēka.

Šo gadījumu man atstāstīja Peteča, kas tanī bija līdzzinātājs. Hercogs pats par to nerunāja. Mūsu starpā tas bija aizmūrēts noslēpums, un kā viņš to vēlāk pierādīja, viņam uz to bija savi dibināti iemesli.

Jaunā Dekumiāna bija pieņēmusi savu lēmumu sekojošu trīs iemeslu dēļ.

Pirmais bija tas, ka viņa gribēja par katru cenu saglābt godu, lai nesatricinātu savu stāvokli un kādu dienu atkal varētu parādīties galmā ar visām priekšrocībām, ko dod atklāti nevainojama reputācija un cienījama, starp visām lielmaņu ģimenēm augstu stāvoša laulātā drauga vārds.

Viņas otrais apsvērums liecināja, ka lai gan viņa vēl bija jauna galmadāma, tai tomēr bija dziļš prāts. Viņa pārdomāja, ka hercogs toreiz vēl bija par jaunu, lai viņam drīz vien neapniktu šī pirmā mīla, kur visa pretestība jau bija salauzta, sevišķi ņemot vērā vēl to, ka visskaistākās galma sievietes nekavētos aplaimot ar savu labvēlību šo vareno jauno un skaisto princi. Mīla, kas atzīst, viņa sprieda, nekad vairs nesasienas, turpretī jo spēcīgāk mūs pievelk mīla, kas salūzt.

Un trešais apsvērums bija tas, ka vispirms viņai jāizturās tā, lai hercogs un Karaliskā kundze noticētu sirds aizrautībai, nevis prāta aprēķinam, un ka viņas mīla ir sirsnīga un nesavtīga.

Jaunās, godkārīgās sievietes lēmums bija noteikts un negrozāms.

Kādu rītu pēc meses viņa lūdza pavaldoni to dažus mirkļus laipni uzklausīt.

Valdniece ieaicināja viņu savā kabinetā.

—            Runājiet, jaunkundz, — teica pavaldone. Viņas izskats bija bargs, jo tā paredzēja kādu pārkāpumu. Karaliskā kundze bija stingra savos tikumos un viņai bija maz iecietības pret vājībām, kuras tā savu mūžu nebija pazinusi.

Dekumiānas jaunkundze elsodama nokrita pie viņas kājām.

—   Madame, — viņa iesaucās, — esiet žēlīga pret mani!

—   Lai es esmu žēlīga, kāda iemesla dēļ? — jautāja pavaldone.

—   Madame, madame, man jums jāatzīstas lielā grēkā.

—   Grēkā? Man, jaunkundz? Bet es taču neesmu jūsu biktstēvs.

Sākums neko labu nesolīja, bet Dekumiānas jaunkundze neatkāpās no

uzņemtā ceļa.

Viņa raudādama turpināja:

—            Madamc, jūs esat visu savu pavalstnieku māte. Dieva dēļ pasargājiet mani! Glābiet mani!

—   Jūs glābt? Bet no kā?

—   No manis pašas, madamc, un no jūsu dēla, prinča!

—   Ak, — iesaucās Karaliskā kundze, — bet vai nav jau par vēlu?

Še nabaga radījuma pazemojums kļuva divkārt smagāks. Viņa vēl dziļāk

nolaida acis, lūdzoši izstiepa rokas un, asarām plūstot, atzinās.

—           Bez šaubām, madame, ir jau par vēlu, lai glābtu manu tikumu, bet vēl nav par vēlu, lai glābtu manu labo slavu, mūsu ģimenes godu un varbūt arī prinča Amedes mieru. Es jūs lūdzu, neatstumjiet mani!

Un tūdaļ viņa izstāstīja savai lielkundzei šīs mīlas gaitu un bēdas, savu grūto stāvokli, arī par izmisumu, kas pārņēmis viņas sirdi, un kādas tam varēja būt briesmīgas sekas.

—            Madamc, — viņa teica, — sodiet mani, kā gribat, tikai neatstājiet manu bērnu. Ja viņam neatradīsies tēvs, es visas Eiropas priekšā nosaukšu viņa īsto tēvu. Es nebaidīšos no atklātības, lai varētu darīt šā mana pārkāpuma nelaimīgā augļa labā visu to, ko man pienākas darīt. Savojas hercogs ir lojāls princis un īsts bruņinieks bez vainas, viņš man ir solījis atzīt šo bērnu un viņa mātei nodrošināt pie galma neaizskaramu stāvokli. Piemēru tam netrūks, sevišķi Francijā.

—            Ja jau mans dēls visu iepriekš ir nokārtojis un jūsu stāvoklis ir noteikts, ko tad jūs, jaunkundz, lūdzat no manis? — vaicāja Karaliskā kundze. — Jūs viņu esat novērsuši no laulībām, kas bija visu manu vēlēšanos piepildījums. Jūs to esat padarījusi pretestigu un nepaklausīgu pret mani un, beidzot, jūs esat izmēģinājusi savu varu pār viņu. Ko vēl vairāk jūs varat gribēt?

—    Ko es gribu un ko es prasu, madamc, ir tieši tas, lai viņš atkal iekļautos šinī paklausībā, no kuras tas nekad nedrīkstēja iziet. Un tas, ka viņš atsakās no tās pretestības, kurā jūs mani nepatiesi apvainojāt. Ko es prasu, madamc, ir laulāts draugs, kas mani uz visiem laikiem šķirtu no prinča, kas manu grēku apsegtu ar savu vārdu un dotu manam bērnam tēvu, ko es tam esmu atņēmusi. Piedodiet man, madamc, aiz cienības pret sevi, aiz labvēlības pret manu tēvu un mani un aiz mīlestības uz šo zemi, kuras vienīgā cerība ir jūsu dēls…

Lūgums tiešām bija neparasts un, neraugoties uz līdzīgiem piemēriem Francijas galmā, maz meiču būtu spējušas to izdarīt. Tanī viss bija sajaucies kopā: diženums un godkārība, cēlums un maziskums, nekaunība un nekautrība, kas uzspieda zimogu visam marķīzes raksturam. Visbīstamākais bija jau garām, viņa saņēmās un turpināja:

—    Es nemaz neslēpšu, ka jūsu acīs mans plāns varbūt ir vēl viena kļūda vairāk. Patiesi piekrāpt godīgu cilvēku, tas ir vairāk ne kā kļūda — tas ir noziegums, un tomēr viņam jātop piekrāptam. Kas attiecas uz mani, es pat ar kāju negribētu pieskārties cilvēkam, kurš, zinādams visu patiesību, spētu apprecēt kāda prinča mīļāko. Bet šis pārkāpums, šis noziegums būs pēdīgais manā dzīvē. Es jums zvēru, ka sākot ar to brīdi, kad es pie altāra kāpnēm būšu solījusies ziedot sevi šā cilvēka laimei, es pilnīgi nodošos viņam un savam bērnam. Es aizmirsīšu savu mīļāko un, kalpodama tikumam, izlabošu savas kļūdas, kuras es apraudu un līdz kurām mani ir novedusi mana noziedzīgā vājība. Ak, madamc, ticiet man, mans upuris būs pietiekami smags, lai no manis neko vairāk neprasītu. Es nekad vairs neredzēšu princi. Sievietei, kura jau ta ir diezgan nelaimīga, uzveldama kādam citam savu apkaunoto pagātni, jāatstāj aiz laulāto laužu sliekšņa viss bijušais un jāatbild par nākotni ar goda vārdu, ko viņa ir devusi. Ak, ticiet man, madamc, ticiet žēlīgi, es nemaz neesmu nicināma, es arī neesmu palaidne. Bez šaubām, es esmu maldījusies, bet es atgriežos, es uz ceļiem lūdzu jūsu piedošanu, es jums atdodu jūsu dēlu, atdodu par manas laimes un brīvības maksu un viņš to ir vērts, ka jūs man piedodat. Piedodiet, ak, piedodiet man, madamel

Klausīdamās savā galma meitenē, Karaliskā kundze nevarēja nesajust pret to zināmu līdzcietību, ja pat ne apbrīnu. Acīmredzot vaļsirdība bija pilnīga un nožēla dziļa. Viņa piecēla jauno meiteni, lika tai atsēsties, centās to nomierināt un beidzot apsolīja, ka uzņemoties nokārtot šo lietu ar hercogu un monsieur Dekumiānu, bet ka sākot ar šodienu viņai vajag pārtraukt visus sakarus ar hercogu un nesatikties vairs ar to, kā tikai nepieciešamības gadījumos, tāpat arī neteikt tam nekā par pieņemto lēmumu un ļaut to visu nokārtot Savojas pavaldonei pēc viņas patikas.

—   Bet, madamc, — iesaucās nabaga meitene, — mani apvainos!

—  Jo labāk… Ja domās, ka jūs esat vainīga, jūs drīzāk aizmirsīs.

—     Ak, madamc, es redzu, man jāsāk izpirkt mana vājība!.. Es jums padodos.

—     Rīt ap šo laiku es būšu izmeklējusi un noteikusi vīru, kādu es jums nolemju, — turpināja Karaliskā kundze. — Padomājiet, jaunkundz, es topu līdzvainīga jūsu viltībā un līdzzinātāja jūsu krāpšanā, tā nu ir jūsu darīšana — mūs abas attaisnot.

—     Nebaidieties, madame, man ir tik viens godavārds un jūsu augstība var uz mani paļauties.

Tai pašā vakarā Karaliskā kundze lika ataicināt pie sevis viņas pirmo staļmeistaru, grāfu Scnsebasljanu, mazliet parupju un uzpūtīgu, bet godīgu cilvēku, kas bija pazīstams ar savu labsirdību un lojalitāti. Viņa bija izvēlējusies to tāpēc, ka viņš nebija no tiem, kas ģjbst dēļ goda principiem, bet uzņem visu tā, kā tas nu reiz ir. Viņa tam lielīja Dekumiānas jaunkundzi, runāja par viņas ģimeni, bagātību, skaistumu, pat par viņas tikumu… Valdnieki un galma ļaudis ne par ko nešaubās!

Grāfs Sensebastjans ar viņam parasto nopietnību uzklausīja, ko teica hercogiene.

Viņš necēla nekādu iebildumu. Kad Karaliskā kundze bija beigusi, viņš pagriezās pret to un jautāja, vai viņa tam parādot to godu un piedāvājot Dekumiānas jaunkundzes roku.

—     Jā, monsieur, un es ceru, ka ar to es jums sagādāju tikpat lielu prieku, kā godu.

—   Vai grāfs Dekumiāns piekrīt šai saistībai?

Karaliskā kundze saslējās visā augumā.

—     Es jums saku, monsieur, ka šis laulības vēlos es! Nezinu, vai jums ar to pietiek, bet es gan noteikti esmu pārliecināta, ka grāfam Dekumiānam ar to pietiks.

Šie vārdi skanēja drīzāk kā pavēle un nevis kā paskaidrojums.

Grāfs Sensebastjans paklanījās ar tik lielisku savaldīšanos, kāda ir raksturīga tiem cilvēkiem, kas var paļauties paši uz sevi un kuru dzīvē nav traipu.

—      Tai dienā, kad es apprecēšu Dekumiānas jaunkundzi, man par nožēlošanu būs jāiesniedz jūsu augstībai atlūgšanās no mana amata.

—   Bet kāpēc, monsieur? - jautāja hercogiene, baidīdamies, ka viņam būtu radušās aizdomas.

—   Tāpēc, ka jaunā un skaistā grāfiene Dekumiāna, kas izprecināta pēc jūsu augstības pavēles un nevis pēc savas sirds patikas, varbūt iemīlēs savu viru, ja viņa neredzēs vairs jūsu galma frantus, tāpat arī tai gadījumā, ja viņa mīlētu kādu citu, jūs, madamc, zināt, ka mūsu dzimtā neciestu šā laika vaļību… Tāpēc man un manai sievai būs labāk doties uz kādu no mūsu pilīm līdz tam laikam, kamēr viņa mani tā mīlēs, ka man nebūs vairs ko bīties…

Grāfs Sensebastjans bija it kā paredzējis Karaliskā kundzes vēlēšanos.

—    Jums taisnība, monsieur, - viņa teica, - un jūs varat rīkoties brīvi.

Dažās stundās viss bija nokārtots: grāfs Dekumiāns necēla nekādus iebildumus un viņa meitas jaunkundze vēl mazāk.

Nākamajā rītā pamodies, Savojas hercogs visu to uzzināja no Karaliskās kundzes, kura bija ieradusies pie viņa un kurai bija diezgan daudz pūles to pierunāt. Vajadzēja viņam aprādīt, cik bezgala svarīgi bija viņa dēļ nestaigāt Ludviķa XIV pēdās un nemeklēt sev kādu Dcmančīni jaunkundzi. Visas šīs aizraušanās beidzās ar pazemojošiem ķīviņiem, skandāliem, ar* izpostītu vai vismaz stipri sakompromitētu reputāciju un, beidzot, vēl ar to nelaimi, ka dažai jaunai, nepiedzīvojušai princesei beigu beigās nākās valdīt pār visām šīm drupām.

Vai nu tā bija viņa mātes veiklība, vai paša īgnums, princis ļāvās sevi pierunāt. Tomēr šā sakara pārtraukšana atstāja viņa sirdī neizdzēšamas pēdas, kādas paliek, ja pārtrauc tik tikko uzliesmojušu pirmo mīlu, ko pretīgums un pārkairinājums nav vēl skāruši ar saviem melnajiem spārniem. Viņa vienmēr ir gatava iedegties; tā ir kā kvēlojošā dzirksts un dažreiz pietiek tikai ar vienu skatienu, lai tā uzliesmotu no jauna.

Pēc astoņām dienām bija laulības. Vakarā jaunlaulātā pēc galma noteikumiem tika stādīta priekšā viņu augstībām. Jau nākamajā dienā jaunlaulātie aizbrauca uz saviem īpašumiem, kur tie palika līdz grāfa Sensebastjana miršanas stundai 1703.gadā. Droši vien šā laulātā pāra mīlestība nekad nav bijusi diezgan stipra, lai viņi būtu varējuši atgriezties galmā.

Grāfienes uzvešanās bija nevainojama, viņas takts un saprāts bija viscildinošākās uzslavas vērts.

Neviens tās vairs neatcerējās, izņemot vienīgi to, kas viņu nevarēja aizmirst.

Šis nolikums ar Sensebastjana kundzi ir maz pazīstams. Man to atstāstīja Pcteča, kurš, lai gan bija ļoti noslēgts pret citiem, man nekā nemēdza slēpt.

Kas attiecas uz Viktoru Amede, viņš, man dzirdot, nekad nav pieminējis Sensebastjana kundzes vārdu.

IX

Izņemot dažus sīkumus, kurus pieminēšu to turpmākajā sakarībā, tādi bija apstākļi Savojas galmā, kad es tur ierados.

Tagad pievērsīsimies atkal man un manam stāvoklim pie vīramātes, tāpat arī tiem pārsteigumiem, kas mani še gaidīja. Tā bija pavisam cita dzīve nekā Deluinas pilī.

Es apstājos pie manas priekšā stādīšanas; tā norisinājās parastā kārtībā. Ārzemniece arvien tiek vērīgāk apskatīta, kritizēta un it īpaši iztaujāta. Kā nu mācēdama, es lūkoju tikt ar visu galā. Par laimi še visi runāja franciski. Manas skaistās venēciešu mežģīnes tika ļoti apbrīnotas, tāpat arī mani dārgakmeņi. Karaliskā kundze mani uzņēma ļoti labi. Viņa man daudz apjautājās par Francijas galmu, bet uz šiem jautājumiem es gandrīz vai nemaz neatbildēju, jo par Francijas galmu zināju tikai tik daudz, cik man un māsām nejauši gadījās noklausīties, kad nokāpām lejā zālē, kas mums tika atļauts tikai retos gadījumos.

Galms bija svinīgs, ceremoniāls un noteikts. Es tajā velti meklēju tās atjautas un rotaļīgo vieglumu, kāds valda mūsu franču galmā. Karaliskā kundze ar savām stingrajām manierēm uzturēja šo toni; viņa bija ļoti dievbijīga un, kā parasts, tās galminieki centās būt vēl dievbijīgāki par viņu pašu. Pats par sevi saprotams, ka mana vīramāte pārspēja visus.

Karaliskā kundze bija cēlusies no savojiešu dzimtas un tagad kļuvusi īsta itāliete. Viņa nepavisam vairs neilgojās pēc Parīzes un ja arī varbūt klusībā ilgojās, viņa tomēr neļāva to manīt. No viņas man nepavisam nebija bail, bet jo vairāk no Savojas hercoga, kurš man pat ļoti nepatika. Kamēr pavaldone ar mani sarunājās, viņš vērās manī ar savām caururbjošajām acīm, tad savukārt teica man dažus vārdus, un aiziedama es dzirdēju, ka viņš diezgan skaļi teica monsieur Desantinam un saviem galma virsniekiem:

—  Ak, šis nabaga grāfs Deverī! Kam gan bija ienākusi prātā Šī muļķība apprecināt viņu ar šo mazo meiteni?

Vārds — mazā meitene — mani tā pazemoja, ka es aiz dusmām raudāju, paslēpusi seju aiz mana vēdekļa.

—   Lai nu, lai, — ierunājās abats Delaskalija, kurš arī bija dzirdējis šo vārdu, — mazā meitene var vēl izaugt, nevajag aizmirst, ka viņas dzīslās tek Dalbēru, Deševrēzu un Longeviju asinis.

Jau toreiz abats Delaskalija juta sevī mostamies to liktenīgo mīlu, ar kuru viņš man vēlāk tik neatlaidīgi uzmācās. Bet es viņu nemīlēju un tai vietā, lai mani nomierinātu, abata piezīme vēl pavairoja manu īgnumu.

Ak, šīs sirds mistērijas! No pretīga cilvēka mutes nekas mums nepatīk, turpretī mūs iepriecina viss, ko čukst mīļa cilvēka lūpas.

Netālu no Turinas ir maza pilsētiņa Šiva. Šis nosaukums vēl būs sastopams šajos memuāros sakarā ar tiem briesmīgajiem notikumiem, par kuriem jau ieminējāmies šīs grāmatas sākumā un kuros Mariani dzimtas locekļiem bija vai nu varoņu, vai upuru loma.

Pagaidām runa vēl nebija par šo asiņaino drāmu, bet gan par vienu no tiem sīkajiem starpgadījumiem, kādus ap mums radīja manas vīramātes piekritējs abats Delaskalija, lai sasniegtu savu sevišķo mērķi.

Pilsētas vidū atrodas kapucīņu klosteris. Dievbijīgie klostera iemītnieki ir devuši nabadzības solījumus, kas tomēr nav kavējis Savojas hercogus un daudzus citus augstmaņus ar neskaitāmām dāvanām padarīt šo mūku mītni bagātu.

Un tā, lūk, šie mūki dzīvo greznībā un pārticībā. Tomēr ļaudis joprojām tic viņu nabadzībai, tāpēc ka ik rītu dāvanu vācējs brālis Luidži, inteliģents un viltīgs cilvēks, netīrās drēbēs un ar maisu uz muguras iznāk pa vārtiem, lai lūgtu ticīgos atvērt tam savu dārgo roku. Šī ubagošanas sistēma bieži vien noder visdažādāko intrigu dzīšanai un tai pašā laikā stiprina ticīgo svētbijibu.

Šis Luidži bija kādas krietnas pjemontiešu ģimenes pastarītis. Vīlies savos nodomos, viņš kļuva par mūku, kurš buduāru intrigās pierādīja lielu inteliģenci un spējas.

Es nezinu, kādos apstākļos viņš bija iepazinies ar abatu Delaskalija. Viņu starpā nodibinājās tuvāki sakari, jo abi šie cilvēki bija kā radīti, lai saprastos.

Pirms neilga laika es biju ieradusies Turīnā. Vajadzēja sameklēt manas dvēseles vadītāju, un abats Delaskalija gribēja uzņemties tas rūpes un izvēlēties manu biktstēvu.

Tā ir delikāta lieta un tai laikā Pjemontā biktstēvs viegli varēja ietekmēt jaunas dāmas sirdi.

Kā zināms, es toreiz biju tikai četrpadsmit gadus veca. Abats baidījās, ka man vēl trūks piedzīvojumu un negribēja, ka es tiktu pakļauta kādai spēcīgai ietekmei, kas pilnīgi izslēgtu viņa iespaidu uz mani. Viņš bija noteicējs par manu vīramāti un gribēja būt ari noteicējs pār manu dvēseles ganu.

Šim cilvēkam bija savi nolūki. Viņš lika sevi aizvest uz Šivas klosteri un pieprasīja sarunu ar brāli dāvanu vācēju. Tiklīdz viņš bija nosaucis savu vārdu, tā vispadevīgi tūdaļ tika ievests klosterī.

Brāļa Luidži cellei bija ļoti ērmots izskats. Piekrauta ar fiolēm un retortēm, tā atgādināja laboratoriju. Likās, ka Luidži strādā pie kāda lielāka darba. Es šaubos, vai viņš bija mēģinājis taisīt zeltu, bet neapšaubāmi bija tas, ka viņš lielā vairumā pagatavoja gan derīgus, gan kaitīgus eliksīrus. Šīs dziras varēja atdot cilvēkam veselību, skaistumu (tā vismaz apgalvoja), pagarināt jaunību, mūžu, pēc patikas iemidzināt un nogalināt uz vietas vai arī palēnām.

Nezinu, kādus augus pašreiz apstrādāja Luidži, izvilkdams no tiem vērtīgo esenci, kad durvis atvērās un ienāca abats Delaskalija.

Parasti augstprātīgais mūks apvaldīja savu uzpūtību un pat kļuva lišķīgi pakalpīgs pret mana vīra tēvoci.

—   Monsieur abat, jūs še!

—   Vai tu par to brīnies?

—           Ja gan, ka jūs ierodaties šinī nabaga cellē; vai nu man ir vajadzība pēc jums, vai…

—   Vai man ir vajadzība pēc tevis.

—  To sakāt jūs.

—   Nu, labi, man tiešām ir vajadzība pēc tevis.

—   Ak, — nomurmināja Luidži ar tik tikko manāmu smaidu.

—  Tu zini, ka esmu izglābis tev dzīvību.

—          Jā, es biju jauns, kaislīgs un nepratu pār savām kaislībām valdīt, es mīlēju sievieti, viņa mani pievīla un es to nonāvēju.

—   Un pateicoties man, šo slepkavību reģistrēja kā pašnāvību.

—          Jā, jūs izglābāt manu dzīvību un godu! Vēlāk es vēlreiz mīlēju. Viņa bija dižciltīga dāma. Es vienkāršs zemas kārtas cilvēks. Viņa apprecējās ar kādu augstmani. Es gribēju nogalināties, bet tad pārdomāju un izvēlējos šķietamu nāvi noteiktā dzīves veidā.

Un pie šiem pēdējiem vārdiem mūka acīs uzliesmoja dīvains spožums.

3 3axa3 78

pilnbriedā. Tiklīdz šis mūks bija pazaudējis no redzesloka klostera mūrus, tā viņš simts soļu attālumā pamanīja liela auguma cilvēku, kurš steidzīgi nāca no pretējās puses. Labajā rokā viņš nesa smagu nūju, bet kreisajā mutautu, ar kuru nemitīgi slaucīja savu sviedriem pārklāto seju.

—    Ak, — nomurmināja mūks, — es jau tā domāju — lūk, Bernardo Gavaca. Lieta gluži vienkārša: grāfs Mariani beidzot ir piekāpies dzīvot viens Turīnā un gluži dabīgi Bernardo ir kļuvis kungs un valdnieks Santorī villā. Sev par nelaimi, viņš savus aprēķinus ir veicis bez manis un ir iedomājis sevi pietiekami spēcīgu, lai neņemtu vērā arī manas domas. Tomēr mums jāpanāk kāds atrisinājums šīnī ilgstošajā krāpšanas lietā un to mēs panāksim.

Kad ceļagājējs bija jau gluži tuvu klāt, brālis dāvanu vācējs to skaļā balsī uzrunāja:

—   Tu jau agri esi ceļā, draugs Bernardo!

—   Kas tur sevišķs? Tāpat arī jūs, godājamais tēv, bet nevienam nenāk prātā par to brīnīties.

—   Man tas ir dabīgi: klosteris ir bez maizes un nu jau sen Dievs vairs nesūta saviem bērniem mannu rasas vietā. Tā, lūk, es nāku no klostera, ko Dievs man norādījis par mitekli, bet tu, pēc visām zīmēm spriežot, nāc no Santorī villas, no kurienes grāfs Mariani pirms vairāk nekā desmit mēnešiem tevi padzina un kur es tev esmu aizliedzis rādīties. Atzīsties, tu nāc no turienes!

—   Godājamais tēv, jūs šorīt esat ļoti ziņkārīgs, — atbildēja Bernardo, pieri saraucis, bet viņa pirksti sažņaudza īso spieķi, ar kuru tas bija apbruņojies.

—    Kā tu gan domā, mīļais dēls, manos gados vairs nemaina savus paradumus un mans paradums ir uzminēt to, ko man negrib teikt.

—   Piesargāties, tēv, ir gadījumi, kur tas jums var atnest nelaimi!

—    Bērns, — teica kleriķis, lepni sasliedamies, — Dievs lai tevi pasargā, ja tu gribētu cīnīties pret mani. Pieņem labāk un seko tam gudrajam padomam, ko es tev dodu, un nerādies vairs Santorī villā, no kurienes tu nāc un kur tu esi pavadījis nakti, par ko es esmu pārliecināts.

Pie šiem vārdiem Bernardo piere apmācās; zem tumšajām uzacīm viņa acis izšķīla zibeņus un nūja, ar kuru tas bija bruņojies, nosvilpa gaisā. Bet mūks jau bija sagatavojies aizsargāties: ar vienu roku, kuru sedza maiss, ko viņš nesa, mūks atvairīja sitienu, bet ar otru tai pašā laikā sagrāba savu pretinieku pie rīkles un notrieca pie savām kājām.

—    Es tevi, nelieti, varētu nokaut, — viņš teica, izvilkdams no savām drēbēm garu nazi, — un man to pat vajadzētu darīt.

Bernardo galīgi zaudēja galvu. Briesmīga nāve viņam rēgojās acu priekšā, bet viņam bija tikai divdesmit pieci gadi.

—   Žēlastību! Žēlastību! — viņš aizsmakušā balsī šļupstēja.

—           Nu, labi, es tevi apžēlošu, bet tikai ar to noteikumu, ka tu vaļsirdīgi atbildēsi uz visiem jautājumiem, ko es tev uzdošu

—   Godājamais tēv, es jums izsūdzēšu visus manus grēkus.

—            Tas turpinātos pārāk ilgi un šādām darīšanām lielceļš nav īsti piemērota vieta. Celies, apsēdīsimies grāvmalā! Un atbildi man skaidri uz visiem maniem jautājumiem, vairāk es no tevis neprasu!

Pie šiem vārdiem mūks pasniedza roku jaunajam cilvēkam, kurš veikli piecēlās, un abi apsēdās, kur bija norādījis briesmīgais brālis.

—           Vispirms, — viņš teica, aizvien vēl turēdams rokā savu garo nazi, — man liekas, ka Santorī villā ir noticis kaut kas sevišķs.

—            Godājamais tēv, tur ir notikusi tikai viena sevišķa, bet arī gluži dabīga lieta: Mariani grāfienes kundzei ir piedzimis puisēns.

—   Kura tēvs esi tu?

—   Ak, godājamais tēv, kāds neprāts!

—           Tu redzēsi, ka tas ir pavisam vienkārši. Pirms diviem gadiem grāfs Karlo Mariani apprecēja marķīza Spenco meitu Anželu. Pēc dažiem mēnešiem marķīzs nomira. No šīs laulības piedzima dēls, kas tagad būs apmēram gadu vecs… Tu toreiz biji tikai vienkāršs lopu sargs Spenco ģimenes dienestā…

—            Mio padre, tas viss ir taisnība, es biju lopu sargs, bet es biju spējīgs uz ko labāku, un es to esmu pierādījis.

—           Maz gan uz ko labāku, bet jo vairāk uz kaut ko sliktāku, Bernardo. Nesteigsimies: saule pašreiz tikai uzlec, tātad uzklausi mani un esi pacietīgs, es to gribu! Sešpadsmit gadu vecumā Anžela bija moža, temperamentīga un kaislīga uz mīlas baudām. Viņas tēvs gandrīz jau gulēja uz miršanas gultas un nepaguva meitu ievest sabiedrībā. Tāpēc arī meitenes tieksmēs iestājās lūzums. Tai vietā, lai paceltu skatienu uz augšu, viņa to nolaida uz leju un tas krita uz tevi…

—   Ak, padre, padrel

—           No tā laika tu vairs nebiji lopu sargs: tev iemācīja lasīt un rakstīt un tu kļuvi Santorī uzticības vīrs.

—   Taisnība, godājamais tēv, bet vai tur kas slikts?

—   (ian jau mēs, mans dēls, pie tā nonāksim.

—            Pa to laiku grāfs Mariani lūdza Anželas roku, to viņam neliedza un, kā es jau teicu, pēc gada no šīm laulībām piedzima bērns. Bet jau ilgāku laiku starp laulāto p^ri vairs nebija labas saprašanās. Grāfs devās tālā ceļojumā. Šodien paiet septiņi mēneši, kopš viņš atkal ieradās Santorī villā, kuru tas atstāja jau pēc trim dienām, lai apmestos uz dzīvi Turīnā, kur viņš atrodas vēl tagad… Vai tas viss tā nav, Bernardo?

—  Ak jā, godājamais tēv…

—     Jā, tas viss ir taisnība, bet tam nu reiz ir jābeidzas! Laulības pārkāpšanas auglim ir jāpazūd!

—  Ak - ak!..

—     Tam jānotiek, Bernardo! Tā viss tiks izbeigts un varbūt tad atkal miers un patiesa laime varēs atdzimt šinī ģimenē.

—  Ak, tēv, bet šis bērns ir tik možs, spēcīgs un veselīgs…

—     Tas ir nozieguma bērns, Bernardo, un Dievs to jau ir atstūmis, pirms viņš bija dzimis. Tas ir mans pēdīgais vārds. Un kas tad ir tāda tikko piedzimušā bērna dzīvība?.. Es tev šovakar iedošu, ko tev vajag, lai par viņu vairs nebūtu jārunā. Tev jāatnāk pie klostera vārtiem un tu atnāksi, vai ne tā?

—   Man atliek tikai paklausīt manam kungam.

—   Un tu pazudīsi no Santorī villas, lai tur nekad vairs neatgrieztos.

Pie šiem pēdējiem vārdiem Bernardo uzlēca kā tīģeris, bet ubagotājs

brālis tikpat ātri bija kājās.

—   Es to gribu un tam tā jābūt, — viņš teica, vicinādams savu nazi.

—     Lai notiek tā, — atbildēja Bernardo, mazdūšīgi nokārdams galvu uz krūtīm, — bet tad man tagad vismaz jāparādās Šivā, tai novērstu aizdomas.

—   Ej, es tevi neturu.

—      Ak, godājamais tēv, es zinu, ka esmu pilnīgi jūsu varā, ceturtdaļstundu es jūtu, ka esmu vairs tikai pats sava ēna.

—     Tai tev arī jābūt, Bernardo. Un ja tu gribi dzīvot, tad paliec vien šinī stāvoklī.

Pēc šiem vārdiem brālis dāvanu vācējs piecēlās. Ar rokas mājienu viņš norādīja Bernardo ceļu uz Šivu, bet pats devās uz Santorī villu.

No kādām jūtām un interesēm Luidži vadījās šinī dēkā? Kāpēc viņš ar tādu dedzību un enerģiju iejaucās Bernardo un Santorī ģimenes lietās? To mums noskaidros notikumu turpmākā norise.

Dziļš klusums valdīja Santorī villā, kad brālis dāvanu vācējs tur ieradās. Viņam vispirms tika teikts, ka grāfiene Mariani kundze esot pārāk smagi slima, lai to pieņemtu, kā tas viņai bija parasts.

—    Labi, jau labi, — teica mūks, ar roku atbīdīdams sānis kalpotāju, kas viņam to paziņoja, — man jārunā ar Spenco kundzi un jūs itin labi zināt, ka nevajag mani viņai pieteikt, ne arī man rādīt ceļu.

Pēc šiem vārdiem viņš devās augšup pa kāpnēm un pēc dažām minūtēm iegāja pie marķīzes Spenco, slimās grāfienes Mariani mātes.

—   Kā jūs mani nobiedējāt! — iesaucās atraitne, redzēdama viņu ienākam, — tas ir briesmīgi — tā pārsteigt cilvēkus!

—   Mīļā Paola, vai tad jūs neesat paradusi, ka sevišķi svarīgos gadījumos es arvien mēdzu tā ierasties?

—   Es nezinu… Bet šodien…

—    Šodien, madame, ir svinīga diena, jo šodien paiet gads kopš tā brīža, kad jūs debesu priekšā un, Dievu piesaukdama, atdevāties man tāpat kā es jums… Jums, varbūt, tas ir pagaisis no atmiņas, bet es to vēl spilgti atceros.

—   Ak, Luidži, cik jūs esat nežēlīgs šādā brīdī' teikt man šos vārdus!

—   Bet, Paola, šajos vārdos ir viss manas atsacīšanās un uzupurēšanās pilnās dzīves saturs. Vai man jums vēlreiz vajadzēs atgādināt faktus?.. Nu jau būs divdesmit gadi, kopš man bija tā laime vai nelaime sastapt jūs Venēcijas dodža pilī. Jūs bijāt augstmaņa meita, bet es vienkāršs sūtniecības sekretārs. Mūsu mīla izlīdzināja šo starpību: jūs piederējāt man, bet, ak lāsts! divi mēnešus vēlāk, paklausīdama savam tēvam, jūs izgājāt pie marķīza Spenco… Ak, kādas tās man bija briesmīgas mokas!.. Bet starp mums viss vēl nebija beidzies: jūs nesāt savā klēpī mūsu mīlas bērnu, un kad jūsu vīrs bija aizceļojis kādā svarīgā diplomātiskā uzdevumā, es vienīgais biju klāt, kad jums piedzima jūsu Anžela.

—   Žēlastību, Luidži, žēlastību! Cik tas ir briesmīgi!

—    Varbūt, madame, ka jums tas tā ir, to es ticu, bet man tās ir vienīgās atmiņas, kas mani vēl saista pie dzīves… Jūs gulējāt vārga, bet smaidīga, atskanēja bērna pirmais kliedziens un tad man, kurš biju jūsu vienīgais slepenais palīgs dzemdībās, pēkšņi ienāca prātā savāda doma: nekavēdamies es izvilku no savām drēbēm šo zīmogu ar mūsu dzimtas ģērboni, paturēju to kādas sveces liesmā un, kad tas bija sakarsis, piespiedu to zem mūsu bērna labās krūts.

—   Un jūs to izdarījāt!..

—    Kā savas dzimtas pēdējā atvase, es, madame, to izdarīju, paredzēdams, ka apstākļi reiz var sakrist tā, kā tas šodien ir noticis. Ko gan būtu līdzējuši visi mani padomi un lūgšanas, ja tam nebūtu šā faktiskā pierādījuma?

—   Luidži, Dieva dēļ, es jūs lūdzu, neesiet nežēlīgs!

—  Ak, madamc, vai jūs nejūtat, ka mana karstākā vēlēšanās ir mūsu bērna laime? Vai gan citādi es būtu še?

—   Mans mīļais Luidži, es redzu, ka jūs zināt visu patiesību, tāpēc esiet tagad mūsu palīgs!

—   Tātad es atkal esmu jūsu mīļais Luidži?

—  Ak, Luidži, vai jūs tiešām domājat, ka es jūs kādreiz būtu varējusi aizmirst? Vai nepastāv starp mums tādas saites, ko neviens nevar pārraut, pat nāve ne? Jā, Anžela ir noziegusies, ļoti noziegusies… bet vai man, vai mums lai būtu pietiekami daudz drosmes viņu tāpēc nosodīt?

Uz brāli Luidži, kurš šo sievieti tik karsti reiz bija mīlējis, viņas lūdzošā balss atstāja dziļu iespaidu.

—  Nomierinieties, Paola, — viņš teica marķīzei, satvērdams viņas rokas un tās maigi spiezdams, — es viņu glābšu… Bērns ir nelaikā dzimis, tātad…

—  Tas nav taisnība, Luidži…

—   Tam jābūt taisnībai.

—   Mīļais draugs, jūs man iedvešat bailes.

—   Tādas, lūk, ir sievietes! Jūs esat redzējusi, kā es bez bailēm jūsu dēļ upurēju savu brīvību, savu nākotni, visu savu dzīvi, bet jūs, lūk, drebat kāda augļa dēļ, kurš vēl nav ieraudzījis dienas gaismu un to arī nedrīkst redzēt, es ceru, ka jūs to saprotat.

Šos pēdējos vārdus Luidži izrunāja tik noteikti, ka marķīze vairs neiedrošinājās tam ko iebilst. Drebēdama viņa gaidīja, ka mūks teiks savu pēdējo vārdu par nelaimīgo jaunpiedzimušo, kura nāves spriedums jau bija pasludināts. Bet Luidži klusēja un tikai pēc laba brīža viņš jautāja, vai grāfam Mariani jau aizrakstīts par Anželas dzemdībām, uz ko marķīze atbildēja, ka to darīt viņai vēl neesot bijis laika.

—   Nu, labi, — piebilda mūks, — nerakstiet vēl šodien. Rīt jūsu vēstule būs par dažām rindiņām garāka un jums turpmāk vairs nebūs par to jādomā.

—  Vai jūs še paliksit līdz rītam, lai man šajos bēdīgajos apstākļos būtu drošs palīgs?

—   Nē, Paola, tas nav nepieciešami. Bet viens cilvēks, uz kura uzticību jūs esat paraduši paļauties, pēdējo reizi pavadīs nakti šinī dzīvoklī. Tad viņš dosies uz jūsu Šivas muižu, kur tas, kā liekas, ir pārvaldnieks, jeb varbūt jums labāk patiktu nodot viņa pārvaldīšanā jūsu namu Turīnā, kamēr apstākļi mums atļaus nobīdīt viņu atpakaļ viņa tumšajā vidē, no kurienes jūs to nelaimīgā kārtā esat izvilkuši.

—   Ak, es saprotu, jūs runājat par Bernardo Gavaeu… Apžēlojieties, Luidži, esiet iecietīgāks pret šo cilvēku, kurš mums ir tik uzticīgs! Es esmu pārliecināta, ka viņš bez kavēšanās atdotu dzīvību, lai tik mums pakalpotu. Vai tad nepietiek vēl ar to, ka mans znots grāfs Mariani ir viņu no šejienes padzinis un aizliedzis še vēlreiz rādīties.

—   Un Bernardo ar šo aizliegumu ir ļoti rēķinājies, vai ne tā?

—    Nē, to nevar teikt: viņš zināja, ka Anžela cieš; viņš saprata, ka zināmos gadījumos mēs varam paļauties vienīgi uz viņa spēku, noteiktību un uzticību, tāpēc viņš ir atgriezies… Ak, nesteidzieties mūs nosodīt! Jūs nezināt, kas par cilvēku ir šis grāfs Karlo Mariani, kurš mums reiz stādījās priekšā kā dižciltīga persona un kurš nekad nav bijis nekas cits kā beidzamās šķiras zemnieks. Vai viņš no sākuma arī mums negribēja uzspiest to apakšstāvu pilsoņu dzīves veidu, pie kura tas pieradis? Ar savu zirgu staļļu mēslos sabristiem apaviem viņš ieradās pie savas jaunās sievas un sēdās pie galda. Viņš nekad nerunāja par kaut ko citu, ka vienīgi par lauku darbiem, zemes mēslošanu, vēršiem un aitām, un viņa muižu zemnieki bija tā labākie draugi, protams, kamēr tie kārtīgi maksāja, jo viņa riebīgā mantkārība nekad neatstāja tā sirdī vietu līdzjūtībai. Tāpat ar kādu prieku mēs uzzinājām, ka viņš nemaz nav muižnieks un ka vārds, ar kuru tas lepojas, pieder kādam novadam, ko pircis viņa tēvs, kas veselus divdesmit gadus bijis viens no rosīgākajiem Dženovas ostas tirgoņiem. Šim atklājumam sekoja prāva: mēs pieprasījām, lai tiesa anulē šo riebīgo saistību. Mēs griezāmies ar lūgumu pie pāvesta, kurš vienīgais spēj atraisīt mezglus, kas sasieti pie altāra pakāpieniem. Neuzskatīdams par vajadzīgu aizstāvēties, Mariani devās ilgā ceļojumā, no kura atgriezās tikai pirms dažiem mēnešiem. Viņam pietika nekaunības atkal apmesties šinī villā, kas ir viens no manas meitas pūra objektiem, un viņš no jauna centās iegūt Anželas labvēlību. Kad tas viņam izdevās, viņš visneģēlīgākā veidā sāka draudēt nabaga bērnam. Gavaca, kas toreiz visu dzirdēja, savā sašutumā uzdrošinājās viņam pateikt: viņa vārdi esot vislabākais pierādījums tam, ka viņa dzīslās neesot ne pilītes dižciltīgu asiņu. Mariani to padzina, bet es, kas esmu pilnīgi neatkarīga, to uzņēmu pie sevis un iecēlu par manu Šivas īpašumu pārvaldnieku. Tagad Mariani mums draud ierasties še un pārņemt savā rīcībā Santorī, kas, pēc viņa domām, esot viņa un viņa sievas īpašumu centrs, kuru viņš esot nolēmis personīgi pārvaldīt… Luidži, spriediet tagad pats, vai mēs pie tik grūtiem apstākļiem varam noraidīt šā vīrišķīgā cilvēka atbalstu, ja šis cilvēks mūs spēj aizstāvēt pret materiālām pārestībām, ar kurām mums draud?

—   Marķīze, es to visu saprotu! Bet tieši tāpēc, ka Mariani izturas tik draudīgi, viņam visādā ziņā būs savi dibināti iemesli uzstāties pret to. Tāpēc Gavacam, kad viņš vēl nākamo nakti būs pavadījis Santorī villā, no šejienes jāaiziet, lai vairs nekad neatgrieztos… Tas, Paola, viņam jādara un viņš to darīs, bez kā jums vēl vajadzētu to sevišķi lūgt, par to es jums galvoju… Bet tagad, marķīzes kundze, Luidži pazūd. Viņa vietā še stāv tikai nabaga brālis, dāvanu vācējs, un lūdz, lai jūs pēc iespējas bagātīgāk piepildītu maisu, kas viņam par saviem grēkiem jānes.

—    Mīļo brāli, tas jau ir izdarīts un es ceru, ka tur netrūks it nekā, bet vai jūs tik drīz jau gribat aiziet?

—     Bez kavēšanās, Paola: ir nepieciešams, ka pirms atgriešanās klosterī es parādos arī kādā apkārtnes ciemā. Nāks laiks un jūs sapratīsit, ka šādus sīkumus nedrīkst piemirst.

Šai brīdī kāds kalpotājs atnesa smagi piekrauto maisu; mūks to viegli uzsvieda uz pleciem; tad, roku izstiepis, viņš klusu nomurmināja svētīšanas vārdus un izgāja.

XI

—    Nu, Pjetro, — teica godājamais tēvs Luidži, iegriezdamies pie klostera vārtnieka, — es tev atļauju desmito daļu no visa tā, bet pasteidzies drīzāk pievākt, jo atlikumu ar nepacietību gaida ēdamzālē.

Pjetro likās pie darba ar tādu dedzību kā mednieks, kam beidzot izdevies notvert ilgi lenkto medījumu. Tomēr viņš likās mazliet apjucis.

—   Piecas pudeles laba vīna, — viņš murmināja, — kā lai te nu māk atrast desmito?.. Bet man nav vaļas nodarboties ar daļu skaitļu rēķiniem, nolikšu vienu sānis un ar pārējiem man nav nekāda darīšana… Pieci šķiņķi, trīs kapauni, divi zaķi; kopā desmit gabalu, no kuriem viens pienākās man. Bet kurš? Eh, lai nekļūdītos, paņemšu no katra pa vienam…

Tiklīdz šī taisnīgā dalīšana bija beigusies, kad pēkšņi atskanēja āmura klaudzieni. Pjetro pasteidzās atvērt vārtus un saviebās, redzēdams ienākam Bernardo Gavacu. Viņš bija bāls un viņa drūmais skatiens bija tumšāks nekā parasti, kas likās liecināja par sāpīgu, bet noteiktu apņemšanos.

—   Esmu klāt, — viņš īsi un cieti noteica.

—   Labi, — atteica Luidži, — tava akurātība ļauj cerēt uz to labāko. Nu, Pjetro, tagad lai tas viss pazūd, bet citreiz tu man skaitīsi pareizāk.

—   Kā jums patiks, godājamais tēv, — atbildēja vārtnieks, pusi maisa veikli iztukšodams kādā kaktā.

Kad šī operācija bija apzinīgi izpildīta, vārtnieks pasteidzās atlikumu nonest ēdamzālē, bet Luidži ar Bernardo devās uz slimnīcu, kur atradās liels daudzums brāļa Luidži pārziņā nodotu medikamentu. Brālis Luidži bija mācīts cilvēks. Kaut gan ķīmija toreiz vēl bija tīta bērnu autiņos, viņš tomēr pazina daudzus svarīgus ķīmijas likumus un bieži sasniedza tādus rezultātus, kuru nozīmi tikai viņš viens prata pienācīgi novērtēt.

—  Še, — teica viņš Bernardo, izņemdams no skapja kādu pudelīti pirksta garumā, — pietiek uzpilināt bērna lūpām tikai vienu pilienu šā eliksīra, lai tas, kas vakar radīts, tiktu šodien iznīcināts.

—  Ak, tēv, — ierunājās Gavaca aizlūzušā balsī, —. un jūs tiešām negribat piedot šim nelaimīgajan bērnam?

—   Tas ir neiespējami, Bernardo. Visu un it sevišķi tevis labā ir nepieciešams, ka viņš pazūd bez pēdām. Vai tu nezini, ka grāfs Mariani ir ļoti uzmanīgs un ka viņš gandrīz jau zina visu patiesību. Kas notiks, ja mēs nerīkosimies ātri? Bērna dzimšana kļūs visiem zināms fakts, tāpat arī, ka viņš ir piedzimis dzīvs un pareizā laikā, tas ir nepilnus septiņus mēnešus pēc grāfa atgriešanās, kurš bērna ieņemšanas laikā atradās vairāk kā simts jūdžu tālu no Itālijas… Ko mēs atbildēsim uz šiem faktiem?.. Bernardo, tu esi noziedzies un tev pašam ir jāvērš viss par labu, lūk, te ir zāles un nav cita līdzekļa… Es piekrītu, tas ir darbs, kas mīkstsirdim nebūtu pa spēkam, bet es esmu pārliecināts, Gavaca, ka tu neesi gļēvulis.

Bernardo pārvilka ar roku pār pieri, it kā gribētu aizdzīt kādu smagu domu.

—   Nē, — viņš pēc neilgas klusēšanas teica, — es neesmu gļēvulis un, ja nu viņu citādi nevar glābt, kā tikai par šo cenu…

—  Tu viņu glābsi, vai ne tā?

—  Es ceru, ka man netrūks dūšas.

— Tad ņem šo flakonu un iegaumē sekojošo: ja kaut kas notiktu tavas neuzmanības dēļ, tu gulēsi kapā, pirms vēl no Anželas galvas būs nokritis kāds mats.

—   Tēv, ja jūs viņu tik ļoti mīlat, tad ir neiespējami, ka mēs abi nesaprastos. Es paklausīšu jums tāpat kā viņai: lai Dievs man piedod, ja es būtu maldījies.

Bernardo paņēma flakonu un aizgāja. Bet bija vajadzīgs laika sprīdis, lai noietu ceļa gabalu no klostera līdz Santorī villai. Viņš soļoja lēni, ļaudams vaļu savām drūmajām domām. Brīžiem viņš apstājās, juzdams, ka viss viņa gribas spēks saslienas pret viņam uzspiesto upuri. Tad atkal viņam likās, ka starp viņa sirdi un prātu paceļas it kā vara siena un nepieciešamība paklausīt liktenim Šķita pavēlošāka un nepielūdzamāka kā jebkad.

Bija jau vēls, kad viņš ieradās Santorī villā. Kaut gan Bernardo vēl nebija īsti izšķīries, viņš tomēr juta sirdī pietiekami daudz spēka un enerģijas paklausīt liktenim, ja tas tiešām būtu neuzvarāms.

Pulkstens nosita pusnakti, bet vēlais laiks nevarēja būt par kavēkli cilvēkam, kurš pazina katru mājas iemītnieku un kuram še visas durvis bija vaļā. Karstās asarās kaisa viņa acis, kad tas, domās nogrimis, izgāja cauri vairākām istabām un beidzot nonāca tanī, kur līdzās jaunpiedzimušā šūpulītim gulēja aukle.

Še viņam vajadzēja apstāties, viņš juta, ka ceļi tam ļogās. Pēc maza brītiņa viņam izdevās aizvilkties līdz šūpulim; uz galda degošā lampa izplatīja nespodru gaismu un ar vēl neizjustām trīsām sirdī viņš raudzījās bērnā, kurš saldi gulēja. Tad viņš noslīga ceļos.

—   Nē, — viņš teica, rokas saņēmis un ar asarām acīs, — Dievs nevar no manis prasīt tik smagu upuri… Nabaga bērns, tu dzīvosi, kaut arī tev nekad nebūs lemts pazīt savu tēvu…

Un paklausīdams vienīgi tikai savai sirds balsij, Bernardo atstāja šo istabu, kur viņš bija ienācis, lai izdarītu noziegumu.

Tomēr pēc trim stundām viņš atkal atgriezās, nezdams rokās kādu vārīgi satītu nastu, ko viņš nolika šūpulī, kur gulēja Anželas un viņa bērns.

Pēc mirkļa viņš aizgāja, aiznesdams kaut ko līdzīgu tam, ko bija ielicis šūpulī.

Iedams taisni pāri laukiem, Bernardo sasniedza kādu fermu divu jūdžu attālumā no villas Santorī. Kāda sieviete viņu sagaidīja pie zemnieku mājas sliekšņa, tai viņš nodeva savu saini, noskaitīja naudu un klusā balsī teica:

—    Es jums uzticu vislielāko noslēpumu: jūsu bērns nav miris. Brīnišķīgās zāles to ir izrāvušas no pašām nāves rokām. Tikai jūs par to ne ar vienu nedrīkstat runāt, kamēr es jums došu ziņu.

Pie šiem vārdiem viņš aizgāja.

Nākoša rītā Santorī villā runāja, ka Anželas bērns naktī ir miris. Un patiesi: šūpulī gulēja jaunpiedzimuša bērna līķītis.

Tai pašā laikā, kad konstatēja šo negaidīto nāves gadījumu, jauna nelaime piemeklēja Mariani ģimeni.

Nezināmu iemeslu dēļ pēkšņā nāvē nomira arī grāfa vecākais dēls.

Šinī nāves gadījumā bija darbojusies Luidži inde un tas bija Gavaca, kurš bija izplānojis šo noziegumu un to slepenībā izdarījis.

—   Ak, tēv Luidži, — bija čukstējušas viņa lūpas, — tu runā tikai par manējo, kādēļ lai tas otrs tev būtu mīļāks?

Tā, lūk, grāfs Mariani vienā laikā saņēma ziņu par sava vecākā dēla un tāpat ari par otra bērna nāvi, kas bija dzimis pēc atgriešanās Itālijā.

Grāfu vispirms pārņēma šausmas; viņam likās, ka uz to no visām pusēm glūn nāve, bet tad viņš pasteidzās atkratīties no šīs pārejošās mulsas.

—    Viņi mani grib tikai iebiedēt, — viņš pie sevis teica, — bet tās tiem neizdosies. Manā pusē ir mana nevainojamā dzīve un manas tiesības, par visu citu lai spriež tiesa un tā zinās atrast taisnību. Pēc astoņām dienām es būšu Santorī villā un — Dievs lai tad ir vainīgajiem žēlīgs! Ncnokusis es meklēšu rokā tos cilvēkus, kuri ir kļuvuši mani ienaidnieki, lai gan es nezinu, kāpēc. Šīm lietām jānāk gaismā. Man nav nekā ko bīties: es vienmēr esmu rīkojies godīgi un atklāti. Mani nicina un apstrīd manu grāfa titulu, kaut arī tas ir ticis piešķirts manam tēvocim, kura vienīgais mantinieks es esmu. Es vienmēr esmu gatavs no tā atteikties. Mariani tēvs ir bijis Dženovas tirgotājs, jā, es to nenoliedzu, bet tas bija sirsnīgs un godīgs cilvēks, un visi Spenco ģimenes dižciltigie nevarētu piepsiest nobālēt vienu Mariani. Es došos uz Santorī villu, šo noziegumu un nelietību perēkli, un redzēsim, vai drosme un godaprāts nebūs stiprāki.

XII

Grāfa Mariani lēmums bija pārāk nopietns, lai kaut kas varētu viņu aizkavēt to īstenot. Nokārtojis savas darīšanas, viņš atstāja Turīnu, lai galīgi apmestos uz dzīvi Santorī villā, nebēdādams ne nieka par skandāliem un savstarpējiem ķīviņiem, kas to tur varbūt gaidīja. Viņš juta, ka vietējo zemes ļaužu un viņa kalpotāju sabiedriskā doma būs viņam labs atbalsts: viņa zināšanas lauksaimniecībā un administratīvajās lietās starp Santorī apkaimes mazgruntniekiem bija sagādājušas viņam daudz draugu jau toreiz, kad viņš pirmo reizi šinī īpašumā pavadīja savu atvaļinājumu. Viņu mīlēja un cienīja nevis kā savu sinjoru, bet vai nu kā labu kaimiņu, vai arī kā labu kungu, kurš labprāt sarunājās vietējo ļaužu dialektā, lai tie viņu labāk saprastu un vaļas brīžos nebūt nekautrējās kā īsts tēvs apsēsties pie savu kalpotāju galda.

Un tā, lūk, Mariani bija pilnīgā skaidrībā, kā viņu saņems zemes ļaudis un viņa muižu kalpotāji. Tomēr viņš nevarēja tikpat mierīgi domāt par to saņemšanu, kādu tam gatavoja sieva un sievasmāte. Bet šīs abas pat nenogaidīja viņa ierašanos: uzzinājušas par viņa aizbraukšanu no Turīnas, tās atstāja villu Santorī un apmetās Šivā, tādā kārtā uzticēdamās sevi Bernardo Gavacam, kas bija kļuvis par viņu intendatu.

Ar to situācija tagad bija skaidra: pretinieku pozīcijas bija labi nocietinātas, bet par nelaimi viņas bija atkarīgas no naudas un naudas jautājums ir visnepateicīgākais no visiem jautājumiem, kādus gadās iztirzāt ģimenē. Kaut gan marķīze Spenco, izprecinādama savu meitu grāfam Mariani, bija krietni paplicinājusi savus īpašumus, viņa vēl arvien bija ļoti bagāta. Bet viņas izdevumi vienmēr pārsniedza ienākumus, tā kā trūkums jau sāka apciemot Šivu, kurpretī villā Santorī, pateicoties Mariani gudrajai un saprātīgajai saimniekošanai, valdīja pārpilnība.

Bernardo Gavaca bija izmisis. Viņš bija veikls, saprātīgs cilvēks, kurš no viņa pārvaldīšanā nodotajām muižām prata iegūt vislielākos ienākumus un to viņš arī darīja. Bet visa tā vēl nepietika un viņam vajadzēja aizņemties.

Kādudien, kad marķīze un viņas meita sevišķi rūgti žēlojās par savu bēdīgo finansiālo stāvokli, Bernardo iesaucās:

—    Vai tas tā ir mana vaina, ka trīs ceturtdaļas jūsu ienākumu satek šā Mariani rokās? Velns lai viņu parautu! Vai tad šī laulības šķiršanas prāva nekad nebeigsies?

—   Svētais tēvs, — atbildēja marķīze, — par nelaimi ir nodevis lietas caurskatīšanu Valsts padomei un tā to, kā jau parasts, desmit gados nepaveiks, bet kas attiecas uz Turīnas tiesnešiem, tie ir nolēmuši nogaidīt Romas kūrijas spriedumu.

—    Sangue mio\ Tad man vienmēr būs jāredz, kā šis pērtiķis pievāc jūsu labumu?.. Oh; corpo di Dio\ to nevar paciest; tam jādara gals; vienas svētītas lodes šai vajadzībai pietiktu un tā nemaz nav tik reta manta…

—    Klusējiet, Bernardo, — to pārtrauca marķīze, — savā centībā jūs aizmirstat, kādu cieņu jums mums nākās parādīt!

—   Tas tiesa, marķīzes kundze, — arbildēja Gavaca, kura niknumu šie vārdi nebija varējuši klusināt, — es jums tik daudz esmu parādā!.. Bet

arī viņam esmu parādnieks un, pie manas dvēseles svētības! — ilgi tam vairs nelikšu gaidīt!

Vēl viņš nebija beidzis runāt, kad ienāca brālis Luidži, kurš arī še drīkstēja ienākt bez pieteikšanas.

—   Nomierinieties, Bernardo, — viņš bargi teica.

—   Ak, cienījamais tēvs, ja jūs zinātu…

—           Es zinu visu, ko man vajag zināt, un varu teikt, ka gudrs ienaidnieks ir labāks nekā jūsu sugas draugs… Vai jūs nekad nenāksit pie prāta?

Šos pēdējos vārdus pavadīja tik zīmīgs skatiens, ka Bernardo nodrebēja.

—           Vai tas kāds noziegums — mīlēt savus kungus? • — viņš pazemīgi jautāja.

—   Tas var gan tā būt, Gavaca, un tieši pašreiz ar jums tas tā ir.

—            Ak, cienījamais tēv, vai jūs mani arī no šejienes gribat aizdzīt, kā jūs mani aizdzināt no villas Santorī?

—            To man varbūt vajadzētu darīt! — iesaucās mūks, kura acis uzliesmoja.

—   Žēlojiet viņu, — pasteidzās piebilst marķīze.

Tad, pieliekusies pie auss Luidži, viņa piebilda:

—            Tas ir vienīgais aizstāvis, kāds mums še ir, Dieva dēļ neaizraidiet viņu!

Uguns mūka acīs nodzisa.

—           Neaizmirstiet nekad, — viņš nevērīgi piebilda, — ka dusmas ir sliktas padoma devējas un atgādiniet to biežāk šim centīgajam kalpam… Tā, tagad, pārvaldniek Bernardo, es ceru, ka jūs vairs nepieminēsit svētītu lodi.

Gavaca neatbildēja. Viņš bija nokāris galvu uz krūtīm un likās kaut ko dziļi pārdomāja. Luidži tūdaļ uzminēja, kas norisinājās viņa dvēselē.

—           Viņš grib nonāvēt Mariani, — mūks domāja, — un ar parastajiem līdzekļiem viņu no tā nevarēs atturēt. Tomēr ir nepieciešams, ka viņš atsakās no šīs idee fixe.

Tiešām, dievbijīgā brāļa nolūks nebija kurināt naidu starp Spenco un Mariani ģimenēm. Gluži otrādi: visas viņa vēlēšanās tiecās uz pilnīgu samierināšanos. Tiklīdz tā būtu notikusi, viņš iesniegtu pāvestam lūgumu, atsvabināt viņu no mūku zvēresta, lai tad, apprecēdams marķīzi Spenco, kļūtu divu varenu un cienījamu ģimeņu galva, kura vara būtu jo lielāka tāpēc, ka tā balstītos uz briesmīgiem noslēpumiem, kas viņam nodrošinātu absolūtu paklausību. Nabaga sūtniecības sekretāram, kurš nelaimīgas mīlestības dēļ bija kļuvis par kapucīņu mūku, tas būtu skaists noslēgums.

Luidži loloja šīs cerības kā atmaksu, kuru laime tam bija palikusi parādā un kura tam vairs nedrīkstēja zust.

Viņš nojauta, ka arī Bernardo Gavaca projektēja kaut ko tamlīdzīgu. Viņam piederēja Anželas sirds. Tiklīdz Mariani būtu miris, viņš kļūtu neaprobežots valdnieks Šivā un villā Santorī, jo Gavaca arī zināja kādu tumšu noslēpumu.

Viegli saprotams, ka pēc visa tā svētītā lode, par kuru runāja Gavaca, nepavisam nebija pa prātam Luidži. Tāpēc par katru cenu vajadzēja gādāt, lai Bernardo tiktu atņemta iespēja īstenot savu drausmo nodomu. Iegūtās zināšanas tam arī tūdaļ norādīja vajadzīgos līdzekļus.

Gavaca bija nogājis ēdamzālē, lai piepildītu kapucīņa maisu. Pa to laiku mūks paņēma spieķi, ko tas vienmēr nēsāja līdzi un ar asu instrumentu sāka iebakstīt tajā sīkus robiņus, lai paceltu asas skabardziņas un ar šādiem durekļiem apklātu visu spieķa virspusi. To izdalījis, mūks atslēja savu spieķi kādā zāles kaktā un lūdza, lai viņu tur uz brīdi atstātu vienatnē, ka tas varētu pielūgt Dievu.

Pēc tam viņš iegāja marķīzes Spenco istabās. Kad viņš tur bija pavadījis kādu ceturtdaļu stundas, Bernardo, kurš labāk redzēja kapucīni ejam nekā nākam, atnesa viņam tā maisu, kas bija ar kaudzi piekrauts dažādām ēdamvielām.

—   Es jums pateicos, mans dēls, bet vai jūs nepasauktu kādu, lai atnes manu spieķi, ko esmu aizmirsis istabā, kur skaitīju lūgšanas.

—   Es pats to jums tūdaļ sameklēšu, — aši atteica Bernardo, kurš arī drīz vien atgriezās, lai pasniegtu mūkam spieķi.

Kapucīns to strauji satvēra aiz viena gala un izrāva Gavaco no rokām. Sīkās skabargas paveica savu uzdevumu, jo vairākas no tām iedūrās Bernardo pirkstos.

—   Corpo di Bacchol — iesaucās Gavaca, sāpīgi saraudamies, — šim spieķim ir ērkšķi. Man visi pirksti ir sabakstīti.

—    Piedodiet man, — teica Luidži, — es esmu īsts neveiklis. Bet palūkosirņ jūsu roku, ja kāda skabarga būs palikusi ādā, es to izvilkšu.

—  Ak, tas jau nav nekas.

—   Rādiet vien! Dažreiz ir bīstami atstāt miesā kādu svešķermeni. Nu, lūk, — turpināja viņš, satverdams Bernardo roku, — jūsu roka asiņo vairākās vietās. Es to jums sadziedēšu dažās sekundēs.

To teikdams, mūks izvilka no savas ķešas stikla etviju, izņēma no tās ārkārtīgi smalku adatu un ar to iedūra Bernardo rokā zem ādas.

— Lūk, — viņš teica, izlikdamies, ka izvilktu skabargu, kuru tūdaļ pasteidzās nomest uz parketa, — tik vien bija vajadzīgs, lai jūs atsvabinātu no šīs neērtās viešņas.

Bernardo pateicās godājamam tēvam, bet pēc kāda brīža viņš sāka justies tik slikti, ka tam bija jāiet un jāliekas gultā. Nākamajā dienā viņu krātīja briesmīgs drudzis, viņa seja bija purpursārta un nu viss ķermenis sāka pārklāties ar izsitumiem… Brālis dāvanu vācējs bija viņam iepotējis melnās bakas visasākajā formā.

XIII

Bija pats vasaras vidus, karstajā tveicē briesmīgā sērga, kas Bernardo bija pārņēmusi, ātri gāja uz priekšu un, neskatoties uz rūpīgo kopšanu, nelaimīgais drīz vien bija tuvu nāvei. Kā mēs jau redzējām, tas bija ciets, apņēmīgs cilvēks, spējīgs uz visu, lai tik apmierinātu savu atriebības kāri un alkatību. Bet, neskatoties uz visu to, viņš bija saglabājis sevī dzīvas reliģiskās jūtas, kas viņa pašreizējā kritiskajā stāvoklī kļuva vēl jo spilgtākas. To redzot, Luidži, kas viņu ik dienu apmeklēja, kļuva nemierīgs. Starp šiem abiem cilvēkiem pastāvēja noslēpums, kura atklāšanai varēja būt visbriesmīgākās sekas, bet slimais jau vairākkārt bija izteicis vēlēšanos izsūdzēt grēkus.

—   Nomierinieties, Bernardo, — teica mūks, — jums vēl laika diezgan, lai par to domātu.

Šie vārdi nespēja pārliecināt Gavaci un tikai palielināja viņa dvēseles bailes.

—   Šis cilvēks, — viņš domāja, — negrib, ka es izsūdzu savus grēkus: viņš baidās, ka priesteris varētu painteresēties, kur esmu ņēmis indi, kuru viņš mani piespieda tik briesmīgā veidā izlietot. Ja tas ir tā, jo sliktāk viņam. Tur augšā katram būs jāatbild par saviem darbiem, vai vismaz tie viņam ir jau piedoti. Es par to ar viņu vairs nerunāšu, jo tik un tā viņam netrūks līdzekļu likt man nomirt bez grēksūdzes.

Luidži savukārt domāja, ka ir to pārliecinājis, lai viņš vairs nedomā par nāvi, tāpēc viņš bija bezgala pārsteigts un nobijies, kad nākamās dienas rītā, tai brīdī, kad viņš gribēja ieiet pie slimnieka, kopēja to lūdza mazliet uzgaidīt.

—    Nabaga Bernardo, - viņa piebilda, - beidz sūdzēt grēkus. Tas ir gan īsts moceklis un viņš nomirs kā svētais…

—   Viņš sūdz grēkus? — iekliedzās mūks, nespēdams vairs apslēpt savas izbailes.

—    Ak, Dieviņ, uz viņa lūgumu es pasaucu vienu no mūsu draudzes vikāriem, esiet droši, tas ir svēts cilvēks, kurš labāk par katru citu spēs sagatavot viņu ceļam uz debesu tēviju…

Viņa vēl runāja, bet mūks uz to vairs neklausījās: viņš jau bija atrāvis durvis un metās pie Gavaci gultas.

—   Tēv, — viņš uzsauca cienījamam priesterim, kas uzmanīgi klausījās sava biktējamā vārdos, - vai tad jūs neredzat, ka šis nelaimīgais drudža murgos nemaz neapjauš, ko viņš runā.

—    Viņš ir pilnīgi pie samaņas, - atbildēja priesteris, kurš liekas bija dziļi aizkustināts, - viņa atmiņa to neviļ nevienā vietā un tas ir ļoti slikti, godājamais tēv, ka jūs pārtraucāt mūs tieši tai brīdī, kad viņš beidz atvieglot savu sirdsapziņu no briesmīgās grēku nastas.

Luidži saprata, ka Bernardo ir visu izteicis.

—   Bet es saku, ka viņš murgo, — mūks atkārtoja, — un jūsu uzcītība ir jūs iegrūdusi postā, jo jūs jau ceturtdaļstundas esat ieelpojuši viņa miesas izgarojumus un tas priekš jums ir nāves spriedums.

Sirmgalvis nobālēja, jo Luidži to teica ar tādu pārliecību, ka nebija iespējams neticēt viņa vārdiem.

—   Redzat, — turpināja mūks, neļaudams sirmgalvim ne apdomāties, — lūk, jau pirmā pazīme — lipīgie sviedri, kas raso jums uz pieres… Tomēr es gribu mēģināt jūs glābt…

Un, izvilcis no ķešas mutautu, viņš pasteidzās noslaucīt garīdznieka deniņus, ko patiesi klāja auksti baiļu sviedri, kam par cēloni bija nule dzirdētie vārdi. Bet, savādi! - pēkšņi no mutauta, kas nogulās uz garīdznieka mitrās pieres, izbira kaut kas putekļiem līdzīgs un kā viegls mākonis pacēlās gaisā.

—   Es smoku nost, — gārdza garīdznieks dziestošā balsi, — man trūkst elpas!

Mūks pieskrēja pie kāda loga un to atvēra. Tai pašā brīdī atskanēja smaga kritiena troksnis — vecais priesteris nedzīvs bija saļimis uz parketa.

—   „Tā arī vajadzēja!" nodomāja Luidži, palīdzēdams vecajai slimnieku kopējai. „Turpmāk es vairs nešaubīšos par šā pulvera iedarbību, katrā ziņā tas ir viens no maniem visvērtīgākajiem atradumiem."

Tā domājot, viņam bija izdevies ar kopējas palīdzību novietot sirmgalvi krēslā, bet visi mēģinājumi to atdzīvināt izrādījās pilnīgi veltīgi: viņš bija beidzis dzīvot, un pārbiedētā kopēja aizskrēja paziņot mājas kundzei par šo bēdīgo gadījumu.

Palicis vienatnē ar slimnieku, Luidži piegāja pie tā un norādīdams uz priestera līķi, teica:

—    Bernardo, tu viņu nogalināji. Ja tu man būtu ļāvis izvēlēties tev biktstēvu, šis te nebūtu miris…

—    Ak, — nomurmināja pārbiedēts Bernardo, — es nepaguvu vēl saņemt grēku atlaišanu un es jūtu, ka man jāmirst.

—   Nē, tu nemirsi, ja vien man visur un visās lietās būsi padevīgs.

—   Ak, godājamais tēv, vai jūs esat pats nelabais?

—    Es esmu tas, kas es gribu būt, Gavaca, un tev par to vismazāk vajadzētu šaubīties. Tomēr es tev vēlreiz pierādīšu, ko es spēju. Vai tu vēlies mirt? Labi, es atstāšu tevi un stundas laikā tu būsi mironis… Vai tu gribi dzīvot? Ņem šo maisiņu ar smaržīgām zālēm, ko es esmu tev sagatavojis, noliec sev uz krūtīm un paliec kādu brīdi mierīgi guļot, tad karsonis, kas tevi dedzina, mitēsies; izsitumi, kas apklāj tavu ķermeni, sāks lobīties; tavas rokas un kājas atgūs vingrumu un pēc astoņām dienām tu varēsi ķerties pie sava parastā darba. Tas tevi pārsteidz, vai ne?

—   Nē, godājamais tēvs, tas mani baida, jo esmu spiests atzīt, ka jums ir dota vara pār jūsu paziņu dzīvību un nāvi.

Tai brīdī, kad slimnieks teica šos vārdus, uz kāpnēm atskanēja troksnis.

—   Tur pašreiz aiznes šo nelaimīgo, — piebilda mūks. — Lai viņš aiziet Dieva mierā… Bet kas attiecas uz tevi, Bernardo, tad pasteidzies izveseļoties un turpmāk ej pa to ceļu, ko es tev norādīšu un nedomā no tā novirzīties, tad mana aizgādība pār tevi būs vienmēr nomodā.

Gavaca varēja tikai kaut ko nomurmināt, kas izklausījās pēc patiesības; jo viņa nespēkam pievienojās vēl bailes par visu to, ko viņš bija redzējis un dzirdējis. Luidži aizgāja. Priestera līķis bija aiznests, un Bernardo varēja drošāk un svabadāk uzelpot. Viņam likās, ka mūka zāles sāk jau iedarboties.

—   Ak, Dievs, — viņš čukstēja, — man liekas, ka dzīvība atkal atgriežas manī.

—     Vai jūs, monsieur Delaskalija, arī tagad vēl apšaubāt šo inžu visspēcību, — jautāja mūks un līdz ar to gribēdams še nobeigt savu stāstu, pasniedza savam sarunu biedram kristāla flakonu ar briesmīgo indi un mazu kārbiņu, kur atradās adata, kas līdzīga tai, ar kādu bija nācies iepazīties Gavacam.

Abats Delaskalija sajuta slepenas bailes un viņš kavējās saņemt šos bīstamos posta un nelaimes nesējus.

—           Nebīstieties, monsieur abat, — smaidīdams teica Luidži, — jūs taču nejūtāt nekādus sirdsapziņas pārmetumus un šīs indes jums ir vajadzīgas tikai jūsu ienaidnieku dēļ. Ja vien es pareizi esmu uzminējis, šīs trīs lietas, kas jums vajadzīgas, ir: pirmā — inde, kas iznīcina skaistumu; otrā — inde, kas uz vietas nogalina miesu, bet kas ir trešā lieta?

—   Trešā?

—  Jā?

—   Inde, kas nogalina dvēseli.

—  Vai jūs ticat apdzirzālēm? — jautāja mūks ar tikko jaušamu ironiju.

—   Nē.

—   Velna iespaidam?

—   Ne tik ne.

—   Kādu indi tad jūs domājat, lai samaitātu dvēseli?

—   Vārda indi.

—   Rakstīta vārda, grāmatas?

—           Nē, dzīva vārda! Man vajadzīgs veikls, apbrīnas cienīgs cilvēks, kas varētu savaldzināt kādas jaunas meitenes sirdi.

—   Biktstēvs.

—  Jā, biktstēvs… jezuīts.

—            Es jūs saprotu. Rīt pat es aizsūtīšu jums cilvēku, kas ar saviem viltīgajiem vārdiem vislabāk prot apmāt savu ganāmo sirdis un dvēseles un vadīt tos pēc savas patikas.

—   Kas ir šis cilvēks?

—  Tēvs Obetons.

—   Labi, jūs varat paļauties uz manu atzinību un atbalstu.

Un pēc šiem vārdiem abats Delaskalija atstāja klosteri, nodrošinājies ar trejkārtēju indi.

Tēvs Luidži turēja vārdu.

Otrā dienā pēc manas vizītes pie viņu augstībām es pieņēmu abatu Obetonu, man izraudzīto biktstēvu.

Šis Obetona tēvs bija godeienīga izskata jezuīts, kurš vēlāk kļuva plaši pazīstams Francijā un Spānijā. Man viņš nepatika: tas bija blēdīgs mūks, mantrausējs un nelietis, kas gāja acis nolaidis, liekulīgi šķielēdams zem acu plakstiem.

Pēc sava ordeņa noteikumiem viņš mani sveicināja, sakrustojis rokas uz krūtīm, kas vēl vairāk uzsver šīs brālības nesimpātisko raksturu, kaut

gan starp tiem netrūkst ievērojamu personu un kanonizētu svēto. Viņš bija labi pazīstams hercoga biktstēvam, augstākās pakāpes jezuītu priekšniekam, kas bija krietas un izcils cilvēks un nomira dīvainos apstākļos.

Viktors Amede, kas tai laikā jau bija karalis, viņu sirsnīgi mīlēja un parādīja tam vislielāko labvēlību.

Kad tēvs saslima, karalis to apciemoja. Juzdams, ka tuvojās viņa pēdējā stundiņa, pēc pirmās apsveicināšanās, kas, protams, bija ļoti īsa, mirējs lūdza savu karalisko biktsbērnu izraidīt no istabas visus pārējos.

Uz karaļa mājienu visi izgāja.

Tad, ar pūlēm atspiedies uz elkoņa, jezuīts teica:

—    Sire, jūs pret manis vienmēr bijāt laipns un labs, es labāk nevaru jums parādīt savu atzinību, kā dodot jums vēl pēdējo padomu, bet šis padoms ir tik vērtīgs, ka ar to varbūt pietiks, lai nolīdzinātu manu parādu pret jums: nekad neņemiet par biktstēvu jezuītu!

Kad karalis pārsteigts sakustējās, viņš vēl piebilda:

—    Neprasiet man, kādi ir šā padoma dziļākie motīvi, to man vairs nebūtu atļauts jums teikt.

Viņš atslīga savos spilvenos un vakarā nomira.

Tas bija gandrīz vai tas pats, ko Mazarini bija teicis Ludviķim XIV attiecībā uz viņa pirmajiem ministriem.

Šo faktu man atstāstīja pats Viktors Amede un turklāt vēl vairākas reizes.

Kopš tā laika karalis nekad vairs neņēma sev biktstēvu no šā ordeņa un negribēja atstāt jezuītu rokās skolu vadību.

Obetona tēvs bija vēl jauns, pārāk jauns biktstēva amatam: viņam bija tikai trīsdesmit gadu. Es nezinu vai, pareizāk sakot, es zinu tīri labi, kāpēc viņu man bija izmeklējuši. Viņam vajadzēja stāties visciešākā sadarbībā ar manu vīramāti, lai tā būtu pārliecināta, ka ar viņa starpniecību varēs pār mani valdīt.

Viņš pie manis vērsās ar diviem vai trim jautājumiem un sāka jau klausīties, pirms es tam kaut ko biju atbildējusi. Šķita, ka viņš manās atbildēs meklēja kādu apslēptu domu un pēc maniem vārdiem centās mani izpētīt. Beidzot viņš man jautāja, vai es esmu bieži gājusi uz grēku sūdzēšanu. Mana māte bija ļoti dievbijīga un katru mēnesi mūs turp aizveda. Es viņam to pateicu un viņš apmierināts pamāja ar galvu, paskatīdamies uz Deverī kundzi, kas šinī sarunā bija klāt. Bet viņa pēc šā skatiena pat nepakustējās, tāpat arī visu atlikušo sarunas laiku.

Starp visiem šiem cilvēkiem mans virs man likās vismazākais puisītis pasaulē: viņam nebija neviena vārda, ko teikt vai, pareizāk sakot, viņam neļāva to teikt: viņš cieta, bet neuzdrošinājās to likt manīt. Šāda jūtu un prāta atkarība man arvien ir likusies visnožēlojamākais stāvoklis uz pasaules. Šī gļēvulības un mazdūšības cīņa ar gribu, saprātu un godkāri, manuprāt, ir neizturama un atgādina īstu elli.

Obetona tēvs palika uz pusdienām, uz kurām viņš bija uzaicināts līdz ar kādu citu mūku, kas tam bija nācis ceļabiedros. Tas ēda, ka bija bail skatīties, kas mani ļoti uzjautrināja: mūsu ēdiens tam gāja labāk pie dūšas nekā klostera virumi.

Pie pusdienu galda tika apspriests, ko darīt ar kādu zināmu abatu Ptī, Senležēras priesteri, kurš ģimenē bija ļoti iecienīts un kurš bija cerējis kļūt par manu biktstēvu.

-r Nelaiķa grāfs Deverī viņu uzskatīja par pareģi,— teica mana vīramāte, — un uzdeva viņam rūpēties par mūsu namu.

—    Es vairākkārt esmu griezusies pie viņa. Manu dēlu jau no pašas mazotnes tēvs nodeva abata Ptī rokās un viņš ar nepacietību gaidīja manu vedeklu, lai uzņemtos gādību par viņas dvēseli. Ko lai es viņam saku? Esmu gatava derēt, ka viņš šovakar ieradīsies.

—    Madamc, — atbildēja Obetona tēvs, pieņemdams to īpato sejas izteiksmi, kas nav aprakstāma, — es pasteigšos atstāt šo namu, jo baidos, ka mana klātbūtne varētu sagādāt jums neērtības. Par svētību baznīcai un jums pašai godājamie tēvi bija vēlējušies saistīt pie sevis jūs un grāfienes kundzi. Bet monsieur Ptī ir svēts, ļoti cienījams un ļoti dievbijīgs cilvēks, kas spēs jūs abas vadīt šinī un arī viņā pasaulē! Tāpēc es labāk atkāpšos. Tikai, man šķiet, jums būtu vajadzējis par to iepriekš informēt mūsu brālības tēvus, kas bez šaubām nebūtu uzsākuši sarunas, kur tos beidzot noraida.

Man nav iespējams attēlot tā sejas izteiksmi, kamēr viņš runāja, ne arī to, kādi draudi un solījumi izpaudās viņa lūpu lustībās, bet viņa nāsis izpletās un sarāvās kā plēšas. Kas attiecas uz viņa acīm, no tām nebija redzams nekas: ne baltums, ne redzoklis — garas skropstas līdzīgi priekškaram aizēnoja viņa skatienu.

Mana vīramāte nodrebēja.

Savojā toreiz šī brālība bija visvarena. Pateicoties abatam Delaskalija, tai bija radusies reta izdevība iespiesties mūsu namā kā priekšpostenī, lai no turienes sekotu galmam un ari mūs ierindotu to ļaužu skaitā, kurus bija ieteicams paturēt savā iespaidā. Vispirms jau grāfieni atraitni, hercoga galma dāmu un mani, kurai, pēc visa spriežot, vajadzēja sekot viņas pēdās.

Tāpēc mani kā sevišķu labvēlību bija lūguši, lai mana garīgā vadība tiktu uzticēta Obetona tēvam, kurš skaitījās viens no viņu slavenībām. To viņš arī drīz vien pierādīja, kad kopā ar kardinālu Saprāni aplaimoja zemi ar bullu U nigenitus.

Nebija noliedzams, ka manai vīramātei bija bail. Šī parasti tik augstprātīgā sieviete locījās kā niedra.

Abats Delaskalija bija viņu darījis uzmanīgu par dažām noraidījuma sekām. Priesteris Ptī un viņas draudzība ar to nespēja cīnīties ar šo visvareno ordeni, kuru vienīgi Viktors Amede spēja turēt grožos, kaut gan arī viņš nevēlējās ar to sanīsties.

Es, protams, šinī gadījumā izturējos pilnīgi pasīvi, jo man atlika tikai piekrist, un ja arī man būtu ļāvuši atbildēt, es tik un tā nezinātu, ko atbildēt. Kas attiecas uz mani, tad jāteic, ka mani priekšstati par biktstēvu saistījās ar pašu biktsceremoniju, kurā bija maz kā patīkama. Man tikai rēgojās priekšā biktskrēsla aizrežģojums, biktslodziņš, grēki, kas jāizsūdz, un gandarījums, kas jāizpilda.

Turpretī mans radinieks abats biktēšanā redzēja pavisaam ko citu: slepenu un neatvairāmu iespaidošanu bez sāncenša.

Tāpēc, lūk, mani vairākkārt arī pārsteidza un apmulsināja tie savādie priekšstati, ko uzspieda manai iztēlei, un pavedinošās jūtas, ko centās iedēstīt manā dvēselē.

Abats Delaskalija pie manis izmēģināja visas indes, kuras tas saņēma no briesmīgā kapucīņa Luidži.

Saruna turpinājās diezgan ilgi, un Obetona tēvu nācās ilgi lūgties, lai viņš paliktu. Pat mans vīrs pēc savas mātes mājiena atvēra muti un lūdza parādīt šo labvēlību manas jaunības dēļ.

Beidzot tēvs paklanīdamies deva savu piekrišanu un teica:

— Monsieur, atceraties, ka jūs mūs uz to piespiedāt.

Pēc pusdienām ieradās vēl dažas personas. Deverī kundze ap šo laiku parasti bija pilī; bet viņa augstība manas atbraukšanas pirmajās dienās bija atļāvis tai nebūt klāt.

Sāka spēlēt kārtis un uz ļoti lielām summām. Mani interesēja abata Delaskalija spēle, jo, neskatoties uz viņa tērpu, viņš bija viens no sava laika labākajiem spēlmaņiem. Tā kā viņš ieņēma augstus amatus jau nelaiķa hercoga un ari tagadējā laikā un pārvaldīja vairākas abatejas, viņa ienākumi bija ļoti lieli. Kā uz Valsts sekretāru visi uz to raudzījās ar cieņu; viņu uzskatīja par ļoti izveicīgu diplomātu, bet sabiedrībā un savā dzimtā viņš netika īpaši ieredzēts. Kas attiecas uz mani, tad man no viņa vienkārši bija bail.

Stundu pirms vakariņām kāds veca mažordoms, kas bija dzimis un uzaudzis mūsu namā un mīlēja to kā savējo, peteica manai vīramātei, ka esot ieradies Sentležērās priesteris un lūdzis apjautāties, vai grāfienei labpatiktu to pieņemt.

Grāfiene pasteidzās atbildēt piekrītoši.

—  Viņš, bez šaubām, paliks arī uz vakariņām? — jautāja mažordoms.

—   Protams, — īgni atteica mana vīramāte.

Un patiesi — pēc dažiem acumirkļiem uz sliekšņa parādījās monsieur Ptī.

Viņa laipnais, cienības pilnais izskats tūdaļ noskaņoja mani draudzīgi pret to. Kaut gan viņam bija ne vairāk par četrdesmit pieciem vai piecdesmit gadiem, tā mati bija gluži balti un ietvēra īstu patriarha seju. Viņa patīkamais smaids, mierīgais un laipnais skatiens skaidri noteica viņa dabu un raksturu.

Viņš sveicināja Deverī kundzi ar godeienības pilnu familiaritāti, kas man ļoti patika. Tad viņš paņēma aiz rokas manu vīru, lai tas viņu atvestu pie manis. Es skatījos platām acīm un, pats par sevi saprotams, neteicu ne vārda.

—    Esiet sveicināta, madame, — viņš man teica, — un lai Dievs atmaksā jums ar to pašu svētību, ko jūs ar savu klātbūtni esat ienesuši šinī namā.

Šie vārdi, acīm redzot, nāca no vistēvišķīgākās sirds, kādu vien es kopš manas aizbraukšanas no Francijas biju sastapusi, un tie man dziļi iespiedās atmiņā. Es piecēlos kājās un sveicināju cienījamo priesteri ar tādu pašu reveransu kā viņa augstību.

Viņš pateica vēl dažus laipnus vārdus par mani pašu, par mūsu ģimeni un manas mātes tālu pazīstamo labo slavu, tad viņš apsēdās līdzās grāfam, kurš tagad pirmo reizi, kā man likās, bija labā omā un sarunājās brīvi un nepiespiesti.

Līdzās priesterim stāvēja kāds mazs radījums, kas tūdaļ saistīja manu uzmanību, kaut gan neviens tam neteica ne vārda un likās, ka tas tikai tāpēc būtu istabā, lai turētu monsieur Ptī platmali un lielu niedri ar bumbu galā, kas pēc sava lieluma pārsniedza turētāja galvas apmērus.

Tas bija desmit vai astoņus gadus, vecs puisēns, resns, uzdundzis, ar platu, strupu un gluži sarkanu degunu, smejošu muti ar lieliskiem zobiem, tik tikko saredzamām acīm, kas mirdzēja kā karbunkuli un bez mitas šaudījās uz visām pusēm vienlaikus. Viņa apģērbs bija melns, šaurs kamzolis, tādas pašas krāsas bikses un violetas zeķes, kas cieši piegūla resnajām kājām un spēcīgajiem ikriem. Tas bija īsts labi nobarojušās, veselīga un drastiska abata, vai, pareizāk sakot, kanoniķa atveids miniatūrā. Viņu nevarēja saukt par lelli: viņš bija pārāk neglīts, bet, raugoties uz to, ikvienam gribot negribot bija jāaizmirst sava sliktā oma.

Tomēr no klātesošiem neviens viņam nepiegrieza nekādu vērību. Viņš atradās še kā nezin kāda vajadzīga, parasta lieta, kas nevienu neinteresēja. Monsieur Ptī laiku pa laikam tam iedeva dunku sānos, bez šaubām, lai viņš stāvētu taisni; tad tas sāka lēkāt no vienas kājas un otru kā putns, kurš grasās iemigt un kuru nelaikā atmodina.

Kopš es viņu tiku ieraudzījusi, es nevarēju vairs beigt to apbrīnot. Es redzēju, kā viņa dzirkstošie redzokļi tāpat pētīja mani. Kamēr mana vīramāte dalīja kārtis, es pieliecos tuvāk abatam Delaskalija un klusi jautāju, kas tas par cilvēciņu.

—    Tas? Tas ir Mišons, — atbildēja man abats, viegli paraustīdams plecus.

—   Jā, bet kas ir šis Mišons?

—   Mišons, piķis lai parauj! Mišons… Monsieur komandier, uzmanieties, jūs palaižat garām savu gājienu!

Un tas bija viss, ko es no viņa uzzināju.

Tomēr mani joprojām interesēja šī mīkla, kuras atminējums man netiķa dots. Es vēl kādu brīdi nogaidīju, tad, kā to ieteic darīt maziem bērniem, kad tiem ir bail, es droši piecēlos un gāju taisni uz manas ziņkārības objektu, kurš, redzēdams mani nākam, tomēr nelikās ne zinis.

Priesteris, domādams, ka es gribu runāt ar viņu, godeienīgi piecēlās, kas man šinī brīdī, kur man bija prātā nopietnākas lietas, nemaz nepatika.

Tādā vecumā, kā toreiz biju es, cilvēks parasti ir pārsteidzīgs un daudz nedomā. Es paklanījos priesterim, ar reveransu atbildēdama uz viņa piecelšanos, un tad vērsos tieši pie mazā, apjautādamies, kas viņš tāds un kā viņu sauc.

Viņš man atbildēja ar galvas palocīšanu, kas, kā man šķita, nemaz tik slikti nepiestāvēja būtnei, kas atradās tik tālu no manas kārtas stāvokļa. Redzēdams manu izbrīnu, labais priesteris uzmeta mazajam tēvišķīgu un labvēlības pilnu skatienu.

—   Kas viņš tāds ir, madamcl Viņš ir mans mīļais dēls, mans dārgais Mišons! Piedodiet, ka viņam trūkst galma manieru. Viņš savu mūžu neko citu nav redzējis, kā manu kalponi, vecus priesterus un sinjorus, kurus tam gadas sastapt grāfienes Deverī kundzes namā, kur tas visžēlīgi tiek ielaists, bet kur neviens viņam nepiegriež nekādu vērību.

—   Es, monsieur, to esmu ievērojusi un gribu ar viņu runāt. Viņš mani interesē, un man liekas, ka viņš ir saprātīgs.

Lāga priestera sejā pamirdzēja prieks, dzirdot šo uzslavu bērnam, ko tas mīlēja kā savu miesīgo dēlu.

—   Saprātīgs? Jā, madamc, tāds viņš ir, un ja viņš tāds nebūtu, es to viņam dzirdot neteiktu. Bet viņš arī labi zina, ka nebūs lepoties ar tām . dāvanām, ko mums mīļais Dievs ir piešķīris. Mums būs viņam par tām pateikties, izlietot tās Dievam par godu un censties ar tām sagādāt citiem labumu šinī pasaulē un savai dvēselei pestīšanu nākamajā dzīvē.

Mišons satvēra sava labvēļa roku un to godeienīgi noskūpstīja, kas pierādīja viņa mīlestību. Bet viņš tomēr nerunāja, kas mani pārsteidza un es kļuvu jau neatlaidīga.

Vai viņš bija mēms, vai tā bija viņa iespītība.

—   Monsieur, — es jautāju, — kā tas nākas, ka viņš ne tik vien nekā nerunā, bet arī neatbild, ja tam kaut ko prasa?

—   Madame, viņš neuzdrošinās; es viņam esmu noteicis nekādā gadījumā neiejaukties sarunās.

—   Es tomēr vēlos, ka viņš atbildētu, atbildētu tieši man. Monsieur, es jūs lūdzu, man par patikšanu atraisiet viņa mēli.

—   Jums par patikšanu, madamc\ Viņš būs aizgrābts, ka jūs to gribat uzklausīt.

Es apsēdos pie labā priestera. Mazais puisēns kā sastindzis neuzdrošinājās pat pakustēties, toties jo daiļrunīgākas bija viņa acis. Es sāku to iztaujāt. Viņš drusku pietvīka un tūdaļ smalkā asā balsī atbildēja man tik skaidri un noteikti, ka es to nebiju gaidījusi.

Priesteris smaidīja un likās ļoti laimīgs.

—   Madame, — viņš iejaucās, kad es Mišonam prasīju, vai viņš ir monsieur Ptī rada, — atļaujiet man runāt viņa vietā, es zinu labāk par viņu, kas ir noticis senāk. Nabaga bērns atcerās tikai manu mīlestību uz to, bet ir aizmirsis tās cēloņus. Mišons nav no mūsu ģimenes; viņš ir mans adoptants, kādas krietnas un godīgas atraitnes dēls, kura ik rītu, iedama uz darbu, iegriezās noklausīties manu mesi: tā viņa darīja dienu no dienas un vienmēr nostājās vienā un tai pašā vietā — pa kreisi no altāra, tā kā es nevarēju to neredzēt. Kad viņai piedzima dēls, tā to atnesa pie manis nokristīt un lūdza, lai es izvēlētos tam patronu. Es izvēlējos tam mana tēva svēto, cerēdams, ka tas atnesīs bērnam laimi. Sākot ar šo dienu māte nekad vairs nenāca viena, bet es brīnījos, ka brangais un dūšīgais bērns izturējās tik klusi, ka nekad viņu nedzirdēja raudam. Tā tas gāja apmēram gadu. Pēkšņi es vairs neredzēju nabaga sieviņu, pagāja trīs dienas, bet tā arvien vēl nerādījās. Es zināju viņas jumta istabiņu, jo viņa bija viena no manas draudzes nabadzīgākajiem locekļiem. No baznīcas es devos tieši uz viņas dzīvokli un atradu to pusdzīvu uz lāviņas guļam, bet pie krūtīm tā bija piespiedusi savu mazo dēlu, kuram toreiz vēl nebija viņa sārtie vaigi. Ieraudzījusi mani, viņa priekā iekliedzās:

„Ak, tēv, jūs esat še! Debesis ir dzirdējušas manu lūgšanu."

„Manu labo sieviņ," es teicu, „ jums vajadzēja man dot kādu ziņu. Kas jums kait?"

„Ak, tēv!.." viņa nopūtās.

„Jums vajag palīdzēt. Kāpēc jūs to man neprasījāt?"

„Ak, tēv, ir jau par vēlu! Es to zinu jau sen, mana kaite nav ārstējama. Mana vira nāve man bija pārāk smags sitiens. To es vairs nepārcietīšu. Viss, ko es vēl esmu spējusi darīt, bija tas, ka devu dzīvību šīm bāriņam, un vadīju viņa pirmos soļus.

Tagad es to atstāšu Dieva un jūsu ziņā, tēv, tāpēc, ka jūs esat atnācis."

—   Ir jābūt krūtīs akmens sirdij, lai varētu pretoties šim lūgumam, un no tā laika…

—    No tā laika, madame, — žigli iekrita valodā mazais cilvēciņš, — es neesmu atstājis godājamo tēvu ne dienu, ne nakti un atstāšu viņu tikai savā miršanas stundā. Viņš ir kļuvis par manu tēvu, viņš par mani gādā un mīl mani tāpat, kā es mīlu viņu. Lūk, tāpēc es esmu še un tāpēc jūs dzirdējāt visu to, ko mans labais tēvs jums teica. Jūs saprotat, ka bez viņa nabaga māzais Mišons nekad nebūtu ieradies atraitnes grāfa kundzes namā.

Sākot ar šo dienu es ļoti interesējos par abatu Ptī un viņa audžudēlu Mišonu. Ja es būtu bijusi brīva un zinātu, kur palikusi mana nabaga Bavārijas Žakelīna, es tai droši vien būtu stādījusi priekšā manu mīļo Mišonu. Kopš manas ierašanās Savojas galmā, šī, bez šaubām, bija mana visinteresantākā iepazīšanās.

Bet drīz nāca kāda cita, un tai bija nolemta svarīga loma manā jūtu dzīvē.

XIV

Es nezinu, vai lasītāji vēl atcerēsies kādu muižnieku, kuram es manas atbraukšanas pirmajā dienā, izsalkuma mocīta, palūdzu apelsīnu. Redzēdama to vienkāršā tērpā, es, neskatoties uz viņa dižciltīgo izskatu, noturēju viņu par kādu šīs mājas sulaini. Neviens man netika aizrādījis uz šo misēkli. Ir taisnība, ka es arī nevienam netiku prasījusi, līdz. tam laikam, kad es viņu redzēju sēžamies pie galda un turklāt vēl goda vietā, par ko, man jāatzīstas, es biju ļoti izbrīnījusies. Es nevarēju nociesties to nenoskaidrojusi un vērsos pie mana vīra ar jautājumu, vai tad Itālijā parasts, ka sulaiņi ēd pie viena galda ar saviem kungiem. Viņš sāka smaidīt.

Grāfa Deverī smaids bija ļoti īpats. Viņa lūpas tik tikko pavērās. Šis smaids bija skumjš. Un tiklīdz tas bija atplaiksnījies uz grāfa lūpām, jau likās, ka viņš nožēlo, ka sev atļāvies pasmaidīt.

— Šis sinjors, — atbildēja man grāfs Deverī, sevišķi uzsvērdams vārdu „sinjors", — stāv ļoti tālu no sulaiņa. Tas ir kāds ļoti augstas kārtas jauns vācietis, kurš ceļo studiju nolūkos. Vīnē ir paredzēts viņu iecelt augstos amatos, bet pašreiz viņš ar rekomendācijām ir ieradies pie mana tēvoča abata Delaskalija. Lūk, kāpēc ari jūs viņu redzējāt pie manas mātes ģimenes kopsapulcē. Tas ir Darmštates prineis. Viņa ģimene ir bagāta ar novadiem, kas piederēs viņam, tiklīdz viņš būs kļuvis par vīru. Viņa un mūsu galms, tāpat arī Svētais Krēsls, to vērtē ļoti augstu.

Neatceros, vai tiku jau stāstījusi, ka man sevišķi krita acīs šā jaunā cilvēka godīgais izskats, viņa sejas pievilcīgais daiļums un dižciltīgā augstmaņa manieres. Varēja teikt, ka tas ir maskojies princis, jo vairāk tāpēc, ka viņam patika valkāt pavisam gludi šūtas, vienkāršās drēbes bez jebkādām uzšuvēm, lādas pat lentas un tumšas krāsas audumus, kas sevišķi izcēla viņa bālo seju ar Zilajām acīm.

Galmā viņu dēvēja par Drūmo Skaistuli par piemiņu Amadisam, kuram tas dažā labā ziņā līdzinājās. Tai vakarā viņš man netika teicis ne vārda, un es par to vairs nedomāju. Es pašreiz sarunājos ar priesteri, kad pieteica prinča ierašanos.

Pēc šā vārda es pacēlu galvu: viņš ienāca kā īsti dižciltīgs un tomēr kautri atturīgs kavalieris, un viņa sveiciens bija domāts visai sabiedrībai, bet it sevišķi man, tā vismaz man likās.

Un patiesi, pārmijies dažus vārdus ar grāfieni Deverī un abatu, viņš devās tieši pie manis, tad, pametis godcienības pilnu mājienu monsieur Ptī, viņš man atkal dziļi paklanījās.

Mišons, no kura es biju atvērsusifcs, no jauna sastinga savā vietā. Bet kad Darmštates princis un mēs trijatā uzsākām sarunu, es redzēju, ka mazais Mišons klausījās ar abām ausīm.

Runājām par visu ko: par Franciju, par impēriju, par Savoju, par Toskānu, arī par to, kas Turīnā notiek dažās galma aprindās. Princis bija tikpat dzēlīgs, cik labais priesteris bija nosvērts un iecietīgs: vienā bija pirmās jaunības dedzība un straujums, otrā — nobriedušo gadu rāmums, uz kura balstās mierīga sirds un skaidrs sirdsapziņa.

—   Godājamais tēv, — viņš teica, — vai jūs zināt, ka tagad, kad laulības ar Portugāli ir izjukušas, Savojas hercogu grib apprecināt ar kādu Parmas princesi?

—   Tas jau var būt, mans prinei, — atbildēja priesteris, — es pat zinu kādu jokdari, kurš sakās esot sūtņa vietraudzis un mosiņjora bīskaptēva factotum's.

—   Ak, es zinu, ko jūs gribat teikt.

—   Tas ir kāds Ab… Alb…

—   Alberoni!

—   Pareizi.

—   Un jūs viņu pazīstat?

—    Viņš man nedod miera ar savām vizītēm, jo piedzejo man lielāku iespaidu, nekā tas patiesībā ir. Neskatoties uz visu viņa dižošanos, viņš nemaz, man liekas, nebūtu slims dabūt kādu kondīciju še Turīnā. Manā draudzē ir vakants kāds kanonikāts un to viņš vēlētos saņemt kā visu savu ambīciju piepildījumu.

—   Es domāju gan! Droši vien kāds zvaniķis.

—   Vai viņš ir ordinēts?

—   To es nemāku teikt. Viņš gan tā saka, tomēr līdz šim vēl nav pacenties man to pierādīt. Viņš sakās esam kāda dārznieka dēls no Parmas apkaimes, un grūti būtu atrast kaut ko ar vēl zemāku dzimumu. Tā kā mums radās zināmas šaubas, mēs viņu vēl neesam pielaiduši pie amata pildīšanas. Šo kanonikātu nodibināja kāds Sistēmas princis par gandarījumu zaimošanai, ko viņa ļaudis bija izdarījuši šinī svētajā vietā. Tas būs nu jau pirms apmēram simt gadiem. Viņš tur lika uzcelt nelielu kapelu, kuru apkalpo viens kanoniķis, cita darba tam nav. Viņa rīcībā ir skaista māja ar dārzu un bez tam vēl diezgan lieli blakusienākumi, ar vārdu sakot, vieta kā radīta sliņķim, kur tas var dzīvot kā Dieva ausī. Šis nabaga velns Alberoni sev citu neko vairāk neprasa un viņam tā jau būtu tikusi, ja viņš būtu uzrādījis savu ordināciju. Šo beneficiju princis ir nodevis manā zināšanā un es izvēlos tai apkopēju.

— Uzmanieties, godājamais tēv, šīs puisis ir gudrs un viltīgs, kā desmit kapituli jezuītu. Neticat viņa vārdiem, bet ievāciet par to drošas ziņas.

Tā, lūk, no gadījuma ir atkarīgi daudzu likteņi. Ja Darmštatcs princis nebūtu brīdinājis monsieur Ptī no šā Alberoni, tas, droši vien būtu dabūjis savu kanonikātu un nebūtu nokļuvis tur, kur mums nācās ar to sastapties, līdz ar ko viens otrs no šā gadsimta notikumiem būtu izveidojies citādi.

Tā, pārskatot savu dzīvi, es esmu atradusi daudz šādu sīku iemeslu, kuriem bijušas lielas sekas. Un šīs te arī ir viens no interesantākajiem un zīmīgākajiem.

Darmštates prinča domāšanas veids bija ļoti vijīgs un lietas vispusīgi aptverošs, un tomēr viņš, kā pats mēdza teikt, uz visu skatījās caur tumšām brillēm. Viņš visu redzēja otrādi nekā citi. Kaut gan viņam toreiz bija tikai apmēram divdesmit gadu, viņš nepazina ne šim vecumam parasto dzīves līksmi, ne nākotnes cerības, bet bija tik nopietns un prātīgs, ka pārējie jaunie sinjori par viņu smīnēja. Viņš vienmēr noteikti atsacījās piedalīties viņu trakulībās, dzīvoja vientuļi, ieracies savās grāmatās, un tikai vakaros ieradās galmā vai dāmu sabiedrībā, un vismīļāk pavadīja laiku nopietnās sarunās ar valstsvīriem. Es dažu labu reizi dzirdēju runājam, ka princis nemīlot sievietes, un ka viņš saviem gadiem esot pārāk prātīgs, un ka šāda neizskaidrojama un neizskaidrota izturēšanās var izaugt vienīgi no dažādiem noslēpumainiem motīviem. Vēlāk es būtu varējusi atbildēt uz šiem minējumiem un visu izskaidrot.

Šis 1683.gads bija vairāku slavenību ceļa sākums. Vienā laikā ar mani Turīnā uz dažām nedēļām ieradās kāda persona, kas vēlāk kļuva plaši pazīstama un kas pirmo reizi pierādīja Ludviķim XIV, ka viņš nav neuzvarāms un nemaldīgs: divas lietas, kurām Viņa Majestāte līdz tam laikam negribēja ticēt. Es runāju par princi Savojas Eiženu. Viņam toreiz bija vēl tikai divdesmit gadu un viņš piedāvāja savus pakalpojumus ķeizaram.

Es viņu redzēju galmā audiencē pie Karaliskās kundzes. Gandrīz vai visu laiku viņš pavadīja kopā ar mani, stāstīdams par Franciju, cik daudz viņš tur pametis draugu un cik tam bijis žēl to atstāt.

Viņš pašreiz grasījās piedalīties karā pret turkiem, kurp arī bija devušies viņu augstības prinči Dekonti, par spīti karalim, kas tiem šo bēgšanu nekad nevarēja piedot. Viņiem to visu mūžu vajadzēja nožēlot.

Princis Eižens bija skavenās Soasonas kundzes dēls, bet Soasonas kundze bija tuvos rados ar kardinālu Mazarīni, ko Ludviķis XIV tik ļoti mīlēja savos jaunības gados, bet vēlāk nežēlīgi pievīla. Viņai bija nācies atstāt Franciju 1860.gadā kādas prāvas dēļ, kurā figurēja burvestība un vēl daudz sliktākas lielas. Soasonas kundze tika ļoti sakompromitēta un viņu turēja aizdomās par vairākkārtīgām noindēšanām, un ja karalis, ņemdams vērā senākos sakarus, nebūtu piekritis viņas bēgšanai, tai būtu nācies stāties Augstās tiesas priekšā, kas kā to apgalvo, uz izmeklēšanā iegūto materiālu pamata būtu atraduši pietiekami daudz iemeslu viņu notiesāt uz uguns nāvi. Karalis par to bija tik pārliecināts, ka viņš kādudien manas mātes klātbūtnē teica savam svainim Bujonas hercogam:

—    Es gan ļāvu grāfienes kundzei, — tā viņu parasti titulēja, — no Francijas aizbēgt, bet debesis lai dotu, ka man nebūtu Dieva un manu pavalstnieku priekšā jāatbild, ka neesmu licis to notiesāt.

Spriežot pēc viņas turpmākajām gaitām un arī pēc tā, ko mēs vēl redzēsim, varēja iedomāties, uz ko visu šī sieviete bija spējīga un grūti būtu pieņemt, ka viņa toreiz tikusi nepatiesi apvainota. Viņas dēls no tās bija atsvešinājies. Šai laikā viņa uzturējās Briselē un gatavojās doties uz Spāniju.

Kad es princim Eiženam jautāju, vai viņš to nedomā apciemot, princis atbildēja:

—    Nē; es došos tieši uz Vīni, un nu turienes uz armiju. Man nav ne mazākās patikas pie Soasonas kundzes sāniem baznīcā tikt nomētātam ar akmeņiem, kā tas ar dažu labu jau ir gadījies. Kā rādās, tad šie flamandrieši pret sātanu un viņa piekritējiem nav diezcik iecietīgi.

Princis Eižēns nebija sevišķi slaids, bet labi noaudzis, kaut arī kalsnējs un ar ļoti melnīgsnēju ādas krāsu. Viņam bija ļoti simpātiska seja ar patīkamiem vaibstiem un dedzīgām acīm. Savus melnos matus viņš nēsāja parūkveidīgi safrizētus, kas bija viena no viņa savādībām. Viņa mīlas uzvaru skaits Francijā, kur viņš triumfēja visās ielās, bija ļoti liels, bet ar to viņam nepietika. Viņš dzinās pēc slavas un gribēja iekarot sev spožāku stāvokli, nekā bija pārējiem valdošā nama jaunākajiem dēliem un viņa tēvam, kurš savās prasībās bija daudz mērenāks.

Vispirms viņš sev pieprasīja kavalērijas eskadronu. Vajadzēja gan dzirdēt, ka viņš pats to atstāstīja! Lai to panāktu, viņš vērsās tieši pie paša karaļa. Šis solis to pazudināja. Toreiz vēl visvarenais un pie galma lišķībām pieradušais Luvuā atrada, ka, neievērodams dienesta pakāpi un noraidīdams viņa atbalstu, jaunais cilvēks ir rīkojies bezkaunīgi pārdroši, un zvērēja tam mūžīgu naidu. Tāpēc, kad valdnieks viņam par to ieminējās, Luvuā nicīgi smīnēdams papurināja galvu: šo žestu pazina visi armijas virsnieki un zināja, ka tas nenozīmē nekā laba.

—   Sire, princis Savojas Eižens! — lai Jūsu Majestāte par to labāk nemaz nedomā: viņš ir par vārgu un smalku armijas dienestam, viņš pat vienu karagājienu neizturēs.

—    Tomēr nevar taču noliegt grāfienes Soasonas dēlam un kardināla Mazarini brālēnam šo mazo laipnību ļaut piedalīties gājienā. Atmetīsim arī viņam kādu kauliņu, lai cik mazs tas būtu.

—   Jūsu Majestāte nepazīst šo jauno cilvēku, viņš ir bīstams: viņš alkst pēc slavas un goda un grib to sasniegt par katru cenu.

—   Par katru cenu! Man šķiet, šis puisis ir lietojams, — teica karalis.

—    Nē, viņš nāk no Dinoā dzimtas un ir rada Savojas namam, bet ārzemnieki nekad nav bijuši veiksmīgi viņiem uzticētos amatos.

Šo nedaudzo vārdu pietika, lai Ludviķis XIV, kurš diez kā nesimpatizēja princim, no tā novērstos. Kad Eižens ieradās pie Viņa Majestātes un ar klusu reveransu, kā tas bija pieņemts, izlūdzās karaļa atbildi, tas viņam atbildēja:

—   Man ļoti žēl, monsieur, bet jūs esat par vārgu manam dienestam, — un izgāja ārā.

Bet jaunais cilvēks nezaudēja dūšu, viņš pārrevidēja savus uzskatus un nopūzdamies nolēma iestāties garīdznieku kārtā.

—   Ja neesmu pietiekami spēcīgs, lai kalpotu karalim, — viņš pie sevis domāja, — es tomēr būšu diezgan spēcīgs, lai kalpotu Dievam.

Tēvs Lašēzs toreiz pārzināja visu bcneficiju un abatēriju lietas, un, lūk, princis, kaut arī sevišķi neiederējās šais aprindās, sāka parādīties viņa pieņemamajās istabās.

Tur viņš bija redzams it bieži, ka Luvuā, visatriebīgākais cilvēks pasaulē, to drīz vien uzokšķerēja arī zem sutānas un pa otram lāgam aizkrustoja tam ceļu. Viņam bija ar to vēl jānorēķinājās par viņa mātes parādiem, jo savas varenības laikā viņa bija to diezgan dancinājusi. Un tā, lūk, nākamais abats drīz vien sastapa ceļā vēl vienu šķērsli, pret kuru tam nekā vairs nebija ko teikt.

—    Monsieur, — teica viņam Lašēza tēvs, — jūs esat pārāk brīvdomīgs uzskatos, lai kalpotu Dievam.

—    Piedošanu, manu tēv, bet par to reiz vajadzētu tikt skaidrībā,— atcirta princis, kuru šī atbilde bija izvedusi no pacietības, — karalis man teica, ka es esot pārāk liels kapucīns, lai derētu zaldātos, un jūs sakāt, ka es esmu pārāk liels zaldāts, lai iederētos kapucīņos. Kuram no jums ir taisnība?

Bet taisnība bija abiem, jo neviens no sava viedokļa neatkāpās.

Velti mūsu lūdzējs spēlēja uz visām stīgām: visur viņš tika atraidīts. Tas viņu ārkārtīgi saniknoja un viņa sirdī iedegās nāvīgs naids pret mūsu kungu karali.

Prinči Dekonti apsvēra savu Ungārijas dēku, un viņš nolēma tiem sekot.

—  Es vairs neatgriezīšos, — viņš teica saviem draugiem.

Noguris no piedzīvotajām neveiksmēm, atmezdams visam ar roku, viņš atstāja Franciju. Kad par to dzirdēja Luvuā, tas ņirdzīgi nošņāca:

—  Jo labāk, viņš mūs še vairs neapgrūtinās!

—   Ak, — iesaucās princis, kad tam šos vārdus atkārtoja, — es viņu patraucēšu citā vietā. Es atgriezīšos šinī zemē, no kurienes mani izdzen, bet atgriezīšos ar ieročiem rokā.

Un viņš turēja vārdu. Ludviķim XIV un Luvuā turpmāk nevienu reizi vien nācās nožēlot, ka tie nebija nojautuši, kādu kareivi tie ir aizsūtījuši savam ienaidniekam.

Princim Eiženam bija ārkārtējs naids pret Mentenonas kundzi. Es par to tiku bieži pārliecinājies un visdažādākos apstākļos, bet arvien tās bija tās pašas jūtas un tie paši draudi karalim un viņa favorītei.

—   Ja man būtu izdevies nokļūt līdz Parīzei, — viņš teica man, kad pēdējo reizi tikāmies, — ja maršals Viārs nebūtu mani aizturējis pie De- nenas un ja angļi nebūtu sabojājuši man šo operāciju, tad es tagad būtu likumdevējs lielā monarha galvaspilsētā un Mentenonas kundzi būtu licis ieslēgt uz visu mūžu klosterī. Bet Dievs tā nebija lēmis.

Es pārāk ilgi esmu pakavējusies pie prinča Eižena un vēl pirms tā laika, kad viņš jau bija kļuvis pazīstams, bet es domāju, ka nebūtu slikti aprādīt viņa pirmsākumu cēlonisko sakarību, tāpēc ka reiz viņu redzēsim lielu un slavenu.

Es arvien esmu jutusi un jūtu vēl tagad pret viņu sirsnīgu draudzību, uz ko, es par to esmu pārliecināta, viņš man atbild ar to pašu. Mēs vēl turpinām sarakstīties. Kad pienāks kārta stāstīt par viņa lielajām kaujām un spožajām uzvarām, es mēģināšu darīt, ko spēju, kaut gan sievietēm kara apraksti sevišķi nepadodas. Ir taisnība, ka es tos vairāk esmu dzirdējusi no citiem, sevišķi no Savojas hercoga, kas tos ļoti mīlēja. Tieksme nonāvēt savu tuvāko ir tā, kas kara varoņiem atnes vislielāko godu. Kara zinātni, viltības un stratēģijas paņēmienus mācās tāpat kā vijoļspēli, tā ir reizē zinātne un māksla. Kas attiecas uz mani, es pārāk mīlu savu mieru, savu labsajūtu un savu māju, lai varētu nenosodīt cīņas un kara nemieru.

XV

Savojas hercogs vēl bija ļoti jauns un pilnīgi aizrāvies no savas mīlas uz Dekumiāna jaunkundzi, tāpēc arī pirmajā dienā viņš uz mani pat nepaskatījās. Kas attiecas uz mani, es par viņu nemaz nedomāju. Mani nodarbināja divas lietas: pirmkārt, mans vīrs un, otrkārt, mana vīramāte.

Es gribu vaļsirdīgi un sirsnīgi atzīties. Ja Deverī kundze būtu bijusi maiga un laba, ja viņa būtu man ļāvusi mīlēt savu dēlu, ja viņa nebūtu mēģinājusi ar savu autoritāti un savām kaprīzēm nostāties starp mums, tad varbūt manas jūtas būtu palikušas nesatrauktas, bez uzbudinājuma un skandālu vētrām. Bet manas vīramātes tendence atņemt man to vietu, kuru man mana vīra dzīvē un sirdī pienācās ieņemt, bija tieši tā, kas man lika iespītēties un uzstāties ar savām prasībām. Mans vīrs, -savas mātes iespaidots, uz manu mīlu atbildēja ar dzedrumu. Tā bija īsta cīņa starp manu sirdi un viņa gļēvajām bailēm. Jau no bērna kājām viņa māte to bija audzinājusi. *

Pieradis tai paklausīt un nedrīkstēdams pat iedomāties kaut ko tādu, ko viņa nebija atzinusi par labu, viņš neuzdrošinājās bez viņas atļaujas ne acu pacelt. Pat mūsu dzīvokļa visintīmākajā klusībā viņš, to atcerēdamies, drebēja.

Bet cilvēks pie visa kā pierod, sevišķi jaunībā: pēc sešiem Turīnā nodzīvotiem mēnešiem es jau pati biju pakļāvusies šim jūgam. Es arī nedomāju to nokratīt un, ja dažreiz man tas šķita pārāk smags, es centos sevi apmānīt, atgādinādama sev, ka tā vajag būt. Mums bija sevišķi labas attiecības ar Karalisko kundzi, kas pret mani izturējās kā māte un bija nobažījusies par manu nomākto izskatu. Viņa man bieži teica:

—   Kur palikusi jūsu jautrība, contessina?

Šo vārdu es paturēju ilgi, lai mani atšķirtu no manas vīramātes.

Es nedrīkstēju atbildēt valdniecei:

—   Ak, madamc, mana jautrība ir aizgājusi līdz ar manu brīvību, ko man ir nolaupījuši; līdz ar manām bērna dienu ilūzijām, ko ir saminuši! Es esmu contessina, bet Dieva un mana vīra priekšā es esmu tikai Žanna Dalbēra.

Šinīs pēdējās rindās gan slēpjas kāds neizprotams noslēpums, kuru man tomēr nākas tūdaļ noskaidrot. Savas īpatības dēļ šis fakts ir vērts, ka to atzīmē, neskatoties uz kutelīgo piegaršu un uz to, ka es tanī figurēju kā varone. Es neesmu nekāda nevainīgā, pasarg' Dievs! Tai zemē un tajos laikos tas būtu viskodīgākais izsmiekls.

Tomēr ir lietas, ko es nevaru atstāstīt un ko es ne tik neprotu aprakstīt. Tās parasti pastāsta starp smaidu un smaidu, starp joku un joku, kamēr tās iegūst nopietnas atzīšanās veidu. Ja grāfs Deverī nebūtu miris, man būtu daudz grūtāk runāt par viņu, kā es to esmu darījusi līdz šim un darīšu turpmāk. Labi, ka šiem memuāriem lemts parādīties dienasgaismā pēc tik ilga laika, jo citādi varbūt man attiecībā pret viņu nāktos sajust nožēlošanas kaunu. Pietiek ar to, ka es tiku nolikta uz sava tagadējā ceļa, lai nerespektētu viņa piemiņu.

Ja es esmu „Kaislību princese", tad tas nozīmē, ka man šīs kaislības ir visas, beidzot ar jūtu smalkumu, kas nav mazāk vērtīgs kā pārējās.

Savojas hercogs gandrīz vai vienmēr bija mūsu sabiedrībā. Viņš nemeklēja vairs sievietes un galmā garlaikojās, ka princis nepiegriež vairāk vērības dāmām. Viņa tēvocis, dons Gabriels, kas bija liels dāmu cienītājs, zobojās par viņa atturību un norādīja tam uz viņa vectēvu kā paraugu.

—    Monsieur brāļadēls, ja mans slavenais tēvs būtu līdzinājies jums, tad gan es tagad nekomandētu jūsu kavalēriju un nebūtu piedzīvojis vienu otru jauku brītiņu šinī pasaulē. Ir dabīgi, ka ikvienam ir sava dāma, kuru mīl vairāk par visu, bet ja viņa mūs atstāj, tad darām tāpat. Tā kā Sensebastjana kundzei šis lielais nelga ir iepaticies labāk, nekā tāds skaists un jauns princis kā jūs, tad nav vērts viņu nožēlot un tā jānodod aizmirsto lietu nodaļā. Vai tad galmā citu vairs nav? Nekad vēl tas nav bijis tik krāšņi dekorēts kā tagad. Ak, būtu man jūsu gadi!

—    Monsieur, es nepavisam nedomāju par mīlu, es domāju, ka man drīz būs divdesmit gadu, un ka esmu pilngadīgs, ārpus aizbildniecības un man gribētos pašam valdīt.

—    Kas jums to liedz? Jums jāsaka tikai viens vārds un pavaldonības iaiks būs beidzies, par to es galvoju. Karaliskā kundze nemaz nav tik godkārīga, lai par katru cenu paliktu pie varas. Ja gribat, es ar to parunāšu.

—   Vēl ne.

—  Vienmēr vilcināties un nogaidīt ir slikta sistēma.

Dons Gabriels bija interesants cilvēks. Viņš izskatījās pēc kuprīša, kaut gan patiesībā tāds nebija. Kāda jaunībā iegūta ievainojuma dēļ viņš gaja sakumpis uz vienu pusi. Viņam bija sevišķa patika uz mūziku un tas maksāja lielu naudu vijoļu orķestrim par pusdienu galda mūziku. Viņa otrā mānija >ija mazu sunīšu dresēšana. Tos viņš lika sameklēt pa visu zemi un ik gadus tam atveda veselu baru, no kura viņš tad nu i/meklēja savus pavalstniekus.

Dona Gabriela suņi patiesi bija labi dresēti un tos bija interesanti redzēt. Nosaukti visslavenāko vēsturisko personu vārdos un apģērbti glītos paltraciņos, tie dejoja un pēe sava kunga pavēles izpildīja visādus trikus. Tur bija Cēzari, Pompeji, Bajardi; kuces turpretī bija antīkās sievietes: Venēra, Junona, Flora, Pomona, Mincrva — viss Olimps.

Katram artistam bija elegants būris. Visu favorīte bija Idomēna, kuras būris saucās Krētas sala. Suņi apdzīvoja kādu lielu istabu, no kuras tos izlaida tikai pie viņu kunga. Viss galms gāja tos apbrīnot. Lielais priors — tā mēd/a saukt donu Gabrielu, kuram bija piešķirts Lielais Maltas ordeņa krusts — bija sajūsmā par savu audzēkņu panākumiem. Viņš sveicināja un pateicās kā to dara komedianti, ja ir izpelnījušies publikas piekrišanu.

Un tomēr šis krietnais bastards bija ļoti gudrs cilvēks un dūšīgs kareivis, kas kāvās kā īsts landsknehls. Viņš ļoti mīlēja manus bērnus un viņus atcerējās pat savā nāves stundā.

Savojas hercogs vēl astoņus gadus palika savā līdzšinējā stāvoklī, kas viņu t imēr nomāca. Savus nodomus viņš neizpauda nevienam, bet viņā klusi nobrieda kāds plāns, kaut arī viņš izlikās it kā to būtu ierosinājis Sistern. s princis un vēl divi vai trīs jauni karstgalvji, kas pilnīgi atradās viņa ģēnija ietekmē. Šīs pārmaiņas valdībā notika 1688.gadā, un mēs līdz tām esam nonākuši.

XVI

Kā jau tiku teikusi, Dekumiānas jaunt-undzei nācās steidzigi apslēpt zem laulības segas viņas un hercoga mīlas sakaru sekas. Pēc aizbraukšanas no galma viņa ļoti vientuļa un neievērota dzīvoja kādā no Sensebastjana pilīm. Par viņu galmā maz lika runāts, vai nu īpašas uzmanības dēļ, vai arī tādēļ, lai piespiestu jo drīzāk aizmirst sievieti, kas būtu varējusi kļūt visvarena favorīte.

Kādudien pie Savojas hercoga ieradās slepens vēstnesis ar ziņām, kas hercogu ļoti uztrauca.

Dons Gabriels, kurš bija hercoga dēku līdzzinātājs, man to visu vēlāk pastāstīja.

—   Labi, — viņš teica ziņnesim, — es to pārdomāšu.

Ziņnesis aizgāja, un Viktors Amede, būdams ļoti uztraukts, lieliem soļiem staigāja pa savu kabinetu, kaldams tūkstošiem plānus un tos atkal citu pēc cita atmezdams.

Lūk, kas bija noticis.

Tikko bija pagājuši seši mēneši, kopš Dekumiānas jaunkundze bija kļuvusi Sensebastjana kundze, kad viņai jau tuvojās brīdis laist pasaulē bērnu, kas neatbilda dabas noliktajam termiņam un tātad varēja atklāt savas ieņemšanas īsto laiku.

Sensebastjana kundze lūdza princi viņai palīdzēt un to glābt.

Ņemot vērā viņas izmaņu, kundze to būtu varējusi izdarīt pati. Bet viņai nebija ne mazākās vēlēšanās neizmantot^ tik izdevīgu gadījumu, lai atdzīvinātu Viktora Amedes sirdī atmiņas un mīlu, ko laiks beidzot tomēr izdzēš, ja nerūpējas to aisvaidzināt.

Jāteic, ka viņas vēstule hercogam bija pietiekami gudri un veikli uzrakstīta, lai sirdī, kas vēj smeldza mīlā, saceltu jūtu vētru.

Viņa rakstīja, ka tā esot upurējusi šai mīlai savu dzīvi, bet ka esot kaut kas vēl augstāks par šo mīlu — gods. Ja viņa reiz savas kaisles reibumā esot likusi uz spēli savu labo slavu, tad tagad viņa to vairs nevarot darīt, jo viņas gods esot arī grāfa Sensebastjana gods. Ja viņai tagad esot jācieš, tad tikai tādēļ, lai grieztu par labu savu kļūdu un ar nesto upuri izpirktu savu vājību. Bet viņa nedrīkstot gāzt kaunā un izmisumā to, kurš viņai uzticējies, dodams tai savu neaptraipīto vārdu.

„Jums pienākās glābt mani, kas jūs tik ļoti esmu mīlējusi," viņa turpināja, „un jums pienāķās to darīt Sensebastjana dēļ, kurš ar miesu un dvēseli ir gatavs kalpot Savojas namam."

Hercogs bija tai vecumā, kad ātri atrod izeju, tāpēc ka visu uzdrošinās, un viņa plāns drīz vien bija gatavs.

Viņš tūdaļ izsauca uz Turīnu Sensebastjanu, kas bija diezgan pārsteigts par šo sava valdnieka pavēli. Tomēr vecais grāfs pasteidzās ierasties uz slepeno satikšanos, ko viņam Savojas hercogs bija nolicis. Informēts par grāfa ierašanos, princis pārģērbies un bez pavadoņiem ieradās kādā vientuļā namā Turīnas priekšpilsētā. Grāfs Sensebastjans to jau gaidīja.

—  Jūsu augstība ir mani aicinājusi, — teica grāfs, — un es gaidu jūsu pavēles ar pateicību, ka esat atminējies savu veco kalpu.

—    Nē, grāf, savu uzticīgo' draugu, un tā nav pavēle, bet gan lūgums, ar ko es pie jums gribu vērsties.

—   Jūsu lūgums man ir pavēle.

—   Es pazīstu jūsu uzticību un jums par to pateicos. Tāpēc arī es ne mirkli neesmu kavējies izvēlēties jūs kā viscienīgāko no augstmaņiem izpildīt misiju, kas saistās ar Savojas nama spēku un varu.

—   Misiju man, kas dzīvo vientulībā un ir aizmirsis visas diplomātiskās darīšanas?

—   Tieši tāpēc, ka jūs dzīvojat tālu no galma, jūs labāk kā jebkurš cits noderat misijai, kuru es jums esmu nolēmis uzticēt. Es jūs sūtīšu uz Venēciju pie dodža, bet jums nebūs oficiālā titula. Varat rēķināties ar patīkamu ceļojumu jūsu kundzei.

—   Augstība, viņas stāvoklis tai neatļauj uzņemties tik garu ceļu.

—   Tad atrunājaties ar svarīgām darīšanām, kā nu jūs to redzat. Lūk, vēstule Republikas dodžam. Jūs nogaidīsiet manu ierašanos Venēcijā. Es tur ieradīšos pilnīgi oficiāli pēc nedaudz dienām, lai piedalītos karnevāla svētkos. Jūs saprotat…

Apgādāts ar Viktora Amedes instrukcijām, grāfs Sensebastjans bez mazākām aizdomām devās ceļā.

Grāfiene Sensebastjana rūpīgā gādībā par savu vīru piespieda to ņemt līdz viņa ārstu. Grāfam tas varēja noderēt, turpretī viņai bija no tā ko bīties.

Divas dienas pēc vīra aizbraukšanas grāfiene sajuta pirmās sāpes. Hercogam par to tika ziņots. Viņš bija atstājis Turīnu un apmeties Sensebastjana kundzes pils tuvumā.

Grāfienei viņš aizsūtīja ārstu, ko pats bija izmeklējis — uzticamu un padevīgu cilvēku. Sensebastjanas kundzei piedzima žirgts un ļoti veselīgs puisēns. Dzemdības ilgu laiku slēpa: Savojas hercogs gādāja, ka grāfs tiek aizturēts Venēcijā vairāk nekā trīs mēnešus, jo pats viņš šogad uz svētkiem nemaz neieradās, kā to bija solījis. Un tikai dažas dienas pirms atgriešanās savā pilī Sensebastjans uzzināja, ka piedzimis viņa titulu un bagātības mantinieks.

Grāfiene bija bijusi tik gudra palikt gultā un pēc iespējas mazāk rādīties saviem ļaudīm. Tikai viena vienīga no viņas sievām zināja kundzes noslēpumu.

Grāfs bija sajūsmā par savas sievas ātro atveseļošanos un sava dēla straujo attīstību.

—   Bērnam vēl tikko astoņas dienas, — viņš teica, apskatīdams Senscbas- tjanu cilts skaisto atvasi, — bet no skata tam varētu dot trīs mēnešus.

Viņš nezināja, cik pareizi bija uzminējis.

Stāsta, ka Sensebastjana kundze pie šiem vārdiem neesot varējusi atturēt smaidu, ko grāfs uzskatīja par mātes apmierināta pašlepnuma smaidu.

Es netiku minējusi, ka grāfa prombūtnes laikā hercogs bija slepeni saticies ar savu bijušo mīļāko.

Šī satikšanās izvērsās kaislīga un sirdi plosoša. Es jau teicu par Dekumiānas jaunkundzes ārkārtīgo veiklību, un veiklība kopā ar kaislību še nospēlēja reti saskaņotu spēli.

Hercogs atcerējās viņu tik liktenīgi pārtraukto mīlu, runāja par mīlas baudās pavadītām naktīm. Viņš gribēja atdzīvināt pagātni un bija kaislīgāks nekā senāk.

Grāfiene likās apjukusi, dreboša un aizvainota. Viņa tēloja kaisles pilnus jūtu uzliesmojumus, kuriem sekoja satricinošas sirdsapziņas mokas. Aizmirsusies, viņa atdevās, tad atkal izrāvās no prinča skāvieniem, piesaukdama palīgā Dievu, godu un tikumu.

Viņa krita ceļos pie prinča kājām, raudādama patiesas asaras, plosīja savas krūtis, plēsa matus un lūdza hercogu saudzēt viņas nespēkā sabrukušo tikumu.

Hercogs bija apjucis. Viņš apbrīnoja to arvien vairāk un vairāk, jo viņa šinī spēlē bija bezgala pavedinoša.

Arī viņš lūdza un runāja par savām ilgajām mokām un nemitīgajām ciešanām, par negulētajām naktīm, kopš viņa to atstājusi.

—           Jūs sakal, ka mani mīlot, — nopūtās hercogs, — un tomēr gribat ļaut man nomirt.

Še viņa parādīja skaistu žestu, kam, droši vien, uz hercogu vajadzēja atstāt iespaidu.

—            Mirt! Jums! Kura dēļ es atdotu savas asinis, sevi visu! Ko nozīmē mans tikums, ja tik jūs dzīvojat!

—   Tu mani mīli un piederi man?

—   Jā, tev, vēlreiz tev, bet vienu žēlastību, tikai vienu žēlastību es lūdzu!

—   Saki, saki! Vai tu vēlies manu dzīvību, manu karaļvalsti?

—            Nē, nē, ne to, bet kad es būšu tev piederējusi, tad, lūk, duncis, nogalini mani!

Šos vārdus pavadīja enerģiskas apņemšanās pilna kustība…

Viņa dzīvo vēl šodien.

Tā, lūk, tika likti pamati tai bezgalīgajai uzticībai, kādu vēlāk Viktors Amede parādīja šai jaunajai Mentenonai.

XVII

Šodien nezin kāpēc man ir uznākusi vēlēšanās atstāt galmu un politiku un jums pastāstīt par manu mājas dzīvi, par manu vīru un par tām manas laulības pirmajām dienām, kurām bija tik liels iespaids uz visu manu turpmāko dzīvi.

Grāfam Deverī nenāca ne prātā, ka viņš zaga manu laimi un pūlējās, lai mūs izšķirtu uz visiem laikiem. Un tad mana vīramāte — to es še saku gluži atklāti un, Dievs lai dod, ka uz šiem vārdiem kristu visu to māšu acis, kas nostājas starp dēlu un jauno vedeklu, kuru tās viņam izraudzījušas. Mana vīramāte bija īstais virzītājs uz mūsu šķiršanos un tās tiešais cēlonis, tāpat arī tai netaisnībai, ko es grāfam Deverī esmu nodomājusi, bet vai es vispār esmu nodarījusi viņam kādu netaisnību, to lai izspriež Dievs. Kas attiecas uz mani, tad es par to nekā nezinu'.

Es jau minēju, kādā veidā es biju sākusi pielāgoties savai verdzībai un, ka es, jauna meitene, tikpat viegli pakļāvos Deverī kundzes autoritātei, kā viņas dēla kungs, kurš jau bija pietiekami vecs, lai noteiktu pats par sevi un ļoti labi būtu varējis vadīt mūs abus. Jau Deluinas pilī es biju pieradusi pie padevības, bet, ja tā varētu izteikties, pie saldinātas padevības. Tur katra pavēle tika izteikta vienkārši — kā pati par sevi saprotama, un es izpildīju tikai to, ko no manis prasīja kā pienākumu: man likās, ka es rīkojos pēc savas gribas un tāpēc man tas nenācās grūti. Mana māte bija gan stingra un iespaidīga, bet arī laba un jūtīga. Deverī kundze domāja, ka bardzība ir tas pats, kas cienība, kas ir gluži aplam. Visam vajadžēja liekties viņas priekšā, viņas žestam bija jāpadodas… Viņa bija nolēmusi, ka līdz. zināmam, labi tālu nospraustam vecumam es joprojām palikšu tikai meitenīte šā vārda visplašākajā nozīmē.

Abatam Delaskalija šis viņas lēmums nebija svešs. Savādā kaisle pret mani, kas viņā bija uzliesmojusi, mudināja to novērst katru citu iespaidu, kas būtu varējis iesakņoties manā sirdī un jūtās.

Viņš saprata, ka es vēl biju pārāk jauna, lai viņš mēģinātu mani pavest. Viņš nogaidīja, kamēr Obetona tēvs, ietekmēdams manu sirdi un prātu, būs veicis savu darbu.

Radīdams ap mani vientulības, garlaicības un nomāktības atmosfēru, viņš cerēja, ka es kādudien būšu gatava pieņemt viņa piedāvāto ideju, lai izkļūtu no šā stāvokļa.

Deverī kundze savukārt baidījās, ka mīla beidzot iegūs uzvaru par viņas dēla sirdi. Viņa atbīdīja, cik spēdama, šo cīņu, kuru tā paredzēja un kurā, pēc viņas pārliecības, tai nāktos zaudēt. Viņa cerēja, novilcinādama laiku, konsolidēt savu virskundzību un kļūt tik stipra, ka to vairs nevarētu nobīdīt pie malas. Es biju šķērslis: viņa redzēja, ka neesmu tāda muļķe, kā viņa to bija vēlējusies. Es biju jau pietiekami glīta, lai pēc tā varētu spriest, kas no manis iznāks vēlāk. Galva viņai griezās riņķī iedomājoties, ka viņa savā mājā būtu nobīdīta otrajā vietā. Ka viņai būtu jāsamierinās ar īstu grāfieni Deverī, valdošo namamāti, kurprelī viņas pienākums būtu tikai dot padomus, ko bieži vien neatzītu. Tāpēc viņa mēģināja mani izdzēst un apslāpēt.

Varbūt tas viņai arī būtu izdevies, ja negadītos kāds apstāklis, kas nebija manis radīts, es uz to nebiju spējīga, bet to izvirzīja daba un gadījums. Tā ir ar cilvēku nodomiem un kombinācijām. Pietiek vienu sekundi, lai tie sabruktu.

Es biju gandrīz jau četrpadsmit gadu veca, kad ierados Turīnā. Tur es pavadīju pirmos divus gadus tādā nomāktībā, kuras vienīgais nolūks varēja būt pārvērst mani par idioti, un likās, ka manas vīramātes režīmam izdosies to panākt. Mūsu dzīve bija reglamentēta gluži kā klosterī. Mans vīrs savā galā nodarbojās ar mineraloģiju, kas tam bija jau iepatikusies jau no bērnības, kad viņš skraidīja pa kalniem. Pie manis viņš ienāca tikai zināmās stundās, bet vakaros nekad.

Mums bija divas dzīvojamtelpas ar kopēju priekšistabu. Kaut arī es mīlēju savu vīru, mūsu glāsti negāja tālāk par diezgan maigām sarunām, rokas spiedieniem, izteiksmīgiem skatieniem un dažādām mazām bērnišķī- bām. Kas attiecas uz grāfu Deverī, viņš bez šaubām bija gudrāks par mani, bet šī gudrība bija kā aizzīmogota grāmata,, kas atverama tikai pēc viņa mātes pavēles.

Tā kā manas vīramātes pienākumi to saistīja pie galma, pusdienās mēs gandrīz vai katru dienu pie galda bijām vieni. Dažreiz ieradās arī viesi: visbiežāk abats Delaskalija, labais priesteris Ptī ar manu mazo Mišonu, kas aizvien nostājās aiz viņa krēsla, viens otrs draugs vai tuvinieks, un beidzot — lielais skaits oficiantu un sulaiņu, kā tas Itālijas augstmaņu namos parasts. Tas viss bija ļoti svinīgi. Kad mēs negājām uz galmu, pie mums ieradās daudz apmeklētāju. Es iemācījos vadīt pulciņā sarunas. Tā bija māksla, kas citur reti bija sastopama, izņemot vienīgi Franciju, kur karalis ar savu svinīgo cēlumu bija piespiedis tajā ielauzīties arī dāmas.

Garlaicības dēļ bija vai jānobeidzas. Es dzīvoju, ja to vispār var saukt par dzīvi, īsta leduspagraba stingumā. Mani vienīgie gaišie brīži bija tad, kad sava kunga uzdevumā ieradās Mišons ar kādu ziņu, vai lai aptaujātos par mūsu labklājību. Es viņu turēju tāpat kā savu Žakelīnu: es viņu aizturēju, rotaļājos ar to, kad neviens neredzēja, un, viņā skatīdamās, no sirds smējos, ko es vairs tikai vienīgi sava spoguļa priekšā uzdrošinājos darīt. Viņš mani mīlēja gandrīz vai tāpat kā savu labo audžutēvu. Man šķiet, viņš pat būtu bijis gatavs to manis dēļ atstāt, kaut arī tam būtu bijis ļoti žēl.

Babete un Mariona mani vairs nepazina. Kad viņas man ieminējās par Franciju, es tām pavēlēju klusēt: man bija bail, ka salīdzinājums atmodinās žēlabas pēc tās. Babete baidījās mani iztaujāt, viņa saprata manu nelaimi labāk nekā es pati, kad to vēl nemaz nenojautu.

Tomēr es nonācu tai vecumā, kad domas pārveidojas un top par jūtām. Man bija jau sešpadsmit gadu, es biju skaista, mīlēju rotas, mīlēju savu seju, kas man šķita daiļa un patīkama. Es labprāt būtu gribējusi to dzirdēt arī no citiem. Bez šaubām, visi to atzina. Bet cienība! Mūsu laikos par šo vārdu neviens vairs nedomā.

Es sāku pievērst vairāk vērības savai tualetei un savam tērpam, mainīdama to trīs reizes dienā, un nopūlos, redzēdama sevi vienu lielajā istabā un tomēr tik līksmu, kad saule, iespīdēdama pa milzīgo logu, kā ar zeltu aplēja skaisto krustnešu bruņinieku tēlus, ar kuru ciļņiem, kā tas šinīs zemēs ir parasts, bija izrotātas zāles sienas. Bieži vien es īsināju savas vientulības stundas ar to, ka pētīju šos attēlus un pēc savas fantāzijas iedomājos viņu vēsturi. Man bija liela vēlēšanās tos iztaujāt un man likās, ka viņi man atbildētu; tie kļuva mani draugi, mani biedri un es aizsap- ņojos pat tiktāl, ka piedzejoju tiem spēju darboties.

No visām šīm freskām divas man bija sevišķi mīļas, kaut gan, varbūt, tās bija mazāk ievērības cienīgas: divi nabaga bērni, ganiņš un gane, kas, kopā ar suni apsēdušies ozolu paēnā, mierīgi ganīja savus lopus. Viņi bija apkampušies un noskatījās garāmejošajā lepnajā, nezinu kura Francijas karaļa svītā, kuras pulkā bija redzami arī trīs Delaskalijas ar viņu ģērboņiem uz gurniem un krūtīm. Bet mūsu mīlētāji daudz neinteresējās par zeltītām ķiverēm un brokāta mēteļiem — viņi mīlēja viens otru, viņu rokas un lūpas sastapās. Ar lepnu un nicīgu skatienu viņi nolūkojās uz šiem zemes lielmaņiem, kas devās tālāk meklēt godu un laimi, kamēr viņi, nabadzīgas būdiņas iemītnieki, dalījās savā mīlas laimē. Ak, cik bezgala bagātāki tie bija! Es to nojautu, es to izjutu. Nespēdama to izskaidrot, es vēroju šos laimīgos cilvēkbērnus. Es tos apskaudu un izlūdzos no tiem sev drusciņ viņu laimes, kaut gan pati nezināju, kas bija šī laime, ko es tik nepacietīgi gaidīju un kas kavējās nākt.

Skaistajās vasaras naktīs, kas tagad sākās jau agri, zem lielajiem kokiem, ap kuriem viļņoja smaržu pietvīkušais gaiss, kas reibināja manu dvēseli, es bieži mēnesnīcā staigāju sapņos aizmirsusies. Es radīju pati savu tēlu un vīziju pasauli. Man patika iet pa garu, mēness gaismas pielijušu aleju un tad galā strauji apgriezties, it kā mīļā soļi būtu sekojuši manās pēdās. Es klausījos lapu šalkoņā un kā mazie putniņi čiepstēja savās ligzdās, kamēr lakstīgala dziedāja. Es klausījos, kā čalo ūdens strūklakās, kaskādēs līdams uz akmeņiem, bet visvērīgāk es klausījos savā sirdī, kas murmināja lakstīgalu aicinošās meldijas un — es biju viena!

Es plūcu manas mīļākās puķes, sasēju no tiem pušķīšus con amore un metu tos tālu projām, pati nezinādama, ko sev atbildēt uz parasto jautājumu:

- Kas šis?

Beidzot es atgriezos mājās. Es mēģināju aizmigt, bet nevarēju aizvērt acis: tās arvien vēl skatīja šīs ēnas, šo mēness vizmu uz ūdeņiem, šīs bezgalīgās alejas, kur man neatsaucas neviena balss, šos vieglā nakts vēsmā klusi šalcošas kokus. Šīs vīzijas jaucās kopā ar maniem sapņiem un neatkāpās no manis, kamēr iemigu.

Tagad es vairs nedomāju par Bavārijas Žakelīnu.

Karaliskā kundze gatavojās uz lieliem svētkiem pils dārzos, lai nosvinētu sava dēla saderināšanos ar mūsu princesi, Orleānas Annu Mariju, Ludviķa XIV brāļameitu, pavaldoņa māsu. Viņa un Spānijas karaliene bija nelaimīgās Anglijas Henrietes meitas, kuru noindēja Lotringas marķīzs Defiā.

Šī saistība pārsniedza visu vēlēšanos, tā bija solīda un izdevīga. Jaunais hercogs to bija pieņēmis bez sevišķas patikas, paturēdams sev brīvas rokas rīkoties saskaņā saviem politiskajiem ieskatiem un interesēm. Viņš vairāk tiecās uz Austrijas nama pusi, kā tas vēlāk arī bija redzams.

Hercogiene atraitne gribēja atzīmēt šīs laulības ar vislielāko greznību. Ar šiem pirmajiem svētkiem, kuros princese vēl nebija klāt, vajadzēja sākties izpriecām. Tāpēc arī tika gandrīz vai pavēlēts apģērbties pēc iespējas greznāk. Mana vīramāte nekavējās man norādīt, ka hercogienes Monbazonas venēciešu mežģīnes līdz ar dārgakmeņiem un skaistajām pērlēm, ko viņas augstība pavaldone man nesen bija uzdāvājusi, man šai gadījumā piestāvēšot vislabāk.

Viņa gribēja, lai es to visu sakārtoju pēc viņas gaumes, kas man, gluži pamatoti, likās bezgaršīga. Tā kā vajadzēja izskatīties skaistai, es saņēmu dūšu un īstenoju savu gribu. Aizgājusi pie uzlaikotājas, es apgriezu otrādi visus manas vīramātes priekšrakstus. Tā kā Deverī kundze kopš vakarvakara atradās pie hercogienes, viņa neredzēja mani ģērbjamies, un es izmantoju šo izdevību, lai apģērbtos pēc manas pašas fantāzijas.

Ak jā, cs vēl tagad to atceros. Vēl tagad es redzu šo tērpu, pirmo, ko tiku apvilkusi ar vēlēšanos citiem patikt, pirmo, ar kuru palepojos sabiedrībā kā sieviete, kas beidzot nometusi meitenītes kleitiņu.

Pirmais bija faltēti sniegbalti muarē svārki ar brokāta pušķiem; pār svārkiem nokarājās gara, sidrabaina, rožaina brokāta, sānos ierafēta šlepe ar skaistā kritumā pāri gulstošām Venēcijas mežģīnēm, ko saturēja žuburotas dimantu saktas. Visas šīs garnitūras vairākās kārtās ietvēra manu augumu. Kāda rota un auskari bija pieskaņoti matu rotājumam, kas sastāvēja no sīku pērļu tīkliņa, kurš bāli vizēja starp dimantiem un smaragdiem un bija vismaz trīsdesmit tūkstoš mārciņu vērts.

Man teica, ka šis tērps man lieliski piestāvot un, man ieejot zālē, atskanēja tie klusie apbrīnas un piekrišanas saucieni, ko sieviete uzklausa ar tādu prieku un lepnumu. Es devos pāri zālei, lai nonāktu pie viņu augstībām, kas stāvēja pašā galā.

Mana vīramāte, redzēdama mani šādu, aiz dusmām pietvīka. Viņa redzēja, ka neesmu uzlikusi vainadziņu, kuru viņa to bija iedomājusi un uz kura vajadzēja simetriski novietot apmēram divpadsmit vairāk vai mazāk agrafētus bumbulīšus, ko tā sauca par Deverī nama mazarīniem. Es biju darījusi prātīgi, tos atstādama atvilktnē guļam.

Karaliskā kundze gandrīz vai iekliedzās:

—   A, lūk, kur īsta francūziete! — viņa teica.

Deverī kundzes acis zibsnīja, un viņa uzņēma viņu augstību komplimentus tikpat galanti, kā kaķis sasaldinātu etiķi. Savojas hercogs panāca man pretī aptuveni trīs soļus un pateica man pirmo komplimentu, ko viņš vispār pēc marķīzes Sensebastjanas aizbraukšanas kādai dāmai bija teicis. Nu bija galmā ko runāt.

—   Tas tā, lai, gaidot uz savas kundzes ierašanos, mazliet ievingrinātos, — teica dons Gabriels, — tātad man būs taisnība: viņš no veča atkal kļuvis par jaunu cilvēku.

Mans vīrs bija pārsteigts, viņam galva griezās riņķī. Visur runāja tikai par mani un es biju šā vakara lielākais notikums. Viktors Amede parādīja man godu, divas reizes uzmeklēdams, un kad mēs beidzām pēdējo menuetu, viņš no manis tā atsveicinājās, ka man bija par ko padomāt. Vēlāk viņš man atzinās, ka no tās dienas viņa sirdī radušas pirmās jūtas, no kurām vēlāk izauga mīla, par ko mēļoja visa Eiropa.

Sākot ar šo mirkli bija izšķirts, ka es esmu skaistākā sieviete galmā. To stāstīja un atstāstīja visdažādākās variācijās. Es pati sāku tam ticēt. Grāfs Deverī bija izbrīnījies, varbūt pat lepns uz to, un mana vīramāte jo vairāk pastiprināja savas prasības un sprediķus, bet no šīs reizes viņa bija atradusi savu pretinieci.

Pēc balles mēs atgriezāmies savā dzīvoklī, bet ne vieni: Deverī kundze, kas bija brīva, mūs pavadīja, viņa baidījās no mana triumfa sekām. Es biju nogurusi, un man gribējās būt vienai, tāpēc atsveicinājos no Deverī kundzes un pamāju ar labunakti savam vīram. Viņš satvēra manu roku, noskūpstīja un paturēja savējā ilgāk nekā tas bija vajadzīgs. Viņš sekoja ar acīm, kamēr es atgriezos savā istabā. Tad viņa māte to aizveda, aizbildinādamās, ka viņai tam jāparādot kāda svarīga vēstule, — pulkstens trijos naktī.

Viņa mierīgi apgulās, bet kopš viņas pirmās jaunības bija pagājuši ilgi gadi, ja vien viņai tāda vispār bijusi. Viņa aizmirsa rītdienu, aizmirsa, ka arī domās var staigāt savu ceļu un ka šķēršļi pavairo mīlu.

Piecēlusies parastā laikā, viņa stājās pie savu pienākumu veikšanas galmā, atstādama mūs savā vaļā, bet to viņai šoreiz nācās ilgi nožēlot.

Istabā ienāca Mariona un atbīdīja priekškarus, pār manu gultu nolija saules staru šalts. Es jutos tik līksma, un pirmie vārdi, kas nāca man pār lūpām, bija kāda dziesmiņa.

—   Ak, madamc, cik ārā skaists laiks! — iesaucās mana kalpone, — palūkojaties lejā, cik skaisti rasa un ziedi mirdz! Ja jūs vēl jūtaties nogurusi, maza pastaiga jūs atsvaidzinās.

—   Tev taisnība, Marion, — cs uzmetīšu pār savu naktstērpu tikai šo plāno apmetni un iešu drusciņ paskraidīt pa alejām.

Es steigšus izlēcu no gultas, ietinos pirmajā drēbju gabalā, kas gadījās pie rokas, un smiedamās aizskrēju kā putniņš, kas izsprucis no būrīša.

Manu logu priekšā atradās puķu dārzs, kurā koki bija apgriezti pēc franču parauga. Es devos taisni turp, lai koku ēnā padzīvotu pēc sirds patikas. Pašķīrusi kādus krūmus, es ieraudzīju grāfu Deverī, kurš, mani neredzēdams, nāca uz manu pusi. Nezin kāpēc, bet es negribot nosarku, ko jutu tikai no tvīksmes, kas karsēja manus vaigus.

Es tūdaļ atrāvos atpakaļ, lai mani nepamana, it kā es būtu ko noziegusies un pelnījusi bārienu.

Viņš nāca uz manu pusi galvu nokāris un rokas nolaidis — kā cilvēks, kas nogrimis dziļās pārdomās vai sapņos. Es noraudzījos viņā caur lapām. Sirds man skaļi pukstēja. Viņš nāca lēnām, bet tomēr nāca, pašreiz jau tas gribēja paiet man garām. Viņš mani varbūt nemaz nebūtu ieraudzījis: es izstiepu roku un to aizskāru. Viņš sarāvās, it kā sitienu dabūjis, un mūsu skatieni sastapās. Mēs abi pēkšņi nosarkām.

—   Jūs še, madame! — viņš drebošā balsī jautāja.

—  Jā, monsieur, un jūs ari.

Mēs abi bijām tik naivi, cik vien tas mīlētājiem ir atļauts. Tā ir jauka un vilinoša naivitāte, kuras pēc mums vienmēr ir žēl, sevišķi, kad esam izpratuši, kas mums līdz ar to ir zudis.

Mums likās, ka mēs pirmo reizi redzamies, un mēs pēkšņi atklājām viens otrā tādas lietas, par kurām agrāk mums nebija ne jausmas. Prātā nāca tūkstošiem dažādu jautājumu. Mēs gribējām izrunāties un iesākām ar klusēšanu, jo mums bija daudz ko teikt. Mēs abi gājām blakus, es skaitīju akmentiņus, bet viņš, kā likās, mani neuzkrītoši novēroja.

—           Madame, — viņš pēkšņi ierunājās, kā cilvēks, kas beidzot pieņem izšķirošu lēmumu, — jūs vakar bijāt ļoti daiļa.

Tas nu nebija nekas sevišķs — pateikt komplimentu savai sievai. Es viņam atbildēju ar dziļu reveransu un galvas mājienu, kam vajadzēja nozīmēt: „Jūs, monsieur, esat ļoti laipns."

Tā nu bija otra vientiesība, bet tik dabīga un parasta, ka visi to atkal un atkal atkārto.

Viņš turpināja:

—   Bet šodien jūs esat vēl skaistāka.

Lūk, tāpēc es teicu, ka viņš mani neuzkrītoši novēroja.

Šoreiz es vairs netaisīju reveransu, neteicu nekādas muļķības, es vispār neteicu nekā, mana sirds gavilēja. Uz brīdi iestājās klusums, un vēlreiz grāfs Deverī to pārtrauca:

—   Mana māte šodien nepārnāks.

Tas nozīmēja — mēs šodien esam brīvi un varam palikt kopā.

Ka es nekā labāka nevēlējos, to viņam apliecināja mans vismaigākais smaids.

—            Vai jums nepatiktu karietē izbraukt uz mūsu vasaras pili? — viņš kautri jautāja. — Jums vajag ieelpot svaigu gaisu, un pils dārzā šai laikā ir ļoti skaisti.

—   Labprāt, bet…

—   Vai jūs man atļautu to godu jūs pavadīt?

—   Ja vien jums nav cits kas darāms.

—   C), mēs brauksim tūlīt pēc pusdienām. Es došu attiecīgus rīkojumus. Tātad jūs piekrītat, vai ne?

Es sāku nevaldāmi smieties un izdarīju tik bērnišķīgu kļūdu, ka gandrīz vai būtu visu izjaukusi. Man vēl trūka piedzīvojumu un apķērības, ka tad, kad cilvēki aizmirsuši savas važas, nevajag tās viņiem blakus žvadzināt. Šī skaņa tos atmodina un liek viņiem tās atkal atcerēties.

—   Ak! — es iesaucos, — ja par šo braucienu uzzinās Deverī kundze, viņa nebūs nomierināma, un kad atgriezīsimies, sacels īstu traci.

Tas grāfam Deverī bija tikpat kā auksta ūdens šalts uz galvas. Viņš atrāvās no manis, nobālēja un vairs neatbildēja uz manu joku. Es sapratu savu pārsteidzību un biju gatava vai mēli nokost.

Viņš palika kluss, un tas varēja turpināties ilgi. Tad es izdomāju mazu viltību: visdumjākās un visnaivākās ir vēl pietiekami gudras koķetes, lai saglabātu savus iekarojumus. Es veikli uzsviedu mana plānā apmetņa apakšmalui uz kāda egles zara un paspēru soli uz priekšu. Audums saplīsa; es gribēju to noņemt un ieskrambāju pirkstu, protams, ļoti maz, bet tomēr pietiekami stipri, lai parādītos pilīte asins un man būtu iemesls iekliegties.

Mans vīrs pagriezās.

—   Lūk, — es teicu, — es sevi ievainoju.

Man vajadzēja, lai viņš uz mani paskatītos. Šis skatiens izšķīra radušos situāciju un arī visu pārējo, jo kad viņš bija pacēlis uz mani acis, viņš tās vairs nenolaida. Drebēdams viņš saņēma manu ievainoto pirkstu, noskūpstīja to un gribēja aptīt ar savu mutautu, ko viņš būtu saplēsis driskās, ja vien es to atļautu.

No šā brīža viņa māte bija aizmirsta un es kļuvu vienīgā valdniece. Viņš atguva savu pašpaļāvību, kļuva brīvs, jautrs un interesants. Viņš mani aizveda manā istabā, kur godcicnīgi atstāja, lai es apģērbtos, kamēr viņš dara to pašu. Tad viņš lika aizjūgt zirgus.

Es biju bezgala līksma un priecīga un, tiklīdz paliku viena ar savām kalponēm, es, skraidīdama apkārt pa istabu, plaukšķināju rokās un teicu Marionai:

—   Mēs ar grāfu Deverī izbrauksim uz laukiem. Mana vīramāte to nezina un arī nezinās. Mēs būsim pilnīgā mierā un vieni paši. Es lūkošu tur pakavēties līdz rītam, lai pārnāk dāma un, mūs neatrazdama, viņa sāktu mūs meklēt. Tas tik būs joks! Jūs to visu noskatīsities un pēc atgriešanās man pastāstīsit.

Es visā Šai lietā saskatīju tikai izdevību atriebties Deverī kundzei un izspēlēt nebēdīgu joku, un tomēr mana sirds sažņaudzās. Mani' pārņēma vēl neizjusts un brīnišķīgs jūtu saviļņojums: tajā bija viss kopā — pneks un skumjas, cerības un baiļu nemiers. Es gaidīju, pati nezinādama — ko, bet kaut kam bija jānāk. Es jutu, ka ar rītdienu manā dzīvē sāksies kāda laimīga pārmaiņa. No tā laika, kopš grāfs Deverī bija ievērojis manu skaistumu, viņš man šķita mīļāks, gudrāks un labāks kā jebkad. Ak, kas tas būs par skaistu izbraukumu!

Tomēr visi šķēršļi vēl nebija pārvarēti un nepatīkams starpgadījums draudēja mums visu izjaukt.

Vai tad pašas debesis bija sazvērējušās mūs mūžīgi šķirt?!

Tika pieteikts mans tēvocis abats Delaskalija.

Vai pats sātans bija izpaudis tam mūsu nodomu, un viņš ieradās, lai to izjauktu?

Viņš apvaicājās pēc grāfienes Deverī. Tam atbildēja, ka viņa visu dienu aizņemta pie Karaliskās kundzes.

Redzēdams, ka tika jūgti zirgi, viņš aptaujājās, kas izbraukšot. Tam atbildēja, ka zirgus licis jūgt grāfs Deverī. Šīs atbildes likās viņu apmierināja. Pēc neilgas vilcināšanās viņš ienāca manās istabās un lika sevi pieteikt.

Bet vai man varēja būt kāda vēlēšanās viņu pieņemt? Es liku tam pateikt, ka man ir uznākusi stipra migrēna un ka es esmu gultā un man vajadzīgs pilnīgs miers. Jā, migrēna arvien ir bijusi sievietēm tas salms, pie kā pieķerties.

Es drebēju, kaut viņš drīzāk aizietu, bet visvairāk, ka viņš nesastaptos ar grāfu Deverī. Tēvoča klatbūte varbūt būtu atgādinājusi manam vīrām viņa māti, jo abats Delaskalija bija viņas cienīgs reprezentants, un tad — ardievu viss mans iespaids un VarSl Ardievu mūsu izbraukums laukos un visas tās jaukās, vilinošās lietas, uz kurām noslēpumaina nojauta lika man cerēt.

Es nezinu, vai viņš nojauta kādu viltību mana atbildē. Kaislība dzīvo tikai aizdomās un iet caur noslēpumiem. Fakts ir tas, ka viņš vēl kādu laiku uzkavējās manā priekšistabā.

Beidzot viņš aizgāja.

Es uzelpoju atviegloti: mans vīrs nebija ticies ar abatu.

Mēs steidzīgi ieturējām pusdienas — katrs savā galā. Es tik tikko pieskāros ēdienam un tad skriešus devos uz zāli, kur grāfs Deverī mani jau gaidīja. Viņš bija tērpies gaiši sārtā kamzolī ar ziliem arabesku ziediem, ap vidu bija balta josta ar pērļu pakariņiem un galvā visskaistākā parūka visā Savojā. Kaut gan mēs par to nemaz netikām runājuši, arī es biju ģērbusies baltā ar zilu. Braucot caur pilsētu mūsu karietē ar caurspīdīgiem stikliem, es apmetu pār plecu greznu mantiju. Tas bija viens no Savojas hercoga principiem: nekad nerādīties tautai bez pienācīgas greznības, lai ļaudīs pret mums nezustu respekts un cienība.

Atņemiet Jupiteram viņa zeltīto mākoni, kas tad to vairs saturēs?

Tātad mēs braucām kā parasti — parādes ekipāžā. Braucot cauri pilsētai, mēs gandrīz vai nemaz nerunājām, jo mūsos noskatījās pārāk daudz ļaužu. Mūsu jūtas, paradušas slēpties, sajuta pirmo atklātības kaunu — kā pieķertas pārkāpumā.

Sātans bieži iejaucas mirstīgo darbos, un viņam bija iepaticies vēlreiz ieķert nagus mūsu lietā. Tieši tai brīdī, kad mēs gribējām izbraukt pa vārtiem, pa kuriem bija sasniedzama mūsu villa, mēs ieraudzījām putekļu mākoni un veselu eskortu zirgu un kalpotāju. Ļaudis sasaucās, lai rindojoties gar ceļa malām: tas bija viņa augstība hercogs.

Mans virs iedomājās savu māti, kurai vajadzēja atrasties Karaliskās kundzes pavadonībā, un viņš no jauna sāka drebēt.

—  Ak, — viņš teica, skaļi domādams, — tur ir mana māte!

—   Kas par to, monsieur? Vai jums nav tiesības uz šo ceļu?

Viņš man neatbildēja ne vārda un izkāpa, jo tāds bija rīkojums, ka jāpiedalās prinča sagaidīšanā, un viņš jāsveicina. No šā pienākuma bija atsvabinātas tikai dāmas. Kariete zibens ātrumā aizjoņoja mums garām, un mana vīramāte neredzēja, ka mēs arī tur esam; ja viņa būtu varējusi to iedomāties, es ticu, viņa būtu likusi apturēt visu viņas augstības eskortu, lai mūs lielceļa vidū krietni pamācītu pēc saviem ieskatiem.

Kad troksnis bija aprimis un putekļi noguluši, grāfs Deverī uzelpoja. Mēs turpinājām ceļu un sākām viens otram tuvoties. Es smējos un tikai ar pūlēm valdīju savu prieku, ka man tik labi izdevies apvest ap stūri mūsu Argusu.

Mēs traucāmies uz. priekšu ļoti strauji. Laiks bija brīnišķīgs un mēs braucām pa pasakaini skaistu apvidu. Kur vēl atrast labākus priekšnoteikumus, lai varētu būt laimīgs?!

Ap divdesmit gadiem dzīve ir tik skaista. Mums viņa šķita greznota ar tūkstoš priekiem, un mūsu acīs viņa laistījās kā tās prizmas, ko saule apstaro ar savu krāsu bagātību.

Bet, ak vai, bieži krāsas izdziest, prizma salūzt un mums paliek pāri tikai nedzīvi tēli un gaistošas atmiņas!

Māja, kurā mēs iegriezāmies, bija skaista un ērta, uzcelta kalna piekājē uz upes krasta, ap to drūzmējās kupli krūmi, stalti koki un smaržīgas puķes. Pie vietējiem klimatiskajiem apstākļiem šai gada laikā tā ir brīnišķīga atpūtas vieta. Grāfam Deverī visās viņa pilīs bija pietiekami liels kalpotāju štats un tur varēja ierasties jebkurā laikā, par to iepriekš nemaz neziņojot. Tur netrūka nekā un tāpēc arī neradās nekādas grūtības. Tā gluži neliet- derīgi tika patērētas milzīgas summas, bet tas nu tā reiz bija pieņemts.

Arī tajā dienā man vajadzēja tikai teikt vienu vārdu: pusdienas un vakariņas mūs jau gaidīja. Vēl tagad es atceros vismazākos sīkumus, jo, patiesību sakot, tas bija manu kāzu vakars un katrā ziņā viens no laimīgākajiem manā mūžā.

XVIII

Kā jau teicu, mūsu villa atradās uz upes krasta, kalnu piekājē, brīnišķīgā vietā, kur bija atrodams viss: jauki dabasskati, veselīgs gaiss un pasakaini skaists apvidus. Laiks pieturējās tik jauks un saulains, ka spētu sasildīt pat marmoru. Nekad es vēl nebiju bijusi šāda iespaida varā.

Kas attiecas uz grāfu Deverī, man liekas, ka ar viņu bija tāpat. Situācija bija gandrīz vai tā pati. Izņemot dažas mazas nerātnības ar kalpotājiem vai pavadonēm, šī bija pirmā reize, kad viņš atradās tādā tuvībā ar jaunu, skaistu, dižciltīgu sievieti, ar sievieti, kurai vajadzēja patikt, lai to iegūtu, un šī sieviete jau trīs gadus bija viņa sieva. Jāatzīst, ka no visām līdzšinējām mīlas intrigām šī bija laime.

Pusdienas drīz vien bija gatavas. Visās mūsu Itālijas augstmaņu pilīs pastāv kaut kas tamlīdzīgs, kā to Mazarīni ir ieviesis Francijā. Es pat zinu kādu aizkustinošu gadījumu. Sazvērestības vai, labāk sakot, Francijas karaļa apvainošanas dēļ hercogs Viktors Amede bija licis izraidīt no valsts kādu augstmani. Viņa vārdu es neminēšu, jo esmu hercogam svinīgi solījusi to neizpaust, un es neuzdrošinos lauzt šo zvērestu. Šis augstmanis vēl ir dzīvs, bez tam šī lieta ir viens no tiem noslēpumiem, kas spēj pazudināt kādas dzimtas vārdu uz visiem laikiem. Šinī ziņā man arī ir savi pienākumi pret maniem# bērniem.

Un tā, lūk, kaut ari augstmanis bija izraidīts no zemes, tomēr ik dienu ēdiens tika gatavots un zināmā stundā sulaiņi klāja galdu. Uz tā novietoja traukus un kādu laiciņu atstāja, pie kam sulaiņi svinīgā klusumā izturējās tā, it kā pats marķīzs sēdētu pie galda. Tad ēdienu atkal aiznesa un izdalīja nabagiem, lai tie aizlūgtu par izraidīto ekselenci. Nākamajā dienā ceremonija sākās no jauna. Šo gadījumu atstāstīja hercogam un tas atstāja uz viņu tādu iespaidu, ka pēc neilga laika viņš apžēloja izraidīto, teikdams, ka tik labs kungs nevar būt viņam slikts kalps.

Bet nu atgriezīšos pie mūsu pusdienām. Gaidīdami uz tām, mēs izgājām pastaigāties, un grāfs ar prieku parādīja man visus savas mājas jaukumus, ko es vēl maz pazinu. Mēs še bijām jau dažas reizes bijuši, bet tikai kopā ar Deverī kundzi, kas nozīmēja tik daudz, ka mums bija jāpaliek mierīgi sēdot mūsu krēslos, jātaisa reveransi un jāuzklausa komplimenti. To viņa sauca par prezentēšanos. Es redzēju gleznas, kas nedrīkst trūkt nevienā itāliešu pilī, un lieliskas mēbeles, redzēju sudrabu un dārglietas, un kādu istabu, kas, apsista ar ungāru ādu un izlikta ar rožainu brokātu, izskatījās tik tīra, it kā nule būtu iekārtota.

—   A, — smaidīdams teica grāfs, — šī istaba vēl ir gluži jauna, tāpēc ka manam tēvam bija bail no tās.

—   Bail? Bet no kā, monsieur?

—   To šādā veidā bija licis iekārtot mans vectēvs, gatavodamies uz kāzām ar kādu jaunu, skaistu grāfieni no Speciju dzimtas, kurā viņš bija kaislīgi iemīlējies.

—   Nu un tad?

—   Tad kāzu priekšvakarā pilī ieradās kāda veca sieviete un lūdza ļaut viņai apskatīt dzīvokli, bet it īpaši līgavas istabu, lai viņa tur varētu noskaitīt lūgšanas un izdarītu kādu burvību, kas aizdzītu visus ļaunos garus. Mans vectēvs to atļāva: viņš bija pārāk iemīlējies, lai būtu neticīgs. Vecā izstaigāja visu pili no augšas līdz apakšai, lādēdama un murminādama kaut ko nesaprotamu, līdz kamēr sastapa jauno līgavaini, kas savā mīlas līksmē uzskatīja sevi par laimīgāko cilvēku visā pasaulē.

—   Tā kā viņš tik ļoti mīlēja šo skaisto dāmu, tas tā ari bija.

—   Jā, bet vecā, noraudzīdamās viņā, sāka tik ļoti to apgaust un nopūsties, ka viņš beidzot apvaicājās, kāpēc viņa tā darot.

„Tāpēc, ka es redzu " tā atteica.

„Un ko tad tik briesmīgu jūs redzat?"

„Jūsu nelaimi, ekselence, un jūs to nemaz neesat pelnījis."

„Manu nelaimi! Manu nelaimi! Šodien? Tas nevar būt!"

„Bet tā tas ir. Jūs neapprecēsit savu karsti mīļoto un…"

„Es neapprecēšu savu līgavu, kuru jau rīt pat vedīšu pie altāra?"

„Nē. Kad jūs to meklēsit, jūs viņu vairs neatradīsit, un šī skaistā istaba…"

„Vecā ragana, kas būs ar šo skaisto istabu?"

„Tā kalpos tikai neuzticīgai mīlai, un visas sievietes, kas še dzīvos, pievils savus vīrus."

Traks aiz dusmām mans vectēvs lika veco pareģi izsviest pa durvīm.

Nākamajā dienā līdz ar rītausmu viņš steidzās pie grāfienes, kas, pārģērbusies par pāžu, bija no viņa aizbēgusi kopā ar savu brālēnu. Un tāpēc, lūk, šī skaistā gulta, šī lieliskā tualete un greznās mēbeles ir palikušas nelietotas, līdz šai dienai, tik lielas bailes bija iedvesis manam tēvam un vectēvam šis ļaunais pareģojums. Gulta vēl ir segta ar tiem pašiem smalka batista palagiem, kas bija klāti neuzticīgajai grāfienei. Viss še ir palicis tādā pašā stāvoklī, kā bija kāzu priekšvakarā. Palūkojiet!

—   Tas viss ir ļoti interesanti un es gribu paturēt sev šo istabu.

—   Jūs, madamel — grāfs satraukts iesaucās.

—   Jā, es neticu šādām paredzēšanām, un bez tam, es esmu pietiekami droša par sevi un par jums, lai pierādītu, ka pareģojums ir tukši māņi.

Šai brīdī mums pateica, ka galds ir klāts, un mēs devāmies lejā- Pusdienas ieturējām kā jau laulāti ļaudis - bez kādām sarunām. Visu šo ļaužu priekšā, kas mūs apkalpoja, mums nebija nekā tāda, ko viens otram varētu teikt, bez tam mūsu mielasts nevilkās ilgi: es steidzos piecelties, lai turpinātu šo pastaigāšanos, kas man tik ļoti patika. Šoreiz mēs sēdāmies laivā. Mēs bijām kā savvaļā tikuši skolēni, kas, izmantodami skolotāja prombūtni, steidz izdzīvoties pēc sirds patikas.

Grāfam Deverī bija skaista balss un, kā jau visi itālieši, viņš mīlēja mūziku. Viņš iesāka kādu Venēcijas laivinieku barkarolu. Vēlāk, kad ceļoju kopā ar Viktoru Amede, es to bieži tiku dzirdējusi, bet reti kad tik labā izpildījumā. Šī dziedāšana un laivas šūpošanās mani ieaijāja.

Es noliku galvu uz spilveniem, kas pēc turku paražas bija novietoti visapkārt. Manas acis aizvērās un salds gurdenums pārņēma visus locekļus. Es negulēju, bet tas arī vairs nebija nomods. Šī balss, kura tik maigi dūdoja mīlas vārdus skaistajā itāliešu valodā, kas jau pati par sevi ir mīlas mūzika; šīs ūdenī līkstošo puķu smaržas un smaržojošie dzīvžogi krastā; koki, kuru ziedu čemuriem pārpilnie zari nokarājās līdz pat ūdens līmenim; šie vagulīši, kas sīkdami griezās ap mums, un koku lapotnē paslēpušies putniņi, kuru melodiskais vidžinājums šad tad iespiedās manā snaudienā; dienas tveice, kas mani nogurdināja, un airu klusā guldzēšana ūdenī, tas viss mani apbūra un pildīja manu sirdi ar tādu neizsakāmu aizgrābtību, kādu varbūt nekad vairs neesmu pieredzējusi, kopš dzīvoju šinī pasaulē, kur viss ir tik reāls un kur vairs nav šo spārnoto sapņu, kurus es gribētu nosaukt par iedvesmu no augšas.

Mans vīrs nosēdās pie manis un man pie auss klusi čukstēja… Ko — es nezinu… Bet viņš runāja ilgi, viņa vārdi atbalsojās manā sirdī, iespiedās tur dziļi, dziļi un atdzīvināja to, kā ziedos ielijuši rasa.

Es neatbildēju ne vārda, bet tikai klausījos, klausījos. Viņa roka glāstīdama uzmeklēja manējo, es atbalstījos uz to. Mūsu ļaudis bija tālu, laivas otrā galā, telts brokāta priekškars slēpa mūs viņu aeim.

Un tad es saņēmu no sava vīra pirmo skūpstu, kura iespaids nav aizmirstams, ne arī vēlreiz izjūtams. No visiem jaunavības pametumiem šis ir visjaukāk dodams un ņemams un arī pirmais, kas zūd.

Bet par to es netiku stāstījusi Voltēram: viņš būtu pazobojies par mani. Šis gadu simtenis vairs nesaprastu, kā mēs tā varējām izniekot mūsu jaunību. Tagad dzīvo straujāk un plašāk.

Pavaldonības laiks ir mūs izārstējis no mīlas garlaicībām, un pret šādām slimībām pavaldonis ir izrādījies teicams ārsts.

Pēc manām domām tas ir ļaunums, bet es arī nezinu, ko še darīt un nevaru pierakstīt šim laikam to, kā tam nav: proti, sirds smalkjūtību. Tagad meklē tikai faktus un pierādījumus un nedod pat ne graša par mūsu sapņiem. Bet — vienam patīk šis, otram tas. Pēc manām domām senākajām mīlas tradīcijām bija tomēr vairāk priekšrocību un no maniem ilgajiem meitenes gadiem, kur tik maz bija vaļības, tieši šīs nerātnības ir tas, kā man visvairāk žēl.

Bija pienācis vakars un līdz ar to laiks atgriezties Turīnā, lai atkal uzņemtos piepsiesto attiecību smagās važas. Grāfs Deverī lūkojās manī un es jau vairs nenolaidu acis. Man bija ienākusi prātā vēl kāda niķīga iedoma, kā sariebt Deverī kundzei un sagādāt mums vēl dažus laimes mirkļus.

—   Mans draugs, — es teicu, (es jau uzdrošinājos viņu šādi uzrunāt), — kā būtu, ja mēs paliktu še uz vakariņām?

—   Vai jūs to gribētu? — viņš atjautāja, būdams priecīgi pārsteigts, bet mazliet apjucis.

—   Es būtu ļoti priecīga! Dodiet rīkojumu!

Tas tūdaļ tika izdarīts un arī nekavējoties izpildīts. Šoreiz mums vairs neklāja lielajā viesību ēdamzālē, bet ziediem klātā lapenē lāpu gaismā, tālam mūzikas skaņām skanot. Pie mūsu kājām plūda Po un ugunis atmirdzēja tās ūdeņos. Tas bija tik skaisti!

Mēs dzērām Lakrima Kristi vīnu no mūsu kalnos iegūta kristāla glāzēm un, kad mēs pēc deserta piecēlāmies, pulkstenis jau bija vienpadsmit. Bija jau par vēlu atgriezties Turīnā. Deverī kundze jau būs devusies pie miera vai palikusi pilī. Kāda nozīme bija to darīt? Tik un tā bāriens bija neizbēgams. Paildzināsim tāpēc savas brīvības skaistos mirkļus, cik vien tas iespējams!

Šādas domas klusībā nodarbināja mūs abus. Slēdziens bija viens un tas pats, un tīri spontāni tika izteikts no abām pusēm.

—   Ja nu mēs paliktu! — mēs abi reizē iesaucāmies.

—   Bet vai tas ir iespējams? — es piebildu.

—   Un jūs riskētu gulēt manas vecmāmiņas istabā?

—   Labprāt.

Un tā, lūk, istaba ar skaistu ungāru ādas tapsējumu, zeltīto tualeti un brīnišķīgo gultu dabūja savu pirmo iemītnieci, Deverī namā ieprecētu jaunu sievieti. Bet, ak vai! man jāatzīst, ka vecās pareģojums piepildījās. Ja viņa būtu melsusi niekus, šie memuāri nekad netiklu uzrakstīti.

Un kas man būtu bijis ko stāstīt?

Stingri tikumiskajām sievietēm ir maz ko par sevi teikt, un par citiem viņas var runāt tikai zināmos apstākļos vai izpildot zināmus pienākumus, kas dod tām iespēju iedziļināties interesantos noslēpumos.

Seviņjī kundzes vēstules nekad nebūtu bijušas tik interesantas, ja viņa tajās runātu tikai par sevi un šo Degrinjana kundzi, kuras es nekad neesmu varējusi ciest. Par laimi Ludviķim XIV bija daudz mīļāko un favorītu, kuru dzīves aizkulises tā labi pazina.

Otrā dienā mūs atmodināja ziņnesis no manas satrakotās vīramātes. Viņa bija atsūtījusi savu pirmo kambardāmu, kurai pilnīgi uzticējās, lai ar viņas palīdzību pārliecinātos par manu rīcību un izturēšanos. Viņa nolādēja savu stāvokli, kas to spieda palikt viņas augstības tuvumā un neļāva tai ar savām acīm pārliecināties par to, no kā viņa visvairāk baidījās. Šī meiča, kuru viņa sauca par mamzeli Lūciju un kura pēc dzimuma bija šveiciete, ar savu raksturu un īgno izskatu bija īsts savas kundzes prototips un pilnīga kopija.

Mariona to nevarēja ciest. Tanī rītā, tiklīdz viņa ieradās, Mariona, kuru bijām paņēmuši līdz, tai atbildēja, ka iešot palūkot, vai grāfa kungs ar kundzi jau atmodušies, lai tiem varētu nodot atnesto ziņu.

—   Atmodušies! — iesaucās Lūcija. — Vai tad viņiem jāatmostas reizē? Tas līdz šim ar tiem vēl nekad nav gadījes.

—   Bet šorīt gan laikam tā būs, — atcirta Mariona uzvaras priekā, — kad jau guļ vienā istabā…

—   Vai tad grāfa kungs ir tai pašā istabā, kur kundze?

—   Vai tad tas nav gluži dabīgi, ka viņš tur ir?

—    Labi, mana mīļā, — atteica Lūcija, kas prata labāk savaldīties, — tas neattiecas ne uz mani, ne uz jums. Tā ir mūsu kunga darīšana. Paskatieties, lūdzu, vai viņi var mani pieņemt!

Marionai nebija ko iebilst. Tā kā Babetei, kas bieži sirga, nācās arvien palikt istabā, tad Mariona bija kļuvusi par manu pirmo pavadoni. Es varēju arī pieņemt itālietes, bet es to darīju tikai tad, kad etiķete prasīja. Viņas man nepatika, bez tam man vēl bija aizdomas, ka viņas ir manas vīramātes spiedzes, kā tas bieži arī bija.

Mariona torīt uzmanīgi pavēra mūsu gultas zeltītos priekškarus un, graciozi paklanījusies, teica:

—   Atraitne grāfienes kundze atsūtījusi apvaicāties par jūsu ekselencēm. Tai nolūkā ir ieradusies mamzele Lūcija.

Ak, mīlas vara! Manam vīram nemaz vairs nebija bail, un viņš sāka smieties.

—   Lieciet ienākt mamzelei Lūcijai, lai viņa varētu paziņot manai mātei, ka es savu mūžu neesmu juties labāk.

Ienāca mamzele Lūcija, dzeltenāka nekā viņas cepures lentas, un palika pārsteigta bez valodas stāvam.

—   Grāfa kungs!.. — viņa šļupstēja, — grāfienes kundze…

—   Atraitne grāfienes kundze, — atbildēja mans vīrs, uzsvērdams vārdu „atraitne".

—    Atraitne grāfienes kundze, — atkārtoja uzticības dāma, pie kam viņas seja savilkās kā skābs krējums, — vēlas zināt, vai jūsu ekselences ir labi pavadījušas šo nakti un kāpēc viņas vakar nav atgriezušās Turīnā. Vai neveselības dēļ?

—   Vienīgi tikai mūsu pašu patikas un nekā cita dēļ, — es atteicu. — Mēs še izklaidējāmies un tāpēc arī palikām, tas ir viss. Aplieciniet Deverī kundzei mūsu visdziļāko padevību un sakiet, ka no šīs dienas… pēc brīvdienām mēs atgriezīsimies Turīnā.

—    Bet, madamci viņas augstībai, Karaliskajai kundzei par to nekas nav teikts…

—   Es aizsūtīšu kādu no saviem ļaudīm pie viņas augstības, — Lūciju pārtrauca mans vīrs, kurš savas mātes prombūtnē bija kļuvis grāfs Deverī šā vārda pilnā nozīmē, — un jums, mamzel Lūcija, par to nebūs jārūpējas.

Es paslēpu seju zem segas, tik ļoti man gribējās smieties un tik ļoti mani smīdināja mamzele Lūcija, kuras deguns stiepās arvien garāks. Vīrs manās acis bija izaudzis trīs elkoņu garš, kā Nebukadnecara statuja svētajos rakstos. Mamzele Lūcija apmulsusi, atmuguriski kāpdamās, izgāja, lai aiznestu par mums ziņojumu, kam pie grāfienes Deverī bija jāsaceļ īsta revolūcija. Mariona to izvadīja ar ironisku un izsmejošu ceremoniālu, atvērdama tai gandrīz vai abas durvju puses.

Mūsu līksmie smiekli tai sekoja, to pagalam saniknodami. Vēlāk mums par to nācās samaksāt, bet vai tad jaunība ko aprēķina?

Šī diena pagāja kā sapnis, tāpat arī nākamā un vēl trešā. Ar kādu augstmani mēs aizsūtījām ziņu Karaliskajai kundzei un hercogam, tātad arī šinī ziņā grāfienei Deverī nebija ko teikt. Karaliskā kundze atbildēja, ka viņa priecājoties, zinādama, ka mēs esam izbraukuši uz mūsu villu Smaltu un ka viņa atļaujot mums tur pakavēties pēc sirds patikas.

Beidzot tomēr vajadzēja atgriezties ne manā, bet grāfienes atraitnes namā, jo noteikšana vēl bija viņas rokās.

Un to es neapķēros viņai atņemt, bet samierinājos ar to, ka biju iekarojusi savu vīru, un tā bija liela kļūda. Viņa nebūtu saglabājusi savu varu un… kas zina? Grāfs Deverī varbūt vēl šodien būtu bijis laimīgs pie maniem sāniem un es nebūtu kļuvusi par „Kaislību princesi".

Mana vīramāte saņēma mūs kā parasti, tomēr viņas pētošās acis urbās katrā mūsu smaidā — viņa bija pārāk gudra, lai uzsāktu ar pārmetuiniemm un atmaskotu savas baterijas. Viņa runāja tikai par vispārīgām lietām, par viņa augstības hercoga laulībām, par princeses tērpiem, par visu, izņemot to, kas viņas prātu visvairāk nodarbināja. Tomēr viņa man ievaicājās, vai es negribētu būt jaunās hercogienes galma dāma.

— Jā jums patīk, es par to ieminēšos. Tā kā princese ir francūziete, jūs viņai būsit pa prātam, es par to esmu pārliecināta, jums nāksies tikai piedalīties sarunās.

Es noteikti atsacījos. Galma verdzība, lai arī kā tā tiek apzeltīta, nekad man nebija patikusi. Man nepatīk nevienam kalpot, bet es labprāt redzu, ka man kalpo, un šīs divi lietas karaļu galmos nav savienojamas. Savojas valdnieks ilgu laiku man bija tāds pats mīļākais kā parasti ir visi citi, tiklīdz viņš gribēja parādīt savu varu, es sarāvu saites, kas man jau kļuva par važām.

Bet par to būs runa vēlāk. Tagad, ja jums patīk, atgriezīsimies pie galma, kuru bijām atstājuši, pie prinča laulībām, un visiem tiem notikumiem, kas norisinājās pirms un pēc tam.

Ir laiks apstāties pie Viktora Amedes personas un painteresēties par viņa raksturu, kura savdabības nekad vēl nav diezgan pārrunātas un par ko nākamie vēsturnieki nekad netiks īsti skaidrībā. Es viņu pazinu labāk kā neviens cits, un varu to pareizi notēlot, ko arī darīšu pilnīgi objektīvi. Es biju viņa draudzene un padomdevēja, viņš mani arī vairākkārt uzklausīja. Un tagad teikšu visu. Ja viņš būtu vēl starp dzīvajiem, viņš man to nepiedotu.

Ak vai! Viņš ir aizgājis jau pirms manis!..

XIX

Pirms mēs runājam par Savojas hercogu, vai, pareizāk sakot, pirmo Sardīnijas karali, ir kāda persona, par kuru vēl nekā neesam minējuši, bet kas pelna sevišķu ievērību gan sava interesantā rakstura, gan arī viņa valsts dēļ. Viegli noprast, ka tas ir princis Filiberts Amede, Karinjanu nama nozarojuma galva un Viktora Amedes brālēns.

Debesis tam bija liegušas dzirdi un valodu: nabaga princis piedzima kurlmēms. Bet Debesis to apveltīja ar visām citām gara dāvanām un, nebijusi viņam vienīgi šī nelaime, nav šaubu, ka viņš būtu kļuvis par vienu no lielākajiem sava gadsimta cilvēkiem.

Tas bija inteliģences un atjautas brīnums, viņš lielā mērā baudīja sava brālēna uzticību, kas savās slepenās lietās bieži griezās pie viņa pēc padoma, ir īpaši savā jaunībā. Pietika uzrakstīt tam vienu vārdu, pārējo viņš saprata jau no skatiena, tiklīdz bija ticis mazliet informēts. Viņš bija jau pavecs, kad es ierados Pjemontā, tomēr es viņu labi pazinu. Viņa dēls apprecēja manu meitu un tā starp mums nodibinājās radniecības attiecības.

Audzināšana, kādu viņa tēvs, prineis Toms, lika dot šim savam dēlam, bija tik labi pārdomāta un atrada priekšā tik auglīgu zemi, ka Filiberts drīz vien iemācījās saprast visu no lūpu kustībām un dažiem žestiem.

Iesākusi runāt par Viktoru Amede, es ieminējos šos dažus vārdus par Filibertu tikai tāpēc, ka viņš bija iejaukts gandrīz vai visos Viktora Amedes valdīšanas laika notikumos. Un tagad pāriesim pie mūsu memuāru galvenā varoņa.

Tiklīdz Viktors Amede bija kļuvis par valdnieku, viņš uz savu stāvokli šķietami sāka skatīties ar nevērību. No tā laika viņš kļuva īsts aktieris un viņa sistēma bija noslēpt savas īstās domas. Tas bija veikls un gudrs vaid- nieks, vajadzības gadījumā ari simulants. Citi teica: viltnieks un vārda lauzējs. Viņa augstākā godkāre bija netiki atmaskotam savos nodomos, noslēpt savus nolūkus un izlikties kā pie draugiem, tā ari pie ienaidniekiem.

Izlikdamies, ka ienīst Ludviķi XIV, pat līdz nicināšanai, viņš tomēr to imitēja visās lietās, pat tādās, kas noteikti jau bija peļamas.

Tā nebija viņa vaina, ka Turīnas galms nevarēja visās lietās līdzināties Versaļas galmam: šinī virzienā viņš pūlējās neapnicis.

Vispirms viņam bija sava Montespana, tā biju es; tad sava Mentenona, visa pasaule to pazīst. Viņam bija savs Mainas hercogs, mans dēls; sava Orleānas hercogiene — mana meita. Vienīgā lieta, kur viņš bija oriģināls, bija viņa atteikšanās no troņa, ko tas vēlāk ne vienu vien reizi nožēloja. Arī pie Kārļa V tas mēdza pakavēties. Viņš mīlēja lielus paraugus.

Savās materiālās saistībās viņš bija ļoti skops, bet liels un devīgs savās idejās. Attiecībā uz savu personu viņš neiztērēja pat tik daudz, cik viņa stāvoklis to prasīja, izņemot, kad viņš centās man patikt, vai gribēja parādīties visā savā spožumā, viņa pārmērīgā vienkāršība nepiestāvēja tik lielam valdniekam.

Pēc mūsu šķiršanās viņš kļuva jau skopulīgs: gadiem ilgi viņš nēsāja vienus un tos pašus kafijbrūnos svārkus bez zelta un sudraba un kājās lielas kurpes — kā zemnieks. Ziemā vilnas, vasarā diegu zeķes, nekad zīda, pat svinīgos gadījumos ne. Kas attiecas uz mežģīnēm, tad viņš par tām negribēja ne dzirdēt, atrunādamies, ka viņa valsts fabrikas tās nepaga- tavojot un tās esot jāpērk ārzemēs. Saviem krekliem viņš izvēlējās tikai Žibēra izturīgos audumus. Un tos lika izgarnēt ar batistu — kā semināru audzēkņiem.

Kad es viņam par to kādreiz ieminējos, viņš atbildēja:

— Mana veselība to prasa.

Viņa tik daudzas uzvaras izcīnījušais zobens bija klāts ar rūsas traipiem, bet viņš neļāva tos notīrīt. Vēl viņš lika piestiprināt pie tā roktura ādas aizsargu, lai metāls nenoberztu svārku stūri.

Mūžīgi viņš gāja ar vienu un to pašu niedras spieķi ar kokosrieksta galvu. Viņa tabakas doze, vienīgā, kas tam visnā bija, bija darināta no bruņrupuča vāka ar ziloņkaula apdari.

Vienīgās tērpa sastāvdaļas, kurām viņš piegrieza vērību, bija cepure un parūka. Viņa caunādas cepure ar spalvām un apšuvēm ļoti kontrastēja ar pārējo tērpu, kuram tā nepavisam nepiestāvēja. Toties viņa militārā parauga parūka bija safrizēta ļoti rūpīgi.

Izejot sliktā laikā, viņš ietinās zilā apmetnī. Tas ir viens no apģērba gabaliem, kuram nav nekādas formas un kurš cilvēku gan apsedz, bet neietērpj.

Viņam bija tikai viens rītasvārks, ko viņš nēsāja ziemu un vasaru. Tas bija no zaļa tafta ar baltu lāčādas oderi. Ziemu spalvainā puse bija uz iekšu, vasarā — uz āru, kas prinča figūrai piešķīra drastisku izskatu. Karstā laikā zem Šā paltraka viņš bieži mirka vienos sviedros un tomēr to negribēja atmest, lai cik neērts tas bija.

Viņa galda izdevumi bija sīki aprēķināti — tāpat kā pilsoņu namos. Turīnā tie bija desmit luidoru dienā; bet viņa lauku pilīs — piecpadsmit, tāpēc ka tur viņš uzturēja pie sava galda ministrus, pirmos kambarkungus un ārzemniekus. Tāpat arī tās pašas ekonomijas dēļ viņiem desertu pas niedza tikai no prinča galda un bez kautrēšanās lika priekšā aiztukšotās vai pustukšotās bļodas, dažreiz, kad tiem tika par maz, viņiem vēl steidzīgi piesvieda pa cepeša gabalam.

Karalis (tas viņš toreiz jau bija) vēlāk jokoja ar saviem galdabiedriem.

—   Kungi, es ar jums apejos slikti, bet es taču neesmu Ludviķis XIV. Nevajag no manis prasīt vairāk nekā es spēju.

Viņa vecākajam dēlam bija pavisam pretēja gaume; sevišķi tas nāca redzams, kad viņš kļuva par karali.

Viktors Amede mēdza teikt:

—   Vai jūs ar saviem dimantiem esiet mirdzošāki? Vai jūs domājat, ka valdnieka lielums vērtējams pēc viņa izdevumiem? Ja vien jūsu tauta ir bagāta un jūtas laimīga, tad ģerbjaties kaut vai bakalaura svārkos, jūs būsit lielāki nekā Indijas radžas ar visiem viņu dārgumiem.

Stāsta, ka tagadējais karalis turoties pie tā paša uzskata. Bet viņa vecākais brālis, kurš aizgāja tik nelaimīgā nāvē, nebūtu bijis apmierināms ar bakalaura svārkiem un nodalītām porcijām. Viņā bija daudz dotību, lai reiz no ta iznāktu varens valdnieks un, pazaudēdams viņu, Pjemonts ir daudz ko zaudējis.

Izcilās Viktora Amedes īpašības atmirdzēja visā savā spožumā tiklab kara, kā arī miera laikā. Viņa personā bija apvienots veikls administrators, smalks politiķis un drošsirdīgs karavadonis. Viņš Eiropā ieņēma tādu vietu, kā to neviens cits nebūtu varējis izdarīt.

Neviens tik labi nepazina valdošos kabinetus un to intrigas. Visu iespaidīgo personu, visu valsts sekretāru, visu valdnieku un viņu mīļāko tikumus, paražas, raksturus viņš pazina uz to labāko.

Kad šī nožēlojamā Burgundijas hercogiene, viņa meita, devās uz Franciju, viņš tai tā iemācīja un ieskoloja šā galma mehāniku, it kā viņš tur pats no laika gala būtu dzīvojis.

Viņas iespaidā nonāca Mentenonas kundze, pats karalis un viņa kļuva šīs zemes valdniece tādā laikā, kad tik grūti bija valdīt un viss tas bija iespējams tikai pateicoties karaļa, viņas tēva, padomiem.

Man bieži nācās pārliecināties par viņa gudrību un lielajām cilvēku pazīšanas spējām. Bet to visu mēs vēlāk redzēsim.

Tāpat arī, kā mēs redzējām, Sistēmas princis, viņa pavaldnieks grāfs Provana, dons Gabriels un pat Karinjanas princis viņu ik dienas mudināja ņemt valdības grožus savās rokās.

Bez šaubām — tā arī bija viņa karstākā vēlēšanās, bet viņš gribēja izlikties, ka to piespiež, lai neaizvainotu Karalisko kundzi un lai izskatītos, ka viņš padodas vienīgi apstākļiem un savu pavalstnieku lūgumam. Tās ik rītu bija nebeidzamas konferences, kurās viņš tiem suflēja, kas tiem jāsaka, lai viņš varētu izšķirties. Viņš cēla iebildumus, lai tie tiktu atspēkoti. Viņš uzmanīgi runāja ar savu māti un padevīgi uzklausīja tās atbildes.

Turas grāfs, viens no viņa galvenajiem uzticības vīriem, straujš, nepacietīgs, drošs un uzņēmīgs cilvēks, reiz pēc kādas ieilgušas konferences pie sava kunga, aizgāja, teikdams Sistēmas princim:

—   Es redzu, ka viņš ir jāpiespiež. Es to izdarīšu un, ja vien jūs varat man ticēt, tas notiks jau rīt pat.

Viņi devās kopā uz Rivoli un uzrakstīja cirkulāru visiem valsts ministriem, padomniekiem, ģenerāļiem, cietokšņu komendantiem, lai ar to visiem paziņotu, ka, sākot ar šo dienu, viņš nolēmis pieprasīt savas tiesības, ko tam viņa dzimums un pilngadība dod.

Līksmi un priecīgi viņi atgriezās ar šo dokumentu, lai princis to parakstītu. Kaut gan šis viņu jau nepacietīgi gaidīja, tomēr viņš vēl cēla tūkstoš iebildumu, pirms dotu savu piekrišanu.

—   Bet mana māte, — viņš nemitīgi atkārtoja, — mana māte! Tas viņai būs tāds sitiens, ka es to neuzdrošinos izdarīt. Es viņu pazīstu.

—   Un tas būtu viss? — to bez kādas kautrēšanās pārtrauca dons Gabriels. — Nu tad es došos pie Karaliskās kundzes un atnesīšu jums viņas piekrišanu! Es, es arī viņu pazīstu!

Un tiešām — viņš aizskrēja. Pavaldone to uzklausīja, acis nepamirkšķinādama, lai kāda vētra trakoja viņas sirdī. Viņa pat nedeva tam laiku pabeigt savu priekšlikumu.

—   Mans dēls vēlas valdīt un neuzdrīkstas man to teikt. Mani pavalstnieki to skubina, bet, baidīdamies mani aizvainot, viņš noraida to lūgumu. Jums taisnība, monsieur, jūs mani pazīstat labāk nekā viņi. Es tūdaļ gribu visus apmierināt.

Viņa paņēma spalvu un uzrakstīja savam dēlam vēstuli, īstu veiklības un nesavtības paraugu. Es ilgi tiku to glaLijusi, bet Savojas hercogs man to noņēma.

Par to es šodien sevišķi skaišos, jo tā būtu kļuvusi vēsturisks dokuments. Viņa to uzrakstīja vienā spalvas vilcienā, nemaz nepārlasot.

Karaliskā kundze rakstīja tam, ka tajā vecumā, kādā viņi abi atrodas, viņam pienākas valdīt pašam, bet viņai — uzlabot savu iedragāto veselību. Tāpēc viņa tam lūdza atļaut tai nomest valdīšanas nastu, ko viņa vārdā tik ilgi nesusi, cerēdama uz šo dienu.

Vai var būt vēl kas maigāks un kautrāks par šo izteiksmes veidu? Vai var runāt vēl cēlāk un cienīgāk?

Dons Gabriels atgriezās, starodams priekā. Sazvērestība bija izdevusies. Viktors Amede uzlika galvā savu tēvu kroni.

—   Jūs, kungi, to vēlaties, mana māte to lūdz, es piekrītu. Lai Dievs dod, ka es valdītu tikpat slaveni kā viņa un darītu manu tautu tikpat laimīgu, ka tā bija zem viņas varas! Tāda ir mana vēlēšanās. Lai Dievs man palīdz!

Tai laikā es jau biju Turīnā. Es vēl atceros, kādu saviļņojumu sacēla šī jaunā vēsts un cik nošļucis garastāvoklis bija manai vīramātei, kuras varenība saplaka līdz ar viņas kundzes aiziešanu.

Viņas acīs Savojas hercogs bija izrādījies ļoti nepateicīgs un maz godprātīgs, atļaudamies sev tā nobīdīt pie malas valdnieci, kas tik ilgus gadus ar tādu saprātu un rūpību par viņu gādājusi.

Mūsu savstarpējās sarunās viņa par to bieži žēlojās, bet labi, ka atklātībā viņa to neriskēja izrādīt.

Mans vīrs, kurš atradās tādā pašā aizbildniecībā kā princis, neuzdrošinājās nekā iebilst, bet viņš labprāt būtu sekojis šim paraugam, lai nokratītu savu jūgu.

Deverī kundze nevarēja un nevarēja nomierināties. Viņas sirdi sevišķi grauza tas, kad tā iedomājās kādu citu kā pirmo galma dāmu pie nākamās hercogienes, kurpretī viņai līdz ar savu bijušo kundzi jāaiziet atvaļinājumā. Tādēļ arī viņa tik ļoti vēlējās, lai es ieņemtu šo vietu, tad viņa būtu vēl varējusi saglabāt savu iespaidu un ar manu starpniecību visu būtu vadījusi pēc sava prāta.

Kaut gan es vēl biju tīrais bērns, es to jau nopratu, un neļāvos sevi ievilināt šajos slazdos.

Tiklīdz princis bija kļuvis valdnieks un viņa laulības bija nolemtas, Karaliskajai kundzei vairs cits nekas neatlika, kā palikt mierīgi pilī un nodarboties ar labdarību.

Viņa pietiekami labi pazina savu dēlu, lai zinātu, ka no šā laika tas viņai vairs neļaus iejaukties valsts darīšanās.

Viņai bija diezgan takta pašai atiet sānis un nogaidīt, kamēr tas griezīsies pie viņas pēc padoma, ko tas mēdza darīt tikai tādos gadījumos, kad viņš bija nodomājis par katru cenu rīkoties pēc saviem ieskatiem.

Es jau runāju par Viktora Amedes laulībām ar Orleānas princesi Mariannu.

Tā kā man īsti nepiederas vērtēt šo princesi, tad es par viņu teikšu tikai dažus vārdus. Mans stāvoklis ir ļoti delikāts ne tik vien tāpēc, ka man pret princesi nebūtu bijis pietiekami daudz cieņas, vai arī citu kādu pārkāpumu dēļ pret to, izņemot vienīgi viņas vīra mīlu uz mani un manu kļūdu. Es zinu, ka viņa par to sevišķi neuztraucās. Mīla viņai maz ko nozīmēja un vēl mazāk — vara.

Ilgodamās pēc Francijas, pēc savas ģimenes, viņa Savojā citu neko nemīlēja kā vienīgi savus bērnus. Kad viņa ieradās, tā bija pret mani laipna un labvēlīga. Viņai patika redzēt mani savā tuvumā. Mēs stundām ilgi runājām par Versaļu, par Parīzi, par Senkludu un arī par galmu, kur man gan toreiz, manas mazgadības dēļ, nebija atļauts ierasties, bet kuru es tomēr pazinu pēc manu vecāku un draugu nostāstiem.

Bez tam vēl man bieži bija tas gods tikt novestai uz Palērojālu, lai spēlētos ar monsieur meitenēm, no kurām Savojas hercogiene bija pati jaunākā. Vecākā apprecējās ar Spānijas karali, bet, diemžēl, neskatoties uz šīs skaistās saistības ārējo spožumu, viņas laulības dzīve bija nelaimīga.

Franču princeses vispār neder laulībām ar ārzemniekiem.

Abas šīs monsieur meitas cerēja apprecēties ar monsiņjoru; to viņas sev bija ieņēmušas galvā un, viena otrai slēpdama, abas klusībā bija viņā iemīlējušās. Nabaga Spānijas karaliene veselu mēnesi vāļājās pie Ludviķa XIV troņa pakāpieniem, lūgdamās nenotiesāt viņu uz šīs, viņai pretīgās, laulības dzīves mokām.

—   Ko jūs, madame, sūdzaties? — viņš tai atbildēja. — Es tiešām nezinu, ko vēl vairāk savas meitas labā es varētu darīt.

—   Nē, sire, bet jūs gan savas māsasmeitas labā varētu darīt kaut ko vairāk.

Savojas lielkundze bija tikpat neapmierināta kā viņa, jā, pat vēl vairāk, jo Savoja nav Spānija.

Tai laikā es vēl baudīju viņas uzticību. Viņa mani lūgšus lūdza kļūt par tās galma dāmu. Es atteicos un vēl šodien esmu priecīga par to. Kas vēlāk notika, būtu noticis tik un tā, un es būtu jutusies vainīga kā manas kundzes uzticības negodīga valkātāja un būtu līdzinājusies mājas zaglei.

Princese nebija tik skaista kā Spānijas karaliene, bet viņa no nabaga Henrietes kundzes bija mantojusi apburošu pievilcību. Neviena neprata dejot labāk par viņu. Viņai bija maiga, sirsnīga balss, un sevišķi viņas itāļu akcents bija patīkams.

Viņas augstais laulātais draugs to nemaz nemīlēja: viņa bija tam pārāk laba un vientiesīga un skatījās uz savu vīru bez kādiem aplinkiem. Viņš, mūžīgais sofists, neticēja citu atklātībai. Visvienkāršākajos vārdos viņš centās saskatīt kādu apslēptu jēgu. Šā iemesla un vēl arī tūkstošiem citu dēļ viņu laulība nebija laimīga.

Tomēr princesei bija seši bērni. Izņemot pašreiz valdošo, tie visi nomira jaunībā.

XX

Man šķiet — es jau teicu, ka Savojas valdnieka jūtas pret Ludviķi XIV bija dalītas. No vienas puses viņš, pats negribēdams, to apbrīnoja, no otras puses viņš centās tam kaitēt, kur vien tas bija iespējams. Viņš vairāk tiecās uz Austrijas valdošā nama pusi un labprāt vēlējās tā uzplaukšanu un Francijas karaļa pazemošanu, jo jāatzīst, ka viņš to apbrīnoja pat līdz skaudībai, kas man bieži lika pārdomāt.

Kā zināms, tad es biju viena no tām dāmām, ar kurām visvairāk sagājās abas hercogienes. Tāpēc man arī pie viņām bieži nācās sastapties ar Savojas valdnieku, kurš parasti uzturējās viņu sabiedrībā, jo toreiz tam vēl nebija nevienas mīļākās.

Kaut gān viņš nevienam sevišķi nepieķērās, pret mani tomēr tam bija vairāk simpātijas. Šīs simpātijas gan vēl nekādā veidā neizpaudās, bet neviens par tām nešaubījās. Es pati tās vēl nepavisam neapjautu un tikai kaut kāds instinkts mani darīja uzmanīgu.

Runāja par Venēcijas izpriecām, par karnevālu, par tērpu greznumu un par to, cik patīkami būtu to visu reclzēt.

—            Kas attiecas uz mani, es domāju tās apmeklēt, - pēkšņi ieteicās hercogs.

—   Jūs, mans dēls? — izbrīnījusies jautāja hercogiene.

—           Jā, madamc, es: vai tad man nebūtu atjauts manos gados drusciņ papriecāties?

—            Es nesaku, ka tas nebūtu atļauts. Tomēr tas būs visai neparasti. Vai tik šajā akcijā nesaskatīs kādu politisku nolūku?

—            Politisku akciju, madamc, var saskatīt katrā valdnieka solī. Un muļķis būtu tas, kas nodarbotos ar šādiem niekiem.

—   Bet, mans dēls, ja Francijas karalis…

—            Madame, Francijas karalis man nevar liegt iet uz balli, tāpat kā es viņam neliedzu iet pie bikts vai mīlināties ar Mentenonas kundzi. Jūs vienmēr aizmirstat, ka jūs vairs neesat Nemūras jaunkundze, bet Savojas hercoga māte, un ka jūsu dēls cer reiz Eiropā kaut kas būt. Nu, redzēsim, manas dāmas, kura no jums ļausies pavedināties no Venēcijas valdības jaukajiem solījumiem? Kas nāks man līdzi?

—   Es, — atbildēja valdošā hercogiene, — ja jūs to atļaujat.

—           Tas, madame, jau pats par sevi saprotams, reiz es pats tur būšu, bet no šīm dāmām?

Hercogiene pagriezās pret mani.

—   Deverī kundze, vai jums nepatiktos mani pavadīt? — viņa jautāja.

Es savukārt pagriezos pret vīramāti, par ko visi sāka skaļi smieties, un

atbildēju:

—   Ar lielāko prieku, madamc, bet…

—           Bet kas jums to var liegt, ja jūs tā vēlaties, — dzedri atteica grāfiene atraitne. — Mans dēls un es, vai tad mēs būtu tik neatjautīgi un nesaprastu, kādu godu mums parāda viņas augstība?

—   Tātad es varu iet, madamel Ak, kāda laime!

Grāfiene Deverī man uzmeta iznīcinošu skatienu. Šis brīvē pasprukušā bērna izsaucines pārāk skaidri norādīja uz manu verdzību. Bet es par to nedomāju un priecājos no visas sirds.

Mājās man nācās uzklausīt veselu sprediķi.

—           Jūs, madame, brauksit viena: mans dēls paliek še. Viņa augstība to nav uzaicinājis viņam sekot. Jums vajadzēs pašai būt nomodā par jūsu izturēšanos, lai uzvestos, kā tas jūsu kārtas dāmai pienākas.

Es atbildēju viņai ar dziju reveransu. Tas bija mans panēmiens ik reizi, kad es negribeju tuvāk izskaidroties. Grāfs Deverī nekad neteica ne vārda.

Trīs dienas pēc šīs sarunas mēs jau bijām ceļā uz Venēciju. Savojas hercoga sagatavošanās ceļam vienmēr bija īsa un ātra.

Hercoga kundzes svītā bija pavisam tikai piecas vai sešas jaunas dāmas, un neviens nebūtu varējis iedomāties, ka šai nabadzīgajā karietē suverēns valdnieks brauc apmeklēt republiku. Visnabadzīgākajam Venēcijas patricietim bija greznāka svīta.

Ceļā gāja jautri, tikai es viena biju skumja. Tas, ka līdzās nebija mana vīramāte, nevarēja atsvērt to, ka līdzās nebija mana vīra. Bet pēc lielāka ceļa gabala izgaisa arī mana nomāktība.

Venēcijā ieradāmies jaukā februāra rītā un apmetāmies pie viņa augstības sūtņa, kurš bija sagatavojis mums lielisku sagaidīšanu.

Tika norunāts tai pašā vakarā maskās doties uz Marka laukumu.

—    Manas dāmas, — teica hercogs, — mēs esam atbraukuši šurp papriecāties un to mēs arī darīsim. Kas attiecas uz mani, tad es esmu nodomājis uzbrukt visai pasaulei un ieteicu jums darīt to pašu. Monsieur, — viņš piebilda, pagriezies pret Francijas sūtni, kurš bija paguvis atsteigties, lai apsveiktu princesi, — sniedziet jūsu roku Savojas hercogienei. Es vēlos, lai visi zinātu, cik ļoti mani pagodina saistība ar Viņa Majestāti Ludviķi XIV un cik ļoti man rūp tās uzturēt spēkā.

Monsieur Davo šie komplimenti neapmulsināja: pats būdams smalks diplomāts, viņš viegli uzminēja karaļa slepenos nodomus vai vismaz tos nojauta, un no šā laika starp abiem iedegās cīņa.

Gondolās mēs aizbraucām uz Marka laukumu, kur nepārredzamais daudzkrāsainais pūlis mūs, kas pie tā nebija pieraduši, pavisam apreibināja.

Bija ieradušies arī dodža un visgaišākās Republikas pārstāvji, lai apsveiktu hercogu. Tā kā viņa atbraukšana bija zināma, mūs jau no visām pusēm ielenca inkvizīcijas policija.

Viktors Amede palika ilgu laiku kopā ar hercogieni un Francijas sūtni. Tad viņš sāka plosīties ar dažām maskām. Viņas pret to izturējās piesardzīgi, it kā pazīdamas viņu. Tāpēc viņš kļuva nepacietīgs, turklāt viņam apnika arī pastāvīgi atrasties Francijas vēstnieka acīs. Draiskodamies viņš saņēma mani aiz rokas un aizveda gabaliņu tālāk.

—    Madame, — viņš teica, — vai jūs, kas esat francūziete, nevarētu piespiest monsieur Davo acis palūkoties arī kaut kur citur nekā tikai uz mani? Es nebūt neesmu ieradies Venēcijā, lai neparunātos ar dāmām, un, nemaz neapbēdinadams hercogieni, es gribētu pārliecināties, vai patricietes tiešām ir tik gudras, kā to par viņām mēdz teikt.

—   Kas jums, monsieur, to liedz? Man šķiet, monsieur Davo nav noteicējs par jūsu sirdsapziņu.

—   Nē, bet Francijā šinī ziņā pašreiz ir ļoti juteklīgi, un ja joku uzņemtu kā neuzticību, manas laulātās draudzenes visgaišākais tēvocis man varētu sākt pārmest. Lai tas viss paliek starp mums, madamc Deverī, un es uzskatīšu to par draudzīgu pakalpojumu.

Grāfs Davo manī jautājoši palūkojās. Likās, ka viņš gribēja lasīt manas domas, bet es biju neizdibināma, jo jutos pagodināta un lepna baudīt prinča uzticību.

Tā mēs pavadījām visu nakti. Viktors Amede aizrāvās arvien vairāk un, sastapis ceļā arlekīnus un kolombīnes, ņēmās ar tiem plosīties.

Uz rīta pusi ieradās kāds no dodža ļaudīm ar ziņu, ka viņa augstībai pilī esot klāts gavēņa uzsākšanas mielasts, jo Republikā esot parasts pacienāt savus kronētos viesus.

—    Bet es taču dodžu vēl nemaz neesmu redzējis, — hercogs griezās pie monsieur Davo.

—   Jūsu augstība to tagad arī neredzēs. Jums galdu klās kādā zālē, kur jūs varbūt atradīsit kādu viņa vietnieku vai mesire grande līdz ar dažiem patriciešiem. Jūs uzņems ar karalisku spožumu un raudzīsies, lai jums būtu papilnam no visu zemju labākajiem augļiem un ražojumiem, ko var atrast tikai Venēcijā, bet jūs nekādā ziņā neapgrūtinās. Še viss norisinās noslēpumainā klusumā. Jūs šķietami būsit viens un tomēr uz jums raudzīsies divdesmit acu un divdesmit ausu lūkos uztvert vismazāko jūsu vārdu. Kas attiecas uz dodžu, tad viņu redzēsit ceremoniālā pieņemšanā, kuras etiķete ir grūtāka nekā mana kunga un karaļa galmā. Jūs še esat ieradies inkognito, kā ceļotājs, tāpēc arī jūs pieņems, kā teic, vienkārši. Bet kas par svinīgu skatu būtu, ja jūs ierastos ar kroni galvā un ar visu savu svītu!

—   Šie aristokrātiskie tirgotāji laikam ir ļoti bagāti?

—   Viņi ir dižciltīgāki nekā prinči, veiklāki tirgotāji nekā žīdi, un bagātāki nekā Indijas radžas! Tikai tad pazīst Venēciju, kad tajā dzīvo.

—  Tam man diemžēl nav laika, — atbildēja princis, it kā nožēlodams.

Monsieur Davo palūkojās princī ar tādu skatienu, no kura vajadzēja

nojaust, ka viņš tam pat nedomā ticēt.

Un tā nu, lūk, mēs iegājām šinī lieliskajā, interesantajā dodžu pilī. Mēs uzkāpām par Milžu trepēm un pagājām garām lauvu rīklēm, kurās iemet

Dcsmitvīru padomei adresētās denunciācijas, šīs briesmīgās denunciācijas, kuras iedomājoties vien jau sirds nodreb.

Es vēl tagad nevaru bez šausmām iedomāties šo briesmīgo pilsētu, kur viss ir zināms, kur pat savā istabā ieslēdzies nedrīkst domāt. Es tikai ar drausmām atceros šīs melnās, hermētiski noslēgtās gondolas, kas nāk nezin no kurienes un iet nezin kurp.

Vēl tagad šķiet dzirdu laivinieku žēlas klaigas, tiem sastopoties kanālu krustojumos, un atceros šos sbirus, kas pēkšņi ierodas balles zālē vai viesībās, lai jūs arestētu pēc viņa augstības dodža un Visgaišākās Republikas pavēles. Atceros šos slepenos cietuma kambarus, kuros ieiet tikai tādēļ, lai nekad vairs neiznāktu. Viss tas ir nāvējoši. Neskatoties uz šīs zemes skaistumu, es tomēr negribētu tajā dzīvot.

Es nedomāju še sniegt mūsu Venēcijas ceļojuma aprakstu, tāpat arī nekavēšos pie svinīgās pieņemšanas, kādu dodžs un dodža kundze sarīkoja mūsu hercogu pārim. Tas pārsniegtu mana darba apmērus. Tikai divi fakti būtu ievērības vērti un pie tiem es pakavēšos.

Pirmais bija tīri politiska rakstura un par to var šodien brīvi runāt, jo no konsekvencēm vairs nav ko bīties. Savojas valdniekam bija satikšanās ar dažiem Augsburgas līgas locekļiem, kurus tam izdevās tuvināt par spīti dodža un sūtņa spiegu koppūliņiem. Karnevāls un masku tērps šajā gadījumā hercogam lieliski pakalpoja.

Tikai labu laiku vēlāk es uzzināju, kādu neapzinātu lomu hercogiene un es esam līdzspēlējušas šajā komēdijā.

Kāduvakar mēs aizturējām monsieur Davo mūsu sabiedrībā, pa to laiku, kamēr hercogs, tērpies savu sulaiņu livrejā, mums sekoja, divu delegātu pavadīts, kas bija ģērbušies tai pašā tērpā. Ar šo svītu mēs klaiņojām vairāk nekā divas stundas ap visiem Marka laukuma teātriem. Pa to laiku Sistēmas princis, kurš bija vienā augumā ar hercogu, apmetis hercoga pledu, mūsu acu priekšā jokoja ar maskām. Ar mums viņš neielaidās sarunās un izlikās, it kā nebūtu no mūsu pulka — lai varētu labāk izpriecāties — tā mums hercogs bija teicis aizejot.

Tā mēs tikām apvestas ap stūri un sūtnis līdz ar mums. Vēlāk viņš uzzināja visu patiesību, bet kādas tam bija sekas, to mēs redzēsim.

Otrs fakts ir savādāks un mazāk pazīstams. Es pie tā pakavēšos arī tāpēc, ka tas mums parāda Savojas valdnieka raksturu no tāda aspekta, kurš tikai nedaudziem ir zināms.

Šis lielais gars, šis gudrais politiķis un drošsirdīgais karotājs bija ticīgs kā bērns un māņticīgs līdz smieklīgumam. Piektdienā viņš neko nedarīja, lai nepiedzīvotu neizdošanos. Nekad viņš, iziedams no mājas, necēla pār slieksni kreiso kāju. Viņš nobāla, redzot sāls graudiņu uz galda, ticēja burvībām un burvjiem, un savā dzīvē bieži ļāvās no tiem vadīties.

Par vienu šādu gadījumu es jums gribu pastāstīt. Tas spītīgi ir patvēries manā atmiņā un man par to gribot negribot vēl šodien ir jādomā. Tā patiesi ir savāda sagadīšanās.

Es jau teicu, ka princis man parādīja mazliet vairāk uzmanības. Ceļojuma laikā viņš bija pārāk nodarbināts ar citām lietām un pirmās divās nedēļās nekas sevišķs nenolika.

Kāduvakar mēs kopā ar dodža kundzi bijām izbraukuši vaļējā gondolā. Tobrīd jau grasījāmies sēsties pie galda, kad ienāca hercogs, kuru jau kopš rīta nebijām redzējušas.

Viņš izskatījās norūpējies. Viņa uzacis bieži savilkās un viņš nerunāja. Kad vakariņas bija beigušās, viņš aizgāja savās istabās, neteicis ne vārda, ko viņš nekad nedarīja.

—      Kas viņa augstībai noticis? — naivi iejautājās kāda vientiesīga galmadāma.

—     Viņš būs aizrāvies ar kādu cietsirdīgu skaistuli, kas to būs paķircinājusi un izšķirošā brīdī pamelusi, — smiedamās atbildēja princese.

Viņa nemaz nebija greizsirdīga.

—     Viņš būs bijis Geto vai Vergu krastā, — teica kāds jauns Kontarīni, visdumjākais no Venēcijas dumiķiem.

—     Kādā nolūkā, monsieur? - jautāja Davo, ieurbdamies ar skatienu šai pakulu galvā.

—      Godavārds, sūtņa kungs, to gan jums un Desmitvīru padomei vajadzētu labāk zināt, jo jūs katru dienu lieciet viņu izsekot.

Tas nu bija kaut kas negaidīts.

Tas bija notikums, par kuru jau iepriekš aizrādīju.

Izņemot monsieur Davo, visi palika vaļējām mutēm. Sūtnis bija pārāk piedzīvojis un pārāk apķērīgs, lai apjuktu.

—     Nudien, monsieur, — viņš, sirsnīgi smiedamies, teica, — es nezinu, vai Desmitvīru padome jums ir uzticējusi šādu uzdevumu, bet kas attiecas uz mani, es to nekad neuzdrošinātos darīt. Ja jau nu reiz vārds spiegs še tik ļoti ir modē, tad man liekas, ka jūs pašu gan vajadzētu izspiegot.

—     Kā? Savojas hercogs Vergu krastā un Geto netiek izspiegots? Nu, sūtņa kungs, tas ir mazliet pārsteidzīgi teikts. Mans tēvs to vakar vēl teica monsieur Grandē, kurš, pamanījis manu klātbūtni, deva tam mājienu apklust.

—    Nu, labi, monsieur, ja man vajadzētu derēt, es derētu, ka tas tā nav, un tieši tāpēc nav, ka jūsu tēvs, kurš Venēcijā redz visu, tā būtu teicis monsieur Grandē, un nebūtu redzējis jūs.

Ar to šis jautājums bija izbeigts, kas gan nevienu netraucēja domās pie tā atgriezties. Pamazām visi izklīda. Kad es atgriezos savās istabās, es atradu Marionu mani gaidām. Meičas sejas izteiksmē bija kas noslēpumains. Uzlikusi pirkstu uz lūpām, viņa mani lūdza sekot tai līdz viņas mazajai istabiņai antresolā. Kad mēs jau stāvējām pie sliekšņa, viņa man klusi pačukstēja:

—   Madamc, viņa augstība hercogs jūs še jau ilgi gaida.

—   Mani?

—    Jā, madame, un viņš pavēlēja man palikt pie durvīm sardzē, tiklīdz jūs būšu ielaidusi. Lūdzu, nāciet drīzāk, ir jau vēls!

Pārsteigta un apmulsusi es iegāju.

Hercogs sēdēja pie galda, galvu rokā atbalstījis. Man ienākot, viņš piecēlās.

—    Madame, — viņš teica, — nebrīnāties par to, ko es jums gribu lūgt. Es nešaubos par jūsu pieķeršanos mūsu namam, bet es gribu, lai jūs to pierādītu. Vai jūs maskā un pārģērbusies gribētu man rīt sekot un ļaut sevi aizvest, kurp es vēlos.

—   Monsieur, es nezinu, vai esmu pareizi sapratusi, bet man liekas…

—    Nebaidaties nekā, madame, manā apsardzībā jūs varēsit justies droša, un es dodu savu karalisko godavārdu, ka jums netiks nekas teikts vai darīts, kas jūs varētu aizvainot.

—   Patiesībā, monsieur…

—   Piekrītat, madame, piekrītat: runa ir par ļoti svarīgām valsts interesēm, par manu laimi. Neviens visā pasaulē to nezinās, ticiet man…

Es ilgi atrunājos, bet viņš uzstājās un piespieda mani tam apsolīt.

Mēs norunājām, ka nākamajā dienā es izlikšos slima, lai paliktu savā istabā, bet kad būs pienākusi nakts, es maskā to gaidīšu pie pils vārtiem, kur mēs sastapsimies. Tad jau tālāk redzēsim.

Varat iedomāties, ka visu nakti un visu nākamo dienu mani māca nemiers. Es biju ārkārtīgi ziņkārīga. Pret hercogu es nesajutu nekādas simpātijas, bet viņš gan man bija parādījis savējās un man no viņa kļuva bail.

Mēs runājām tikai par ikdienišķām lietām. Es jau gandrīz vai būtu aizmirsusi savu simulējamo savārgumu, ja viņš man ar skatienu to nebūtu atgādinājis. Mēs jau no rīta bijām baznīcā, kur ilgi klausījāmies sprediķī un dievkalpošanā. Atrunādamies ar lielu nogurumu, es atsacījos no promenādes.

Viktors Amede bija precīzs un es tāpat: viņš mani jau gaidīja un paņēma mani aiz rokas. Ne vārda nerunādami, mēs devāmies ceļā un mums sekoja tikai hercoga vecais kambarsulainis, kas no viņa nekad nešķīrās.

Mēs izgājām cauri divām vai trim tumšām pasāžām un nonācām pie šaura, melna kanāla, kur mūs jau gaidīja gondola. Iekāpām tanī, nepār- mijuši ne vārda. Princis man pamāja apsēsties viņam līdzās un mēs bultas ātrumā traucāmies pār ūdeņiem, tā kā man gandrīz vai aizrāvās elpa.

Ceļojums nevilkās ilgi. Gondola apstājās, sulainis atbīdīja aizkaru un klusi teica:

— Monsieur, mēs esam klāt.

XXI

Kā bijām iekāpuši, tā arī klusēdami mēs izkāpām. Šinī tumšajā, šaurajā apakšzemes upei līdzīgajā kanālā ūdens šļakstēdams sitās pret lielu, melnu sienu, kurā bija tikai vienas durvis ar divām apķepušām kolonnām katrā pusē.

Varēja domāt, ka atrodies simtām jūdžu tālu no lepnā Marka laukuma ar tā čalojošo ļaužu drūzmu un ugunīm, jo še nebija ne mūzikas skaņu, ne smieklu, kas tikai laiku pa laikam atlidoja arī šīs vientulības klusumā.

Bepo īpatā rakstā pieklauvēja pie durvīm un tās atvērās. Mēs iegājām gaitenī, kur kvēpošas lampas gaismā tik tikko spējām izšķirt ceļu. Vajadzēja būt sešpadsmit gadu vecai, vajadzēja būt Zannai Dalbērai, kas tik cieti tika turēta un glabāta, lai jaunam, skaistam princim ļautu sevi atvest šinī caurumā. Vēl šodien nesaprotu, kā es tam varēju piekrist.

Es gan drusciņ drebēju, bet es arvien esmu bijusi pārdrošniece. Drīz vien es attapos un sekoju viņa augstībai, kas gāja pa priekšu kā cilvēks, kas zina ceļu.

Nevaru jums aprakstīt šīs vietas izskatu. Mūri bija zaļi no pelējumiem. Mēs gājām pa netīrumiem pārklātu, slidenu klonu, un man vajadzēja balstīties uz viņa augstības roku, ko viņš man pasniedza.

Šā gaiteņa galā atradās kādas citas durvis, kas lielā vecuma dēļ tik tikko turējās kopā. Kad gaitenī atskanēja mūsu soļu troksnis, šīs durvis atvērās un kāds sirmgalvis ar garu, baltu bārdu un, tērpies garā, zaļā mētelī, nostājās mūsu priekšā. Viņš princim kādā svešā valodā teica dažus vārdus, uz kuriem hercogs atbildēja, norādīdams uz mani.

Vecais pacēla lampu līdz manai sejai un likās ļoti neapmierināts, redzot mani maskā. Noskaities viņš vērsās pie prinča, no kura žesta es nopratu, ka viņš atvainojas. Bet vecais piecirta kāju kā cilvēks, kurš nemaz negrib tālāk runāt, un Savojas hercogs vilcinādamies pagriezās uz manu pusi un teica:

—    Piedodiet man, madamc, ja es jūs palūgšu noņemt masku, šim mācītajam vīram vajag redzēt un ievērot jūsu sejas vaibstus, pirms viņš jums atļauj ieiet.

Jau kopš es ienācu šinī posta mājā, mani bija sagrābušas bailes. Lielā veča izskats tās vēl pavairoja. Tikpat uztraukta savās bailēs, kā es tiku bijusi savā uzticībā, es gandrīz vai jau sāku bažīties par savu dzīvību.

Biju dzirdējusi stāstām par zintniekiem, kuriem, lai tie varētu izdarīt savas burvības, esot vajadzīgas jaunas sievietes asinis. Es sāku drebēt kā apšu lapa. Uzaicinājums noņemt masku mani vēl vairāk uztrauca:

„Monsie…" es stostījos.

Hercogs neļāva man pat vārdu izteikt.

—   Jums, madame, še nav nekā ko bīties. Jūs atrodaties mana godavārda apsardzībā un šā zinātnieka laboratorijā neierodas ne velns, ne Venēcijas patricieši, it īpaši, kad es še esmu, jūs varat noņemt masku.

Es vēl vilcinājos, bet pēc atkārtota lūguma beidzot piekāpos. Vecais atkal pacēla savu lampu un mani ilgi apskatīja. Es nosarku, tad viņš sāka smaidīt un, laikam aizmirsies, itāliski nomurmināja:

„Јene."

Bet kas tas bija par smaidu! Divas rindas pērļbaltu zobu! Un kas par ironiju! Kas par sarkasmu! Kas par smalku zobgalīgu smīnu uz šīm sakniebtajām, sārtajām lūpām! Nezinu, kā Viktors Amede varēja tam noticēt, bet, sākot ar šo brīdi, man nemaz vairs nebija bail.

Mēs iegājām milzīgā istabā, kur vislielākā nekārtībā mētājās visādu priekšmetu kaudzes, sākot ar dimantiem un beidzot ar atkritumiem.

Tur varēja redzēt ieročus, dārgakmeņus, gleznas, audumus, izbāztus dzīvniekus un arī dzīvus eksemplārus, statujas, fajansu, kristālu, sudrablietas, medaļas, ar vārdu sakot, visu ko.

Es nezinu, kādas būtnes tos radija, bet no visiem kaktiem, kuros neiespīdēja gaisma, skanēja visdažādākie trokšņi.

Mēs piegājām pie kāda galda, kurš bija nošķiebies un ap kuru stāvēja tris soli. No tiem vecuma dēl bija nogājusi krāsa. Mūsu saimnieks nolika lampu uz galda un pamāja, lai mēs apsēžamies.

Saruna turpinājās tai pašā svešajā valodā, par kuru jau pieminēju. Doktors runāja daudz. Savojas hercogs to uzklausīja, jautāja un dažreiz viņam piekrita. Vēlāk es uzzināju, ka viņi runāja grieķiski.

Princim bija viegla galva uz valodām un viņš tajās runāja gandrīz vai tikpat raiti kā savā valodā.

Tad pienāca mana kārta. Burvis paņēma manu roku, atvēra un, kaut es īpaši negribēju, ilgi apskatīja un pētīja to. Tad viņš savam audzēknim, kurš dega nepacietībā un ziņkārē, norādīja uz dažām zīmēm. Pēc tam piecēlies un sameklējis kaut ko līdzīgu nogalinātai caunai, viņš man lika pieskārties tās galvai, tad atkal ilgi pētīja dzīvnieciņa iekšas, sirdi, acis, rakstīja dažas kabalistiskas zīmes, tad pagriezies pret hercogu un, rādīdams uz Francijas ģerboni, kas karājās pie sienas, viņš teica skaidrā franču valodā:

«Neskatoties uz visu to, jūs pie tā atkal nonāksit."

Princis nekā neatbildēja.

Vēl divas stundas pagāja šajās sarunās, no kurām es nekā nesapratu, bet kurās es biju sarunas priekšmets un mērķis. Kad viņi bija visu pārrunājuši, mēs piecēlāmies un hercogs, vērsdamies pie manis, teica:

— Madame, es nekad neaizmirsīšu jūsu draudzīgo pakalpojumu. Tikai vēl es jums gribu kaut ko lūgt: pilnīgu diskrēciju par visu redzēto. Pati nezinādama, jūs esat izdarījusi lielu pakalpojumu Savojas namam.

„Jaunā dāma," franču valodā mani uzrunāja zīlnieks, „vai jums negribētos zināt jūsu nākotni?"

„Kāpēc ne, ja tik tā būtu laba."

„Kā viss, kas šinī pasaulē, tajā būs labs, būs arī slikts. Vairāk laba, nekā slikta: jūs esat dzimusi zem neparastas zvaigznes un no sava likteņa neizbēgsit. Neskatoties uz visu, jums vajadzēs kļūt par to, kas jūs nekad nebūtu vēlējusies būt. Es gribu dāvināt jums kaut ko ļoti vērtīgu, kaut ko tādu, ko cits neviens jums nevarētu dot. Ņemiet šo paciņu ar pulveri un glabājiet to rūpīgāk par jūsu acuraugu, jo, pirmkārt, jūs ar to izglābsit pati savu dzīvību un arī kāda l)ērna dzīvību, kura ģimene visa tiks noindēta. Šis bērns būs dārgs un nepieciešams visai pasaulei un bez jums viņam būs jāaiziet bojā — kā visiem pārējiem. Dzirdiet, glabājiet labi šo pulveri!"

Es ar savādām bijām paņēmu mazo papīra kārbiņu, ieliku to kabatā un sekoju Savojas hercogam, kurš mani aizveda, atkārtodams, ka viņš nekad neaizmirsīšot lielo pakalpojumu, ko es esmu izdarījusi viņa valstij.

Es biju apmulsusi un pārsteigta. Mehāniski es turēju cieši rokā brīnišķīgo dāvanu un mēs sasniedzām kanālu, pirms es būtu atradusi, ko atbildēt manam karaliskajam pavadonim.

Zintnieka nama priekšā viss bija mierīgi, pār ūdeņiem valdīja klusums, nakts bija tumša un mūsu tuvumā nerādījās neviena dzīva būtne.

Tomēr, kad mūsu gondola attālinājās, es izdzirdu no mums pa labi it kā apspiesta, niknuma pilnu kliedzienu, bet pa kreisi smagu nopūtu, kas man lika nodrebēt un samulsināja princi.

— Vai mums kāds būtu sekojis? — nomurmināja hercogs. — Hm, še mani taču nevarēja uzost ne Davo slepenie spiegi, ne Republikas aizdomīgie dienderi. Un bez tam Venēcija taču ir noslēpumu un dramatisku nakts dēku pilsēta, tātad uz mums tas nevar attiekties.

Vēlāk es uzzināju, no kurienes bija nācis šis kliedziens un šī nopūta.

Kā ēnas man toreiz bija sekojuši divi cilvēki.

Viens — uzticības un pašaizliedzības pilns, kluss, maigs, sevī noslēdzies mīlētājs.

Otrs — dedzīgs un vētrainas kaislībās pilns, gatavs cīnīties ar visiem šķēršļiem un gatavs iet pāri pat līķiem, kurp viņu tā asins mulsums sauc.

Ak, Šīs aizkustinošās atmiņas! Šie raksturu kontrasti! Viens — eņģelis, otrs — dēmons! Cik daudz nepatikas un salda mierinājuma es jums esmu parādā!

Princis mani pārveda mājās. Pie vārtiem mēs šķīrāmies. Es devos savās istabās un likos gulēt, bet, tāpat kā iepriekšējā naktī, miegs no manis bēga, jo no visa redzētā es jutos savādi satraukta. Šī bija mana pirmā dēka, no kuras izauga daudz dažādu incidentu. Ko lai dara — savs parāds katram ir jāatmaksā.

Tagad es zinu, kas toreiz norisinājās pie vecā zīlnieka, un par to gribu pastāstīt.

Šis zintnieks bija viens no tiem vecajiem starptautiskajiem ebrejiem, kas ir izvandījuši visas pasaules kaktu kaktus.

Es nevaru noliegt viņa plašās zināšanas, jo uz to man ir dibināti iemesli: viss, ko viņš man pareģoja, ir noticis, izņemot to, ka esmu viņam parādā par savu dzīvību. Viņš bija noteicis Viktoram Amedem visus viņa karus, visas pārmaiņas viņa saistībās, visus viņa valdīšanas svarīgos notikumus. Bet vēl vairāk viņš to bija pārsteidzis ar sekojošo.

„Ir dažas lietas," teica vecais, „kuras es nevaru skaidri saskatīt un kuras man rādās kā miglā. Mēs tās izpratīsim tikai tad, ja jūs būsit pilnīgi atklāts pret mani. Daudzi no šiem notikumiem norisināsies kādas sievietes iespaidā, šo sievieti jūs mīlēsit un mīlat jau tagad. Vienīgi viņas pašas rokas spēj pacelt šā noslēpuma plīvuru, lai es spētu dot jums to padomu, ko jūs no manis prasāt. Izdariet tā, ka es to dabūju redzēt, ka varu ar to runāt, un es zināšu visu, ko man vajag zināt."

Princis bija pietiekami jauns, lai pie šiem vārdiem nosarktu. Viņš vēl nebija skaidrībā par tām jūtām, kādas tam vēlāk radās pret mani, bet, pārbaudot savu sirdi, viņam likās, ka es tā varētu būt un pa pusei politisko interešu, pa pusei mīlas tieksmju dēļ viņš nolēma par to pārliecināties. Tāpēc viņš uzaicināja mani tam sekot, kā es to nule atstāstīju. Burvis tam skaidri pateica, ka es tiešām esot tā persona, ka viņš mani mīlot un es to arī mīlēšot, ka mēs piedzīvošot vairākus bērnus un es būšot tā, kas viņu atstāšot.

Es tāpēc tik ilgi pakavējos pie šīs nākotnes paredzēšanas, ka tai bija tiešs iespaids uz visu manu nākotni, par ko būs runa turpmāk.

Nākamajā dienā pēc šīs ekskursijas Mariona man pasniedza no hercoga mazu, ļoti skaistu zelta filigrāna kārbiņu, apdarinātu ar dārgakmeņiem un kalnu kristāliem. Tā karājās savādā metāla ķēdītē un gredzenā, kas mirdzēja kā pulēts tērauds. Tā bija dāvana no vecā ēbreja, lai es tajā ieliktu man iedoto pulveri un to vienmēr nēsātu pakārtu kaklā. Šī rota bija nenosakāma vecuma un viena no visretākajām, kādas vien var redzēt.

Man tā ir vēl tagad, jo es no tās vairs nekad neesmu šķīrusies.

XXII

Dažas dienas pēc atgriešanās Turīnā Viktoram Amedcm radās izdevība pārliecināties par Davo spiegu veiklību. Hercogs jau gan zināja, ka viņa gaitas tikušas izspiegotas, ka zina viņa sakarus ar Anglijas karali Vilhelmu un Bavārijas elektoru.

Bet viņa Venēcijas sūtnis tam ziņoja par kādu sarunu ar Davo, kurā šis pēdējais bija uzskaitījis pa dienai viņa gaitas, ko viņš šķita tik rūpīgi noslēpts. Tas bija pierādījums, ka sinjors Kontarīni par visu bijis labi informēts.

Līdz ar to sūtnis nemaz nemēģināja slēpt, ka šai sakarībā Versaļas galms kļuvis ļoti aizdomīgs un ka vajadzēs pielikt daudz pūlu, lai šīs aizdomas izkliedētu. Varēja sagaidīt noteiktus pieprasījumus, uz kuriem vajadzētu dot apmierinošas atbildes, ja negribēja galīgi pārtraukt visus sakarus.

vStāvoklis bija nopietns.

Lai dotu Ludviķim XIV kādu draudzības apliecinājumu, hercogs bija iesācis ar Voduā un Barbetiem nenozīmīgo un nepopulāros karu, kura postīgās sekas jau bija paredzējis viņa tēvs. Šis iegansts, un tāds tas arī tikai bija, deva hercogam izdevību noorganizēt pietiekami stipru armiju un apbruņot savus pavaltniekus, bez kā viņa varenajam kaimiņam būtu bijis pret ko iebilst.

Jau kopš ilgāka laika viņā bija nobriedis nodoms atņemt tam Piņerolu un Kazālu. Viņš tikai meklēja piemērotu gadījumu un centās panākt iespaidu, it kā tas būtu radies pats no sevis, bez viņa līdzdalības.

No otras puses Ludviķis XIV, kas vēl nepazina savu jauno sabiedroto, cerēja to viegli pakļaut savam iespaidam un apmierinājās ar to, ka turēja izstieptus savus lauvas nagus pār protežētām valstīm, lai tad vēlāk tās varbūt sagrābtu.

Viņš domāja, ka tam ir darīšana ar divdesmit gadus vecu jaunekli, kuram nav ne pieredzes, ne talanta. Venēcijas notikums lika viņam pārdomāt. Viņš sāka to uzmanīgāk novērtēt un viņa sūtņi saņēma visstingrākos priekšrakstus modri izsekot Savojas hercogu un izspiegot viņa plānus.

Bet šis negulēja, labi zinādams, ka stiprākais Itālijas nocietinājums Kazāla atrodas Francijas karaļa rokās un tur par komandantu ir drošsirdīgais un veiklais Tresāns.

Kazālu Francijas karalim bija pārdevis Mantujas hercogs, valdīt nespējīgs un uzdzīvotājs princis. Viņš būtu bijis gatavs pārdot arī atlikušo valsts daļu, lai tikai apmierinātu savu kaislību uz izpriecām un favorītēm, kas bija vissliktākās markas un nepiederējās prinča stāvoklim.

Viktors Amede labprāt būtu gribējis nokampt šo pīrāgu, bet tam viņam vēl trūka spēka. Viņš vēl nebija pilnīgi drošs par ķeizaru un saviem sabiedrotajiem un bija nodomājis savas kārtis atklāt tikai tad, kad droši varētu cerēt uz noteiktu atbalstu un stipriem palīgspēkiem. Tāpēc viņš paskatījās uz visām pusēm, pirms bez kāda profīta sanaidotos ar hercogienes tēvoci, kurš to varēja tik viegii iznīcināt.

Še jau parādījās viņa uzmanība.

Maršals Dckatina bija karaliskā karaspēka pavēlnieks Dofinā un Sezenos. Viņš atrakstīja Savojas hercogam un apliecināja savu vēlēšanos ar viņu likties un pārrunāt par dažādām lietām. „Ne karaļa vārdā," viņš rakstīja, „bet lai sagādātu sev to prieku tikties ar tik ievērojamu princi."

Hercogs saņēmis vēstuli, parādīja to savai mātei un jautāja, vai viņai nebūtu nekas pretī pieņemt Dekatinu Turīnā.

—   Vai jūs viņu uzaicināsit?

—   Varbūt, madamc, bet vai jūs to pazīstat?

—    Es viņa nepazīstu. Kad es biju Francijas galmā, viņš vēl nebija marķīzs. Tas bija kāds neievērojams muižnieks, kurš ticis uz augšu ar saviem nopelniem.

—     Es vēlētos, kaut manā dienestā būtu daudz šādu neievērojamu muižnieku… Ja viņš ierodas, tā patiesi būs interesanta satikšanās, jo tai pašā laikā es gaidu vēl kādu citu: manu brālēnu Eiženu, kurš Ungārijā ir iemantojis nevīstošu slavu un kurš, ja Dievs dos, būs pirmais varonis Eiropā.

—    Piesargieties, mans dēls! Manā dzimtenē ir pazīstams kāds sakāmvārds: „Kas daudz grib, tam maz tiek." Man arvien ir licies, ka tas ir ļoti gudri teikts.

Princis pasmaidīja, tas bija viss.

Viņš parasti neatbildēja, kad tam nepienācās to darīt. Karaliskā kundze manā klātbūtnē izstāstīja savas bažas manai vīramātei. Tā, lūk, es to visu dabūju zināt no pirmavotiem un ļoti priecājos, ka redzēšu maršalu un princi Eiženu, ar kuru jau biju iepazinusies viņa pirmajā ceļojumā un kurš man likās ļoti ievērojams princis.

Kas attiecas uz maršalu, tad viņš man varēs pastāstīt par Franciju, par maniem vecākiem, par galmu, par visu to, ko es reiz tiku mīlējusi un kā man vēl tagad žēl.

Pa to laiku kādudien, kad es rotaļājos ar Mišonu, viņš man negaidot jautāja, vai es ar grāfu drīz apciemošot monsieur Ptī, kā mēs to viņam esam solījuši.

—   Kāpēc, manu mazo Mišon? Jāatzīstas, ka mēs par to nemaz vairs neesam domājuši.

—   Tāpēc, ka monsieur Ptī grib jūs pacienāt ar garšīgām vakariņām, kurās arī es piedalīšos.

—   Tātad tieši tev šis jautājums ir tik svarīgs?

—   Jā, man un bez tam vēl šim abatam Alberoni, kurš prot sagatavot tik garšīgas lietas. Viņš gandrīz vai ik dienas ierodas pie priestera tēva un lūdz izšķirt viņa lietu, jo tā, kā viņš saka, būšot viņa ceļš uz laimi.

—   Vai tad ceļš uz laimi ved caur biskvītu un saldumu vārtiem? — es smiedamās jautāju.

—    Es, madame, no šā cilvēka nekā nesaprotu. Viņš runā tik puķainā valodā, no kuras nevar tikt gudrs. Stāsta, ka viņš esot kāda dārznieka dēls, bet pats apgalvo, ka reiz būšot pirmais ministrs. Kāds burvis viņam to esot pareģojis un viņš tam tic.

—   Vai tad viņš domā kļūt par Savojas hercoga pirmo ministru?

—   O, tas vēl par maz! Viņš apgalvo, ka būšot lielas karaļvalsts ministrs.

—   Bet es neredzu, kādā ziņā mēs ar savu piedalīšanos vakariņās varētu viņam pakalpot.

—    Un tomēr, madame, viņš tik par to vien sapņo. Viņš dzīvo viens savā kapličā un ik dienas izgudro ēdienus, lai veidotu galda karti, ar kuru jūsu ekselences būtu apmierinātas.

Vēl tai pašā vakarā es pie viņu augstībām pastāstīju par manu mazo Mišonu, kurš tām jau bija labi pazīstams, tāpat kā abats Alberoni ar saviem gardumiem. Karaliskā kundze bija liela gardēde: kamēr viņa vairs nenodarbojās ar valsts lietām, tai bija garu garās apspriedes ar viņas pavāriem un oficiantiem. Tā sāka smieties par abatu un viņa pavarda politiku.

Karaliskā kundze mīlēja vienkāršību un bieži izvairījās no valsts ceremoniāliejn pienākumiem, lai dzīvotu savu dzīvi. Viņa mīlēja pavadīt laiku mazā intīmu draugu pulciņā. Kamēr viņa bija pavaldone, tai no šā prieka vajadzēja atsacīties, bet pēc atteikšanās no varas viņa varēja šo tieksmi pilnīgi apmierināt.

—   Vai abatam Ptī nav sava lauku māja? — viņa jautāja Deverī kundzei.

—   Jā, madame, un turklāt vēl ļoti glīta, ar daudz gleznām un citām interesantām lietām. Tā atrodas pavisam tuvu mana dēla villai.

—    Nu, labi, contessina, pasakiet jūsu Mišonam, ka nākamotrdien mēs sarīkosim tai pusē vienu izbraukumu, ka mēs iegriezīsimies viņa villā un, ja viņiem būs kas sevišķs sagatavots, es neatteikšos parādīt viņiem godu.

Es par to nemaz nebiju pārsteigta: Karaliskā kundze bieži sarīkoja šādus izbraukumus, kuros arī es un mana vīramāte pēc galma uzaicinājuma labprāt piedalījāmies.

Kaut arī Karaliskajai kundzei vairs nebija oficiālas varas, tomēr viņai vēl bija liels iespaids uz savu dēlu.

Viņš uzskatīja par savu pienākumu sagādāt viņai prieku un reti kad viņai kaut ko liedza, kas attiecas uz galma laipnībām. Turpretī valdīšanas lietās viņš gan uzklausīja mātes padomus, bet pats sev paturēja galīgu izlemšanu un darija tikai tā, kā tas yiņam pašam šķita par labu, nesniegdams nekādus tuvākus paskaidrojumus nevienam.

Nākamajā rītā tas tika paziņots priesteriem, un noteiktā dienā viņš mūs sagaidīja ar viņam parasto labsirdību un pazemīgo kautrību. Alberoni izpelnījās visu atzinību. Mēs viņu redzējām tikai pēc vakariņām, kad pasniedza augļus. Tas ieradās, lai saņemtu viņa augstības uzslavu un uzsildītu savas nākotnes cerības.

Karaliskā kundze, kuru es jau biju informējusi, iesāka ar Alberoni sarunas, uzdodot viņam jautājumus un to laipni uzklausīdama. Viņš izrādījās ļoti gudrs, apķērīgs un smalks humorists. Ieskatoties ciešāk viņa acīs, tur varēja nojaust dziļu saprātu, ko ļaužu acīm slēpa viņa drastiskā āriene.

Manā toreizējā vecumā es arī vairāk nekā neredzēju un uzskatīju viņu par vienkāršu jokupēteri. Vēlāk, kad viņš kļuva pazīstams un nonāca citā stāvoklī, es atcerējos šīs pirmās satikšanās atsevišķos sīkumus.

Karaliskā kundze lika tam pastāstīt par savu dzīvi un nodomiem. Viņš tūdaļ atklāti pateica, ka esot kāda Parmas dārznieka dēls un ka jau savos jaunības gados esot vēlējies tikt uz augšu.

—  Es, madamc, izvēlējos citus līdzekļus, lai nokļūtu tur, kur mans mūka tērps mani nekad nebūtu novedis. Mans tēvs un māte uzskatīja mani par prātā jukušu, bet ja es nebūtu kļuvis abats Alberoni un ja tai vietā, lai potētu bumbieres, es nebūtu pratis izgudrot mērces, es šodien negulētu pie jūsu augstības kājām, lai pateiktos par parādīto labvēlību un izlūgtos to arī nākotnē. To, lūk, sauc par veiklību.

—   Jums taisnība, abat, tas viss tā ir, bet lai jums pareizi pakalpotu, es vēlētos zināt, kas jūs kādreiz gribētu būt.

—   Ak, madamc, pirmais ministrs, nekas cits kā pirmais ministrs, — viņš godbijīgi un pazemīgi atbildēja.

—   Vai pie mana dēla, vai?

—  C), nē, madame, pie vēl lielāka valdnieka. Vai tas nu būtu ķeizars, vai Francijas vai Spānijas karalis.

—   Es saprotu, jūs vēl pats neesat izšķīries. Bet sakiet, vai šis lēciens no jūsu kanonikāta uz šādu posteni jums neliekas pārāk augsts? Vai tur nav vidū vēl dažas pakāpes, lai turp nokļūtu, un kuru no tām jūs pašreiz gribētu ieņemt?

—   Ak, madame, tas nav iespējams, jo tā ir pirmā.

—   Vai jums šinī ziņā var ko palīdzēt? Redzēsim, es parunāšu ar hcreogu.

—   Ar Parmas hercogu? — viņš steidzīgi ievaicājās.

—    Ak, ja runa iet par Parmas hercogu, tad varbūt man būs mazāk iespaida. Bet es pamēģināšu.

Valdniece, ar viņu runādama, sirsnīgi smējās, un slīpētais jokdaris saprata, ka viņš var sev kaut ko atļauties.

—    Viņu ekselenču kanonikāts jau ir maza, silta vietiņa. Sava iztikšana ir un vienīgais darbs— noskaitīt dažas vieglas lūgšanas, kopā ar kora zēnu nodziedāt vakara dievvārdus. Noturi mesi divām vai trim vecām apkārtnes sieviņām un viegli un saldi aizej Paradīzē savu kaimiņu žēlabu pavadīts. Tā ir benefice, kuras dēļ ikviens ir gatavs tevi apskaust, izņemot…

—   Izņemot nākamos pirmos ministrus, es saprotu. Tālāk?

—   Tālāk, madamc, ja jūsu augstībai labpatīk tik ātri saprast, tad viņa arī sapratīs, ka cs no šejienes gribētu aiziet.

—   Protams.

—    Man, madamc, ir divas godkārīgas vēlēšanās: viena, tā par pirmo ministru un otra — pabraukāties Parmas ielās monsieur bīskapa karietē. Ar to man būtu jāiesāk.

—   Vai jūs gribētu, lai es palūgtu Parmas bīskapu izvest jūs viņa karietē un pie viņa sāniem cauri Parmai? Es jums to nevaru īsti apsolīt, jo šādai akcijai būtu vajadzīgs savs dibināts iemesls.

—   To es arī atradīšu, ja madamc parādīs man to neizmērojamo labvēlību uzklausīt mani līdz galam. Viņa pārziņā ir kāda, pašreiz vakanta, kapelāna vieta. Ja es varētu to dabūt, pirmais kāpiens jau būtu uzkāpts un līdz ar to pirmā ministra vieta būtu tikpat kā rokā.

—   Ja es būtu Parmas hercogiene, es jums to dotu. Savojas hercogiene var tikai apsolīt par jums pēc tās aizrunāt. To viņa arī darīs. Es ceru, ka Parmas bīskaps man neatteiks. Viņš pats ir gudrs cilvēks un es esmu pārliecināta, ka pratīs cienīt tik gudrus cilvēkus kā jūs. Abat, jūs būsit kapelāns.

—    Lai Dievs jūs dzird un svētī, madamc hercogieni Jūs kādam būsit pašķīrusi ceļu uz. laimi un to jums nenāksies nožēlot.

Šos vārdus viņš pavadīja ar tik komisku vaibstīšanos un viebšanos, ka visa sabiedrība un it īpaši viņas augstība smējās locīdamies.

Hercogienei viņš tūdaļ ārkārtīgi iepatikās. Viņa lika tam vēlreiz atkārtot visus jokus un smējās līdz asarām, kad tas attēloja savu mājas dzīvi un valdīšanas veidu, kad viņš būšot pirmais ministrs.

Vai viņš vēl atcerējās šo izbraukumu, kad par tādu tiešām kļuva? Man arvien bija liela vēlēšanās viņam to pajautāt.

Karaliskā kundze aizrakstīja Parmas bīskapam. Viņš arī deva Alberoni kapelāna vietu un ar to sākās viņa karjera.

Pirmā aizbraukšanas viņš atnāca atsveicināties no hercogienes kundzes, manas vīramātes un manis. Līdz pat savai aizbraukšanai no Itālijas viņš mums no Parmas sūtīja lieliskus konservus.

Man arvien bija brīnums, kā viņš, būdams tik atzinīgs, varēja sasniegt tik augstu stāvokli. Karjeristu pirmais bauslis parasti ir būt nepateicīgiem pret tiem, kas viņiem izdara kādu pakalpojumu.

xxiii

Man šķiet, es esmu jau pārāk ilgi pakavējusies pie citu lietām. Ir laiks atgriezties pie savējām un ļaut jums tās izsekot. Es esmu redzējusi vēl daudz ko citu. Bet kas attiecas uz to, ko esmu izjutusi, uz manas pašas sirds noslēpumiem, tad man ir patīkami tos atcerēties, patīkami rindot tos uz šā bezpartejiskā, uzticamā un draudzīgā papīra, kas nebar, nepārmet, bet uzņem visu vienādi, un kas mani nepievils, vismaz man vēl dzīvai esot.

Un ja tas mani pievils pēc manas nāves, tad es vairs nebūšu še, lai to zinātu un vispār nākamās paaudzes mani maz interesē. Es tām vienkārši neticu.

Varbūt šīs rindas nonāks kādas labas sirds, kāda inteliģenta gara rokās, kas pratīs uzminēt, kāpēc es tās esmu rakstījusi, un kas novērtēs tās idejas un jūtas, ko pārdzīvojis reiz šis nabaga radījums, kura kļūdas ir kaitējušas vienīgi tikai viņai pašai.

Šī doma man ir tīkama. Es vēlētos pazīt šo nākamo draugu, ko debesis man piešķirs. Es viņu jau iepriekš svētu un saku tam: „Paldies jums, kas mācāt citiem mani labāk pazīt, jums, kas teiksit nākamajiem gadu simteņiem, ka Kaislību princese nav bijusi ne godkārīga, ne mantkārīga. Viņa bija maiga, viņa bija nelaimīga, tik nelaimīga, cik vien to var iedomāties, un ja Dievs būtu devis grāfam Deverī tādu pašu sirdi kā viņai, tie būtu noderējuši par paraugu visiem laulātiem pāriem passaulē. Es jau to reiz esmu teikusi un varētu atkārtot vēl un vēl."

Man nemaz nevajag stāstīt, ka pēe izbraukuma zaļumos mūsu laime bija ļoti liela un pilnīga. Deverī kundze pievēra acis, izlikās to visu neredzot un bez pieteikuma nenāca vairs ne pie sava dēla, ne pie manis.

Abats Delaskalija bija aizceļojis kādā diplomātiskā uzdevumā, kurus viņam Karaliskā kundze bieži uzticēja. Viņa bija ļoti labās domās par viņa spējām un dažkārt uzticēja tam svarīgus noslēpumus.

Mans vīrs un es, mēs dzīvojām mierīgi un klusi. Citu priekšā mēs centāmies neizrādīt mūsu maigumu un izturēties tāpat kā agrāk. Bet tas bija grūti izdarāms.

Mana vīramāte tagad retāk redzēja savu dēlu, tāpēc viņa izlikās bargi dzedra, cerēdama šādā veidā to atgūt un piespiest izpirkt savu vainu. Un patiesi, man klāt neesot, viņš jau atkal trīcēja, bet tiklīdz parādījos es, tiklīdz mūsu skatieni sastapās, viņš atkal atguva drosmi un pašpaļāvību.

Visur mēs gājām kopā un bieži atgriezāmies mūsu mīļajā villā un ar Ungārijas ādu tapsētajā istabā. Atkal un atkal mums nāca prātā pirmie laimes brīži un mēs ticējām, ka tie nekad nebeigsies. Bet tad kāds gluži dabīgs pārsteigums, kas parasti ģimenēs atnes prieku un kas mūsu stāvoklī bija mūsu atjaunotā vai, labāk sakot, nodibinātā sakara publisks apliecinājums, sacēla mūsu apmulsumu.

To nu vajadzēja teikt Deverī kundzei. Bet mēs taču šo maziņo nebijām zaguši. Tas bija mūsu mīlas bērns, un mēs bijām priecīgi par to. Vēl tikai vajadzēja, lai arī viņa vecmāmiņa uzskatītu to kā mīļā Dieva svētību, bet es nezināju, vai viņa to gribēs darīt.

Mēs slēpām, cik ilgi vien bija iespējams. Grēkā kritusi meiča nekad nebūtu varējusi izturēties ar lielāku uzmanību. Mans savārgums mani nodeva.

Deverī kundze visu uzminēja no mana bāluma un pastāvīgās sliktās sajūtas. Ik reizes, kad viņa mani uzskatīja, es nosarku. Mans vīrs sarka vēl vairāk, pagrieza galvu sānis un piecēlās no krēsla. Viņš baidījās izskaidroties. Es viņam tūdaļ sekoju, jo man bija tikpat ļoti bail kā viņam.

Kādudien, kad es jau atkal biju pusceļā, Deverī kundze mani pasauca. Es neuzdrošinājos vairs iet tālāk. Es jutu, ka man jāgriežas atpakaļ un ka tagad ir pienācis izskaidrošanās brīdis. Mana vīramāte mani vēlreiz pasauca un es pagriezos pret viņu. Noskatījusi mani no galvas līdz kājām ar savu naidpilno skatienu, viņa bez kādiem aplinkiem izgrūda:

- Madame, jūs esat stāvoklī.

Tas nāca tik pēkšņi un negaidot, ka es neatbildēju ne vārda.

—    Kad tad jūs domājat atzīties? Kad jūs domājat to pateikt viņu augstībām? Varbūt jūs cerat to visu noslēpt?

—    Madame…

—     Tas viss ir gaužām smieklīgi, to es jums varu teikt. Pēc tam, kad jūs savam vecumam nepiedodamā kārtā esat sagājusies ar manu dēlu; pēc tam, kad jūs esat dzīvojusi tā, ka pat nelietei par to būtu jākaunās, vai jūs vēl gribat liekuļot nevainību un slēpt to, kas noticis? Tā ir gan skaista kautrība! It kā jūs nevarētu lepoties ar to, ka uzdāvāsit mantinieku Deverī namam! Ja tas nebūtu, kam tad jūs gan derētu?

Man kājas saļodzījās, dzirdot šos apvainojumus.

—    Madame, atļaujiet prasīt, vai es neesmu precējusies? Kādā ziņā man ir trūcis kautrības? Kādā ziņā es esmu dzīvojusi kā neliete? Un ja es dodu mantinieku Deverī namam, man liekas, es pati esmu no Dalbēra nama un ka…

—    Dalbēra nama! — viņa iesaucās, priecīga, kā atradusi "īsto iemeslu, kā mani pazemot. — Patiesi, no Dalbēra nama? Ak, vai jūs domājat, ka tas ir viens un tas pats? Kas tad ir šis Dalbēra nams? Vispirms — vai tas ir kāds nams un kādas kārtas ļaudis tad uzņem šo vārdu savās ģimenēs? Jūsu vectēvs, mana mīļā Delvinas jaunkundze, bija žagatu dresētājs un jūsu vectēva tēvs nebija vēl ne tas! To es jums pasaku, ja jūs to vēl nezināt, bet katrs zina to, kas šo vanagu dresētāju ir padarījis par hercogu, nevarēdams viņu pataisīt par muižnieku.

—    Bet, madame, — es iesaucos bāla aiz dusmām, — kāpēc tad šā vanagu dresētāja mazo meiteni aizrāva no viņas zemes, no šīs Deluinas pils, kur dzīvo tik laimīgi, no šīs ģimenes, kura bauda vispārēju cieņu, lai še jūsu tuvumā viņai liktu ciest? Kāpēc Deverī nama mantinieks kļuva mans vīrs? Tas taču nav mans pūrs, kas jūs būtu varējis vilināt, jo man tāda nemaz nebija. Tas nebija mans skaistums, ne mans prāts, jo trīspadsmit gadus vecai meitenei nav vēl ne šā, ne tā. Kas gan varēja jūs pamudināt uz kādām saistībām ar šo Deluinas hercogu, kurš nav muižnieks un kuru jūs tā nicināt?

Deverī kundzes pārsteigums paralizēja viņas dusmas. Pirmajā brīdī viņa ļāva man visu teikt, jo viņa neizprata manu pārdrošību. Padevīga līdz šim, es pirmo reizi saslējos. Šinī brīdi es jutos šā nama pirmdzimtā bērna māte; es jutos kā grāfa Deverī sieva un nevis kāda svešzemniece, ko var nesodīti apvainot.

Viņa saskatīja manī pretinieci, ar kuru būs grūti tikt galā un, es par to nešaubos, no Šā brīža mana pazudināšana bija nolemta. Tomēr viņa vel bija gatava cīnīties un negribēja aiziet, pirms nebija izgāzusi pār mani visu savu žulti.

—     Ja es jūs, madame. būtu pazinusi un būtu varējusi paredzēt, kas no šis trīspadsmit gadus vecās meitenes vēlāk iznāks, es jums zvēru, jūs še nebūtu. Bet es noticēju šim abatam Deleonam. Uzticēdamās viņa draudzībai un par visām lietām vēlēdamies sava vienīgā, par visu vairāk mīlētā dēla laimi, es piekritu tam, ka jūs še ierodaties kaila kā nabadze, lai tad jums visu dotu, neprasot nekā vairāk kā jūsu jaunību, jūsu tikumu, jūsu skaistumu vienas no visvecākās itāliešu dzimtas mantiniekam. Domādama, ka grāfs Deverī ir pietiekami dižciltīgs augstmanis, lai varētu sev atjauties šo mezaliansi un padarīt kādu meiteni par dižciltīgu dāmu, neprasot pēc viņas senču radu rakstiem, un ka cienīgāk ir dot nekā ņemt. Tā kā jūs man to jautājāt, tad lūk, kāpēc, madame, es jūs esmu pieņēmusi un kāpēc jūs mani šodien par manu labo sirdi vēl apvainojat.

Es biju nokritusi kādā krēslā un vai smaku nost aiz nespēka un niknuma, aiz visa aizturētā sašutuma, kas lauzās, bet nespēja izlauzties uz āru.

Tā viņa būtu varējusi turpināt divas stundas, bet kā es tai spētu ko atbildēt. Es cīnījos pēc elpas un man likās, ka es mirstu. Viņai nebija nekādas līdzcietības mani apklusināt, tā piecēlusies man ironiski paklanījās un teica:

—    Es tūlīt atsūtīšu jums jūsu meičas, lai atsvabina jūsu viduci un ieteiktu jums to vairs neaplikt. Tas vairs nav vajadzīgs, es zinu visu.

Atskrēja Mariona un Babete, kuras viņa aiziedama bija man atsūtījusi. Viņu kliedzieniem un izsaucieniem nebija gala.

Tiklīdz es biju aizvesta manās istabās, Mariona devās uzmeklēt grāfu Deverī, lai tam pateiktu, ka ļaunā atraitne nogalinās mani un bērnu, ja viņš nenodibinās kārtību.

Grāfs Deverī bija izmisis, bet viņš nebija tas vīrs, kas savas mātes priekšā varētu nodibināt kārtību. Vidū starp abām mums viņam tiešām bija grūts stāvoklis.

Es viņam skaidri un gaiši pateicu, ka pēc tās apiešanās ar mani, kādu man nācās piedzīvot, es vairs ne stundu nepalieku viņa pilī, bet rakstīšu savai ģimenei un lūgšu tēvu, lai viņš mani nāk uzmeklēt.

—    Viņa ierašanos es sagaidīšu kādā klosterī, — es vēl piebildu, — būtu ļoti neērti, ja es vēl ilgāk paliktu šinī namā, kur jūsu māte mani aiz žēlastības ir pieņēmusi. Francijas pēru un hercogu meitas necieš šādu apiešanos.

—    Un cs! Un es! Kas notiks ar mani? — viņš raudādams atkārtoja. — Un mans dēls?

—    Jums, monsieur, būs jūsu mātes kundze, kas jūs apmierinās. Kas attiecas uz dēlu, tad esiet bez rūpēm, es to jums atsūtīšu, tiklīdz būšu no viņa atsvabinājusies.

Mans niknums līdzinājās Svēto rakstu lāstiem un sniedzās līdz trešajam augumam. Grāfs Deverī krita man pie kājām, gaudās, lūdza man piedošanu, raudāja, skūpstīja man rokas, līdz beidzot atmaidzināja manu sirdi, kas to mīlēja. Es viņu savukārt noskūpstīju, mūsu asaras sajaucās, es piedevu tēvam, es piedevu viņa dēlam, bet ar grāfieni atraitni mani nekas nespēja samierināt.

Viņam nekavējoties bija jādod rīkojums, lai viņa meklē sev citu dzīvokli un atstāj mūs brīvi rīkoties mūsu namā un netraucē mūs vairs ar savu klātbūtni un noteikšanu.

Mans vīrs drīzāk būtu gājis nāvē, nekā pieteicis šādu karu. Viņš sāka raudāt vēl vairāk un lūdza mani vēl sirsnīgāk. Bet es neļāvos pielūgties un, viņu apskaudama, atkārtoju:

—     Mani tas apbēdina tikpat ļoti kā jūs, bet tā nav mana vaina. Jums jāizvēlas starp mums abām: ja viņa paliek, es eju.

Pēc šīs scēnas es piekususi iemigu. Grāfs Deverī neredzēja cita glābiņa, kā mūsu labo abatu Ptī. Uz to viņš lika visas savas cerības, un, tiklīdz es biju aizvērusi, viņš pats skriešus devās turp, atrazdams šādu izeju drošāku, nekā kad viņš sūtītu pēc tā.

Priesteris uzklausīja grāfu līdz galam, šādu situāciju viņš jau bija paredzēji^. Grāfieni Deverī viņš pazina daudzus gadus, arī mani viņš bija izpratis, tātad šis skandāls tam nenāca negaidīts un viņš jau bija sagatavojies to apkarot.

—    Vienīgā persona, kas še kaut ko var līdzēt, ir Karaliskā kundze, — viņš teica. — Vienīgi viņai ir tā vara un būs arī tā griba apvaldīt jūsu mātes kundzi. Un vienīgi viņa spēs izprast jūsu kundzes jūtas, jo tā ir viņas tautiete un nāk no tādas ģimenes, kuru viņa vienmēr ir turējusi godeienīgu. Tāpēc, monsieur, ejiet pie valdnieces vai, ja jums pietrūkst dūšas, es iešu jūsu vietā, to es uzņemos labprāt.

Mans vīrs tam piekrita ar pateicību un prieku. Viņš deva visas pilnvaras šīm krietnajam priesterim, kurš savā parastajā vienkāršībā devās tieši uz pili, tērpies savā ikdienišķā tērpā ar labsirdīgu smaidu sejā, kuru vairāk pazina nabagie nekā bagātie. Tiklīdz viņš tur bija ieradies, Karaliskā kundze, kas bieži nepieņēma greznās dāmas un augstmaņus, tūdaļ pavēlēja to ielaist.

Monsieur Ptī, kā parasti, visu iztoiea skaidros un vienkāršos vārdos. Viņš pastāstīja par iekšējo apvērsumu, kas nolicis pie mums, paskaidroja viņai, kādā stāvoklī mani nostādījusi Deverī kundze, un lūdza, lai viņa nomierinātu vētru, kas draudēja visu apgāzt.

Hercogiene pazina manu vīramāti. Viņa nemaz nebrīnījās un apsolīja abatam Ptī painteresēties par viņa lūgumu.

Tā kā hercogiene cerēja, ka es būšu vieglāk lokāma, viņa nolēma iesākt ar mani.

Nemaz nedomādama par ceremoniālu un etiķeti, kas viņai, kopš paval- donības beigām, bija kļuvusi lēta manta, viņa paaicināja savu staļmeistaru, vēl kādu pavadonības dāmu un tūdaļ atbrauca pie manis vaļējā kalešā.

Pats par sevi saprotams, ka es viņu negaidīju, es vēl gulēju.

Viņa nepieļāva, ka mani modina, gluži otrādi — viņa pali gribēja mani uzmodināt.

Nekad vēl neviens nav piedzīvojis lielāku pārsteigumu kā es. Kad ieraudzīju viņu pie manas gultas, es paliku mēma.

—    Nemaz nebrīnāties, — hercogiene smiedamās teica, — tā esmu es. Mēs kādu brītiņu parunāsimies, ja jūs mani gribat uzklausīt, vai, pareizāk sakot, ja jūs varat. Man teica, ka jūs nejūtaties vesela. Cerēsim, ka nebūs nekas bīstams.

Viņa pat neļāva man piecelties un novietojās pie manas gultas. Ar visu savu apbrīnojamo atjautu un labsirdību viņa lika man izstāstīt par manu stāvokli, manām ciešanām, manu dvēseles īgnumu un manu nodomu atstāt vīra namu, ja mana vīramāte ietiepsies še palikt. Es nebiju lūdzama, lai iekaistu liesmās.

—    Madamc, — es iesaucos, — jūs pazīstat manu māti, jūs pazīstat Deluinas hercogu un jūs gan zināsit teikt, vai viņu meita ir atnākusi šinī zemē kā nabadze!

Valdniece pacietīgi uzklausīja, mani nekur nepārtraucot. Tas bija vienīgais līdzeklis mani kaut cik apvaldīt.

Kad es biju beigusi, viņa vēlreiz izņēma manu runu cauri no viena gala līdz otram un iznīcināja visus manus argumentus citu pēc cita. Viņa norādīja uz manām kļūdām, nemaz nemēģinādama attaisnot grāfienes vainas. Viņa runāja par manu vīru, par manu bērnu, par manu labo slavu, ar vārdu sakot, par visu to, kas mani varēja iežēlināt.

Sākumā es pret visu to biju kurla, bet kad viņa ar nenogurstošu laipnību neatlaidās, es padevos un atmaigu. Viņa to izmantoja, lai izplēstu no manis solījumu, ka es nekur neiešu un pret Deverī kundzi izturēšos tā, it kā nekas nebūtu noticis.

Es nezinu, ko Karaliskā kundze teica manai vīramātei, bet viņa to tiešām apvaldīja. No tā laika mums vairs nebija nekādu sarunu. Viņa mani par to vien jo vairāk ienīda un centās atriebties slepeni.

Izturēdamās laipni pret mani un savu dēlu, viņa rīkojās gudri un tik veikli, ka maz pamazām atguva atkal savu virskundzību.

Kā dzejnieks saka, viņa to paturēja zem sava likuma, vispirms paglaimodama viņa jūtām pret mani, un vēlāk iedvesdama tam šaubas par manām jūtām pret viņu.

Tā sekodams savas mātes gribai, viņš pret mani bija vispirms maigs, gādīgs, uzticīgs, beidzot greizsirdīgs.

Viņš bija no sākuma mans mīļākais, vēlāk mans vīrs, bet mans draugs nekad.

Viņa nogalināja dēla sirdī tās pieķeršanās jūtas, kas pārdzīvo visas citas, un iedvesa tam pamazām bažas par manu raksturu, iztēlodama mani, — un to viņa prata izdarīt bezgala veikli un uzmanīgi — es saku, iztēlodama mani kā neprātīgu, patmīlīgu būtni, kas savā virskundzības kārē cenšās vienīgi viņu pazemot, iznīcināt un visu pakļaut savai gribai.

Un tā, lūk, kad pirmais laiks pagāja, viņam pret mani sāka pietrūkt mīlas, un beidzot tam vairs nebija nekā. Es viņam kļuvu ne nu gluži pretīga, tas būtu pārspīlēts, un nesasniegtu atraitnes grāfienes kundzes sprausto mērķi, bet pilnīgi vienaldzīga.

Viņš manī vairs redzēja tikai sievieti, kas nes viņa vārdu, ieņem savu vietu pie galda un galmā un ir pietiekami skaista un gudra, lai neievainotu viņa precētā vīra patmīlību, bet nav spējīga ne uz ko citu un viņa nama slavai un labklājībai ir tīrā nulle.

Manas jaukās cerības aizlidoja cita pēc citas, jo es viņu arvien vēl mīlēju un būtu mīlējusi vēl vairāk, ja vien viņš to būtu gribējis, jo viņš bija un palika manas dzīves vienīgā mīla par spīti visiem ārējiem apstākļiem, par spīti visām manām kļūdām un maldiem. Man tikai vajadzēja palikt stiprai. Ak, vai — es tāda nebiju!

Lūk, ko Deverī kundze iztaisīja no mums abiem un kā viņa nolīdzināja ceļu kārdinājumam, kas mani jau meklēja. Ak, vīramātes, Dievs lai jūs no tā pasargā!

XXIV

Kā redzat, grāfs Deverī drīz vien atkal gāja savas mātes pavadā. Man par nelaimi mans bērns atnāca nelaikā. Iznēsādama to bez vajadzīgās uzmanības, bez draudzīga uzmudinājuma, es ar lielām sāpēm dzemdēju piektajā mēnesi, gluži vienkārši tāpēc, teica ārsts, ka man vairs nebija spēka to ilgāk nest.

Es atkārtoju: tā bija liela nelaime. Būtu man bijis dēls, mana vīramāte būtu pazaudējusi visu savu iespaidu uz manu viru, es būtu kļuvusi visvarena. Bez tā es biju uzveikta, verdzības žņaugs to paņēma.

Es meklēju mierinājumu izpriecās un ierados visās ballēs un svētkos. Es piedalījos intīmajos pulciņos un gandrīz vai pastāvīgi biju viņu augstību galmā, lai tikai varētu aizbēgt no savas mājas, kur es atradu tikai nomāktību. Savojas hercogs jau biežāk sāka mest uz mani acis. Viņš pat divas vai trīs reizes apciemoja mani uz laukiem, kad es tur biju aizbraukusi, lai drusciņ atpūstos.

Paklusām jau sāka runāt, bet tā kā es izsargājos uz šīm baumām kaut kā reaģēt, tās sākumā atkal apklusa.

Vienudien, sēdēdama salonā, kur reti kāds ienāca, es rotaļājos ar mazu mērkaķīti, kuru Karaliskajai kundzei biju uzdāvinājusi un kurš bija vispiemīlīgākais dzīvnieciņš pasaulē. Pēkšņi es izdzirdu sev blakus troksni, kādu parasti sacēla Karinjanas princis, kad viņš gribēja, lai uz to paskatās.

Es tūdaļ pagriezos. Viņš man pamāja iet apsēsties uz dīvāna kādā aiz- stiklotā nišā, un tur mēs uzsākām mēmu sarunu.

Runa varēja būt par viņa brālēnu. Viņš gribēja pārrunāt par viņa šķietamo mīlu uz mani, un, kad es uzrakstīju, ka tas nav taisnība, princis nepacietīgi piecirta kāju. Viņš man atbildēja, ka tas tā noteikti esot un ka viņš to zinot pilnīgi skaidri.

„Nē, monsieures savukārt atbildēju.

„Viņa augstība jūs mīl, es to zinu," steidzīgi uzrakstīja princis, „bet ja jūs būsit prātīga, jūs viņu neuzklausīsit un liksit tam manīt, ka jūs nedomājat pievilt savu vīru. Vajag, madame, palikt pie tās kārtības, ārpus kuras nekad nav laimes. Tas ir daudz pieredzējis cilvēks, kas jums dod šo padomu. Sekojiet tam!"

„Esiet bez rūpēm, monsieur]" es atbildēju, „es gribu palikt uzticīga grāfam Deverī ne tik vien sava pienākuma, bet arī savas mīlas dēļ."

„Tad viss ir labi, un es esmu mierīgs."

„Vispirms Savojas hercogam ir laulātā draudzene, tikpat jauna un vēl skaistāka par mani, kuru tam, bez šaubām, vajag mīlēt un kuru tas arī mīl. Kā lai es varu būt tik pārdroša un iedomāties, ka viņš varētu mest acis uz mani?

Mēmais papurināja galvu un savā savdabīgajā valodā uzrakstīja dažas rindas, kurās viņš teica, ka visskaistākie augļi arvien šķiet tie, kurus nevar aizsniegt.

Šis ievērojamais mēmais pret mani juta īstu draudzību. Vēlāk viņš man atgādināja šo brīdinājumu. Es to atcerējos tīri labi arī bez visa tā, bet, ak vai, — tas vairs neko nevarēja līdzēt.

Viktors Amede man neteica ne vārda, ko es nebūtu varējusi uzklausīt. Tikai viņš sāka piedalīties mūsu spēlēs, biežāk apsēdās pie manis un lika augstmaņiem apvaicāties par manu veselību, tiklīdz es kādu dienu neierados augstību pulciņā. To bija ievērojusi tikai ēs un smalkākie galma okšķeri. Pārējie še varēja saskatīt intelektuāļu saprašanos vai vēlēšanos izpatikt savai kundzei, kas pret mani izturējās kā pret savu draudzeni un tautieti. Es nebiju vīlusies un tāpēc pamazām sāku atrauties.

Princis, visiem dzirdot, par mani apvaicājās vīramātei, kura nepalaida garām radušos izdevību izklāstīt par manu slikto raksturu, manām kaprīzēm un cik grūti lai esot ar mani sadzīvot.

Karaliskā kundze toreiz nebija klāt, jo viņas priekšā, kas zināja, kā mūsu mājā iet, mana vīramāte to nebūtu iedrošinājusies 'teikt. Hercogs arī nemaz nemēģināja mani aizstāvēt. Viņš jau šai ziņā bija slīpēts.

Nākamajā dienā sākās Klusā nedēļa, kad visi ļaudis vai nu ieslēdzās klosteros, vai palika savās mājās, lielāko daļu laika pavadīdami baznīcās.

Dievkalpojumi velkas ļoti ilgi. Katram ir sava laterna vai lampiņa, pie kuras gaismas tas lasa savas lūgšanas. Izejot no baznīcas, tās visas vienā mirklī tiek izdzēstas, tāpēc iestājas bieza tumsa un neciešama smaka.

Ticīgās dvēseles vēl paliek lūgt šai tumsā, kuru labprāt mēdz izmantot samīlējušies, lai altāra priekšā kopīgi dotu slepenus zvērestus, kas tāpēc nebūt netiek ciešāk turēti. Sevišķi Lielajā Piektdienā dziesmām nav gala un ļaudis visu nakti paliek nomodā pie Svētā kapa!

Es biju skumju nomākta un arī gribēju iet pielūgt Dievu, pie kam par pavadoņiem izvēlējos vienīgi savus cilvēkus un Marionu, kura šinī gadījumā kļuva mana pavadone, jo no sievietēm tikai vienīgi viņu es ņēmu līdzi.

Mēs devāmies uz kādu grāfa Deverī dzimtai piederošu kapelu, kur, kā mēs bijām pārliecinātas, neviena cita nebija. Tur atradās manas vīramātes

biktskrēsls, novietots vistumšākajā kaktā. Viņa nevarēja ciest, ka to kāds redzētu ceļos nometušos, pat Dieva kalpa priekšā ne.

Es iegāju dziļāk un sāku lūgt, Mariona stāvēja gabaliņu no manis. Nometusies ceļos līdzās biktskrēšlam, es skaitīju savas tēvreizes. Tad es dzirdēju kādu ienākam, bet es tam nepiegriezu nekādu vērību, tikai pamanīju: kāds melnā svētceļinieka vai mūka mētelī pazibēja man garām.

Bet tai laikā baznīcās pulcējās tik daudz ļaužu, ka tas nebija nekas sevišķs. Pēc maza brītiņa man likās, ka es dzirdu no biktskrēsla atskanam kādu balsi, no kuras es nobijos, es jau gribēju iekliegties, kad balss man pačukstēja:

—   Ncbīstaties, bet uzklausiet mani, es runāšu jūsu labā.

Es pagriezos, lai saskatītu to, kas ar mani šādi runāja, bet viss bija tik tumšs, ka es nekā nespēju izšķirt. Tas bija briesmīgi.

—  Jūs esat nelaimīga, — runātājs turpināja, — jums ir ļauna vīramāte.

Es netabildēju ne vārda, es iedomājos, ka tas ir viņas biktskrēsls un

ka viņa var būt tur paslēpusies, viņa, vai kāds no viņas uzticības ļaudīm, lai manas domas izspiegotu.

—           Jūs gribat no manis atkratīties, tas ir nepareizi. Es esmu jūsu draugs. Ja jūs gribētu, jūs varētu kļūt laimīga.

Mana auss kļuva modrāka, bet es vēl arvien cietu klusu.

—            Jūs varat atsvabināties no šā Deverī un atrast labāku dzīvi, — noslēpumainā balss turpināja.

—            Tā! — es sašutusi atbildēju skaļāk nekā man to būtu vajadzējis darīt, — es nemaz negribu tikt vaļā no vīra.

—   Kā? Vai jūs viņu mīlat?

—   Protams, ka es viņu mīlu! Un kas par to vēl gribētu šaubīties?

—   Tātad jūs arī neatļautu, ka jūs kāds mīl?

—            Es nemaz neliedzu kādam mani mīlēt, bet tikai ar to noteikumu, ka man nav jāatbild ar pretmīlu.

—   Kā! Ja nāktu jauns, skaists, varens, bagāts dižciltīgais, jūs to atraidītu?

—            Es nezinu, kas jūs tāds esat, ne arī kāpēc es esmu tik mazdūšīga un jums atbildu. Bet man vajadzētu maniem ļaudīm likt jūs saņemt un izvest no šīs kapelas, kura pieder manam vīram un kurā jums nav nekādas tiesības ienākt.

—   Esiet nežēlīga līdz galam! Dariet to, bet vēlāk jums tas būs jānožēlo.

Šis apgalvojums man lika iedomāties, ka nepazīstamais varētu būt pats

hercogs, kas mani grib pārbaudīt, un ka, likdama viņu izvest no kapelas, es izdarītu kaut ko tādu, kas mani aizvestu tālāk, nekā tas būtu vēlams, un ka manas pašas, kā arī mana nama labklājības dēļ man no tā jāatturas. Es nolēmu atstāt šo vietu, nesakot ne vārda.

Cilvēks, biktskrēslā to redzēdams, pasteidzās piebilst:

—  Žēlastību! Palieciet vēl, es visu neesmu pateicis.

—   Man pietiek, esmu jau diezgan daudz dzirdējusi.

—  Tikai vienu acumirkli, es jūs lūdzu! Jūs nevarat /nani tā atstāt.

—   Es nerunāju ar nepazīstamiem cilvēkiem, varbūt pat ļaundariem.

—           Ak, madamc, jūs iegrūdīsit postā cilvēkus! Bet neskatoties uz visu, mēs vēl liksimies un tad…

Es negribēju vairs tālāk klausīties, pasaucu Marionu, liku pieteikt maniem ļaudīm un izgāju.

Mans staļmeistars jau grasījās noslēgt kapelu. Bez šaubām tā būtu bijusi smalka atriebšanās, bet tas būtu varējis kaitēt manai labajai slavai. Tad būtu varējuši teikt, ka es viņu tur esmu noslēpusi un tātad esmu viņa līdzzinātāja. Es pamāju atsāt durvis vaļā, piebilzdama, ka nezināms svētceļinieks man lūdzis atļauju pielūgt Deverī nama svēto patronu un ka, otrkārt, arī grāfs un viņa māte vēl varētu ierasties.

Es atgriezos mājā domīga, samulsusi un prātoju, kas gan varēja būt šis svešinieks un kādā nolūkā viņš mani iztaujāja, ja vien tas nenāca no hercoga puses.

„Cits neviens tā neriskētu," es domāju. „Vajag būt visvarenam, lai man, kas neviena nemeklēju, uzdrošinātos piesieties, un vēl šādā veidā."

Es tomēr biju vīlusies, jo nemaz nebiju tik neaizskarama, kā to domāju. Par to es drīz vien pārliecinājos.

Tai gadā Klusā nedēļa bija iekritusi aprīļa beigās. Šai gadalaikā Itālijā pavasaris ir pilnā krāšņumā. Tā ir bezgalīga ziedu dažādība, kas kopā ar svaigo zaļumu nes jaukas smaržas un tīksmas domas.

Lieldienu sestdienā es gandrīz vai visu vakaru pavadīju baznīcā, kur skanēja dziesmas, smaržoja vīraks un lūpas čukstēja karstas lūgšanas.

Es biju nogurusi un sirds man bija sāpju pilna. Tāpēc vakariņas ieturēju savā istabā un redzēdama, kā mēnesnīcas gaismā Deverī mājas puķu dārzā klusi šūpojās rozes, es padevos kārdinājumam un izgāju pastaigāties alejās.

Pastaigāšanās man tā iepatikās, ka pienāca rīts un diena, Augšāmcelšanās diena, kuru apsveica rīta blāzma, zvanu skaņas, lielgabalu grāvieni un skaļais pūlis, kas jau čaloja ielās.

Ļaudis devās gavēņa beigšanos nosvinēt kabarē un pie sīktirgoņiem. Šie ir vislīksmākie acumirkļi. Daudz dāmu un kungu še priecājās, paslēpdami sejas zem platajām spāņu cepurēm un apsegdamies ar mantijām. Tā ir viena no brīvdabas izpriecām. Mani pārņēma vēlēšanās. Es pasaucu Marionu, kas nebija gulējusi tāpat kā es un kas kavēja laiku ar mazo Mišonu, kurš bija atskrējis, lai pirmais man novēlētu priecīgus svētkus.

Apģērbos šādam piknikam piemērotā tērpā, izvēlējos par saviem pavadoņiem Marionu un Mišonu un devos pāri kanālam priecīga, ka neviens mani nepazīst un ka nu kā maza draiskule varēšu priecāties par visu, kas nāks.

Mišons smējās un lēkāja. Visi viņu pazina un viņa jocīgi drastiskā figūra sacēla smieklus, tiklīdz viņš parādījās. Es viņam iedevu nedaudz naudas, par ko tas nopirka sev cīsiņus un uzkožamos.

Tad mēs apstājāmies pie saldumu veikala, kur bija lieliski cepumi, es gribēju dažus nopirkt, kad ieraudzīju man gar sāniem pastiepjamies roku, lai nobīdītu pie malas kādu subjektu, kas man bija ceļā.

Es pagriezos, lai pateiktos par pakalpojumu, un zem lielās platmales ieraudzīju mirdzam Hesenes prinča acis. Hesenes princis bija viens no maniem uzticamākajiem un neatlaidīgākajiem pielūdzējiem. Viņš lūdza atļaut mani pavadīt un mani apsargāt. Es to nenoraidīju un mēs gājām tālāk viens otram līdzās, bet Mišons un Mariona mums sekoja.

Kā jau tas visiem vīriešiem parasts, vispirms viņš runāja par sevi, tad par mani un beidzot par mums abiem, tas ir, viņš atzinās, ka esot manī neprātīgi iemīlējies, ka nekad viņam neesot bijusi izdevība man to pateikt un ka viņš izmantojot pašreizējo gadījumu, baidīdamies, ka arī tas viņam varētu pagaist.

Man kā francūzietei Klusā nedēļa nebija tā sezona, lai mani pavedinātu grēkot. Tomēr Itālijā tieši tā ir vislielākā izdevība, jo cilvēkiem zem visādu tērpu maskām ir viegli sastapties baznīcās.

Bet vai tā nu bija Klusā nedēļa vai karnevāls, tā kā man ne prātā nenāca pieņemt šo mīlestības piedāvājumu, es to uztvēru kā sliktu joku un krietni nostrostēju nabaga Hesenes princi. Tas bija jauks cilvēks, viņš man to neņēma ļaunā un tikai nopūzdamies atbildēja:

— Varbūt vēl nav pienācis īstais brīdis. Es jums to vēlāk atgādināšu.

Tomēr visu atlikušo laiku viņš turpināja tik smagi nopūsties, ka es viņu atstāju un atgriezos mājās daudz agrāk nekā biju domājusi. Es jutos ārkārtīgi nogurusi un likos gultā, lai atpūstos līdz meses stundai, kad man un visam galmam ar lielu ceremoniālu vajadzēja ierasties katedrālē.

Bet iemigt es nespēju. Šie abi cilvēki un viņu vilinošās runas man neizgāja no prāta. Biktskrēsla noslēpumainais apmeklētājs patiesi bija princis. Tomēr, ja tas būtu bijis viņš, kā tad izskaidrot, ka viņš ar mani par to nekā nerunāja. Bet ja tas nebija viņš, kurš gan cits tas varēja būt?

Uz šiem jautājumiem es neatradu atbildi. Jāatzīstas, ka es šoreiz ilgāk pakavējos pie savas tualetes un ģērbos ar lielāku rūpību. Es gribēju izskatīties pievilcīga un redzēju, ka patiesi esmu daiļāka, nekā līdz tam laikam biju domājusi. Mans vīrs mani tik ātri bija apnicis, ka es tagad pati par sevi vairs nebēdāju.

Es izgāju kopā ar viņu un grāfieni Deverī un devos uz pili. Mums bija tas gods sekot viņu augstībām un mums tās vajadzēja uzgaidīt pēc viņu

vēlēšanās.

Jau vairākas nedēļas es nebiju rādījusies galmā. Es labi redzēju, ka Savojas hercogam, mani ieraugot, sejā pazibēja prieks. Es novērsos, jo pietvīku.

Ceremonija noritēja parastā kārtībā. Valdošais pāris jau vakar bija gājis pie bikts, tāpat arī lielākā daļa galminieku. Šai zemē grēksūdze ir daudz vieglāka nekā pie mums un par mīlas pārkāpumiem neviens sev netaisa pašpārmetumus. Gandrīz vai katrai dāmai ir vismaz viens mīļākais. Nopietnākās to slēpj, bet citas pat nedomā kautrēties un neuzskata to par kaut ko sliktu. Ja priesteri negribētu dot šādiem grēkiem piedošanu, baznīcas stāvētu tukšas.

Pēc tam devāmies pie hercogienes kundzes, kur bija sagatavots mielasts, un dāmas sēdās pie galda. Nekur gan nepiegriež tik lielu vērību kārtu pakāpei kā še, un par laimi nav daudz hercogu un pēru, kas tā tiranizē savus apakšniekus kā mūsējie.

Viktors Amede nesēdās. Viņš staigāja ap galdu, parunādamies ar katru dāmu. Kad bija pienākusi mana kārta, viņš man sirsnīgā un aizkustinātā balsī jautāja, vai man ar veselību ejot uz labo pusi un vai es varēšot piedalīties svētkos, ko viņš gribot sarīkot un jau drīzumā — pirms Vasarsvētkiem. Vēl hercogs piebilda, ka ja es nejustos labi, viņš tos atliktu, jo viņš nekādā ziņā nevarot pieļaut, ka manis tur trūktu un tā šie svētki pazaudētu savu skaistāko dārgumu.

Hercogam, kas bija pazīstams ar savu taupību, nebija parasts tērēties ar svētku rīkošanu. Viņš nebūtu varējis man skaidrāk pateikt, ka tie tika rīkoti manis dēļ. Es paliku domīga visu mielasta laiku, neskatoties uz to, ka centos izturēties kā parasti. Es sapīku redzēdama, ka mani neatlaidīgi novēroja un liekas priecājās par manu mulsumu. Bet tas nebija tas, ko viņš domāja. Es vienkārši meklēju līdzekļus, kā izvairīties no viņa, nekaitējot mūsu stāvoklim galmā. Es viņu labi pazinu: viņš varēja būl naidprātīgs kā visi viņa rakstura cilvēki.

Man par lielu prieku mielasts drīz beidzās, jo tuvojās vakara dievkalpojuma laiks un vajadzēja doties uz baznīcu. Es visu laiku arvien vēl pārdomāju. Redzot pie altāra labo Ptī tēvu, man iešāvās prātā doma viņam visu izstāstīt un tūlīt. Tāpēc es to lūdzu satikt mani, tiklīdz viņš būs beidzis savus garīdznieka pienākumus. Atrunādamies ar nogurumu, es atteicos no vakariņām pie viņu augstībām un paliku savā istabā, degdama aiz nepacietības jo drīzāk izkratīt savu sirdi cienījamajam priesterim.

Viņš nelika sevi ilgi gaidīt. Nekad vēl viņam nebija gadījies dzirdēt no manis ko ļaunu, tāpēc, redzēdams manu bālu un skumju, viņš tūdaļ prasīja par iemesliem.

—    Ak, manu tēv, man neliek mieru un tāpēc es gribēju ar jums to pārrunāt.

—   Runājiet vien, uzticiet man droši visu, Dievs jūs dzirdēs.

Es izstāstīju viņam visu, sākot ar pirmo dienu, kad es to tiku nojautusi, tāpat arī gadījumu ar biktskrēslu un Hesenes princi.

Viņš, klusu ciezdams, mani uzklausīja. Tad viņš uzslavēja mani par sirdsskaidrību, manām bažām un ka tūdaļ esmu griezusies pie viņa, neļaudama ļaunumam iesakņoties.

—    Tā kā visbīstamākais visā šai lietā ir viņa augstības mīla, tad še ir tikai viens ceļš ejams: viņam jāzina, ka viņš velti tērē laiku un viņam ir jāapskatās kur citur. Atsakieties no svētkiem.

—   Ak, es nekā labāka nevēlētos, bet kā no tiem atteikties?

—   Nav vajadzīga nekāda atrunāšanās: lai viņš jums tos piedāvā vēlreiz un pasakiet droši — nē.

—    Bet ja nu viņš uzveļ visu vainu man un vistrakāk, ja viņš uzveļ to grāfam Deverī un iznicina viņa stāvokli un nākotni?

—    Es zinu — ir grūti. Būtu jūs vecāka, tad varētu mēģināt kaut kā izlaipot, bet tik jauna persona kā jūs nevar riskēt doties briesmās. Esiet vaļsirdīga un atklāta.

—    Vai man ir tiesības pazudināt manu vīru, bez ka viņš zinātu, kādi tam cēloņi?

—   Sargieties, madamc, tirgoties ar pienākumiem! Grēks jau ir iedomāties, ka grāfs Deverī uz to būtu spējīgs.

—   Es to ari nedomāju. Bet ja viņš tiktu informēts, varbūt viņš atrastu kādu izeju, ko mēs neredzam.

Priesteris pakratīja galvu.

—            Madame, ar vilcināšanos še var visu pazaudēt. Padomā par pielūdzēja stāvokli, par viņa varu, par viņa cienību.

—   Monsieur, es mīlu savu vīru, — cs vientiesīgi atbildēju.

—   Tas, madamc, ir vislabākais arguments.

Mēs vēl ilgi spriedām, apskatīdami jautājumu no visām pusēm. Gala slēdziens bija, ka vajag iznīcināt prinča ilūzijas, un ja viņš mani piespiestu šajos svētkos piedalīties, tad izstāstīt visu manai vīramātei, kura šai gadījumā būtu mans labākais aizstāvis un atbalsts.

Nākamajā dienā, pieņēmusi nopietnu izskatu, es droši sagaidīju Savojas hercogu, lai taisītu savu atvadu reveransu.

Tieši tādā brīdī, kad es biju atgājusi nostāk pie kāda loga, viņš pienāca man klāt un jautāja, vai es esot atžirgusi no tā pēkšņā savārguma, kura dēļ es vakar neesot varējusi ierasties vakariņās.

—   Nē, monsieur, gluži otrādi, cs jūtos vēl sliktāk kā jebkad.

—  Jums, madame, jāatspirgst līdz svētkiem, kas drīz sāksies.

—   Tai laikā, monsieur, es būšu vēl slimāka.

—   Kā tas, madamc, saprotams?

Viņa acīs cs redzēju ironiju un pašpaļāvīgu pārliecību par savu lietu, un tas man lika saslieties.

Es viņam neparasti vēsi atbildēju:

—         Tas, monsieur, jāsaprot tā, ka es svētkus nemīlu un nedomāju tajos piedalīties.

—   Bet ja mēs nogaidām, kamēr jūsu veselība to atļauj?

—   Arī tādā gadījumā, monsieur, nē, un sevišķi tādā gadījumā.

—   Nu, labi, madame, — viņš aizskāris teica.

Es domāju, ka esmu diezgan pateikusi un, nenogaidījusi, kamēr viņš mani atlaistu, es taisīju vispadevīgāko reveransu un aizgāju.

Šī neticamā pārdrošība runāja pārāk skaidru valodu. Kādu laiku viņš vēl palika pie loga, lai atgūtos. Viņš bija ļoti noskaities. Tad viņš atgriezās pie dāmām un, kaut arī saniknots, turpināja jokot. Šai reizei viņam pietika; viņš ar mani nerunāja un vairāk nekā nedēļu bija dusmīgs.

Šo savu noslēpumu cs netiku atklājusi manam oficiālajam biktstēvam Obetonam. Pret šo jezuītu es jutu tikai riebumu, un viņa liekulīgie paņēmieni nevarēja pakļaut mani, ne arī pamudināt uz vaļsirdību pret to.

Bieži viņš bija lūkojis izpētīt manas sirds vistumšākos kaktiņus. Bet viņš tur bija ieraudzījis tikai to, ko es viņam ļāvu redzēt. Visīpatākā veidā viņš

bija lūkojis iezagties manā uzticībā un gribēja redzēt, uz ko es esmu spējīga un kādā virzienā tam mani vadīt. Nezinu, vai viņš strādāja savas Brālības iespaida nostiprināšanas dēļ, vai arī abata Delaskalija mīlas labā. Lai kā tas arī būtu, viņš mani iepazīstināja ar galma intrigām, kuras es vēl nepazinu, jo pieņēma, ka arī es esmu tajās iejaukta, un iztaujāja mani, par cik es tajās būtu ieinteresēta. Viņš man arī stāstīja par slepenu mīlu, kas iedegas starp vienas ģimenes locekļiem.

—   Tas dažreiz notiek starp brāli un māsu, brālēnu un māsīcu, tēvoci un māsasmeitu, — viņš man teica.

Redzēdams, ka šādi atklājumi manī sacēla sašutumu un riebumu, viņš negāja tālāk. Bet viņš ar sevišķu uzsvaru bija izrunājis šo: tēvocis un māsasmeita.

Viņš beidza ar to, ka ieteica man sargāt savu sirdi pret katru šādu neatļautu mīlestību.

Nelietis!

Vēlāk man nāca zināms, ka pēc šīs sarunas viņam bijusi apspriede ar abatu Delaskaliju.

Bet otra vēl svarīgāka saruna viņiem bija tai laikā, kuram pašlaik pieskaras mana stāsta pavediens.

Neskatoties uz manu klusēšanu un atturību, Obetons bija saodis hercoga aizraušanos, un viegli saprast, cik svarīgi Brālībai bija šāda noslēpuma izdibināšana.

Sākot no šā laika, es varēju kļūt visvareno jezuītu ierocis.

Tā, lūk, Obetona tēvs kļuva par Savojas hercoga sabiedroto un viņa sprediķi brīdināja manu sirdi no mīlas, kas nenākot no Dieva.

Abats Delaskalija ar savu otrās jaunības mīlu pieklājīgā kārtā tika izlikts aiz durvīm. Biktstēvs ar liekulīgu sašutumu to nokaunināja par viņa nolūkiem. Abats saprata, ka vējš sācis pūst no kādas citas puses un apņēmās izdibināt, kādām svešām direktīvām tagad sekoja mans dvēseles gans, kuru uz mūka Luidži godavārdu viņš pats man bija izmeklējis.

Ilgāku laiku pārdomājis, viņš teica:

—   Es pazaudēju dvēseles indi, bet man vēl vismaz ir citas briesmīgas indes. Nu, Obetona tēv, jūs domājat vadīt kontesīnas sirdi, tā labi, bet pirms jūs vēl paspēsit izmantot, es salauzīšu un iznīcināšu instrumentu, ko jūs domājat izlielot.

Es gan esmu pārliecināta, ka tai laikā abatam Delaskalija hercoga slepenā tieksme nebija nekāds noslēpums. Mana vīra tēvocis taču bija mazliet diplomāts un visu mūžu bija pavadījis intrigu atmosfērā, tātad viņam bija droša un pieredzējusi acs. Bet tagad atgriezīsimies pie Viktora Amedes.

Kāduvakar Pečas kundze, kas ar hercogu brīvi jokoja, tam smiedamās ievaicājās, kas esot noticis ar lieliskajiem svētkiem, ko viņš jau tik ilgi kamēr apsolījies, un vai tad nepiedzīvošot to prieku tajos piedalīties.

—   Tā, madamc, nav mana vaina. Sieviete, kurai es tos piesolīju, mani atraidīja.

—    Monsieur, gan jau viņa tos pieņems, ja jūs tos vēlreiz piedāvāsit. Tas būs vislabākais līdzeklis padarīt viņas sirdi mīkstu un piespiest jūs uzklausīt.

—   Vai jūs tā domājat, madamc?

—   Un jūs, monsieur, par to vēl šaubāties? Es domāju, ka jūs attiecībā uz dāmām esat atjautīgāks. Viņa atsakās, lai jūs to palūgtu. Jūsu cietsirdīgā tāpat ir uzvārāmā kā visas citas.

Pcčas kundze bija veca, gudra dāma, kas pazīstama galmā ar savu vaļsirdīgo valodu. Viņa bija reiz dzīvojusi brīvu un vaļīgu dzīvi, no kuras tā slēpa tikai tik daudz, lai nekļūtu ciniska. Viņa labprāt stāstīja par savu jaunību un attaisnoja arī citu cilvēku jaunības maldus.

Dievbijība nebija kļuvusi viņas amats, tomēr viņa tāpat lūdza Dievu un gāja baznīcā. Viņa mēdza teikt, ka Radītājs esot labāks nekā viņa radījumi un ka mīla uz to esot vienīgā, kura otrā dienā nedarot galvas sāpes un kuras beigas nedzenot izmisumā. Hercogs viņu mīlēja un pieturēja savā tuvumā.

Es drebēdama klausījos šajā sarunā. Es cerēju, ka esmu atbrīvojusies, bet nebiju. Tātad man vajadzēja atjaunot cīņu, kurai drīz vien pievienotos arī iekšējais nemiers. Es mēģināju neraizēties, un tas man izdevās diezgan labi.

Kas attiecas uz hercogu, tad viņš mani nemaz neuzlūkoja, un visuzmanīgākais novērotājs nebūtu varējis teikt, ka viņš ne par ko citu nedomāja kā vienīgi par mani.

Divas dienas vēlāk mēs un viss galms saņēmām rīkojumu, ka viņa augstība rīkos lieliskus svētkus un ka vajag gatavoties tur ierasties un parādīt pienācīgo godu.

Stāvoklis kļuva kritisks. Es no jauna devos pie sava abata. Mēs noturējām garas apspriedes, kurās nolēmām, ka es neiešu uz šiem svētkiem, ka es atrunāšos ar savu neveselību un turēšos pretī, cik vien spēšu.

Deverī kundze man jau otrā dienā jautāja, kādu tērpu es domājot sagatavot.

—   Nekādu, madamc, — es atbildēju.

—           Kā nekādu? — viņa iesaucās. — Vai tad jūs gribat izturēties citādi un apkaunot visu mūsu namu?

—   Nē, madamc, bet cs esmu nolēmusi neierasties nevienā ballē.

—   Atļaujiet vaicāt, madamc, ko nozīmē šāda gražība?

—           Es jau ilgāku laiku nejūtos vesela. Nomodā palikšana vakaros mani nogurdina un dejas zāles sakarsušais gaiss man ir kaitīgs.

—           Es jūs patiesi nesaprotu. Kā? Jūs klīrējaties un gribat, lai jūs lūdz, un atļaujaties sev aizmirst, ka hercoga ielūgums ir pavēle! Es jūs brīdinu, ka mēs tam nekādā ziņā nepiekritīsim un ka jums vajadzēs nākt man līdzi bez visas šīs franču klīrības, kas še jums nekā nevar līdzēt! Vai saprotat?

—   Es lūdzu piedošanu, madamc, bet es tomēr neiešu.

—   Bet es jums saku, ka iesit!

—           Es tomēr neiešu, — es atbildēju ar tādu noteiktību, ka šie abi pārsteigti saskatījās.

Pie šādas uzstāšanās viņi nebija pieraduši.

—   Un vienīgais attaisnojums, ka jūs neiesit, būtu jūsu neveselība?

—   Jā, madame.

—   Jums nav nekādu citu iemeslu?

—   Nē, madame, un ja ar' man tādi būtu, es par tiem zinātu klusēt.

—   Tātad jūs neuzticaties mūsu diskrēcijai?

—   Nē, madame, bet gan jūsu labprātībai pret mani.

Tā mēs kādu laiku cirtāmies vārds pret vārdu. Mans vīrs, kā jau parasti, neteica neko. Vai viņš ko vairāk nojauta?

Es tam neticu. Manās diskusijās ar viņa māti grāfs bija paradis palikt neitrāls, un tas bija viss.

Tuvojās stunda, kad atraitnei grāfienes kundzei vajadzēja būt pilī. Aiziedama viņa man vēl deva pēdējo cirtienu.

—           Neaizmirstiet, madame, ka jūs ieradīsities viņa augstības ballē, tāpēc ka tas ir jūsu pienākums un tāpēc ka es tā gribu.

Es neatbildēju. Kāda tam bija nozīme? Grāfs Deverī noskatījās pakaļ savai mātei, tad nevērīgi pagriezies pret mani, teica:

—           Vai patiesi jūs, mana mīļā grāfien, nedomājat iet uz balli? Bet kāpēc? Kas par iedomām! Sakiet, kas jums liedz?

—   Es jau teicu, monsieur, — mana veselība.

—   Madamc, jūs ziedat kā roze un nevienam neiestāstīsit» ka esat slima.

—   Kas man tur ko iestāstīt, ja tas tā ir.

—    Tomēr parūpējaties par jūsu tualeti! Mana māte gan zinās jūs piespiest iet, kaut arī viņai vajadzētu izlūgties no viņa augstības dažus gvardus, lai jūs turp novestu.

Un apgriezies uz papēža, kā to visi tā laika jaunie sinjori bija noskatījušies no Hesenes prinča, viņš mani atstāja vienu.

Es paliku pie sava un nedarīju nekā.

Citi tomēr negulēja: drēbnieki, izšuvējas, juvelieri, zeltkaļi — visi bija kā spārnos.

Bija pirmdiena, bet svētki bija nolikti pēc nedēļas. No rīta pie manis bija ieradušās apmēram desmit dāmas un visas tās bija nākušas apvaicāties par manu tērpu.

—   Manējais ir jau gandrīz vai gatavs, — es atbildēju, — bet es jūtos tik nevesela, ka laikam gan nemaz neieradīšos. Jau šovakar cs būšu spiesta izpalikt Karaliskās kundzes pulciņa.

Mani žēloja un vairāk vai mazāk sirsnīgi izteica savu līdzjūtību. Nu cits citam zināja stāstīt, ka es esot slima, ka es nemaz neicradīšoties galmā, un tas viss gāja tik ātri, ka to jau pārrunāja pulciņā un hercogs to dzirdēja tāpat kā visi citi.

Marķīze Peča, kas visu vēroja, uzminēja šīs lielas kopsakarību. Viņa aizvilka Viktoru Amedi kādā zāles stūrī un lūkoja izdabūt no viņa atzīšanos, savedējas loma bija viņas dabā. Bez tam itālietes tik augstu vērtē mīlu, ka pazaudējušas to, viņas tikai par lo vien domā, kā atgūt arī priekš citiem.

Princis nekā neteica, tikai pasmaidīja. Vairāk viņai arī nevajadzēja.

—    Monsieur, — viņa teica, — ja vēlaties, turpināsim mūsu apspriedi. Dāma, kura atsakās no svētkiem, neskatoties uz visu, tomēr varētu iespītēties. Vai jūs zināt, ko tad dara?

—   Nē, madame, pamāciet mani! Man patīk mācīties.

—    Viņa pat nedomās gatavoties un slēpsies jau astoņas dienas pirms svētkiem. Viņa teiks, ka ir pie miršanas līdz pat tam brīdim, kad jādodas ceļā un kad vienīgi vēl sirsnīgs lūgums to varētu uzvarēt. Bet nu nekas nav gatavs: ne tērps, ne rotas — tātad jāpaliek vien mājās. Še ir tikai viens līdzeklis.

—   Bet sakiet, marķīzes kundze, kāds? Es gaidu nu jau divas stundas.

—      Lūk, monsieur, tas ir pavisam viegli: ir taču katrai vai nu māsa, vai māte, vai kāda draudzene, ko pārliecināt, ka balle bez šīs daiļavas nemaz nav iedomājama, ka viņai tajā jāierodas. Tad, viņai nezinot, liek pagatavot krāšņu balles tērpu. Viņas mērs šuvējām jau ir zināms, un, lūk, divas stundas pirms balles sākuma viņai to aizsūta kā dāvanu no princeses. Nu vairs nelīdz nekāda atrunāšanās — vai mirst, vai dzīvo — ir jāiet.

—  Šis padoms, marķīzes kundze, ir labs.

—   Es, monsieur, citādus arī nedodu.

Un tas viss tā notika vārdu pa vārdam. Hercogienes kundze divas stundas pirms balles sākuma atsūtīja vienu no saviem pāžiem un trīs haidukus ar lielu kārbu, kurā uz vates pasegas gulēja svārki un debcsszila šlepe ar lielisku pērļu virkni, arī mežģīnes bija pērļu piebārstītas.

Tas bija visskaistākais un krāšņākais tērps, kādu vien var redzēt.

Mana vīramāte par šādu dāvanu palika bez valodas, tad viņa man savā griezīgā balsī uzsauca:

—  Es ceru, madamc, ka tagad jūs uz balli iesit!

XXV

Es biju apmulsusi, nesaprašanā, pat vēl vairāk: es vai plīšu dusmās. Mani tomēr, beidzot, bija piespieduši, es biju uzvarēta. Vīrs manī smiedamies paskatījās, vienu pēc otras viņš pārcilāja pērļu virknes, kas rotāja manu tērpu, un priecājās par to mirdzumu.

—     Tas ir skaists, madame, ļoti skaists! Patiesību sakot, hercogiene jūs ir karaliski apdāvinājusi, var redzēt, ka jūs esat viņas tautiete un draudzene. Ģērbjaties drīzāk, jūs citādi nonāksit galmā pēc viņu augstību ierašanās.

Es neatbildēju. Še vairs nebija atkāpšanās, še vajadzēja paklausīt, vai ķerties pie ārkārtīgiem līdzekļiem, piemēram, likt nolaist sev asinis, cita iemesla atrunāties vairs nebija. Es ātri izšķīros un, pagriezusies pret grāfu Deverī, teicu:

—     Monsieur, lieciet tūdaļ pasaukt man ārstu, es jūtos ļoti slikti, man tūdaļ jānolaiž asinis.

Grāfs sāka skaļi smieties.

—       Ārstu? Jums jānolaiž asinis? Stāstiet to eitiern, mīļā grāfieni Jūs, bez šaubām, esat saderējusi un nu gribat derības vinnēt. Šādās muļķībās es jums nevaru palīdzēt.

—       Nu, monsieur, — es nepacietīgi iesaucos, — tā nebūšu es, kas šīs derības pazaudēs, bet gan jūs.

—      Es! Kā cs tās varētu pazaudēt? Man šķiet, es tajās pavisam neesmu ieinteresēts.

Es paraustīju plecus un, nc vārda neteikusi, pagriezu tam muguru.

—   Beigsim, madame, ķildoties. Es jums atsūtīšu jūsu meičas.

—   Kā jums patīk: viņas man palīdzēs tikt drīzāk gultā.

Mēs debatējām vēl labu laiku, es aizstāvējos.

Beidzot viņš izdabūja no manis, ka man ir cits kāds svarīgs iemesls, un tūdaļ gribēja to zināt. Es gan mēģināju ņemt savus vārdus atpakaļ, bet bija jau par vēlu.

—       Tagad, madamc, es vairs neatkāpšos un jūs nelaidīšu, kamēr jūs man nebūsit visu pateikusi.

Tā nu bija īsta vajāšana.

Tā kā pacietība nebija manā dabā, es sakaitināta atbildēju:

—       Nu, labi, monsieur, ja nu jūs to tik neatlaidīgi prasāt, tad uzklausiet, kas pašreiz notiek. Savojas hercogam ir labpaticies mest acis uz mani. Viņš vēlas mani par savu favorīti, un šie svētki, uz kuriem jūs mani tik neatlaidīgi gribat vest, ir domāti kā ievads mūsu draudzībai.

Pirmajā brīdi grāfs Deverī ne pa jokam nobijās, bet drīz viņš atkal atjēdzās, un tikai viegls sārtums dega viņa vaigos.

—   Vai jūs, madamc, par to esat noteikti pārliecināta?

—   Ja tā nebūtu, vai tad gan, monsieur, es jums to teiktu?

—       Lūk, uzticīga sieva, ļoti uzticīga sieva, un vēl jusu gados, madamc, tas liecina par jūsu gaišo prātu, es jums pateicos.

—      Ak, Dievs, monsieur, tas ir tikai tāpēc, ka es jūs mīlu un ka mana māte ir man iemācījusi mīlēt manu pienākumu, ko es esmu apņēmusies pildīt. Tur nav nekā ko slavēt, ne arī par ko pateikties.

—       Jā, tā ir uzticīga sieva, — viņš atkārtoja, it kā nebūtu mani nemaz dzirdējis, — tik uzticīgas sievas dēļ nav ko bažīties un jūs droši var nostādīt bīstamā stāvoklī: jūs nepazaudēsit galvu. Sagatavojaties un iesim uz šo balli!

Mans pārsteigums bija liels, un es to grāfam nemaz neslēpu. Viņš tomēr uzstāja vēl neatlaidīgāk, teikdams, ka viņš man pilnīgi uzticoties un ka esot par mani drošs, un ka tā butu nevērība pret mani, ja viņš pats mani nenostādītu šā kārdinājuma priekšā, kas man par tādu nemaz nevarēja kļūt.

—   Kā, monsieur, tagad, kad jūs visu zināt, jūs tomēr gribat?..

—    Es gribu jums pierādīt, ka jūs esat katras uzslavas vērta, ka es jums uzticu saglabāt manu godu un ka jūs esat vispilnīgākā būtne visā pasaulē.

—     Monsieur, es neesmu par sevi tik labās domās kā jūs un tāpēc lūdzu mani atbrīvot.

—   Madame, jūsu ietiepība man sāk apnikt, es ceru, ka tā tūdaļ beigsies.

—    Tātad jūs uz to noteikti pastāvat? Tad atzīstat vismaz, ka tas izskatās ļoti dīvaini.

—     Es, madame, nevēlos nostāties atklātā cīņā pret manu valdnieku, un nesaskanētu ne ar manu godu, ne ar manu labklājību, ja jūs šai gadījumā pieļautu kādu kļūdu. Tāpēc jūs iesit!

—   Es paklausu, monsieur.

Es atstāstīju šo scēnu visos sīkumos, lai parādītu, kā es gandrīz vai ar piespiešanu tiku pamudināta un kā es nonācu tur, kur pret pašas gribu mani dzīšus aizdzina.

Es apģērbos tā, kā bija pavēlēts.

Jāatzīst, ka es patiesi izskatījos skaista un ka man bija dažas minūtes gara saruna ar manu spoguli, kas beidzās ar smaidu un komplimentu.

Savojas hercogs, kas vienmēr prata par sevi valdīt, saņēma mani tāpat kā visus citus. Tik tikko manāms sārtums lika man nojaust viņa jūtu saviļņojumu. Viņš nc vārda neteica par manu tērpu, un viņš bija vienīgais. Tas bija tādēļ, lai es ņemtu vērā, no kurienes tas nācis.

šajos svētkos es biju ļoti sliktā omā un agri aizgāju mājās. Mans šā vakara kavalieris bija Hesenes princis, ar kuru es pat nedomāju dejot apsolīto menuetu. Es atsacījos no visiem kotijoniem un kuranliem, par ko brīnījās viss galms, jo es ļoti labi tos dejoju un citiem to patika noskatīties. Cik vien spēdama, es vēl centos visiem parādīt manu slikto garastāvokli.

Grāfs Deverī atgriezās reizē ar mani un man pārmeta, protams, ļoti saudzīgi, bet tomēr pārmeta. Pēc viņa domām, tas nozīmēja piedot visai šai lietai lielāku svaru nekā tas būtu vajadzīgs. Šādā veidā princis vēl varētu iedomāties, ka es viņa baidos, un to ņemt ļaunā.

—   Vislabāk, — viņš piebilda, — es par to parunāšu ar manu māti.

—     No Dieva puses — nē! Nedariet to, monsieurl Tas jau ir tas, no kā es baidos un kāpēc es jums to neteicu agrāk. Man ir tas gods pazīt jūsu mātes kundzi, viņa visu nostādīs pret mani.

Viņš man it kā apsolīja klusēt, bet līdz ar to es arī biju pārliecināta, ka viņš to nedarīs, naktī es nevarēju gulēt, paredzēdama to, kam bija jānāk un uz ko patiesi ilgāk nebija jāgaida — tikai līdz nākamajai dienai.

Tiklīdz Deverī kundze bija atgriezusies no pils, viņa tūdaļ ienāca manā istabā, ko tā atkal bija pasākusi darīt, kopš viņas dēls mani vairs neapmeklēja.

Viņa ienāca ar paceltu galvu un zibošām acīm, kurās pavīdēja tā glaimīgi zobgalīgā ironija, aiz kuras slēpās negants niknums.

— Ko es dzirdu, madame, — viņa teica. — Par jūsu vakardienas slikto garastāvokli mums esot jāpateicas jūsu muļķīgajai fantāzijai! Jūs, Jūk, esot pārliecināta, ka Savojas hercogs, īstas princeses laulātais draugs, neesot atradis nekā cildenāka kā jūsmot par jūsu daiļumiem! Jūsu dēļ viņš rīkoja svētkus!? Jūsu iespaidots viņš mainot savas paražas un gaumi!? Bet kā tad mēs neviens neko nemanījām? Kāpēc vienīgi jūs esat atklājusi šo lielo noslēpumu!

Es jūs, madame, pārāk mīlu, lai neieteiktu atmest šīs muļķīgās iedomas un, par visām lietām, nelikt tās nevienam manīt. Jūs ne tik vien sevi padarīsit smieklīgu, kas vēl nebūtu tas ļaunākais, bet jūs nodarīsit kaunu savam vārdam un visam mūsu namam. Jūs sagandēsit viņa un visu mūsu labo nākotni, un tas ir tas, ko es jums nekad nepiedošu.

Tātad es vēlreiz jums ieteicu nākt pie prāta un atgriezties pie tiem pienākumiem, kādus jūsu stāvoklis prasa, bet nenodoties muļķīgas augstprātības sapņiem.

Tas bija par daudz. Es gribēju atbildēt, bet viņa, nenogaidījusi manu atbildi, izgāja.

Jāpiebilst, ka ja šai brīdī būtu gadījies tuvumā hercogs, ja es būtu varējusi viņam tuvoties, es būtu bijusi spējīga uz visu, lai pierādītu, ka tās nebija tikai manas muļķīgās fantāzijas un ka šīs fantāzijas drīz vien varēja kļūt saskatāmas arī citu acīm.

Par laimi man bija vēl laiks apdomāties, un es, gluži otrādi, apņēmos ar savu atturību un taktu pierādīt, ka ja es arī būtu maldījusies, tad vismaz tas nav noticis ļaunprātības vai nedibinātas pārliecības dēļ.

Par šo atgadījumu grāfs Deverī ar mani vairs nerunāja. Es apmeklēju vēl trīs nākamās viņa augstības sarīkotos svētkus, un viss noritēja tāpat kā pirmajos.

Es sāku jau domāt, ka Savojas valdnieks būs savu laipnību sācis veltīt kādai citai, jo vismaz viņš bija mitējies parādīt to man. Tika izziņoti vēl ceturtie svētki ar sacīkstēm un citām izpriecām. Es uz tiem gatavojos bez bažām, un tieši šiem vajadzēja kļūt liktenīgiem manā dzīvē.

xxvi

Ar trompešu skaņām un heroldu saucieniem šie jaunie svētki lika izziņoti Turīnas ielās. Viņa augstība bija nodomājis sarīkot tos pēc seno bruņinieku turnīra spēļu parauga ar divcīņām, Ludviķa XIV jaunības laika sacīkstēm un dažādu tautu dejām.

Hercogs pats nezin kāpēc bija nodomājis pārģērbties par čigānu. Grāfu Deverī pats Viktors Amede bija izraudzījis par vienu no vadītājiem.

Dāmām bija dots rīkojums izvēlēties sev raksturtērpus un aizrādīts veidot pulciņus, lai radītu dažādas no vēstures vai romāniem ņemtas personu grupas. Hercogiene par prototipu bija izvēlējusies vienu no Taso skaistās poēmas varonēm un gribēja, lai es sev izvēlētos kaut ko līdzīgu. Viņa bija nodomājusi tēlot Klorindi un noteikti pastāvēja uz to, lai es sev ņemtu Armīdu.

Šī Armīda ir kāda pagānu burve, kas ievilina kristīgos un grib tos iznīcināt, lai tas maksātu ko maksādams. Šim nolūkam viņai ir dažādas zalcs un burvības vara. Viņa ir mūžīgi jauna, mūžīgi skaista un viņai klausa visi elles spēki.

Šai lomai vajadzēja sagādāt krāšņu austrumnieku tērpu. Mana vīramāte aizdeva man savus dārgakmeņus, tiem vēl pievienojot manējos. Divas vecas radinieces, kurām dārgakmeņu bija vairāk nekā vajag, neliedza man arī savus, tā kā es mirdzēt mirdzēju. Mans tērps bija ar zeltu un sudrabu caurausta sultāna, kas no augšas līdz apakšai nošūta ar rubīna rozēm, ar kurām vijās zaļo smaragdu lapas. Tas viss svēra tik daudz, ka es būtu vēlējusies, lai man kādas trīs personas to palīdzētu turēt.

Bet man bija tikai mans mazais Mišons ar melni notrieptu seju, apcirpts un ģērbts turku kostīmā, ar platām biksēm un krokotu apkakli, — kā venēciešu gleznās. Viss galms ievēroja viņa resnos stilbus. Savādi bija tas, ka viņš nemaz neauga, bet vienmēr vēl izskatījās pēc septiņus gadus veca zēna, kaut gan tam jau bija divpadsmit. Vēlāk noskaidrosies, kāpēc es uz to še aizrādu.

Mans tērps apakšā sānos bija iešķelts kā mednieču svārks. Iegriezums ļāva saskatīt manu labi veidoto gurnu un kāju, kurā bija ieauta ar neskaitāmiem dārgakmeņiem rotātā koturnā. Mans kamzolis bija no viegla, sidrabota auduma, kas rotāts ar maziem talismaniem un tiem zilganajiem akmeņiem, kurus, man šķiet, sauc par tirkīziem. Tādu lai zemē ir daudz.

Ļoti īpata bija mana frizūra. Mani mati kuplās cirtās nokarājās pār pleciem, līdz pusei ietverti ar dimantiem rotātā tīkliņā. Manā diadēmā mirgoja visretākie dārgakmeņi, kas bija cienīgi rotāt karalienes kroni. Vidū atradās burvju putns pūce ar kvēlām rubīna acīm un no dārgakmeņiem izstrādātu brīnišķīgu spalvu imitāciju. Man viņa vēl tagad ir.

No diadēmas uz visām pusēm šūpojās spalvas, kas norādīja uz šīs Ar mīdās mežonīgo raksturu. Ausīs, uz rokām, ap kaklu margot margoja dārgakmeņi, ar kuriem bija nošūta arī mana josta.

Kad es parādījos uz estrādes, atskanēja aplausi. Pēc Savojas hercogienes tērpa šis sava skaistuma ziņā paturēja otro vietu no visiem maskarādes tērpiem. Turklāt manam bija dažas priekšrocības. Sievietes vai plīsa aiz greizsirdības un skaudības.

Hercogs parādījās arēnā savu čigānu priekšgalā, jādams uz skaista balta zirga, kura iemaukti un sega vizuļoja zeltā un dimantos. Uz prinča tērpu saulē nemaz nevarēja skatīties. Es sapratu viņa maskas noslēpumu, tiklīdz ieraudzīju tam uz krūtīm kārbiņu, līdzīgu tai, kādu man bija iedevis Venēcijas burvis. Šī te bija tikai drusciņ lielāka un uz tās bija rakstīta šāda devīze:

„Es pasargāju no visa".

Šis amulets prinča kostīmā bija visskaistākā rota. Ikviens to ievēroja un galminieki tajā saskatīja kadu noslēpumu, jo viņiem parasti ir tik smalks deguns, ka tie visu saož jau pa gabalu. Jādams garām mums, Viktors Amede sveicināja dāmas un princeses, nolaizdams savu šķēpu. Mēs tagad saskatījām viņa karodziņa uzrakstu —

«Nezināmajai!"

Tā nu bija jauna mīkla, ar ko nodarboties galma sfinksām.

Tālāk vēl bija redzams pulksteņa attēls ar sekojošu apkārtrakstu:

„Arēji mierīgs, iekšēji darbīgs."

Savojas hercogiene pagriezās pret mani, jo es stāvēju aiz viņas krēsla, un klusi pačukstēja:

— Contessina, vajag šovakar sameklēt šo nezināmo un izpētīt, kurai par labu hercogs ir nodomājis mani upurēt.

Akcents, ar kādu viņa šo vārdu izrunāja, ļāva man noprast, ka tās greizsirdība nav nekāda lielā. Kas attiecās uz mani, tad es vairs nevarēju vilties: amulets bija mēma atzīšanās, ko viņš man nebūtu ļāvis ignorēt un ko es vairs nevarēju noraidīt.

Tātad šī izstāde, šis greznums, šī sabiedrība, šie lieliskie svētki, kādus rīkot nemaz nebija Savojas hercoga dabā, tas viss bija uzburts manis dēļ.

Es biju varone, es biju šā galma karaliene, viens vārds no manām lūpām un visi šie cilvēki mestos pie manām kājām līdz ar pašu valdnieku.

Mani pārņēma it kā reibums, es aizdarīju acis. Man likās, ka kritīšu lejā no liela augstuma. Pirmo reizi manī pamodās godkāre un patika uz varu, un es izjutu skurbumu, kādu līdz tam vēl nebiju pazinusi. Mans skatiens sekoja aizjājošajam princim ar tādu izteiksmi, kuru viņš būtu bijis priecīgs redzēt.

Sacīkstes bija skaistas un turpinājās ilgi. Kā jau tam vajadzēja būt, Savojas hercogs izrādījās uzvarētājs, jo valdnieki nenovēl uzvaru nevienam citam.

Princis Eižens, kurš bija ieradies Turīnā, komandēja indusu pulku. Arī viņam vajadzēja padoties sava nama vecākajam, tāpat kā visiem citiem, bet otro vietu pēc hercoga ieņēma viņš.

Un šā prinča palīdzību Viktors Amede izmantoja, lai nokļūtu pie mērķa, kā viņš to bija nodomājis. Kad viņi abi pienāca pie estrādes, lai no dāmu rokām saņemtu balvas par savu drošsirdību, Savojas hercogs paņēma prinča Eižena roku un teica Klorindai:

— Skaistā karotāja, lūk, kāds jauns svešnieks, kuram es piekāpdamies novēlu to lielo laimi tikt vaiņagotam no jūsu rokas, kaut gan man ļoti žēl šo laimi zaudēt. Tomēr viņš nāk no tik tālas zemes un ir tik cienīgs, ka es neuzdrīkstos viņam to atņemt. Tāpēc ļaujiet kādai no šīm dāmām, kuru acis ap jums mirdz, pasniegt man šo lentu, kas manai sirdij ir tik dārga atmiņu balva.

Princese viņam atbildēja īsos, ļoti labi sakārtotos vārdos un beidzot teica Rēno, ka viņa pati tam izmeklēšot daiļo dāmu, pie kuras tam jāgriežas, lai tādi aiztaupītu viņam lielas pūles izmeklēt starp tik daudzām daiļavām.

Bet no visām dāmām, kas bija tuvumā, es, bez šaubām, biju visskaistākā, ar viskrāšņāko tērpu, tāpēc viņa nodeva man uzvaras balvu. Princis nometās ceļos, nolieca galvu un es pārmaucu lentu pār viņa bruņucepuri.

Viņš bija noliecies un to nevarēja redzēt. Viņš saņēma manu roku, kas stipri drebēja, un uzspieda tai tik kvēlu skūpstu, ka pat visnaivākā meitene nevarētu palikt neziņā.

Es strauji atkāpos. Mans nopietnais izskats nemaz nepiestāvēja uzdevumam, kāds man bija jāpilda. Karaliskā kundze, kas jutās mazliet nevesela, nebija ieradusies, viņa vienīgā būtu visu uzminējusi.

Tad visi sagāja banketa zālē. Uzskatīdams, ka viņš ir mans bruņinieks, hercogs vēlējās mani apakalpot, kas arī saskanēja ar tām tradīcijām, kuras mēs centāmies tēlot.

Neviens tur neatrada nekā sevišķa, bet dažs jau nojauta patiesību un es tai vakarā biju ielenkta vairāk nekā jebkad.

Ja manai vīramātei nebūtu bijuši savi plāni, vai ir iespējams, ka visās galma intrigās tik skolota sieviete nebūtu varējusi saprast to, kas kļuva skaidri redzams, pie kam vēl viņa jau bija tikusi brīdināta?

Kas attiecas uz grāfu Deverī, viņš tam tāpat neticēja kā viņa māte. Un ja arī tam kādreiz uzmācās šaubas, viņš man tik ļoti uzticējās un viņa cienība pret mani bija tik dziļa, ka tam nekad nebūtu nācis prātā mani apvainot.

Kas attiecas uz mani, tad es svārstījos starp īgnumu un godkārību, bet mana mīla, tā piederēja manam vīram.

Šīs viesības man likās pārāk garas. Es vēlējos tikt mājās, brīvībā un pasapņot. Savojas hercogs ne ar vārdu, ne ar žestu, ne ar skatienu neatļāvās sev kaut ko tādu, par ko es varētu žēloties. Bet tie bija vairākkārtīgi mājieni, manis cildināšana, negriežoties tieši pie manis, un īpati paņēmieni, kā man vienai likt viņu saprast.

Tas viss, kopā ņemot, runāja nepārprotamu valodu. Ballē viņš mani uzaicināja divas reizes, bet es ielaidos tikai uz vienu menuetu. Otrajā reizē es viņu lūdzu mani no šā goda atbrīvot, tāpēc ka mana tērpa svars mani ļoti nogurdināja.

Viņš neteica ne vārda. Sākot ar šo dienu, man vairs nebija miera no Deverī kundzes zobgalībām un dzēlīgā izsmiekla. Viņa mani netaupīja nevienā vietā un mocīja ar savām kodīgajām piezīmēm. Tā bija bezgalīga muldēšana par slavas tīkotājām, kuru godkārei neesot robežu, kas iedomājoties dievināmas no visaugstāk stāvošām personām un kas sevi iedomājoties par lauvām, kaut gan neviens tām nedomā uzbrukt.

Tas viss tika teikts ar vienīgo nolūku — piespiest mani spert pēdējo soli. Viņa gribēja par katru cenu tikt no manis vaļā.

Nabaga sieviete, par šo iecerēto mērķi viņai dārgi nācās samaksāt ar visu to, kas vēlāk notika viņas namā un kas tai būtu ticis aiztaupīts, ja tā būtu mani paturējusi pie sevis.

Es esmu piemirsusi pateikt, ka šajos laulības kopdzīves gados ar grāfu Deverī man ik gadu piedzima manas meitas un dēls. Še lai tad arī ir vienīgā vieta, kur es sev atļaujos runāt par maniem laulības dzīvē dzimušajiem bērniem, jo tā ir manas sirds sasāpējusi atmiņa, vienīgā, kas pilda manu dvēseli ar žēlām un liek man izjust gandrīz vai sirdsapziņas mokas. Es viņus atstāju ar skumjām un pēc tam vairs neesmu redzējusi. Mans dēls nomira driz vien pēc sava teva nāves, bet manas meitas, klosteri uzaugušas, tur arī palika.

Viņu vecmāmiņa, jādomā, naidā pret mani, nevarēja tās ciest un sagandēja viņu dzīvi; viņas pieķērās savām audzinātājām un negribēja vairs tās atstāt. Tā mēs galīgi izšķīrāmies.

Es nepārmetu šiem nabaga bērniem par tām jūtām, kādas tiem var būt pret mani, jo viņiem par mani ir stāstīts tikai tas, kas man varētu kaitēt. Jaunākā ir man dažas reizes rakstījusi, es viņai draudzīgi atbildēju, par ko viņa jutās aizkustināta. Es nešaubos, ka ja mēs varētu tikties, mēs viena otru iemīlētu, vismaz viņa, jo es to mīlu no visas sirds. Bet par to vairs nerunāsim.

Tā pagāja divi vai trīs mēneši. Abats Delaskalija bija atgriezies dzīvot mūsu namā. Viņa klātbūtnē mana vīramāte neteica nekā tāda, par ko es būtu varējusi sūdzēties. Viņa pret mani izturējās dzedri un kokaini, bet vismaz apvaldīja mēli.

Svētki beidzās, bet ar to nebija beigusies izdevība redzēt hercogu. Pēc viņa rīkojuma mēs pat pavadījām vairākas nedēļas kopā ar hercogienēm Rivolī villā. Viņš izturējās ļoti uzmanīgi un laipni.

Hercogs bija bezgala asprātīgs, interesants un daudzpusīgs. Viņš prata daudz svešvalodu un bija izlasījis visas grāmatas. Karaliskā kundze bija lepna uz savu dēlu un viņai bija par ko lepoties.

—    Madame, — viņa man bieži teica, — viņa vecmāmiņa bija Indriķa IV meita, tādā kārtā viņš atrodas uz tās pašas radniecības pakāpes kā jūsu kungs un karalis. Tas man liek cerēt, ka arī viņš tam reiz līdzināsies.

Šis princis patiesi bija attālāks karaļa Indriķa IV mazdēls un no vairākām pusēm Francijas valdošajam nama rada. Kaut arī viņš izlikās, ka uz to neliek lielu svaru, patiesībā tas viņam ļoti bija pa prātam, jo bieži viņu dzirdēja sakām:

—   Mans vecvectēvs, karalis Indriķis teica…

Vai atkal:

—   Kā to darīja mans vecvectēvs, karalis Indriķis IV…

Redzēdama, ka pagājis jau tik ilgs laiks un prinča tuvošanās mēģinājumi

vairs neatkārtojās, es jau sāku domāt, ka visas briesmas ir pāri un viņš būs atsacījies no neiespējamā.

Bet tad kādu vakaru, kad es karietē pabraukājos viena ar savām abām kalponēm itālietēm, viena no tām, juzdamās nevesela, lūdza man atļauju izkāpt un ieiet kādā mājā uz Po upes krasta, kur dzīvoja viņas māsa. Es paliku viena ar otru kalponi, kas tūdaļ izvilka no ķešas kādu vēstuli un pasniedza man, teikdama:

—   Madamc, man lika jums nodot.

—   Kas?

—   Lūdzu, madamc, lasiet un jūs pati redzēsit!

Atvēru to bez kādām bažām, jo nodošanas veids man nebūt nelikās aizdomīgs. Es redzēju dažas maigos un godeienības pilnos vārdos uzmestas rindas, protams, bez paraksta un rokraksts arī nebija prinča. Tomēr vēstule bija uzrakstīta tā, lai man par tās rakstītāju nevarētu būt vairs nekādu šaubu. Viņš žēlojās, ka es nesaprotot ne viņa klusēšanu, ne viņa atturību. Un tas viss bija izteikts tādos vārdos, ka nevarēja pret tiem ne ko iebilst, ne arī apvainoties.

Es tūdaļ uzstāju meičai, kas saucās Džūlija Maskarone, un stingri tai noprasīju, vai viņai zināms šīs vēstules saturs. Meiča atbildēja, ka viņa absolūti nekā nezinot.

—   Bet kas jums to nodeva?

—   Kāda no viņas augstības Karaliskās kundzes kambarmeitām, kas to, kā viņa saka, esot atradusi valdnieces kabinetā, kad jūs pēdējo reizi piedalījāties kundzes rīta tualetē. Domādama, ka jūs to esat pazaudējusi, viņa lika man to jums nodot.

—   Bet kāpēc jūs šinī gadījumā nogaidījāt, kamēr es esmu viena? Kāpēc nedevāt man to tūlīt?

Šis jautājums kalponi samulsināja, un viņa beidzot atzinās, ka kambar- meita, kas esot viņas draudzene, esot piekodinājusi tā darīt. Bet viņa pati par to vairāk neko nezinot.

—   Nu, redzat, Maskarone, jūsu draudzene jūs ir izmantojusi kā kurjeru, lai izspēlētu ļoti sliktu joku. Ja viņa jums prasīs, kā es to esmu uzņēmusi, ko viņa, bez šaubām, darīs, jums vajadzēs papūlēties viņai atbildēt, ka es šo smērējumu esmu saplēsusi, kā to tagad arī daru, un esmu jums pieteikusi turpmāk šādu vidutājas lomu vairs neuzņemties, lai uz karstām pēdām netiktu atlaista no vietas.

Pats par sevi saprotams, ka šis atgadījums ļoti nodarbināja manu prātu. Princis nebija tas cilvēks, kas šādas neveiksmes priekšā apstātos. Viņš acīmredzot atkal sāka man uzmākties, un ja viņš reiz bija ieņēmis prātā mani vajāt, tas viņam bija viegli 'izdarāms.

Tiklīdz es biju vēstuli saplēsusi, es nožēloju, ka to izdarīju. Tā varēja noderēt kā pierādījums tiem, kas man neticēja. Atradusi vēl diezgan lielu vēstules gabaliņu mana mēteļa kabatā, es to rūpīgi salocīju, lai uzglabātu tam gadījumam, kad man vajadzētu pārliecināt neticīgos un izlietot to kā palīglīdzekli manā cīņā. Līdz tam laikam cs nolēmu klusēt, kas bija vislabākais, ko varēja darīt.

Es nebiju vīlusies: prinča tuvošanās mēģinājumi atkārtojās, iejaucot šinī lietā arī Francijas sūtni, kas, pats to neapzinādams, bija uzņēmies pastnieka lomu. Kādurīt kardināls Dcstrē man piesūtīja no Parīzes saņemtu vēstuli, ko, pēc viņa domām, man bija rakstījis mans tēvs.

Tā atkal bija jauna prinča viltība.

Baiļu nemiers mani neatstāja ne brīdi. Es glabāju visas šīs vēstules līdz tam laikam, kamēr man, neatlaidīgi vajātai, pietrūktu dūšas un es par katru cenu mēģinātu izkļūt no šā stāvokļa.

Vairākas naktis es negulēju. Es zināju, kādas grūtības mani sagaida. Es zināju, ar kādiem ienaidniekeim man būs jācīnās un, ka tai vietā, lai man palīdzētu, man lūko kaitēt un salauzt manu pretošanās sparu.

Man vajadzēja spert noteiktus soļus. Pirms to darīt, es klusībā satikos ar manu labo priesteri. Es viņam parādīju vēstules un teicu, ka esmu nolēmusi bēgt, ka vēl šo pašu vakaru visu izstāstīšu vīram un lūgšu viņu mani aizvest projām.

— Tas ir vienīgais līdzeklis, — viņš atbildēja. — Ja jums neizdosies, tad pamēģināšu es. Bet ja mēs abi cietīsim neveiksmi, nu, tad jums vēl atliek jūsu ģimene un Francija, bet tas ir pēdējais ceļš.

Es atgriezos stiprināta. Deverī kundze bija aizbraukusi kopā ar viņas augstību pavadīt dažas nedēļas Dešamberī klosterī. Tātad man no viņas nebija ko baidīties, brīdis bija izdevīgs un, tiklīdz mēs bijām ieturējuši pusdienas un mūsu pieņemamās stundas vēl nebija sākušās, es palūdzu vīru ienākt pie manis bibliotēkā, kur es ar to gribēju nopietni parunāt.

xxvii

Grāfs Deverī bija pietiekami labi audzināts muižnieks, lai neliegtos pakalpot savai sievai. Viņš paklausīja un sekoja man. Tomēr bija redzams, ka viņš nav labā omā, kaut gan neko neteica, bet par to liecināja viņa žesti.

Tiklīdz bijām divatā, viņš man piebīdīja krēslu un pats apsēdās līdzās. Redzēdams, ka es eiešu klusu, viņš man pieklājīgi jautāja:

—           Sakiet, madamc, ar ko es jums varu pakalpot? Es gaidu, ka jums labpatiks man to pateikt.

Viegli saprotams, ka es biju ļoti uztraukta. Vēl brīdi es cietu klusu. Beidzot es sapratu, ka vajag izskaidroties.

—   Monsieur, — es teicu, — es gribēju jums šo te parādīt.

Un, izvilkusi no kabatas visas vēstules, tāpat arī no pirmās pārpalikušo gabaliņu, es tās viņam pasniedzu. Viņš paņēma un sāka lasīt citu pēc citas.

' — Kas tas, madame? — viņš man atkārtoti jautāja.

—   Jūs jau pats, monsieur, redzat - tās ir mīlas vēstules.

—   Un no kā, ja atļauts vaicāt?

—           No viņa augstības monsieur Savojas hercoga, jūsu necienīgai laulātai draudzenei, grāfienei Deverī.

Sekoja pārsteiguma un nepacietības žests.

—   Atkal! — viņš iesaucās.

—           Tā nav mana vaina un, ja jūs mani jau agrāk būtu uzklausījis, par to vairs nebūtu jārunā. Labs piemērs tam ir Sansebastjana kundzes gadījums.

—   Un ko jūs, madame, gribat, lai es daru?

Šis jautājums mani izveda no pacietības. Tātad viņš savā verdzībā bija jau tiktāl notrulinājies, ka pat viņa goda sajūta, nemaz nerunājot par viņa sirdi, uz šo jautājumu neatrada atbildi. Es tomēr savaldījos.

—            Monsieur, es prasu, lai jūs man atļautu aizbraukt uz Deverī vai jūsu Savojas īpašumiem, kamēr viņa augstība aizmirstu to uzmanību, ar kādu viņam ir labpaticies mani pagodināt.

—   Madame, tas nav iespējams, mana māte…

—           Atkal! — es savukārt iesaucos. — Jūsu mātes kundzei, monsieur, ir savi pienākumi, ar kuriem tā var nodarboties un ļaut mums brīvu vaļu mūsu darīšanās. Klausieties un dzirdiet manas domas, jo es pie tā vairs neatgriezīšos, un šī ir pēdējā reize, kad es par to ar jums runāju. Jūsu mātes kundze ir paturējusi pār jums tādu varu un tiesības, kādas pienāktos tikai jūsu bērnu mātei. Viņa ir nozagusi man jūsu sirdi, jūsu mīlu, viņa ir nozagusi man pat jūsu domas, un tomēr, neskatoties uz to, ka viņa man visu ir paņēmusi, viņa mani vēl ienīst un ir uz mani greizsirdīga. Kas atliecas uz mūsu saprašanos, ko viņa tik ilgi ir jaukusi un ko tai beidzot ir izdevies iznīcināt, tad viņai jau ir bail pat no šīs saprašanās

ēnas. Tā ir viņa, kas, padarīdama jūs aklu pret jūsu interesēm un kurlu pret jūsu goda apziņas balsi, liedz jums uzklausīt manas žēlabas un lūgumu. Viņa ir vainīga pie manas nelaimes un viņa būs vainīga arī pie jūsējās, ja jūs turpināsit klausīt viņu vairāk nekā mani.

—   Madame

—     Vēl ir laiks. Uzklausiet manu lūgumu, aizrakstiet Deverī kundzei, ka jūs atstājat viņai visu šo pili līdz tam laikam, kad jums labpatiks tajā atgriezties ar savu sievu un bērniem; ka jūs atstājat galmu un aizejat, lai dažus gadus dzīvotu sev un savai ģimenei. Kāda jums vajadzība pēc viņa augstības? Ko jums dod viņa laipnība un labvēlība? Kas jums ko bīties no viņa varas? Jūs esat bagāts un dižciltīgs augstmanis. Jūsu novados jūs esat tikpat varens. Tai vietā, lai būtu galminieks, jums pašam var būt savi galminieki. Mana mīla pret jums ir tik stipra, ka neviens to nevarēs izjaukt. Jūsu bērni pieaug. Viņi ir skaisti, veselīgi, spēcīgi, gudri un mīļi bērni. Viņi jūs mīlēs un jūs pats būsit tēvs un kungs un nokratīsit to jūgu, kas jūs tik ilgi jau nospiež un pazemo. Ak, monsieur, laime stāv jums līdzās un jums vajag tikai pastiept roku, lai to satvertu. Kāpēc jūs to atstumjat?

Mans vīrs, klusu ciezdams, manī skatījās. Es redzēju, ka viņa acis iemirdzējās; redzēju, ka asaras drebēja viņa skropstās, un cerēdama, ka esmu ieguvusi uzvaru, es tam tuvojos. Viņš to atļāva, bet neapskāva mani.

—    Mans draugs, mans grāf, — es tam teicu, — glābjiet jūsu godu, glābjiet jūsu un visu mūsu laimi! Es to jums, uz ceļiem mezdamās, lūdzu.

—    Piecelieties, madamel — viņš iesaucās, redzēdams, ka es to patiesi gribu darīt, — piecelieties, es to nekad nepieļaušu, ka jūs pazemojaties, kaut arī manā priekšā.

—   Es lūdzu jūs pie visa, kas man svēts un dārgs! Es nemaz nepazemojos, mans draugs, bet būšu laimīga, ja man izdosies jūs pārliecināt.

—   Man šķiet, ka jums ir taisnība… Bet ko teiks mana māte?

—   Ak, cik grūti ir atsvabināties no verdzības! Cik ļoti kalpība sagrauj cilvēka pašcieņu! Ko tad man līdz jums žēloties, ja jūsu sirds nav stiprāka par jūsu bailēm!

Viņš neteica ne vārda. Es biju mēģinājusi bēgt un izvairīties no briesmām, kuras tikpat labi draudēja viņam un ar kurām viņš pat nedomāja cīnīties. Mani pārņēma dusmas.

—   Sargieties, monsieur! — es iesaucos. — Montespāna kundze iesāka tāpat.

—   Dievs lai pasargā! Jūs taču neesat Montespāna kundze.

—     Nē, monsieur, bet es esmu sieviete, un cilvēka pacietībai ir savas robežas, spēki cīņā izsīkst.

—      Bet ne uzticīgas sievas spēki, kad tā cīnās par sava vīra godu un savu pienākumu.

Šī skaistā frāze viņam šķita retorikas augstākais sasniegums. Viņš novērsās, it kā gribētu apslēpt man savas asaras. Bet pašreizējos smagos apstākļos man ar šiem vārdiem nepietika. Es gribēju reizi par visām reizēm tikt skaidrībā.

—   Labi, monsieur, ko jūs esat nodomājis darīt?

—      Es rakstīšu savai mātei un nodošu jums viņas atbildi. Līdz tam laikam mēs mūsu dzīves paražas nekā negrozīsim un nerādīsim nevienam, kas mūs nospiež, lai nevienam nebūtu iemesls par mums smieties.

—   Un tas, monsieur, ir jūsu pēdējais vārds?

—   Noteikti.

—   Labi, es no tā atsakos un zinu, ko man vēl atliek darīt.

Es paklanījos viņam kā karalienei ar dziļu reveransu un izgāju tādā sašutumā, ko grūti būtu aprakstīt un saprast. Steigā es aizsūtīju dažas rindiņas abatam Ptī, kurš nekavējās tūdaļ ierasties.

Es viņam izstāstīju visu. Abats Ptī savukārt devās pārliecināt grāfu Deverī, bet viņam nebija vairāk panākumu kā man.

—   Nu, tad Dieva vārdā, — viņš nošļucis teica, — rakstiet jūsu ģimenei!

Man ir pretīgi atsegt visas šīs cīņas, lai parādītu, kā ir tirgojušies ap

manu kaunu un mani ar varu piespieduši krist briesmām par upuri.

Es negribu izsekot dienu pa dienai šiem notikumiem. Deverī kundze pārliecināja savu dēlu, ka tās nav bijušas viņa augstības vēstules. Viņa pat apgalvoja, ka es liekuļojot sev kādu viltus mīļāko, lai apgādātos ar īstu. Tam nu viņš varbūt arī neticēja, bet vismaz likās ticam, lai pie gadījuma rastu sev attaisnojošu iemeslu.

Kad es Pjemontā biju zaudējusi, man atlika vēl tikai Francija. Es lūdzu manu māti izprasīt mani vīram uz dažiem mēnešiem kā viešņu. Velti būtu piebilst, ka uzaicinājums tika strikti noraidīts. Es patiesi jutos slima, jo manis vajāšana nemitējās, gan no prinča, gan arī no ciiu puses, kas man ne mirkli nedeva mieru.

Manai vīramātei bija izdevies saost par Darmštates prinča jūtām pret mani, un viņa no tā tūdaļ izveidoja manis iecerētu mīļāko. Nācās tam atteikt viņa parastās vizītes mūsu namā, kas to ļoti pārsteidza, bet kas ļoti atkal patika Savojas hercogam, kurš uz princi bija greizsirdīgs. Likās, ka mana vīramāte strādā kā viņa augstības slepenais aģents, un ko var zināt? Viņa uz to bija spējīga.

Mans ārsts bija gudrs cilvēks. Kādudien, kad viņš mani apmeklēja, man paspruka, ka es slimoju ar šis zemes sērgu. Šie vārdi nebija zemē mesti. Viņš jau bija kaut ko nojautis, kas ar mani notiek, lai gan nezināja īstos cēloņus. Nākamajā dienā viņš man parakstīja Burbonas avotus.

—   Ak, doktor, — es iesaucos, — jūs glabjat manu dzīvību!

—    Es to zinu, madame, un tas ir mans amats, ko es, gods Dievam, pēc sirdsapziņas cenšos veikt!

Es aizrakstīju savam tēvam, ka esmu spiesta doties uz kūrortu un, tā kā man nebija atļauts braukt uz Parīzi, lūdzu viņu ierasties Burbonā, kur man būtu viņam šis tas sakāms, kam pēc mana viedokļa ir ļoti liela nozīme.

Lai viss būtu drošāk, vēstule tika aizsūtīta ar Babeti, un es nešaubījos, ka Deluinas hercogs uzklausīs manu lūgumu. Babete bez manas ziņas to papildināja vēl ar dažiem tik pārliecinošiem norādījumiem, ka manā ģimenē varēja rasties nopietnas bažas. Lāga meiča cerēja, ka šādā veidā drīzāk būs sagaidāma atsaukšanās uz manu aicinājumu.

Viņa cieta tāpat kā es. Ne viņai, ne Marionai es nekā nebiju varējusi noslēpt un bieži tās abas kopā noraudājās par mani.

Deverī kundze neuzdrošinājās man liegt doties uz Burbonu, kaut gan viņa to labprāt nebūtu ļāvusi. Bet viņa pastāvēja uz to, ka viņas dēls nevarot mani turp pavadīt un ka nebūšot piedienīgi, ja es braukšot turp tikai savu ļaužu pavadībā.

Bet tad, tieši tai brīdī, kad to vismazāk gaidīja, abats Delaskalija piedāvājās mani pavadīt.

—   Es gribu manai mīļajai krustmeitai darīt to prieku, — viņš teica.

Es pasteidzos to pieņemt, jo man bija vienalga, kādiem līdzekļiem tieku

pie mērķa. Deverī kundze apjuka.

Savojas hercogs, izdzirdis par manu aizbraukšanu, nobālēja. Darmštates princis jau vakar no viņa bija atvadījies, lai uz dažiem mēnešiem dotos uz Spāniju. Viktors Amede domāja, ka mums tā norunāts. Kad es ierados galmā, lai atvadītos no viņa un hercogienēm, es ievēroju, ka viņš bija skumju nomākts un drūms.

Viņš man jautāja, vai es drīz atgriezīšos, uz ko es atbildēju, ka nezinu.

—    Jūs atkal redzēsit mūsu skaisto Franciju. Tikai neieskatieties viņā par daudz! Jūs, kas bijāt to jau gandrīz vai aizmirsusi, nevarēsit vairs viņu atstāt!

Šis jaunās hercogienes izsauciens mazliet izklaidēja pulciņa nopietnību.

Visi bija vienisprātis, ka es esot bāla, panīkusi, un piekrita, ka man vajag ārstēties; izteica man līdzjūtību un nožēlu. Visi tie bija parastie galminieku novēlējumi, kuri tika izdalīti kā maiņu markas un kuriem ikviens, kas pazina to īsto raksturu, neticēja ne tik, cik melns aiz naga.

Deverī kundze, nerunādama par ieganstu, ka viņa pati gribot pārvest mani mājās, aizturēja mani kā pašu pēdējo, tā kā atvadīšanās ļoti ieilga. Es līdz pašām beigām biju kopā ar hercogu, kurš pret mani izturējās ļoti godcienīgi, bet viņa melanholija uz mani neatstāja nekādu iespaidu.

xxviii

Nākamajā dienā līdz ar abatu Delaskalija, Babeti, Maskaroni un manu staļļmeistaru es sēdos karietē, Mariona un manas kalpones sekoja otrā karietē, kuru man vajadzēja lietot, kad pēc izveseļošanās došos atpakaļ.

Mans tēvocis visu ceļu par mani neatlaidīgi rūpējās. Nonākuši Burbonu zemē, kur es tā biju vēlējusies nokļūt, es piedzīvoju vienu no sava mūža jaukākajiem brīžiem, kad kritu ap kaklu manam krietnajam tēvam.

Visu pirmo dienu abats Delaskalija mūs neatstāja divatā. Vai viņam bija dotas tādas instrukcijas? Vai viņš to darīja pats no sevis? Man liekas, še bija gan viens, gan otrs. Viņš pietiekami labi sapratās ar savu svaineni, lai abi kopīgi, tikai katrs savādā veidā, padarītu man dzīvi par mokām.

Mans tēvs dega nepacietībā mani iztaujāt, un es biju vēl nepacietīgāka izkratīt viņam savu sirdi. Tāpēc tiklīdz biju pārnākusi mājās, es aizsūtīju Babeti pie tēva, lai, neskatoties uz vēlo stundu, viņš atnāktu pie manis, kur mēs tad netraucēti varētu izrunāties.

Mans tēvs bija stingra un noteikta rakstura cilvēks, ikviens to zināja, un visa mūsu ģimene augstu vērtēja stingrās un nevainojamās dzīves tikumiskos principus. Tomēr Deluinas hercogs bija tikpat labs un iecietīgs, cik taisns un dievbijīgs.

Mana māte bija pavisam citādas dabas: viņa bija kokaina un pedantiska. Es biju pārliecināta, ka ar tēvu varēšu labāk saprasties. Saņēmis ziņu, viņš arī tūdaļ ieradās un, apsēdies pie manas gultas, prasīja, kas par lietu.

—    Monsieur, — cs icsaucos, - ja jus man negribat palīdzēt, es esmu pazudusi!

—    Pazudusi?.. Mana meita, vai jums nav labs vīrs, ko jūs mīlat? Vai jums nav lielisks stāvoklis, kādu mēs nevarējām cerēt jums sagādāt? Vai jums, paldies Dievam, nav veseli, mundri un mīļi bērni?

—  Jā, tēv, jā, tas viss tā ir! Tomēr uzklausiet mani un jūs pats redzēsit.

Es viņam izstāstīju punktu pa punktam visu, kas bija noticis kopš manām

kāzām, visu, ko es biju pārcietusi, visu slikto apiešanos un pazemojumus, ko biju piedzīvojusi.

Es viņam aprakstīju Deverī kundzes augstprātību un visus tos apvainojumus, ko man vajadzēja dzirdēt.

Beidzot es nonācu pie prinča mīlas un izstāstīju visu, ko es tiku darījusi, lai izvairītos no viņa nemitīgās uzmākšanās, un ka mana vīra un manas vīramātes neticamā akluma dēļ es esmu spiesta meklēt viņa aizsardzību.

Deluinas hercogs mani pārtrauca, apsveikdams manu uzmanību. Viņš mani apkampa un, nožēlodams manu grūto stāvokli, teica, ka viņš neredzot citas izejas, kā vienīgi man jādodas tam līdzi uz Parīzi, kur tad arī grāfs Deverī pie manis ierastos.

Tas būtu bijis ļoti vienkārši un dabīgi: tā kā mans vīrs mūsu kāzu laikā uzturējās Francijā tikai kādas piecpadsmit dienas, viņš šo zemi un viņas galmu tikpat kā nepazina.

Savojā valdīja miers un viņa klātbūte pulkā, kuru tas komandēja, nebija nepieciešama. Viņš varēja, viņam vajadzēja nākt, tomēr es varēju droši teikt savam tēvam, ka viņš neieradīsies.

—    Viņa māte to nekad neatlaidīs no savas pavadas, jo viņai bail, ka viņš nesaslietos pret to. Un tad vēl, ja es drīkstu tā teikt, man šķiet, ka viņa nebūt neuztrauktos, ja es kristu kārdināšanā, viņa mani nīst un gribētu, lai es tiešām būtu vainīga.

—    Nevar būt! Tas jau nozīmētu nīst sevi pašu, darīt negodu visam savam namam, še jūs, mana meita, gan maldāties.

Es netiepos, tās bija vienīgi manas domas. Ak vai! Nākotne pierādīja, cik daudz man bija taisnības. Bet šādus aprēķinus mana tēva godaprāts nespēja iedomāties.

Mēs tā nopļāpājām apmēram divas stundas. Es viņam neslēpu savas jūtas pret vīru un cik skopi tas atalgo manu mīlu. Viņš man sirsnīgi juta līdz, bet arī pateicās Dievam, kas man piešķīris šo pretestības spēku. Mans tēvs nolēma parunāt ar abatu Delaskaliju, būdams pārliecināts, ka atradīs viņā domu biedru un palīgu.

Tas ir ievērojams un visās lietās apķērīgs sirmgalvis, viņš ir veieis daudzus svarīgus uzdevumus, bijis sūtnis, pirmais ministrs. Viņš redzēs faktus, kādi tie ir, un arī briesmas, kas mums visiem draud.

—   Man, tēv, nav liela uzticība pret viņa relikvijām.

Mans labais tēvs, viņš aizgāja noskumis un nelaimīgs. Kā jau bija solījis, viņš pie pirmās izdevības runāja ar abatu Delaskaliju. Viņš tam izstāstīja visu no sākuma līdz beigām. Abats likās sašutis un teica, ka viņš par to nemaz nešauboties, kaut gan vēl neesot dzirdējis par to runājam, bet viņa svaines un brāļa dēla rīcība esot nosodāma.

—   Pamest jaunu sievieti tāda prinča vilinājumiem, kā šis, kuram vispirms netrūkst nekā, lai patiktu, un kura neatbildību nekas nespēj lauzt! Es tiešām nesaprotu… Par laimi, tagad es esmu brīdināts un zināšu, kā to nokārtot.

—    Vislabākā nokārtošana še ir prombūtne. Savojas hercogs, neredzēdams vairs manu meitu, to aizmirsīs vai atradīs ko citu, tas citādi nevar būt. Es aizvedīšu Deverī kundzi uz Parīzi. Tur ieradīsies arī viņas vīrs. Viņi pavadīs Francijā vienu vai divus gadus un, kad atgriezīsies mājās, viss būs pāri.

xxix

Viņi diskutēja ilgi: mans tēvs ar godīga un krietna cilvēka vaļsirdību un atklātību, bet abats ar savu itālieša viltību un divkosību, kurai vēl pievienojās apsvērta ļaunprātība un dziļa perversija.

Viens otram viņi izvirzīja noteikumus, ko Deluinas hercogs bija ar mieru ievērot, kurpretī Delaskalija gribēja tikai iegūt laiku. Vienojās, ka viņš rakstīs Deverī kundzei par mūsu projektu doties uz Parīzi un ka es par to minēšu savam vīram. Ja viņi tam piekritīs, viss būs labi, ja ne, mēs atgriezīsimies Turīnā un tur tad abata iespaids, mana lūguma atbalstīts, noteikti sasniegs, ko vēlamies.

Deluinas hercogs uzķērās uz šīs makšķeres, bet es nebiju pieviļama. Es pārāk labi pazinu abatu un sāku raudzīties ar neuzticību uz šo tēvoci, kas vārdos bija tik izšķērdīgs un gatavs uz visu.

Tomēr es mēģināju nomierināties, atgūt ceribu un pašpaļāvību un nesa- gandēt sev atkalredzēšanās prieku ar manu tēvu un citiem mūsu ģimenes locekļiem, kas bija ieradušies mani redzēt.

Visi mani uzteica kā ļoti skaistu, un mana slava atskanēja pat Francijas galmā, kur karalim bija labpaticis izteikties manam brālēnam, Deševrēzas hercogam, ka viņš labprāt vēlētos mani redzēt. Es to vēlējos vēl vairāk nekā viņš, bet kā to panākt?

Sešas nedēļas pagāja kā sapnis. Vēstules ar Turīnu apmainījās diezgan ātri. Mans tēvs bija aizrakstījis pats, cerēdams, ka viņa lūgumu nenoraidīs, un tomēr tas notika — atkal viņš tika atbruņots.

Tā vietā, lai mani aizvestu, viņu lūdza pārvest mani mājās. Mans vīrs nekādā gadījumā nevarot atstāt Savojas galmu un viņš esot uztraukts, jau iedomājoties vien tagadējo ilgo šķiršanos. Viņš nevarot vairs bez manis ilgāk dzīvot. Bet ja Deluinas hercogs gribētu ierasties, ja viņš būtu tik laipns pieņemt piedāvāto uzaicinājumu, tad varētu pārrunāt un vienoties par turpmāko.

Tā, veikli liekot priekšā krietnajam un godīgajam sirmgalvim to pašu lietu, viņu pierunāja.

Mans tēvs nevarēja mani pavadīt, bet viņš apsolīja mani apciemot, pirms vēl būs pagājis mēnesis.

Es purināju galvu, es tam neticēju. Tēvs mani vēl sabāra un es biju spiesta klusēt. Tuvojās šķiršanās bridis: sāpīgi bija atraisīties no tēva rokām, kuru manas asaras bija aizkustinājušas.

— Ak, manu tēv, — es šņukstēju, — mēs nekad vairs neredzēsimies!

Viņš aizbrauca kopā ar Deševrēzas hercogu un manām māsām, kas arī bija ieradušās. Viņi cerēja, ka mēs pavadīsim kopā visu ziemu. Bet es, es biju pārliecināta, ka mēs šķiramies uz ilgiem laikiem, un liktenis bija lēmis šo manu pārliecību apstiprināt.

Viņu aizbraukšanas dienas vakarā es prasīju abatam, vai mēs arī nepo- sīsimies ceļā. Viņš man atbildēja, ka nekas mūs nespiežot un ka mums atlikušas vēl dažas peldēm izdevīgas dienas, un ka tās vajag izmantot.

Kad es uzstāju, viņš mainīja tematu un sāka mani iztaujāt, vai man interesējot ceļojumi pa skaistām vietām. Viņš man lika priekšā pasirot pa šo apvidu lēnā gaitā, lai visu redzētu un apskatītu.

Tā kā es nepavisam nevēlējos atgriezties Savojā, bet gan cik iespējams ilgi palikt Francijā, tālu no maniem vajātājiem, tad es ar prieku pieņēmu abata priekšlikumu.

Bez tam es cerēju, ka mans vīrs sailgosies pēc manis un aicinās atpakaļ, jo es nebūtu baidījusies no hercoga, ja vien būtu varējusi paļauties uz grāfu Deverī.

Divas vai trīs dienas mūsu ceļojums tiešām bija jauks. Tāpat kā viņš to bija darījis mums aizbraucot no Turīnas, mans tēvocis man veltīja vislielāko uzmanību un bērtin apbēra ar visdažādākām laipnībām. Drīzāk varēja domāt, ka tas ir kāds kavalieris ar savu dāmu, nekā vecs abats ar sava brāļadēla sievu.

Lionā, kur mēs uzturējāmies veselu nedēļu, viņš man sadāvināja daudz rotu, daudz lielisku audumu un mēbeles, kuras pa taisnāko ceļu lika aizsūtīt uz Turīnu. Starp citu viņš man iedāvināja visskaistāko pulksteni, kāds jebkad ir ticis pagatavots: tas bija no smalka tērauda, apdarināts ar emalju un izrotāts tirkīziem un dimantiem. Tas bija lielisks mākslas darbs, ko visi apbrīnoja. Šis pulkstenis man ir vēl tagad, mana meita to ļoti vēlējās sev, bet viņa to dabūs tikai pēc manas nāves, un es ceru viņai likt vēl ilgi gaidīt.

Man jau vairākkārt likās, ka abata acis, mani uzskatot, iedegas jauneklīgā dedzībā, kas nesaderējās ne ar viņa gadiem, ne ar stāvokli. Tomēr es tam negribēju ticēt un atvairīju šīs aizdomas, līdz kamēr Marionas sašutuma pilnais atklājums tās pārvērta īstenībā.

Dienu pirms mūsu aizbraukšanas no Lionas, abats tai bija piedāvājis lielu summu naudas, lai tā viņu naktī ielaistu manā guļamistabā, pašai tai vajadzēja palikt sardzē, lai neviens to netraucētu, kamēr viņš mani būtu pierunājis vai uzveicis.

Viņa ar nicināšanu bija to noraidījusi, solīdamās mani vēl brīdināt, uz ko viņš bija atbildējis, ka ja viņa to uzdrošināšoties darīt, tā manā dienestā vairs nepalikšot ne stundu: viņš to padzīšot.

Es biju kā no mākoņiem nokritusi. Kas gan to būtu varējis domāt, ka šinī vārgajā, dzedrajā, neglītajā, vecajā priesterī vēl liesmo mīla? Kā viņš cerēja atrast tai pret mīlu? Kā viņš varēja iedomāties, ka es, kas nebiju padevusies Savojas valdniekam, uzklausīšu cilvēku, kurš man nekādā veidā nevarēja patikt?

Tomēr es biju izmisusi par šīm jaunajām važām, jo sapratu, kāpēc viņš tik veikli bija pierunājis manu tēvu un nebija ļāvis man aizbraukt. Šis vecais lapsa, šis vilks gribēja mani nosargāt, cerēdams, ka es metīšos viņa rokās, lai glābtos no tā otrā.

Bet viņš nezināja, pie kādām durvīm bija pieklauvējis.

Neilgi pārdomājusi, es nolēmu izlikties, ka no visa tā nekā nezinu, un savu izturēšanos negrozīt, lai tad Turīnā, ja vajāšana nemitēsies un man būs jācīnās vēl ar jaunu pretinieku, paglābtos kādā klosterī. Pats galvenais tagad bija - nokļūt mājās. Es izlikos slima un atteicos no ceļojuma turpināšanas.

Abatam Delaskalija tas bija ļoti nepatīkami. Viņš ataicināja trīs ārstus, kas, tāpat kā Moljēra mediķi, parakstīja katrs savas zāles.

Tikai vienā lietā tie bija vienis prātis: ja nu es nekādā ziņā negribēju palikt Lionā, lai uzticētos viņu ārstēšanai, kas būtu bijis vislabāk, tad man ar steigu vajadzēja atgriezties mājās, kur tad varētu dzīvot mierīgi un atpūsties.

—   Grāfienes kundzei vajag, - teica ārsts, - labu barku, ar kuru doties uz leju pa Ronu, un tad kuģi, kas viņu aizvestu līdz Dženovai, jo cits ceļš viņu nogurdinās. Tās ir manas domas.

Es to būtu gribējusi vai piekaut. Varat iedomāties, ka samīlējies Titons pasteidzās piekrist šādam ceļošanas veidam, kurā mēs pastāvīgi bijām kopā un kurš mūs gribot negribot tuvināja naktīs.

Lai ko es teicu un kā es lūdzu manus pavadoņus izvēlēties citu ceļu, abats par to negribēja ne dzirdēt. Viņš lika novietot mūsu karieti vienā, bet manu kalpoņu karieti otrā barkā, un tā nu, lūk, mēs atradāmies divi vien šinī lielajā sprostā, kurā viņš negribēja ļaut palikt ne Marionai, ne Babetei.

No pirmā brīža, tiklīdz mēs bijām iekāpuši un iekārtojušies, un barka bija ceļā, viņš sāka man jau izmest pa vārdam, cerēdams, ka es to sapratīšu. Es izlikos kurla, kas viņu spieda izteikties jau skaidrāk.

Viņš man nemaz nemēģināja iestāstīt, ka man viņš jāmīl mana prieka dēļ, bet gan viņam par prieku, jo tas esot manās interesēs. Viņš iztēloja briesmīgās krāsās, kāds liktenis mani sagaida, ja es to neuzklausīšu, un apsolīja man visu, ko vien es vēlos, ja tam piekāpšos.

—  Jūs ienīstat Savojas hercogu, — viņš teica, — jūs vēlaties atgriezties Francijā, viss tiks darīts pēc jūsu prāta. Es pats apsolos jūs turp novest un, ja jums patīk, tūlīt. Mēs griezīsimies atpakaļ un brauksim līdz Parīzei, no kurienes tad es savai svainei un brāļadēlam došu tādu mācību, ka viņi vairs nedomās jūs mocīt.

—   Vai jūs to varat?

—   Vai es to varu? Jūs, acīmredzot, esat aizmirsusi, ka Deverī pilī mani cienī, godā un no manis bīstas, jo man ir daudz tādas mantas, ko jūsu vīrs un vīramāte ar prieku gribētu saukt par savām. Apelējot pie viņu goda, es tos piespiedīšu mani uzklausīt. Pretošanās man tiem atnestu tikai zaudējumus.

—   Labi, monsieur, ja nu jūs visu to varat, kāpēc jūs atsacījāt manam tēvam?

Abats uz mirkli apjuka: jautājums bija pārāk tiešs, bet viņš drīz vien atkal attapās.

—    Vai tad es drīkstēju jūs zaudēt? Vai es jūs varēju laist bez manis un tik tālu? Jūs nezināt, kas ir mīla, jūs, kas apgalvojat, ka mīlat savu vīru, vienliesīti, kuram nav jēgas ne jūsu mīlu saprast, ne novērtēt!

Es ļāvu viņam runāt, ļāvu tam izteikt gan solījumus, gan draudus, kas ne viens, ne otrs uz mani neatstāja iespaidu.

Kad viņš bija beidzis, es iekāpu karietē, aizvēru acis un mazliet pagriezusies uz viņa pusi, teicu:

—   Ar labu nakti, monsicurl Es gribu gulēt.

—   Kā, gulēt! Un tā ir jūsu atbilde uz maniem vārdiem?

—    Monsieur, guļot aizmirst, un viss, ko es pašreiz jūsu labā varu darīt, ir aizmirst visu to, ko es nupat dzirdēju. Citādi man jums vajadzētu atbildēt mazliet savādāk, un, tas ir tas, ko man jūsu vecums, jūsu kārta un jūsu stāvokli liedz darīt. Tomēr es lūgtu vairs neatkārtot, jo divām šādām sarunām man varētu pietrūki pacietības.

Nekad vēl neesmu redzējusi tādu niknumu. Viņš kļuva sarkans un bija jābaidās, ka viņu ķers trieka. Ja viņš būtu varējis ar acīm mani nogalināt, tas būtu noticis.

Ar visu savu itāliešu kaislību viņš no jauna sāka man draudēt. Tad, pēkšņi atmaigdams, tas metās man pie kājām, raudāja elsodams un apgalvoja, ka viņš nomiršot aiz bēdām, ja cs to atstumšot; lūdza piedošanu, ka viņš uzdrošinājies lietot šādus vārdus; apgalvoja, ka viņš esot mans vergs un ka mazākā mana vēlēšanās viņam esot augstākais likums.

Viņš taisīja vēl daudz citu muļķību, kuras gan var attaisnot un izskaidrot liela kaislība, bet kurām sešdesmit gadu vecumā ir tikai viena uzkrītoša pazīme — smieklīgums. Man uznāca tik liela vēlēšanās smieties, ka es vairs nespēju noturēties, un vecā kārumnieka acu priekšā smējos tik nevaldāmi līksmi, ka drīzāk būtu bijusi gatava mirt, ja man vajadzētu noturēties.

Viņš mani paskatījās vēl niknāk nekā iepriekš, bet tas mani nenomieri- nāja ne tik. Gluži otrādi — es smējos vēl skaļāk un vēl stiprāk, ļaudama sev pilnu vaļu. Beidzot, kad man tas jau bija iespējams, cs gribēju viņam atbildēt, bet pienācīgā kārtā, lai viņam vairs nebutu nekādas patikas pie tā vēlreiz atgriezties.

—    Kā! — es teicu, noslaucīdama asaras, kas man aiz pārmērīgas jautrības bija saskrējusas acīs, — kā, monsieur, jūs, kas varētu būt mans vectēvs, varat kaut vienu mirkli iedomāties, ka cs esmu izvairījusies no Savojas hercoga un bēgu no viņa tāpat kā no citiem tikai tādēļ, lai pataupītos jūsu žēlastības laipnībai? Vai jūs to patiesi domājat? Ak, ja jūs būtu francūzis, es jums norādītu uz. Moljēru un viņa Dāmu skolu, bet jūs jau gan piesargātos ieskatīties šinī patiesajā gleznā. Kas apzinās savu neglītumu, tas bēg no spoguļa. Esiet prātīgs, monsieur, padomājiet, kas esmu es un kas esat jūs. Izmetiet no galvas šīs mīlas muļķības! Nožēlojiet grēkus, domājiet labāk kā svētīgi nomirt, bet negrēkojiet un nedzeniet grēkā citus!

Viņš bija nometies pie manām kājām. Kad es sāku smieties, viņš atrāvās atpakaļ, tad viņš, nenolaizdams no manis acis, lēnām piecēlās, un viņa skatienā un sejas izteiksme mainījās acīm redzot.

Kamēr es runāju, viņš manī klusēdams klausījās. Kad es biju beigusi, viņš sāka smaidīt, bet šis smaids bija tik briesmīgs un draudīgs, ka cs nodrebēju. Tad viņš saslējās un atsēdās savā vietā, kur bija sēdējis līdzās man.

—   Madame, vai tas ir jūsu pēdējais vārds? - viņš jautāja ar tādu mieru, ka es, redzēdama viņa bālo, sašķobīto seju, nobijos.

—   Noteikti, monsieur.

—   Negrozāms?

—   Negrozāms.

Varu teikt, ka man vairs nebija nekādas patikas smieties. Viņš iespiedās karietes stūrī, sakrustoja rokas, nokāra galvu un vismaz kādu ceturtdaļstundu kaut ko pārdomāja.

Un ar šo brīdi pietika, lai viņa galvā rastos kāds velnišķīgs plāns.

Viņš atcerējās, ka mūks Luidži līdz ar briesmīgo indi bija iedevis viņam arī kādu stipru narkotisku līdzekli.

Šīs miega zāles viņš nolēma tagad izmantot, lai salauztu katru pretestību.

Ar šādi sagatavota dzēriena palīdzību viņš varēja apmierināt savu kaislību, tad pakļaut mani savai gribai un aizturēt uz manām lūpām katru sūdzēšanos.

Viņš gaidīja nākamo nakti, lai šo nodomu īstenotu.

Es nupat pieminēju mūku Luidži un atceros, ka ilgi par viņu neesmu neko teikusi, un tāpat arī neesmu devusi viņa stāsta noslēgumu.

Tāpēc atstāsim uz brīdi abatu Delaskaliju pie viņa noziedzīgajiem plāniem un atgriezīsimies pie kapucīņa.

XXX

Pārdrošā mūka iespaids bija pieaudzis un viss Speneo nams tagad atradās šā iespaida varā. Tomēr daudz vēl trūka, lai ari Bernardo būtu tam tiktāl padevies, kā viņš izlikās. Šis cilvēks jutās pazemots. Viņš ar dziļu nemieru bija redzējis mazināmies savu iespaidu, kopš mūka vizītes Spenco namā bija sākušas atkārtoties biežāk. Viņš nebija vairs tas neatvietojamais cilvēks, uz kuru abas sievietes varēja atbalstīties viņu cīņā pret Mariani, kurš liekas bija apņēmies ciešāk kā jebkad nevienam neatdot savu virskundzību un piespiest citus respektēt viņa tiesības.

Briesmīgā slimība, kas Bernardo bija uzbrukusi, viņa sejā bija atstājusi skarbas pēdas. Anžela, kas dēļ tieksmes uz vaļīgām mīlas rotaļām un kaprīzes dēļ bija viņam atdevusies, redzot viņa niknos, baku slimības rētām izķēmotos vaibstus, tagad to atstūma.

Viņš juta, ka tam nepieciešams atgūt savu agrāko stāvokli pie šīm frivo- * lajām dāmām, kuru aizvien pieaugošā izšķērdība draudēja nākotnē vēl palielināt viņu budžeta deficītu.

Lai nostiprinātu savas iedragātās pozīcijas un atgūtu agrāko iespaidu, kas pēdējā laikā ievērojami bija gājis mazumā, vajadzēja izdarīt izšķirošu cirtienu, lai starp viņu un šīm sievietēm nodibinātos tādas solidaritātes saites, ko jau vairs nebūtu iespējams pārraut. Tas bija tagad Bernardo vienīgais sapnis un nekas viņu no tā nespēja novirzīt.

Bez šaubām, ka briesmīgais brālis dāvanu vācējs viņa acīs vēl joprojām bija bīstams spēks, bet tā kā līdz ar veselību viņā atkal atgriezās enerģija, šis spēks tam vairs nelikās tik nesalaužams un drīz viņš bija noteikti izšķīries.

—   Ak, mans nabaga Bernardo, kāds jūs tagad izskatāties! — izsaucās Anžela, kad Gavaca, atveseļojies, tai pirmo reizi parādījās. — Kāpēc gan briesmīgā slimība neuzbruka šim zemniekam, kas tagad rīkojas mūsu muižu saimniecībā?

—   Nemaz nebēdājiet, — atbildēja Bernardo, — kā redzat, no tās slimības, kāda man bija, var atveseļoties, bet es zinu citu, no kuras vairs neatve- seļojas, un tā var drīz vien parādīties.

Anžela nodrebēja, jo lai arī cik grēcīga tā bija, domas par noziegumu, uz kuru norādīja Gavaca, tai varbūt vēl nebija ienākušas prātā. Tomēr viņa šo drausmīgo norādījumu neatvairīja un, dzirdot to izsakām, nebija ne pārsteigta, ne dusmīga. Anželai pašai nebija pietiekami daudz drosmes iecerēt noziegumu, bet-jau samaitātai viņai bija vēl mazāk dūšas atsacīties no līdzdalības, kad bija paredzami savi labumi.

Viņa aprobežojās ar to, ka teica:

—    Izveseļojaties vien drīzāk, mans draugs, un, tik daudz lauzīdams galvu, neiekrītiet atpakaļ šinī slimībā! Nekad nevar zināt, kas var notikt: kad dzīvosim, tad redzēsim!

—    Jā, bet kamēr mēs gaidām, mūsu zemnieki vairs kārtīgi nemaksā, jo gads bija ļoti slikts. Man ir atlikusi vēl tikai viena cirsma malkas ko pārdot, un mums no jauna vajadzēs aizņemties, lai samaksātu procentus par iepriekšējo aizņēmumu, kā tas līgumā paredzēts. Bet pa to laiku šis neīstais muižnieks, kura tēvs vēl basām kājām skraidīja pa Dženovas ielām, šis kustonis, kas jūs tik neģēlīgā kārtā ir piekrāpis un aplaupījis, saņem lielu renti un savu kalpu sabiedrībā par jums vēl pasmejas… Nē, tam visam reiz jādara gals, un ja tik es zinātu kādu priesteri, kurš gribētu svētīt lodes, ko es šim cilvēkam jau esmu izlējis…

—   Klusāk, Bernardo, klusāk! — to pārtrauca grāfiene. — Vai tad jūs nesaprotat, ka šāda valoda var mūs sakompromitēt?

Uz brīdi iestājās klusums, tad Anžela, it kā runa būtu par kādu joku, smaidīdama ieteicās:

—    Es nedomāju, ka lai mūsu stāvokli uzlabotu, būtu nepieciešamas svētītas lodes.

—    Tā ir taisnība, - atbildēja Bernardo, kurā šie vārdi pamodināja briesmīgas atmiņas, — ir arī vēl citi paņēmieni, kas var nest pēkšņu nāvi.

—    Mīļais draugs, es jūs lūdzu — esiet uzmanīgs! Neaizmirstiet, ka mums nav vairs neviena cita, kas mūs aizsargātu, un ka pārsteidzīgs solis varētu jūs pazudināt.

Šie vārdi pierādīja Gavacam, ka viņi bija sapratušies un ka tagad atlika tikai izvēlēties līdzekļus.

—    Anžela, — viņš klusi teica, nomezdamies ceļos pie grāfienes kājām, — jūs zināt, ka mana dzīvība pieder jums. Jūsu labā es esmu gatavs izliet pēdējo asins pilienu. Tikai sakiet, sakiet vienīgi, ka jūs pieņemat manu pašuzupurēšanos un, lai kas arī notiktu, dzīvs vai miris, es tomēr saglabāšu jūsu sirdī savu vietu. ,

Grāfiene bija satraukta. Viņas vīrs tai jau bija licis parakstīties, ka viņa atgriezīsies viņu dzīves vietā, un apziņa, ka tai būs jāatdodas šā cilvēka varā, pildīja viņas sirdi ar šausmām.

Pēkšņi to pārņēma straujš jūtu saviļņojums.

—  Jā, — viņa iesaucās,— tev pieder mana sirds, bet viņam — mans naids!

—   Tad spriedums ir pieņemts, — pieceldamies teica Bernardo, — viss pārējais ir mana darīšana.

Un viņš aizgāja, atstādams Anželu vislielākajā uztraukumā.

Divas dienas pēc šīs sarunas Santonī villā iegriezās kāds jauns gans, kurš, kā viņš pats izteicās, bija nācis pēc sava kunga rīkojumiem. Mariani patiesi mīlēja iedziļināties lauksaimniecībā visos sīkumos un bija gatavs vienmēr uzklausīt savus gājējus, kas šo tēvišķīgo attiecību dēļ to ļoti cienīja. Tāpēc arī jaunais gans tūdaļ tika ielaists pirmā stāva ēdamzālē, kur viņa saimniekam klāja galdu.

—    Tu būsi piekusis, mans labais Zarka, — teica grāfs, — jo vakar vakarā es tevi redzēju ganām Katānas laukā, veselu jūdzi no šejienes. Bet tu nebiji viens. Kas bija tas cilvēks, ar kuru tu runāji?

Zarka pietvīka, tad apjucis un cepuri rokās vīstīdams nomurmināja, ka tas bijis kāds ceļnieks, kas apjautājies pēc ceļa.

Grāfs nodomāja, ka jaunā cilvēka apjukumam par iemeslu ir viņa kautrība un, nodevis tam vajadzīgos rīkojumus attiecībā uz viņa ganāmpulku, lika viņam iegriezties virtuvē, kur tam pasniegs brokastis.

Zarka, būdams acīmredzami apmierināts, paklausīja. Viņš iegāja virtuvē, bet tai vietā, lai palūgtu ēst, viņš sāka grozīties ap pavardu, uz kura tika gatavotas brokastis kungam. Visā viņa izturēšanā un kustībās bija kaut kas nedrošs, ko uzmanīga novērotāja acs tūdaļ būtu pamanījusi, bet ko mājas ļaudis nemaz neievēroja. Tai brīdī, kad Zarka izstiepa roku pār kādu podu uz uguns, liels pērtiķis, kurš bija paša grāfa un arī visu mājas ļaužu mīlulis, metās uz priekšu un sagrāba gana roku.

Zarka aiz pārsteiguma iekliedzās un ļāva izkrist uz grīdas mazai stikla pudelītei, kas saplīsa.

Pērtiķis pielēca pie drumslām, bet tikko viņš bija tās apošņājis, to sagrāba stipri krampji un tas pēc neilgas raustīšanās nobeidzās.

Visuzkrītošākais šinī gadījumā bija tas, ka Zārku pēkšņi pārņēma tādas bailes, ka likās — viņš zaudēs prātu. Viņa sejas panti sašķobījās, mati viņam stāvēja stāvus, viņa baiļu pilnās acis sāka vērīgi raudzīties uz durvīm, un viņš metās ārā pa tām, tiklīdz parādījās Mariani, kurš bija izdzirdis šo kņadu.

Viņš ņēmās iztaujāt Zārku, bet tas jau bija paguvis atjēgties un atbildēja, ka pudelīti esot atradis uz lielceļa. Viņš tikai esot gribējis pudelīti pie pavarda uguns attaisīt, ko vēl neesot paspējis izdarīt, un ka viņam neesot bijis ne jausmas par tās saturu.

Mariani neizdevās no gana nekā vairāk uzzināt un, negribēdams šim incidentam, kas vairāk izskatijās pēc nejaušības, piešķirt kādu sevišķu nozīmi, viņš aizsūtīja Zārku atpakaļ pie viņa ganāmpulka.

Tomēr viņa apziņā palika kāda turriša nojauta. Tāpēc tās pašas dienas vakarā pie vakariņām, kuras tas ieturēja kopā ar saviem kalpotājiem, viņš tiem teica:

—           Es nezinu, kas vēl var gadīties. Man tā šķiet, ka dažs labs līko pēc manas dzīvības. Es to mēģināšu aizstāvēt pret visiem ienaidniekiem, tomēr šai cīņā es varu ari krist. Tādā gadījumā, draugi, atriebiet mani, jo ar manu nāvi jūs būsit zaudējuši godīgu kungu, kas jums novēl tikai visu labu.

Mariani aizgāja savās istabās skumjš, nomākts, un likās, ka viņš ir pilnīgi zaudējis dūšu.

—           Ko es esmu nodarījis šai sievietei, ko es mīlu no visas sirds? Kāpēc viņa mani vajā ar tādu naidu, kurpretī man pēc tās bija viskaislākā vēlēšanās?.. Un ir vēl tagad, lai to darītu laimīgu?

Šai pašā brīdī pie Zarkas ganu būdiņas uz šiem jautājumiem tika dota atbilde.

—           Tu esi tikai gļēvulis un muļķis, — teica jaunajam ganam kāda liela auguma cilvēks, kura seja bija izvagota un izraibināta daudzām baku rētām, — un velns tevi dzina nobīties izšķirīgajā brīdī. Būtu tu bijis veicīgāks, tu tagad saņemtu no manis vairāk dukātu, nekā tu desmit gados nopelnīsi.

—   Taisnība, — atbildēja Zarka, — man pietrūka dūšas.

—   Tās tev mūžīgi trūkst…

—           Nē, tagad, kad es jau reiz esmu mēģinājis, es būšu drošāks, uzticiet man vēlreiz šo darbu un jūs redzēsit…

—   Nu, labi, redzēsim!

Trīs stundas vēlāk Bernardo teica grāfienei Anželai:

—           Svētītās lodes nemaz nav tik smādējamas, kā jūs to domājat; būtu man šorīt viena tāda bijusi, jūsu ciešanas būtu beigušās.

—           Es jau par tām esmu padomājusi, draugs. Lūk, še ir divas, un mans biktstēvs galvo, ka tās nekļūdīšoties.

Bernardo prieks bija neaprakstāms.

—           Paldies, liels paldies, — viņš teica. — Tagad jums atlicis tikai pusceļš* un par to parūpēšos es.

Un viņš kā bulta aizskrēja ar visām lodēm, kuru spēkam tas ticēja.

XXXI

Kaut ari Bernardo atveseļošanās liekas strauji gāja uz priekšu, tomēr pēdas, ko briesmīgā slimība bija atstājusi viņa sejā, bija vēl svaigas, dziļas un atbaidošas.

Cits viņa vietā par to būtu bijis noskumis, bet viņam tas darīja prieku, jo pēc visa tā, kas bija noticis starp viņu un Anželu, tam bija svarīgi, ka viņu aizvien vēl uzskatītu par vārgu, slimu un darba nespējīgu. Viņš izlikās, ka tikai ar lielām pūlēm atvilcies līdz savai istabai un tur nonācis, viņš tūdaļ, smagi elsdams, iekrita gultā.

—   Ak, Svētā Jaunava! — iesaucās kopēja, — kāda neuzmanība!.. Piecelties šādā stāvoklī!.. Un jūs taču solījāt to nedarīt! •

—    Tas taisnība, Marta, — viņš vārgā balsī atbildēja, — esmu bijis neuzmanīgs. Bet jūs jau zināt, ka kungi necieš kalpotājus, kam jāguļ uz gultas… Es gribēju pārbaudīt savus spēkus… Bet kājas vēl nenes…

—    Ak, Jēzus Marija! — izsaucās kopēja, pasteigdamās to noaut, — es nesaprotu, kā jūs vēl varējāt spert soli.

—   Mīļā Marta, es tā vairs nedarīšu.

—   Es domāju gan! Vismaz vēl sešas nedēļas jūs nevarēsit staigāt bez kruķiem.

—   Lai notiek Dieva prāts!

—   Ak, sinjor Gavaca, jūs esat pārāk labs cilvēks, lai Dievs par jums neapžēlotos, — teica vecā Marta, ar vislielāko uzmanību noguldīdama slimnieku gultā, — bet viens nu gan ir skaidrs: ja mēneša laikā Šivā notiktu kas sevišķs, tad jūs nu gan nebūtu tas, kas par to nestu ziņu uz Romu.

īsu brīdi pēc tam, kad vecā, visu sakārtojusi, aizgāja, istabā klusiem, uzmanīgiem soļiem ienāca Luidži.

—   Hm, — viņš noņurdēja, redzēdams, ka slimnieks tikai ar pūlēm var piecelties, — es domāju, Bernardo, ka tu jau būsi uz pekām.

—   Godājamais tēv, tieši tāpēc, ka es to mēģināju darīt, man, lūk, atkal bija jāliekas gultā… Un tas mani uztrauc, jo es zinu, ka še drīz aptrūks naudas, kamēr tur Santonī villā šis kustonis grāfs, izsūkdams mūsu īpašumus, kā tāds iekarotājs krauj tik naudu čupā.

—   Tas pierāda, — nopietnā balsī teica mūks, — ka tur dzīvo prātīgi ļaudis, bet še, kur bez vajadzības izšķiež pasakainas summas, mājo neprāts.

Kā — marķīzei Spenco kundzei, neskaitot Anželas pūra daļu, ir īpašumi, kas vērti aptuveni trīs miljonus romiešu dukātu, un viņai vēl trūkst naudas!?

—    Godājamais tēv, jūs pret mani vismaz būsit tik taisnīgs un atzīsit, ka tā nav mana vaina, ja tā ir.

—    Lai nu ari tā būtu, Gavaca, bet man liekas, ka še kaislīgi tīko pēc tās naudas, kas tur tiek nopelnīta. Uzklausi, draugs, manu padomu: nemēģini ar mani dzīt jokus! Es esmu pārliecināts, ka tu perini kādu ļaunu nodomu.

—   Ak, mio padre, ko es gan Šādā stāvoklī varētu darīt!

—    Es gluži labi saprotu, ko tu gribi, un zinu, ko tu vari, bet mana griba ir tā, ka lai Santonī villā grāfs paliek pilnīgs noteicējs, un tev būs jāapmierinās ar to, ka tu še spēlēsi darba bites lomu. Vēlāk tu tiksi arī pie savas patstāvības, bet līdz tam laikam ir jāpagaida. Tas ir mans pēdējs vārds.

Gavaca bija traks aiz dusmām. Lai savaldītos, viņš kodīja lūpas. Beidzot viņš apdomāja, ka šis mūks, lai cik spēcīgs viņš bija, tomēr nebija neuzvarāms un ka pašreizējos apstākļos tieši viņa mūka stāvoklis bija tas, kas tam drīzāk varēja kaitēt. Tāpēc Gavaca apņēmās pielāgoties lai programmai, kādu tam uzspieda Luidži. Līdz ar to viņš pie sevis nolēma pēc iespējas drīzāk saraut tās važas, ko Luidži mēģināja viņam uzmest.

«Godājamais tēv," viņš pie sevis domāja, „velli jūs pūlaties, es gluži labi jūtu, ka mēs esam ienaidnieki. Bet kādēļ?.. Jums tik un tā nekad nekas nepiederēs. To nepieļauj jūsu mūku kārta. Marķīze gan atrodas jūsu iespaidā, bet no tā jūs nevarat izsist sev nekāda labuma, un kas attiecas uz Anželu, jūs nedrīkstēsit aprobežot pat viņas visniecīgākās ieražas. Visu tā labi apsverot, godājamais tēv, es esmu stiprāks nekā jūs un to jums drīz vien nāksies atzīt."

Nākamajā dienā, par spīti kopējas Martas iebildumiem, Bernardo, iedams uz kruķiem, parādījās Šivas ielās, kur tas saņēma gan laimes vēlējumus, gan līdzjūtības apliecinājumus. Bet viņš rūpīgi liekuļoja savu vārgumu un izlikās tā, it kā nespēks un nevarība to spiestin spiestu pie zemes. Tās pašas dienas vakarā pār mazo Šivas pilsētiņu vēlās briesmīgs negaiss. Debesis laistījās vienās ugunīs, pērkons grāva bez mitas un lietus ar krusu gāza aumaļām.

Zarka ar savu ganāmpulku bija kalnos. Iztrūcies no šīs vareno dabas spēku trakošanas, kuru dārdoņai vēlāk pievienojās viņa avju blēšana un suņu riešana, gans kluss un nospiests sēdēja savā būdiņā. Pēkšņi zibens gaismā viņam šķita, ka pamanījis kādu cilvēku, taisni pāri klajumam nākot šurp.

—       Ak, Jēzus! — viņš iesaucās, bailēs pārmezdams krustu. — Varētu domāt, ka tas ir Bernardo Gavaca. Ko tad viņš še meklē? Vai tad mīļais Dievs jau tā nav diezgan sadusmots? Nē, nē, es no šejienes nekustēšu… Un tomēr mīļais Dievs ar mani pavisam slikti apietas. Par manas t budiņas cauro jumtu lietus nāk iekšā straumēm, man vairs nav neviena vīlīte sausa, es apēdu savu pēdējo maizes riecienu un man vēl gribas ēst…

Šo gaušanos pārtrauca tāds pērkona grāviens, ka visa zeme notrīcēja.

—      Ak! — iesaucās Zarka, ceļos mezdamies, — es zinu, ka es grēkoju, tā gauzdamies, jo ir vēl daudz ļaužu, kas nelaimīgāki par mani.

—      Jā gan, - kāda balss tam tumsā atbildēja, — esi vīrišķīgāks un tev nekā netrūks.

Tai pašā mirklī noplaiksnīja zibens un Zarka pazina Bernardo Gavacu.

—       Ak, meistar Bernardo, kā jūs mani nobiedējāt! — iesaucās jaunais gans.

—      Jo sliktāk! Tāpēc kā corpo di Dio bailīgi cilvēki nekam neder un ar šādu raksturu tu turpināsi ganīt savas aitas, kamēr trūkumā un apnicībā reiz nosprāgsi.

—   Ak, kas tas par laiku!..

—   Nežēlojies, Zarka! Pēc mana prāta, es sev nevaru vēlēties labāku.

—   Tad nu gan, meistar Gavaca, mums ir atšķirīga gaume.

—       Var jau būt, bet par to visu vēl var vienoties. Lūk, man te ir daži skaisti romiešu dukāti, kas cita nekā nevēlas, ka pārceļot no manas ķešas tavējā.

—       Lai tad tie drīzāk taisās ceļā, - teica gans, un zibens gaismā bija redzams, ka viņa seja staroja priekā.

—      To viņi arī darīs, ja tu būsi pietiekami prātīgs tos neatbaidīt… Lūk, skaties, tie jau pašreiz grib priecīgi doties ceļā.

—      Ak, meistar Bernardo, tagad man ir vīra dūša. Lūk, man no negaisa nav vairāk bail kā no krītošas zvaigznes trokšņa. San Dio\ Katrs sev, Dievs — visiem!

—        Ļoti labi, bet tagad vairs nerunāsim par tukšu! No šejienes līdz Santonī villai ir kādas desmit minūtes ko iet?

—   Vislielākais piecas.

—      Un grāfs Mariani laikam sēž ar saviem kalpotājiem pie galda lielajā zālē.

—   Jādomā gan, to viņš vienmēr dara… Ak, kas tas par labu kungu!..

—       Nu, Spenco dāmas atkal citādi ir ļoti labas kundzes un šie dukāti ir tikai pirmās bezdelīgas no bara, kuru saķers tas, kurš viņām pakalpos.

—   Un ko tam vajadzētu darīt? Sakiet taču, meistar Bernardo!

—   Vispirms, Zarka, zvērēt man paklausīt un šo zvērestu turēt.

—   To es labprāt darīšu, — teica jaunais gans, kuru bija sagrābusi mantkārība.

—   Un tu zvēri?

—   Es zvēru.

—    Labi, — teica Gavaca, izvilkdams no mēteļa apakšas divstobru šauteni, — lūk, tiesnesis, kas šovakar spriedīs tiesu starp Spenco kundzēm un Mariani.

—   Ak! — nobijies iesaucās Zarka.

—    Kas tev? — mierīgi jautāja Bernardo. — Vai tu domā, ka šis te biedrs netradīs īsto adresi. Atmet taču reiz savas bērnišķīgās bailes… Es būšu tas, kurš rīkosies. Iesim!

—   Iesim, — drebēdams atbildēja Zarka.

—   Tātad mēs dodamies uz Santonī. Bet tur ir suns, kas tevi pazīst, jo viņš ir bijis kopā ar taviem ganusuņiem.

—   Mirko? Jā, lāga kustonis! Tiklīdz viņš tiek vaļā, tā tūlīt nesas šurp pie manis uz lauku.

—   To jau es zināju, lūk, tāpēc arī meklēju tavu palīdzību. Tu viegli pārkļūsi pāri pirmās sētas zemajam mūrim un pievāksi suni, lai tas nerietu, kad es nāku. Es tev uz pēdām sekošu, tu atvērsi vienus no mazajiem vārtiņiem, bet tā, lai nedzirdētu ne mazākā trokšņa, un lieta drīz būs darīta. Tagad ej pa priekšu, bet pasteidzies!

Bet Zarka pat nedomāja kustēties.

—    Kā? Vai tu atsakies iet tagad, kad zini pietiekami daudz, lai es tiklu pakārts? — draudīgi jautāja Bernardo. — Sargies, abi mani stobri ir lādēti un viens šāviņš būs nodevējam, kas mani gribēs nodot.

Bet kad pie šiem vārdiem viņš nolieca ieroci, Zarka iesaucās:

—    Nē, nē, meistar Bernardo, es jūs pat nedomāju nodot, bet pirms mēs dodamies ceļā, vai jūs negribētu man ļaut tuvāk iepazīties ar šiem romiešu dukātiem, ko esmu redzējis tikai zibens gaismā.

—    Še, — teica Gavaca, pasniegdams viņam naudasmaku, — te bus maza rokasnauda, pārējais nāks vēlāk. Bet nu mēs jau esam zaudējuši daudz, laika, iesim!

Gans paņēma maku un, to atvēris, pārbaudīja saturu, tad, priekā, lēkādams, viņš devās uz Santonī villu, kur grāfs ar saviem kalpotājiem tobrīd sēdēja pie galda.

XXXII

Negaiss bija mitējies, bet lietus vēl arvien gāza straumēm. Divi cilvēki ar somām uz muguras klupdami krizdami gāja pa pielijušajiem laukiem. Tie bija divi kareivji, Savojas hercoga armijas dezertieri, kas slapstījās pa Pjemontu, lai nokļūtu Venēcijā.

—  Pie Svētā Marka! — teica viens no tiem. — Es domāju, Lorenco, ka mēs esam darījuši aplam, atstādami pulku. Ir taisnība, tur nav nekāda labuma, tomēr dažu labu reizi dabūn paēst, bet nu, lūk, mēs jau divpadsmit stundas kuļamies ,ar tukšu vēderu, šādā veidā mēs tālu netiksim. Kas uz mani attiecas, es noteikti neiešu garām tām mājām, pirms nebūšu tur atpūties.

—  Tu runā aplam, Džakomo, — atbildēja otrs, — es pazīstu šo apvidu. Tās pieder kādai Kariņjanas princim radniecīgai ģimenei. Tur mēs ieskrietu kā vilkam rīklē, bet mēs viegli atradīsim pajumti Šivā, no kurienes mūs šķir vairs tikai četras jūdzes.

—   Četras jūdzes — neiespējami! Vai mēs nevarētu pamēģināt, negriežoties pie saimniekiem, palūgt še kādam mājas cilvēkam gabaliņu maizes un kādā staļļa kaktā mazdrusciņ salmu?

—  Jau jau tu tā gribi, varam pamēģināt.

—  Es gribu tāpēc, ka man liekas: vieni vārtiņi ir jau vaļā.

—  Tad ejam iekšā, — atbildēja Lorenco.

Un viņš iegāja pa vārtiņiem, bet līdzko tas bija sētā spēris kāju, tā pagriezās pret biedru un čukstēja:

—  Klusu, dažus soļus tālāk tur kādi sarunājas, kuriem, man liekas, nav mazāk iemeslu slēpties kā mums.

Uz brīdi abi apstājās, tad klusu ielavījās iekšpusē un noslēpās kaktā starp pusatvēratajiem vārtiņiem un mūri, kurā tie bija iestiprināti. Tā kā lietus bija mitējies un laiks noskaidrojās, viņi varēja saskatīt divus vīrus, no kuriem vienam rokā bija divstobru bise, bet otrs turēja pie saites un glaudīja ķēdessuni, lai tas nerietu.

—  Turi to stingri, Zarka, — teica cilvēks ar bisi, — un vienā minūtē Spenco kundzes būs atbrīvotas uz visiem laikiem no šā lopa, kuru marķīzs kādā vājības brīdī ir uzņēmis savā ģimenē.

—   Viņš tomēr ir dižciltīgs cilvēks, — nopūtās Zarka.

—     Viņš, dižciltīgs?.. Viņš šo dižciltību tāpat ir nozadzis, kā nu jau kopš ilga laika zog šo muižu ienākumus. Bet turpmāk tas vairs nenotiks… Tagad viņš ir manās rokās.

Pēc šiem vārdiem viņš piesvieda bisi pie pleca un tēmēja uz kādu lielu logu pirmajā stāvā. Tad pazibēja uguntiņa un nogranda šāviens, pēc tam no mājas atskanēja izbaiļu kliedzieni.

—   Bēgsim nu! — klusu ierunājās vīrs ar bisi, — un lai kas arī notiktu, neaizmirsti, ka Spenco kundze tev par klusēšanu vienmēr maksās vairāk, nekā V tev dotu par tavu runāšanu.

Un viņi steigā metās bēgt.

—   Ja mēs še paliekam tikai vienu brīdi ilgāk, mēs esam pazuduši, — teica Lorenco.

Un tāpat kā slepkavas, viņi metās laukā un devās projām, cik vien ātri spēja.

—    Tas nu ir viens savāds gadījums, — teica Džakomo, kad tie jau bija pietiekami tālu, lai apstātos un atvilktu elpu.

—   Un kurš mums, varbūt, varētu noderēt, — atbildēja Lorenco, — jo es saklausīju tā vārdu, kurš turēja suni un šāviena gaismā ieraudzīju otrā seju, kas bija klāta svaigām baku rētām. Katrā ziņā ir noticis kāds noziegums un var būt, ka vainīgo uzrādītāji saņems smuku atlīdzību.

—    Redzēsim, bet tagad nu gan mēģināsim kaut kur atrast vakariņas un naktsmājas.

Kamēr tas viss norisinājās, godājamais tēvs Luidži bija ceļā uz savu klosteri. Kaut gan viņa maiss bija pārpārēm pilns, viņš tomēr likās neapmierināts: jau vairākas reizes viņš bija ieradies Spenco namā, lai sastaptu Bernardo, bet arvien viņam bija atbildējuši, ka tas uz saviem kruķiem klaiņojot pa apkārtni, un ar to pietika, lai Luidži sāktu bažīties par kādu draudošu nelaimi.

„Šis cilvēks ir uzņēmīgs," mūks pie sevis domāja, „ viņš deg nepacietībā sasniegt mērķi, turklāt marķīze un Anžela viņu vēl uzmudina ar vienu cirtienu nodrošināt savu nākotni.

Šīs sievietes negrib saprast, ka, bīdīdamas viņu uz šāda ceļa, tās pazudinās arī sevi. Par laimi es protu novērot un mani nav tik viegli piekrāpt."

Smagu soļu troksnis iztraucēja Luidži no viņa pārdomām. Mūks, kurš pazemības tikuma dēļ vienmēr gāja galvu nokāris, pēkšņi to pacēla un atradās aci pret aci ar abiem zaldātiem, kas nāca, pārrunādami savu piedzīvojumu Santonī villā. Ieraudzījis. mūka pilno maisu, Džakomo, kas bija visvairāk izbadējies, nevarēja nociesties.

—    Godājamais tēv, — viņš teica, — mēs jūs lūdzam apžēloties par diviem nabaga noklīdušiem zaldātiem, kas nav ēduši kopš vakardienas.

—    Bet kā tas nāk, ka jūs abi bez kāda atbalsta esat nokļuvuši līdz šejienei? — jautāja Luidži. — Pa Šo ceļu ejot jums pret vakaru vajadzēja nonākt līdz Santonī villai, pie kuras vārtiem vēl neviens nelaimīgais nav velti klauvējis.

Pie šiem vārdiem abi zaldāti saskatījās, it kā kaut ko apsvērdami, tad Džakomo teica:

—     Mēs patiesi tur iegriezāmies, bet nekā nedabūjām, jo mums aiz bailēm no turienes nācās drīzāk iziet…

—   Bailes! Jums, zaldātiem?..

—   Godājamais tēv, — savukārt ieteicās Lorenco, kuru mūka vārdi aizskāra, — lai cik krietni būtu zaldāti, viņi tomēr nevar mēroties ar slepkavām.

—   Vai jūs Santorī villā sastapāties ar slepkavām? — uztraukts jautāja mūks un nolika zemē savu maisu, it kā grasītos uzmanīgāk klausīties.

—   Ak, brāl, tādas lietas nemēdz izklāstīt pa lielceļiem…

—   Sevišķi, kad izsalkumā jākrīt vai no kājām, — piebilda Džakomo.

—   Jums taisnība, bērni, — noteica Luidži, atkal ņemdams maisu plecos. — Par laimi mēs atrodamies kādus simts soļus no klostera, kur jūs pēc mana rīkojuma atradīsit visu, ar ko pilnīgi atjaunot spēkus.

Visi trīs nu devās uz klosteri. Vārtnieks, pazīdams Luidži pēc āmura piesitiena, tūdaļ atvēra, kaut gan noteiktā stunda jau bija pagājusi. Viņam kļuva mazliet bail, kad tas redzēja, ka brālim Luidži seko divi zaldāti.

—    Še, Pjetro, — teica mūks, nolikdams maisu uz galda, — ņem kaut vai dubultdesmito daļu, bet gādā mums tūdaļ vakariņas un netaupi sava pagraba rezerves! Gan jau es drīz vien atkal piepildīšu tos robus, kādus mēs tur radīsim.

Pjetro vispirms atnesa vīnu un glāzes, tad, apskatījis maisa saturu, cītīgi sāka gatavot vakariņas, jo vairāk tāpēc, ka pašam bija izredzes tajās piedalīties. Pa to laiku brālis dāvanu vācējs ar abiem zaldātiem no jauna uzsāka uz lielceļa pārtrauktās sarunas, kas risinājās jo dzīvāk, jo biežāk tika cilātas pilnās glāzes.

Pie otrās pudeles abi dezertieri kļuva jau vaļsirdīgi un, kad trešā bija labi iesākta, brālis Luidži jau zināja visu, kas pirms divām stundām bija norisinājies Santonī villā. Abi stāstītāji jau bija tiktāl piedzērušies, ka brālis dāvanu vācējs varēja vairākkārt apmainīt viņu glāzes pret savējo.

—    Godājamo tēv, — iesaucās vārtnieks, ienesdams paplāti, no kuras pacēlās vilinoša smarža, — lūk, omlete, par kuru jūs man teiksit paldies.

Bet viņš pēkšņi apklusa, redzēdams, ka abi zaldāti, nolikuši galvas uz galda, guļ saldā miegā.

—   Godājamais tēv, — viņš pēc brītiņa klusēšanas teica, — esmu gatavs saderēt, ka šie |audis ir aizmiguši tikai ar jūsu atļauju.

—   Tas taisnība, Pjetro! Es vienmēr viegli varu iemidzināt cilvēkus, kas man liekas pārāk modri. Bet par to parunāsim kādu citu reizi. Pašreiz mēs nedrīkstam zaudēt nevienu mirkli: šos abus vispirms vajag kārtīgi sasiet… In pace taču ir tukšs?

—    Kā vienmēr, godājamais tēv. Vai tad prokurora tēvs gribētu izlietot šo briesmīgo caurumu, tas varētu sabojāt viņa ēstgribu. Šis drausmīgais cietums ir tukšs, ko pierāda tas, ka man ir atslēgas, kuras es esmu pievācis, jo, starp mums runājot, esmu atradis šinī caurumā kādu slepenu eju, kas ved uz priekšnieka tēva pieliekamo celli…

—   To es jau zināju, — Luidži smaidīdams pārtrauca vārtnieku. — Tas nebūtu visai asprātīgs, kurš man še gribētu ko noslēpt. Bet tagad atnes virves…

—    Un tik labi izdevusies omlete! — izsaucās Pjetro, bēdīgi saņēmis rokas.

—    Mēs to apēdīsim ceturtdaļstundu vēlāk, un mums būs katram dubultporcija, kuru varēsim vēl pienācīgi aplaistīt, tāpēc ka no in pace, kur novietosim šos gulētājus, tu varēsi iesākt mazu vizīti priekšniektēva pieliekamajā cellē, uz kurieni tu tik veikli esi atradis ceļu.

Tā runādams, Luidži jau bija paņēmis virves, kuras viņam bija atnesis brālis vārtnieks.

Ar tā palīdzību viņš īsā brīdī cieši sasēja abus aizmigušos zaldātus, kurus tad par abiem un ne bez grūtībām aizvilka šinī briesmīgajā sprostā, kas saucās in pace, un kādi toreiz atradās visos klosteros.

Ticīgajiem, kuri pēc tiesas sprieduma, ko pasludināja aiz slēgtām durvīm, tika ievietoti šādā cietumā, nebija vairs lemts dzīviem no turienes iznākt.

Bet šīs celles jau sen vairs nelietoja Šivas kapucīņu klosterī, kur parasti labos laikos valdīja liela iecietība.

xxxiii

Spenco namā tā bija briesmīga uztraukuma nakts. Nosēdušās dīvana stūrī uri cieši piespiedušās viena pie otras, marķīze un viņas meita likās neuzdrošinājās pārmīt ne vārda. Viņas abas zināja, ka Gavaca, negaisam trakojot, bija slepeni devies ceļā.

No sākuma tās bija gribējušas lūgt par viņa nodoma izdošanos, bet bailes jau pie pirmajiem vārdiem bija apklusinājušas šo zaimojošo lūgšanu, un no tā brīža viņas abas, neizsakāmu šausmu pārņemtas, klusas un drebošas sēdēja dīvāna stūrī, kāri tverdamas katru mazāko troksnīti.

Ap pusnakti viņas dzirdēja atveram lielos vārtus, tad atskanēja soļu dipoņa, kas atkal drīz vien apklusa, un atkal gausi vilkās lēnās un briesmīgās stundas, kas bija šo abu vaininieču soda sākums.

Beidzot, kad jau ausa rīts, kāds klusi piegrabinājās pie grāfienes durvīm, kura pasteidzās atvērt.

—   Tas ir viņš, — teica Anžela pārvērstā balsī. — Ak, Gavaca, kā jūs mums likāt ciest!

Runādama, viņa visu laiku drebēja un viņas dvēseles saviļņojums bija tik liels, ka Gavacam vajadzēja to atbalstīt, lai viņa spētu aiziet un apsēsties līdzās savai mātei.

—   Vai tad tā, — teica Gavaca, piepsiesti smaidīdams, — saņem vēstnesi ar labām ziņām?.. Madame, jūs esat brīva! Tas nelietis, kurš jums uzspieda savu vārdu, lai nesodīts varētu jūs aplaupīt, turpmāk jums vairs nesagādās nekādas rūpes.

—   Kā, — murmināja marķīze, — Mariani?..

—    Ir miris, madamel Un tā mirs visi, kas uzdrošināsies izstiept roku pēc jūsu labuma. Bet kāpēc šādas bailes jūsu sejā? Kas gan uzdrošināsies uzvelt jums atbildību par nodarījumu, kura vienīgais vaininieks esmu es? Vai jūs nezināt, ka jūsu dēļ esmu nolēmis ziedot savu dzīvību? Tā pieder jums un, lai arī kas notiktu, es to aizstāvēšu tikai par tik daudz, cik tas būs vajadzīgs, lai netiktu aizskārta jūsu laime. Bet kāpēc nodarboties ar neiespējamām varbūtībām? Pret mani nevar rasties nekādi pierādījumi. Mani soļi ir rūpīgi pārdomāti. Šo noslēpumu zina tikai Dievs un mēs, un vai tam, kas uzdrošināsies to noskaidrot!

—   Saki labāk: vai man pašam! — iesaucās mūks Luidži, kas kā eņģelis atriebējs parādījās uz sliekšņa.

Ja pie šo trīs līdzvainīgo kājām būtu sprādzis pulveris, viņi nebūtu vairāk nobijušies, kā ieraugot šo lādošo un draudošo mūku ar zibošām acīm.

Abas sievietes stāvēja mēmas un sastingušas.

Pagāja labs bridis, bez kā Bernardo būtu sajēdzis, kas ap viņu notiek. Bet viņš bija pārāk liels drošprātis, lai nobitos jau no šā apgalvojuma, kas to neatstāja nekad.

—    Godājamais tēv, — viņš teica, pēkšņi kļuvis gluži mierīgs, — atļaujiet sacīt, ka ši pārsteidzība neatbilst ne jūsu raksturam, ne jūsu tērpam, un man šķiet, ka jums būtu grūti pamatot pret mani vērsto izteicienu.

—   Nu, tā ir pārāk liela nekaunība! — atbildēja mūks, — un es nezinu, kā tas nākas, ka es tev neļauju nonākt pie karātavām. Cikos tu vakar izgāji no mājas? Cikos tu šorīt atgriezies? Ko tu darīji pa šo laiku?.. Tu ciet klusu? Labi, tad es tev to pateikšu.

Un Luidži izstāstīja par grāfa Mariani noslepkavošanu, neizlaizdams ne mazāko sīkumu. Šoreiz Gavaca bija uzveikts. Viņš gribēja atbildēt, bet vārdi vienkārši nenāca pār lūpām.

—     Un tu nupat vēl uzdrošinājies apgalvot šīm nelaimīgajām, ka šis noziegums esot noslēpums, ko zinot vienīgi Dievs un tu!.. Vai tu nezini, ka es protu uzminēt to, ko man noslēpj? Bet šinī gadījumā man nemaz nevajadzēja izlietot manas spējas: tu rīkojies tik neprātīgi un atstāji savā ceļā tik daudz pierādījumu, ka ja man nebūtu izdevies aizturēt abus tava nozieguma galvenos lieciniekus, kas jau devās pie kriminālprokurora, šī māja jau būtu pilna ar apbruņotiem vīriem un šīm nelaimīgajām sievietēm, kas tevi ir apbērušas ar visādiem labumiem, vajadzētu sekot tev uz ešafotu.

Tiklīdz viņš bija izteicis šos vārdus, kā Anžela, rokas lauzīdama, ar spalgu kliedzienu nogāzās uz parketa.

—    Luidži, — tai pašā brīdi iesaucās marķīze, nomezdamās mūka priekšā ceļos, — es jūs lūdzu, glābiet mūs!

—   Vai gan citādi, Paola, es šinī stundā būtu še? — viņš atbildēja, to pieceldams.

Tad noliecies pie grāfienes, kurai bija uznākusi stipra nervu lēkme, viņš deva tai ieelpot kādus sevišķus sāļus un nomierināja to kā pēc burvju mājiena.

—   Tagad, — teica mūks,— atmetīsim pie malas visas liekās bailes, lai paliktu uzvarētāji šai tik neuzmanīgi iesāktajā cīņā. Šī ciņa būs ilga, jo lai kāda ir Mariani dzimtas scncība, šī dzimta tomēr ir liela un varena.

Kā es jau nupat teicu, abi galvenie liecinieki ir manā varā un bez manas ziņas tie nerunās.

—    Luidži, — saņemdama viņa rokas, aizgrābta teica marķīze, — jūs esat mūsu vienīgais balsts un mūsu vienīgā cerība!

—   Jūs gan zināt, Paola, ka balsts un cerība ir ļoti trauslas lietas, — rūgti smaidīdams atbildēja mūks, — tomēr es ne mazāk centīgi izpildīšu to misiju, kādu esmu uzņēmies, un es esmu pārliecināts, ka manām pūlēm būs panākumi, ja vien, kā es ceru, jūs ļoti rūpīgi izpildīsit manus padomus.

—   Godājamais tēv, — teica Bernardo, kuram šis skats liekas bija laupījis visu enerģiju, — es jums nepaklausīju un tagad to sirsnīgi nožēloju. Piedodiet man, un turpmāk es ar miesu un dvēseli piederēšu jums!

—    Pietiek, — pavēloši noteica Luidži, — jau tā esam zaudējuši daudz laika. Kuru katru brīdi pie Spenco kundzēm var ierasties ar ziņu par Mariani nāvi. Visiem zināms, cik saspīlētas attiecības pastāvēja starp viņām un grāfu, tāpēc šī vēsts būs jāsaņem nopietni, cienīgi, neizrādot nekādas apšaubāmas bēdas, bet tikai pārsteigumu un apvaldītas skumjas. Tad bez uztraukuma un steigas tiks nokārtotas materiālās intereses. Grāfienes kundze un viņas māte marķīze ataicinās savu notāru un uzdos tam piedalīties aizzīmogošanas aktā, kas droši vien jau šodien pat tiks izdarīts Santonī villā. Tu, Bernardo, kā šo dāmu uzticības persona, pavadīsi notāru.

—   Ak, godājamo tēv, tad, kad es esmu šādā stāvoklī!

—    Tieši tas ir tavs glābšanas riņķis: tu kopā ar notāru brauksi uz Santonī un tur, cik spēdams, piedalīsies aktu rakstīšanā, tad, acīmredzot, tu nespēkā noģībsi, iepriekš jau ataudams savas asiņojošās kājas.

—   Un tad? — rezignēti jautāja Bernardo.

—  Tad tu atgriezīsies še, liksies gultā un paliksi vismaz astoņas dienas.

—   Godājamais tēv, tas ir briesmīgs uzdevums!

—    Kā tev patīk, Bernardo. Ja jau tev liekas, ka vieglāk ir iet pie karātavām…

Gavaca aiz bailēm iekliedzās, bet marķīze un viņas meita sāka šņukstēt.

—    Klusējiet! — pieceldamies pavēloši uzsauca Luidži. — Pie vārtiem kāds klauvē. Ir pienācis izšķirīgais brīdis. Bet nebūtu labi, ja mani kāds še manītu… Uz redzēšanos! Un lai mani vārdi paliek jūsu atmiņā.

To teicis, viņš izsteidzās no mājas un aizgāja pa kādiem dārza vārtiņiem.

xxxiv

Spenco namā juta pārāk lielu vajadzību pēc mūka Luidži atbalsta, lai tam akli nepaklausītu. Tāpēc arī neviens neuzdrošinājās novirzīties no viņa izstrādātās programmas. Viss tika izdarīts, kā viņš to bija licis: saņēmušas grāfa Mariani nāvesziņu, kas tām tika atsūtīta vispieklājīgākā kārtā, marķīze un grāfiene likās noskumušas, bet mierīgas. Pat Bernardo liekas zināmā mērā bija bēdīgs par šo asiņaino notikumu, tā kā nevarēja rasties ne mazākās aizdomas, jo vairāk tāpēc, ka vēl vakar bija redzējuši Gavacu ar mokām velkamies uz saviem kruķiem pa tuvākajām ieliņām.

Tomēr šīs noslēpumainās lietas izmeklēšana no tiesas puses gāja savu gaitu, jo to aktivizēja sinjors Marko Matiani. Viņš bija zvērējis atriebt savu brāli, un tam patiesi bija izdevies pacelt visbriesmīgākās aizdomas.

No otras puses pa Šivas krodziņiem staigāja Zarka, grābdams naudu no ķešas pilnām saujām un sava dzērāja trakumā kliegdams:

—   Dzersim! Dzersim! Nebūs vairs šīs naudas, būs atkal cita!

Beidzot abas no upura ķermeņa izņemtās un ar krustu apzīmētās lodes

uzzīmēja kāds kora zēns, kas teicās tās nolicis uz altāra, kur mesas laikā notika svētā upurēšana, lai tādā kārtā garīdznieks tās iesvētītu. No visa tā Marko Mariani iztaisīja rīkšu saišķi, kas, ik dienu pieaugdams, kļuva jau pārāk liels, lai tiesa varētu palikt pasīva..

Kādu rītu, kad mājas kundzes vēl atradās gultā, Santonī villā ieradās pulks strēlnieku. Tad vairāki tiesas sulaiņi devās mājā iekšā un saņēma ciet Bernardo Gavacu. Gan viņš protestēja, apliecinādams savu nevainību, un piesauca par lieciniecēm marķīzi un grāfieni, kas uzmodušās no šā trokšņa, bija atskrējušas pusapģērbušās un mēģināja to aizstāt ar savu autoritāti.

—   Cienījamās kundzes, — teica augstākais tiesas sulainis, — pierādījumi ir ļoti smagi un ar priekšlaicīgu aizbildināšanu tie varētu kļūt vēl smagāki.

—   Manas mīļās, labās kundzes, — teica Bernardo, simulēdams pilnīgu mieru, — jūs zināt tikpat labi kā es pats, ka mani nepatiesi apvaino. Ir uznācis negaiss, kas ir apstulbojis un apstulbo vēl tagad visgaišredzīgākos. Tiesa maldās, bet drīz vien atzīs savu kļūdu. Līdz tam laikam es labāk gribētu tūkstoškārt mirt, nekā redzēt vienu vienīgu asaru ritam pār jūsu vaigiem. Lai kas arī nenotiktu, šīs jūtas es glabāšu līdz manai nāvei. Paturiet mani labā piemiņā un citādi nebēdājiet par mani, tā būs mana vienīgā žēlastība, ko es no jums izlūdzos… Tagad, — piebilda viņš, vērsdamies pie visapkārt stāvošās tiesas sardzes, - es esmu gatavs, iesim!

Pa to laiku, kamēr Gavaca tika aizvest uz Turīnas cietumu, kur tam vajadzēja nogaidīt izmeklēšanas beigas, Šivas klosterī mūks Luidži nāca pie pārsteidzoša atklājuma. Abiem in pace ieslēgtajiem zaldātiem viņš bija pielicis par sargu vārtnieku Pjetro. Šis cietums bija drošs un nebija vēl gadījies, ka senāk no tanī ieslodzītajiem mūkiem, kāds būtu mēģinājis izlauzties, tik neiespējami tas šķita.

Redzēdams, ka lieta sāk pieņemt nelabvēlīgu virzienu, Luidži iedomājās, ka tai vietā, lai liktu bez pēdām pazust šiem cilvēkiem, ko gadījums bija iespēlējis viņa rokās, varbūt būtu labāk ar viņu palīdzību atspēkot apvainojumus, iespaidojot tos nodot tādu liecību, kas runātu pretī viņu redzētajiem faktiem.

Ar šiem nosacījumiem varēja apsolīt tiem drīzu atlaišanu brīvībā, apžēlošanu un vēl pietiekamu naudas summu, lai tie mierīgi varētu atgriezties pie savām ģimenēm.

—    Nebūtu iespējams, — domāja mūks, — ka pašreizējos apstākļos, kādos tie atradās, viņi ar prieku nepieņemtu vismazāko izdevību glābties.

Un tā, lūk, cerēdams šinī ziņā nepiedzīvot nekādu vilšanos, mūks Luidži kādu vakaru uzaicināja Pjetro paņemt laternu un līdz ar viņu nokāpt in pace. Bet kad viņi bija nonākuši pazemē un sveces gaisma vāji atplaiksnī- jās uz mitrajiem mūriem, viņu pārsteigums nebija aprakstāms — velve bija tukša!..

Paskaidrosim, kas notika ar abiem cietumniekiem, kurus Luidži bija ieslodzījis pazemē, un kur tie bija palikuši.

Kad abi dezertieri Lorenco un Džakomo pamodās no smagā miega, kādā tie bija iemiguši, pateicoties narkotiskajai substancei, ko viņiem vīna glāzē bija piejaucis mūks Luidži, viņu pirmais darbs bija piecelties no mitrā klona, uz kura tie gulēja.

Bet liels bija viņu pārsteigums, kad šinī piķa melnajā tumsā tie nespēja spert ne soli, jo ap vidu apliktā ķēde, kas ar diviem riņķiem bija pieslēgta pie sienas, turēja tos ciet.

—   Ak, — Džakomo nopūzdamies vērsās pie biedra, — es jau tev labi teicu, ka mēs vēl nožēlosim mūsu pulku.

—   Vai tas esi tu, Džakomo?.. Nu, vai zini, manu zēn, man tev jāteic, ka man ir uzvilkuši pavisam nejauku tērpu, un ja ar tevi nav apgājušies labāk…

—   Es esmu važās.

—   Tāpat kā es… Bet ko gan mēs esam nodarījuši šim nelietim mūkam, ka viņš ar mums tā apietas? Ja tā labi apdomā, es jau sāku ticēt, ka mēs būsim drusciņ palaiduši muti.

—   Tu tikai domā, bet es par to esmu pilnīgi pārliecināts. Es tagad atceros, ka mēs izstāstījām šim nolādētajam dāvanu vācējam par visu to notikumu Santorī villā. Tātad esam bijuši Lsti aitasgalvas. Uzzinājis šo noslēpumu, dāvanu vācējs būs gribējis to izmantot savā labā un līdz ar to atradis līdzekļus, kā mūs novākt pie malas.

—   Tā laikam gan būs, — teica Lorenco, — bet šādā gadījumā tomēr viss vēl nav zaudēts… Vispirms, ja tas būtu gribējis atsvabināties no mums uz visiem laikiem, mēs jau sen būtu beigti. To viņam bija viegli izdarīt. Par pierādījumu tam, ka viņš grib, lai mēs dzīvojam, der šī pilnā ūdens krūze, ko es gandrīz vai būtu apgāzis, un tad būtu pavisam dumji, jo es mirstu nost aiz slāpēm.

—  Ar mani ir tieši tāpat.

—    Pastiep šurp roku… Lūk, te ir trauks, es jūtu pie kājām kaut ko līdzīgu prāvam maizes kukulim… Nupat ir rokā. Ēdīsim un dzersim! Velns lai parauj, pulkā mēs to ne vienmēr varējām atļauties!

—  Tas gan tiesa, — bēdīgi teica Džakomo, — bet tur pār mums spīdēja saule un mēs varējām svabadi kustēties. ĀL

—   Tūkstoš velnu! - iesaucās Lorenco, — Tāpēc jau nav tūlīt jānokar deguns. Palūkosim, vai tu tāpat esi pieķēdēts ap vidu kā es?

—   Un tik cieši, ka ķēžu gredzeni man virs gurniem ir iegriezušies ādā.

—   Tātad tā pati labsajūta, kādu es pašreiz pārdzīvoju. Bet, tici man, tas vairs nevilksies ilgi.

—   Uz ko tad tu vēl ceri?

—   Deviņi pērkoni! Nu, protams, tikai pats uz sevi. Ak tu, zaķapastala! Tu zini, ka tikai vienreiz var mirt, un pacentīsimies, lai tas notiktu pēc iespējas vēlāk.

To teicis, Lorenco, neklausīdamies vairs sava drauga gaušanos, iemērca ūdenī vienu no savas ķēdes riņķiem un ar sparu sāka to berzēt pret akmens krūzes malu.

—   Vai tu dzirdi šo mūziku? — viņš pēc brīža ieprasījās Džakomo.

—   Ļoti labi, bet es neredzu, kāds no tam mums būtu labums. Tu taču nedomā izlidot caur šīs velves griestiem?

—   Kas būs, to cs vēl nezinu, bet no svara ir tas, ka mēs abi atdabūjam kustības brīvību un es esmu pārliecināts, ka divās stundās mēs to būsim panākuši.

Un patiesi, Lorenco tik sekmīgi apstrādāja ķēdes riņķi, ka nebija vēl pagājusi stunda, un viņš jau to varēja pārlauzt, pēc tam viņš tādā pašā kārtā atsvabināja Džakomo. Tieši tai brīdī, kad viņš ar savu darbu bija galā, atskanēja tāls un dobjš troksnis.

—   Tagad būsim modri, — čukstēja Lorenco, — un pirmajam, kas parādīsies, metīsimies ar sparu virsū, lai to piespiestu dot mums brīvu ceļu.

Troksnis neapklusa, bet vēl pieauga. Tam pievienojās atslēgu šķindoņa. Kāda balss murmināja vārdus, ko abi kareivji tomēr nevarēja skaidri saprast, bet neviens nerādījās. Ieslodzītie jau sāka zaudēt cerības, kādas viņos šis troksnis bija pamodinājis, kad pēkšņi piķa melnajā tumsā ielauzās sīks gaismas stars. Lorenco uzmanīgi līda gaismas stara virzienā un drīz vien pārliecinājās, ka tas nāca no kādas telpas, kas atradās līdzās viņu cietumam, kurā tas ielauzās pa kādu šauru plaisu cietuma mūrī. Lorenco vērīgi apskatīja šo plaisu.

—   Esmu gatavs likt savu galvu ķīlā, — viņš gluži klusu teica biedram, — ka še vajag atrasties kādai daudz plašākai ejai nekā tā, ko pašreiz redzam.

—   Varbūt tās ir šā cietuma durvis, — atbildēja Džakomo.

—   Nē, durvis atrodas pretējā pusē. Es vēl labi aptaustīju smago stieņu kalumu, un es nebūtu vecs kalējs, ja šinī ziņā kļūdītos… Ak, būtu man bijis tagad kāds dzelzs gabaliņš, kaut vai pirksta resnumā!..

—   Dievs sod'! Tā nu ir lieliska sagadīšanās! — iesaucās Džakomo. — Ko domā, šie neliešu mūki ir aizmirsuši noņemt manu dunci.

—   Dod šurp, ātrāk!.. Pie Svētā Marka, nu mēs pamatīgi apskatīsim!

Lorenco paņēma dunci un uzmanīgi iebāza tā asmeni plaisā, Caur kuru

iespīdēja gaisma.

Tagad pa paplašināto spraugu viņi ieraudzīja lielu pagraba velvi, pilnu ar mucām un pudelēm, kas stāvēja sakārtotas taisnās rindās. Tas bija tiešām vilinošs skats. Kāds mūks ar lielu atslēgu saini aiz jostas un lampu rokā, lēniem soļiem, it kā parādi pieņemdams, apstaigāja šo kluso dzērienu tvertņu armiju.

Laiku pa laikam viņš apstājās, lai pārskaitītu mazākās rindas un nodaļas, pie kam neapmierināts kratīja galvu. Un kaut arī viņš runāja tikai pusbalsī, paplašinātā sprauga bija pietiekami liela, lai abi cietumnieki saprastu, ko viņš teica.

—   Tas nu ir savādi! Šinī kaktā noteikti bija trīsdesmit sešas pudeles madeiras vīna, bet es redzu tikai trīsdesmit, un nav pagājušas vēl ne astoņas dienas, kopš es to nogaršoju. Mana pēdējā Reinvīna muca ir jau aizsākta un mūsu labāko franču vīna krājumos ir lieli robi. Nevar būt, ka es tik čakli būtu tos nokopis, jo cs nekad neņemu bez skaita. Droši vien kāds brālis paslepen būs sācis piedalīties manās pagrabmeistara funkcijās… Bet es to notveršu, un tad lai Dievs žēlo viņa ādu!..

Klausīdamies Lorenco visu laiku turpinājā ar dunci klusītiņām paplašināt spraugu. Pēkšņi asmens atdūrās pret kaut ko cietu.

—   Tā ir dzelzs, — norūca bijušais kalējs, — pamēģināsim izzināt, vai tas ir aizbīdnis vai atslēga.

Pie šiem vārdiem viņš no visa spēka uzgūla asmenim, ar vienu celi atspiezdamies pret sienu.

Pēkšņi asmens padevās uz priekšu un liela akmens plāksne mūrī apgriezās ap savu asi.

—   Seko man! — Lorenco uzsauca biedram.

Pa atrastajām slepenajām durvīm abi metās blakus telpā un uzklupa brālim pagrabmeistaram, kas aiz bailēm stāvēja kā pārakmeņots.

—    Padodieties, brāl! — teica Lorenco. — Mēs nemaz neesam tādi velni, kā izskatāmies, un tik jauki iekārtotā ellē kā šī, mums nevar būt prātā nekas ļauns pret tik jauku bonvivanu, kāds jūs bez šaubām esat.

—   Ko jūs gribat? Kas jūs tādi esat? — pārbiedēts murmināja mūks.

—   Ko mēs gribam? Lai jūs vispirms nomierināties, jo jums no mums nav ko bīties, un tad, kad jūs mums pateiktu, kur mēs atrodamies.

—    Šī vieta, mīļie bērni, — atbildēja brālis, kurš jau bija mazliet atguvies, — ir mūsu godājamā priekšniektēva atsevišķā pieliekamā telpa, kurā mana niecība izpilda pagrabmeistara pienākumus… Bet sakiet reiz, kas jūs esat un kā jūs še iekļuvāt?

—    Kas mēs esam, godājamis tēv? Tas, neņemiet ļaunā, ir mūsu pašu darīšana, bet kas attiecas uz to, kā mēs esam iekļuvuši šinī pazemē, tad es jūs gribētu lūgt mums to paskaidrot, jo es jums zvēru, ka es un tāpat arī mans biedrs par to nekā nezinām teikt.

—   Bet tā kā jūs še esat, tad jums taču vispirms vajadzēja še ienākt.

—   Un ja nu mūs būtu šurp atgādājuši ar varu? — ieteicās Džakomo.

—   Csst! — nošņāca Lorenco, dodams biedram atmuguriski krietnu kājas spērienu. — Es esmu pārliecināts, ka šim labajam tēvam nav nekāda sakara ar mums parādīto varmācību. Bet tik svētas vietas iedzīvotāji, kāda ir šī, mēdz būt solidāri. Es nešaubos, ka godājamais brālis palīdzēs mums aizkļūt no šejienes neviena nepamanītiem, par ko mēs tam mūžam būsim pateicīgi.

—   Bet ļaujiet man drusciņ atjēgties, — teica pagrabmeistars, — es vēl nevaru ticēt ne savām acīm, ne ausīm un man liekas, ka es sapņoju kādu nelāga sapni.

Brālis tiešām bija lielā neziņā.

Acīmredzot viņam bija darīšana ar pārāk stipru pretinieku, lai uzdrošinātos pret to uzstāties.

• Ja viņš sauktu pēc palīga, tad šie, no kuriem vienam rokā bija vēl duncis, to nožņaugtu pie pirmā kliedziena, bet no otras puses, kā lai viņš ļauj izlaupīt pagraba bagātības, kas nu jau kopš ilgiem gadiem bija viņa vienīgā mīlestība.

—     Nu, lūk, — teica Lorenco, kas nenolaida acis no mūka un visu laiku vērīgi sekoja viņa kustībām, — nokārtosim visu šo lielu miera ceļā. Bez šīm četrām pudelēm,, ko mēs paņemsim līdzi, mēs uz vietas iztukšosim vēl pārīti, lai mums būtu tas gods sadzert ar jūsu godcienību. Tad jūs mūs izvedīsit no klostera tā, ka neviens to neredzētu, un, jūsu tēvišķīgās svētības pavadīti, mēs turpināsim savu ceļu… Kas jums tiks, ja jūs mūs izdosit ienaidniekam, kuru mēs nemaz nepazīstam un kuru jūs, jādomā, nepazīstat ne tik? Tādā gadījumā jums arī nāktos atzīties jūsu slepenajās vizītēs priekšniektēva vīna pagrabā.

Brālis pagrabmeistars liekas bija nogrimis dziļās pārdomās.

Pēc brīža klusēšanas viņš teica:

—   Viss, ko es jūsu labā varu darīt, ir sekojošais: caur sakristeju es jūs ievedīšu klostera baznīcā. Tiklīdz ausīs rīts, pēc kādas stundas baznīcas durvis tiks atvērtas dievlūdzējiem uz rīta mesi, un jums būs viegli aiziet nepamanītiem.

—    Es jau tā domāju, ka jūs būsit mūsu glābējs, — teica Lorenco. — Iedzersim! Nevar zināt, kas viss vēl var gadīlies. Varbūt mums kādreiz vēl nāksies sastapties pavisam citādos apstākļos un jūs tad redzēsit, ka mēs nemaz neesam slikti galdabiedri, kādi pašreiz izskatāmies.

—    Nu, tad sekojiet man, — teica mūks, — nāciet klusu, nerunājiet nu, ja reiz būsit ārā no šejienes, lai tad Dievs jums palīdz!

Drīz vien pēc tam abi dezertieri atstāja klosteri un devās projām laukos..

XXXV

Ir laiks, ka atgriežos pie manas personīgās dzīves un atstāstu, kā norisinājās mans piedzīvojums ar kaisles pārņemto abatu Delaskaliju… Kā jau teicu, mēs braucām uz leju pa Ronu. Laiks bija lielisks. Gaiss bija tveices pilns, bet viegla vēja pūsma šad un tad iegula Ronas ielejā, atnesdama patīkamu vēsumu. Saule jau stāvēja koku galos. Visur valdīja klusums. Tikai laiku pa laikam atskanēja laivinieku saucieni un stūres sviras čīkstoņa, kad vadītājs to pārvietoja no vienas puses uz otru.

Drīz vien saule bija jau nogājusi, ēnas sāka sabiezēt, vējš aprima, gaiss kļuva mierīgs un smags.

Abats klusēja, pārdomādams savus tumšos plānus, spiedīgā gaisa nomākta, arī es neteicu ne vārda. Mani bija pārņēmis smags nogurums un ļoti slāpa. Es palūdzu Marionu, lai tā atnestu man kādu apelsīnu. Abats žigli piecēlās un devās uz laivu, kurā atradās manas kalpones un pārējie mūsu ļaudis. Drīz viņš atgriezās ar dažiem atspirdzinošiem augļiem un vēsu limonādi.

Es to izdzēru ar lielu baudu. Mans nogurums nepārgāja, bet kļuva arviem smagāks, un drīz vien es vairs nevarēju pretoties miegam, kas man mācās virsū.

Tas bija abata darbs un viņš ar noziedznieka nepacietību gaidīja šo brīdi.

Saņēmis manu roku, viņš to pakratīja, lai pārliecinātos, cik cieši esmu aizmigusi. Es nekustējos. Savāds smaids bija iegūlis viņa lūpās un viņš manī lūkojās ar kaislu, alkatīgu skatienu. Viņš bija noliecies pār savu upuri, gatavs to sažņaugt savos skāvienos, lai apmierinātu savu riebīgo kaislību.

Pēkšņi pavērās priekškari un kāds vīrietis ar masku uz sejas sagrāba aiz rokas abatu, kurš ar dusmu kliedzienu trūkās kājās.

—    Ne vārda!— valdonīgā balsī teica svešais. — Un ja negribat sevi pazudināt, ejiet!

Trakās dusmās, zobus griezdams, abats piecēlās stāvus.

Nupat jau viņš redzēja visas savas cerības piepildītas un pēkšņi viņu no tām šķīra nepārkāpjams bezdibenis.

Bet tā kā viņa gribasspēks bija liels un viņa izlikšanās māka nebija mazāka, tas drīz vien savaldījās.

—   Kas jūs tāds esat un ko jūs gribat? — viņš vaicāja nepazīstamajam.

Pie šiem vārdiem tas izstiepa roku pēc līdzās noliktajām pistolēm.

—    Kas es esmu, to jūs nekad neuzzināsit, — atbildēja maska. — Lai jums pietiek ar to, ka es atdošu savas asinis, lai glābtu šīs sievietes godu un dzīvību, kad jūs to pašreiz gribat apkaunot. Jūsu nodomātais uzbrukums un mana iejaukšanās lai uz viesiem laikiem nogrimst aizmirstībā. Tātad jums nav ko bīties. Bet es esmu nomodā par šo upuri, ko vajā viņas piederīgo kaislības, un ja pirms atgriešanās Turīnā jūs vēlreiz mēģināsit viņai kaut ko darīt, esmu pārliecināts, ka es jūs nositīšu kā suni.

Šie nepazīstamā stingrie un noteiktie vārdi atstāja uz abatu tādu iespaidu, ka viņš nokāra galvu un izgāja, neteicis ne vārda.

Mariona apsēdās pie manis, lai sargātu manu miegu.

Maska kādu brīdi palika pie manas guļvietas un noraudzījās manī sapņaini un skumji. Asara klusu noritēja pār vaigu.

Maska raudāja par manu nelaimi, par manu pamestību, par mana vīra piederīgo netaisnību pret mani un par grāfa Deverī aklību.

—   Nabaga sieviete! Viņš nav viņas mazā pirkstiņa vērts!

Beidzot viņš apvaldīja savas skumjas, noslaucīja acis, ar atturīgu sirsnību noskūpstīja man roku, tad saņēmās un aizgāja it kā viņam būtu jāaiziet no sava mūža laimes.

Kad es pamodos, Mariona man visu izstāstīja. Viņa arī pateica man mana glābēja vārdu. Tas bija Darmštates prineis.

Līdz ar dienas sākumu pie manis ieradās abats Delaskalija. Viņš bija gluži mierīgs, smaidīgs, un no pagājušas nakts pārdzīvojumiem viņa sejā nekas vairs nebija redzams.

Darmštates prineis bija mani izglābis, bet līdz ar to viņš mani bija nodevis Delaskalijas varā. Un patiesi, — viņam bija viegli iespējams pārliecināt sabiedrību par noziedzīgiem sakariem starp mani un princi, kurpretī neviens neticētu viņa ļaunajam nolūkam, kas, ievērojot viņa raksturu, vecumu un stāvokli, tiešām bija neticams.

—    Madamc, — viņš man noteikti un ar uzsvaru teica, — es no jums nemaz nebīstos, bet jums gan vajag bīties no manis. Līdz ar to es jūs brīdinu, ka ja jums ienāktu prātā mani apvainot vai ar savu vīru par mani pasmieties, jūs zināt tīri labi, ar ko jums tad būs jārunā. Jūs jau varat stāstīt par scēnām, kas izliksies uzjautrinošas. Es tam piekrītu. Par faktiem, kurus jūs varbūt sauksit par nekrietniem. Stāstiet vien, bet viss smieklīgums un kauns kritīs uz jums pašu, jo es jūsu norādījumus atspēkošu tā, ka nevienam nenāks prātā tiem ticēt. Tagad uzklausiet manu pēdējo vārdu un neaizmirstiet to!

Es lepni palocījos, jo negribēju izrādīt tam savas bailes.

—   Klausos, monsieur.

—      Jūs manī tagad esat ieguvusi sev nāvīgu ienaidnieku, ienaidnieku, 'kurš jums nekad vairs nepiedos un kaitēs jums, cik vien ienīstam cilvēkam var kaitēt. Tas būs turpmāk mans vienīgais mērķis, kam es ziedošu visu. Jūsu slimība mani maz interesē un jūs redzēt ir manas mokas. Es jūs vedīšu uz Turīnu pa vistaisnāko ceļu. Ja jūs mani labāk pazītu, jūs drebētu bailēs, jau iedomājoties vien to naidu, ko jūs esat iedēstījusi manā sirdi. No šīs dienas starp mums sākas cīņa uz dzīvību un nāvi. Es negribu jums uzbrukt paslepen, jūs tagad esat brīdināta, nu, tad sargieties!

—   Jūsu vārdi, monsieur, saskan ar jūsu darbiem, bet es no jums nebīstos un man tas ir visviens, vai jūs draudat, vai glaimojat. Uzbrūciet, es aizstāvēšos! Man ir savi ieroči.

Jau pirmajā vakarā mēs atstājām barkas un devāmies pa zemes ceļu tālāk. Es liku vienai no manām kalponēm sēsties karietē pie manis, bet abats brauca otrā tūlīt aiz mums. Mēs pārbraucām Montsenī un pēc dažām dienām bijām jau Turīnā. Mana veselība nelika nekā labāka vēlēties.

Kad princis redzēja mūs atstājam Ronu, viņš nolēma turpināt ceļu uz Spāniju. Es tomēr atradu izdevību pateikties tam ar skatienu un smaidu, kas tam, bez šaubām, likās daudzsološs, jo viņa sejā atmirdzēja prieks…

Viņš mani mīlēja, viņš… Un tā, kā vajag mīlēt!

Kopš mūsu atbraukšanas pirmā vakara man nācās pārliecināties, ka abata Delaskalija intrigu briesmīgās sekas nekavējās parādīties.

Mana vīramāte atgriezās tik pamatīgi samācīta, ka mani saņēma kā ienaidnieci, pret kuru nevar būt nekādas žēlastības. Abats bija to izsaucis no Karaliskās kundzes istabām, kuru tas bija redzējis un paguvis noskaņot pret mani. Tātad ari no šīs puses man vairs nekas labs nebija gaidāms.

Deverī kundze, kad es viņu gribēju apkampt, mani atgrūda.

—    Nē, madame, nē, es nevaru šādā veidā saņemt personu, kas vēlas mana nama postu un gribētu iespēlēt svešās rokās manu tēvutēvu mantojumu. Pirms es vēl lieku priekšā jums visus citus jūsu noziedzīgos plānus, es jums saku, ka jūs esat Deverī nama goda un labklājības cietumniece, un es jūs pratīšu nosargāt! Tagad jūs varat mani apkampt, ja jūs to vēlaties.

—   Tāpat, kā tad, kad es no jums, madame, to vēl nebiju dzirdējusi. Tā kā jums nav vairāk nekā ko man teikt, atļaujiet man iet pie grāfa Deverī, kurš mani gaida.

Un es izgāju' vēl lepnāka nekā viņa. Šie ļaudis nekad nevarēja atcerēties, ka manās dzīslās rit hercogienes Deševrēzas asinis. Roāna nama meitas nebija paradušas pat viņu vīramātēm ļaut ar sevi tā apieties, un es negribēju, ka Deverī kundze būtu no tām pēdīgā.

—   Mans tēvs drīz ieradīsies, — es pie sevis domāju, — un nekas mani neatturēs viņam sekot. Vai arī es griezīšos pie Francijas karaļa, viņš taču ir varens.

Kad es ierados apsveikt Karalisko kundzi, viņa ar nopietnu seju man teica, ka tai par mani stāstīts daudz slikta.

—    Es tam ticēšu, ja jūs mani piespiedīsit to darīt, tas ir atkarīgs no jums, — viņa piebilda, — bet ja jūs esat kļuvusi grāfiene Deverī, jums jāaizmirst, ka jūs reiz bijāt Dalbēra jaunkundze.

Tad, neļaudama man pat atbildēt, viņa mani sāka iztaujāt par viņas draugiem Francijā, par karali, par Versaļas galmu — to visu viņa jautāja kā Savojas hercogiene, kurā vēl dzīvoja agrākā Nemūra jaunkundze.

Kas attiecas uz princi, tad, ieraugot mani, viņš, neskatoties uz visu savu pašsavaldīšanos, tomēr pietvīka. Viņš izskatījās nopietns, gandrīz vai bargs. Acīmredzot arī viņš bija dzirdējis par mani ļaunas valodas un izlikās, ka tām tic. Bet es nebiju tik viegli piemānāma un jutu, ka viņš priecājās, mani redzot. Viņš gribēja, lai es to manītu un lai es arī būtu vienīgā.

Kad šis pienākums bija izpildīts, es atrunājos ar neveselību un pēc iespējas mazāk rādījos ļaudīs. Manis vajāšana sākās no jauna — ar vēl lielāku niknumu un nežēlību. No otras puses Viktors Amede turpināja mani ielenkt ar visām savām uzticības personām. Es biju viena starp šīm divām klintīm, viena, bez draugiem, bez atbalsta un varēju vēl cerēt tikai uz savu tēvu.

Labais priesteris Ptī bija aizbraucis no Turīnas uz Šamberī kopā ar manu mazo Mišonu. Tur viņiem vajadzēja palikt vairākus mēnešus, jo svarīgas amata darīšanas prasīja gādīga priestera klātbūtni. Darmštates princis bija Madridē un, kā dzirdēja, tiekot ļoti labi uzņemts pie Spānijas karalienes. Viņam vispār bija piekrišana pie karalienes.

Es gaidīju savu tēvu ar tādu nepacietību, ka paliku gandrīz vai slima. Viņš vienīgais spēja izraut mani no šīs elles.

Bet drīz man zuda arī šī vienīgā un pēdējā cerība: karaliskajās medībās tēvam gadījās krist un viņš tik smagi savainoja kāju, ka tam vairākus mēnešus bija jāpaliek gultā.

Saņēmusi šo jauno ziņu, es izmisu un man uznāca māņticīgas bailes no abata Delaskalija, kurš pirms astoņām dienām, sastapis mani kādā gaitenī vienu, garāmejot man teica:

—   Jūs gaidāt jūsu tēvu? Jūsu tēvs neieradīsies.

Vai viņš to zināja? Vai viņš to uzminēja? Vai notikumi viņam bija zināmi jau iepriekš? Vai viņš tos sagatavoja?

Tas, lūk, ir tas, ko man nekad neizdevās uzzināt. Bet tā man arvien likās.

Ko darīt? Ko tagad iesākt?

Es aprunājos ar saviem uzticamajiem kalpotājiem, ko nelaime bija paaugstinājusi par maniem draugiem. Babete tikai raudāja līdz ar mani, Mariona, kas bija enerģiskāka, ieteica man aizstāvēties un lūkot pašai glābties no bezdibeņa, kurā mani gribēja iegrūzt.

—    Madame, ir tikai viens līdzeklis. Hercogs nevar ierasties, bet hercogs Deševrēzs vai Deluinas bruņinieks nāks. Rakstiet, es aiznesīšu vēstuli uz pastu, un pēc dažām nedējām viens vai otrs no viņiem būs klāt. Tad ar viņu palīdzību lūkosim no šejienes glābties. Citādi šie jaunie ļaudis jūs vēl iedzīs kapā.

Es aizrakstīju, kā krietnā meitene teica, hercogam Deševrēzam un Deluinas bruņiniekam. Ar asarām es tos lūdzu man palīdzēt un, lai lieta būtu drošāka, uzdevu Marionai nogādāt vēstuli franču sūtniecībā: es cerēju, ka šādā kārtā to neaizturēs.

Bet es nebiju rēķinājusies ar abatu Delaskaliju. Dienu un nakti viņš lika izspiegot manas kalpones, sevišķi tās, kuras man bija visuzticamākās. Viņš pamanīja izejam Marionu ar paketi rokās. Tūdaļ vēstule tika konfiscēta un nabaga meiča padzīta no pils, pie kam, tā kā viņa bija palīdzējusi man manā nepaklausībā un pretestībā, lai tika noliegts spert pilī kāju. Viņa raudāja, kliedza, draudēja, zvērēja, ka neatstāšot Turīnu, un par spīti visiem pratīšot mani atsvabināt, bet par šiem draudiem tikai pasmējās un lika itāliešu kalpotājiem to bez kādas žēlastības izsviest ārā.

Šis tracis, protams, nepagāja bez trokšņa. Atskrēja Babete. Viņa redzēja šo nežēlīgo apiešanos un, baiļu pārņemta, atskrēja man to pastāstīt. Marionu draudēja padzīt no pilsētas un līdz ar noziedzniekiem aizsūtīt uz Ameriku, lai tā nevarētu žēloties maniem tuviniekiem par viņai nodarīto pārestību un par tām, kas vēl bija paredzētas man.

—   Ak, madame, Mariona ir pazudusi un mēs tāpat! Ak, Dievs, kas ar mums notiks un ko lai tagad darām?!

To es arī nezināju, bet es cerēju uz Marionu: tā bija saprātīga, droša, enerģiska un uzticīga meiča. Es nojautu, ka viņa kaut ko izgudros, bet ne tuvu nespēju iedomāties, kas viņai bija prātā.

Es tiku turēta gandrīz vai kā cietumniece, bet ļaužu priekšā mani teica slimu. Es biju atteikusies atgriezties pilī, un grāfiene Deverī gribēja manu pacietību novest līdz galam. Mans nelaimes mērs bija pārpilns. Visvairāk mani sāpināja tas, ka es tikai retumis redzēju savus bērnus. Kas attiecās uz manu vīru, man bija kauns to mīlēt, un es izmantoju visus līdzekļus, lai atveseļotos no šīm jūtām. Atzīstos, ka tas man tomēr nav izdevies un ka, nemīlēdama viņu pašu, es vēl joprojām mīlu viņa piemiņu.

Man tika pavēlēts doties uz to villu, kur reiz pavadīju savus pirmos un gandrīz vai vienīgos laimes mirkļus. Dažas personas bija sākušas bažīties par mani. Karaliskā kundze bija pēc manis apjautājusies. Acīmredzot baidījās no svešu ļaužu ziņkārības.

Grāfs Deverī apjautājās, vai es negribētu dažas nedēļas pavadīt uz laukiem. Tajā nomāktībā, kādā es atrados, man viss bija vienaldzīgi. Bez tam es cerēju, ka tur retāk redzēšu savu vīramāti, un tā es piekritu, neskatoties uz Babetes vaimanām, jo meiča nemitīgi atkārtoja:

— Mūs ved turp, lai mēs tur pazustu bez pēdām.

Es zināju, ka grāfs Deverī nav spējīgs uz kādu nelietību vai noziegumu. Viņš, bez šaubām, to nosodīja, bet sava vājā rakstura dēļ nespēja neko novērst. Un tomēr kā krietns cīnītājs viņš krita kaujas laukā. Viņš bija drošprātis, kuram nebija bail no lielgabaliem, bet tikai no savas mātes.

Mēs dpvāmies ceļā, viņš pats mani aizveda un vakarā atkal brauca atpakaļ. Es biju nodota manas mazās Bastīlijas sargiem. Mani pavadīja tikai Babete, Maskaroni man nelaida līdz, baidīdamies, ka viņa kā vietējā drīz varētu nodibināt draudzīgus sakarus. Babete pretojās, kā vien mācēja, bet neviens viņā neklausījās. Tikai vienīgi viņai es vēl varētu uzticēties. Visi mani ļaudis bija pārdevušies savam kungam — cits aiz bailēm, cita savas labestības dēļ. Mēs nezinājām, kas noticis ar Marionu, jo mēs par to vairs nebijām dzirdējušas runājam, un es baidījos, ka Deverī kundze un abats Delaskalija tiešām būtu izpildījuši savus draudus.

Vēlāk es uzzināju, ka lai izskaidrotu savu rīcību, bija izlaiduši baumas, ka es esot prātā jukusi. Mani kalpotāji tam noticēja un sabiedrība vēl jo vairāk, jo viss, kas slikts, liekas ticams.

Kamēr mani nīda tikai mana vīramāte, mans stāvoklis, kaut arī grūts, tomēr vēl bija panesams, bet kad tam pievienojās abata naids, sākās cīņa uz dzīvību un nāvi, kas gāja pāri maniem spēkiem, jo nu es šai cīņā vairs nebiju gudrākā. Es nogrimu grūtsirdībā un esmu pārliecināta, ka drīz vien patiesi būtu zaudējusi prātu, ja debesis nebūtu nākušas man palīgā. Citi gan apgalvo, ka tie esot bijuši elles spēki. Var jau būt, es to neņemos apstrīdēt.

Kā jau es teicu, grāfs Deverī vēl tai pašā vakarā atgriezās pilsētā. Viņam vajadzēja piedalīties kādā kara padomē, kurā tas nevarēja nebūt. Un tā, lūk, es paliku viena ar Babeti, kas no manis nešķīrās ne dienu, ne nakti. Vakari bija dzestri. Šajos kalnu apvidos'bieži vien ir ļoti auksts. No mana loga es apbrīnoju lielisko ielejas ainavu, kas līdz ar pilsētu pletās manu acu priekšā.

Ietinusies savā mantijā, es izskatījos pietiekami sveša, lai mani no tālienes nepazītu. Es klausījos kalpotāju soļu troksnī, kad tie steigā skraidīja šurp un turp. Tad es redzēju, kā pamazām cita pēc citas nodzisa ugunis un nakts pievirzījās līdz apstādījumiem un alejām. Visā šinī skaistajā ainā bija kaut kas skumjš, tā ka man gribējās raudāt un lūgt Dievu.

Babete sēdēja istabas dziļumā. Mans erkerveidīgi izbūvētais balkons mani nošķīra no visām citām telpām. Visur valdīja miers. Ļaudis aizgāja savās istabās un iestājās klusums. Šis brīdis bija tik patīkams un tomēr skumju pilns.

Pēkšņi šo klusumu pārtrauca kāda pazīstama balss: tā bija Mariona, kas man no apakšas uzsauca, ka tūdaļ uzkāpšot pie manis pa mazajām sētas kāpnītēm un lai es no viņas velti nenobīstoties.

Es aiz prieka tikko neiekliedzos un steidzos savā istabā viņai pretī. Durvis tik atvērās, bet Marionas vietā es redzēju ienākam kādu spānieša mētelī ietinušos vīrieti.

Varat iedomāties!

XXXVI

Pārbiedēta es atkāpos. Man likās, ka istabā iebrūk bandītu bars. Par laimi bailes man bija laupījušas valodu, citādi es būtu sacēlusi kājās visu māju.

Nepazīstamais godcienīgi noņēma savu cepuri ar platajām malām un dziestošajā krēslā es pazinu Savojas hercogu.

Es sāku drebēt pie visas miesas. Kāpēc, to es vēl šodien nezinu pateikt. Bez šaubām, tur bija daudz iemeslu, es nevaru apgalvot, ka tas būtu bijis sašutuma dēļ, kaut gan līdz tam laikam es biju izrādījusi apvainotas tikumības dzedro īgnumu.

Vispirms princis lūdza atvainot un nebīties ne no viņa, ne no kāda cita.

—   Es esmu pirmais jūsu kalps, jūsu vēlēšanās ir man likums, bet kas attiecas uz citiem, tad es esmu še ieradies, lai jūs pret tiem aizstāvētu.

Es biju ļoti apmulsusi. Es neuzdrošinājos un arī nevēlējos dusmoties, kaut gan man to būtu vajadzējis darīt, jo prinča rīcība bija pārdroša un pat apvainojoša. Es paliku stāvot, lai uzklausītu viņa paskaidrojumu, un viņš man nelika ilgi gaidīt.

—    Es esmu nācis jūs glābt, — teica hercogs, — ja jūs negribat zaudēt jūsu skaistumu, jūsu veselību, jūsu jaunību, varbūt pat jūsu dzīvību, uzticieties princim, kurš būs jūsu labākais draugs.

—   Monsieur…

—    Apsēdīsimies un tad uzklausiet mani! Es zinu visu. Jūsu Mariona, kuru bija nodomājuši vienkārši aizsūtīt uz Ameriku, lai tur viņa nobeigtos, bija atradusi izdevību sastapt mani un nodot grāfienes' Deverī vārdā rakstītu lūgumu, ko es arī izlasīju no sākuma līdz beigām.

Tai pašā vakarā viņa jau atradās drošībā manā pilī, kur es to paslēpu kāda kambarsulaiņa istabā. No tā laika es ar viņu esmu ticies katru dienu un katru dienu es viņai liku izstāstīt man par jūsu ciešanām līdz vissmalkākajiem sīkumiem, kas man sagādāja tūkstoš moku. Un es meklēju līdzekļus, kā jūs glābt. Es meklēju, bet bez cerības, jo vispirms bija vajadzīgs, lai jūs tos pieņemtu. Tad, par laimi, jūs atbraucāt šurp un es biju pārliecināts, ka ar jūsu uzticamās kalpones palīdzību man izdosies iekļūt pie jums.

Es klausījos un domāju, un manas domas darbojās ļoti ātri.

Skaidri un gaiši hercogs man pierādīja, ka vienīgi viņš spēj izraut mani no mana posta un nelaimes, un ka man vajag sniegt šo gandarījumu atļaut viņam man uzticīgi kalpot. ,

Izmantodams šo izdevību, kuru tas tik ilgi bija gaidījis, viņš man atzinās mīlā, ko nekas nebija varējis izdzēst. Viņš man piedāvāja savu varu, savu sirdi, savu slavu, savas bagātības. Viņš mani lūdza pieņemt tās, kļūt par viņa līdzvaldnieci, ieņemt augstāko stāvokli visā valstī un atriebties maniem ienaidniekiem, tos pazemojot.

Pārsteidzoši spilgtās krāsas viņš man iztēloja dzīvi, uz kādu es turpmāk biju nosodīta, kā arī to, kādu viņš man piedāvāja. Viņš izmantoja visu to pārliecinošo vārdu spēku, kas tam vēlāk sagādāja tādu slavu, un, nometies ceļos pie manām kājām, viņš svinīgi apliecināja, ka nepiecelšoties, kamēr es nebūšu piekritusi tam, ko viņš tik kaislīgi vēlas.

Es nemīlēju Savojas hercogu. Mana sirds vēl bija pilna mīlas uz manu vīru, es atrados pazīstamajā, ar ungāru ādu tapsētajā istabā, uz kuru attiecās briesmīgais pareģojums… Cik daudz iemeslu pretoties!

Bet es biju izmocīta, nelaimīga, tuvu sabrukumam. No vienas puses es skaidri redzēju tikai postu, ciešanas un bezgala nožēlojamu dzīvi, no otras puses karaļkroņa mirdzums un izredzes atriebties. Tomēr es vilcinājos.

■ Ar to jau bija pietiekami daudz pateikts. Viktors Amede to tūdaļ manīja un uzstāja ar dubultotu sparu.

—    Ak, nāciet, nāciet, — viņš teica, satverdams manas rokas, ko es nedroši centos atsvabināt, — neviens mūs neredz, viņi ir aizmirsuši šo izeju un mierīgi guļ, paļaudamies uz sargu modrību. Mani ļaudis ir tuvumā un mana kariete tikai trīs soļus no šejienes. Karaļpils jūs gaida un rīt jūsu ienaidnieki dabūs zināt, ka jūs esat Savojas valdnieka izredzētā. Jūs triumfēsit pār tiem, jūs piespiedīsit tos klanīties jūsu priekšā un būt jūsu laimes lieciniekiem. Es par sevi jums nesaku ne vārda. Jūs mani vēl pietiekami nemīlat, lai tas še kaut cik kristu svarā, bet cik es būtu laimīgs, ak, Dievs! Nekas man nebūtu par dārgu, lai jums ik uz soļa mūsu dzīvē apliecinātu savu mīlu!

Es cietu klusu, es baidījos viņu noraidīt, bet pieņemt — tas nozīmēja negodu man, manam vīram un visiem maniem piederīgajiem.

Princis nojauta, ka vienīgi šis apsvērums mani vēl atturēja un pasteidzās to iznīcināt. Viņš man saslavēja Ludviķa XIV mīlas dēkas. Uzbūra manu acu priekšā visu to godināšanas un slavas mirdzumu, kādā dzīvoja viņa favorītes, man attēloja viņu baudas, panākumus un izpriecas. Viņš man parādīja, ka Montespāna kundzi viņas piederīgie vai uz rokām nēsā, ka visi viņu ciena un ievēro, pat viņas māsa — abatese Fontevro. Beidzot viņfc vēl ļāva vizuļot visās krāsās godkārības mirdzošajai prizmai, kas mani tiktāl apžilbināja, ka es jau vairs pavisam nedroši mēģināju ko iebilst.

—   Bet, monsieur, — es stostījos (un tas bija mirstošās uzticības pēdējais kliedziens), — es vēl mīlu savu vīru!

—   Jūsu vīru! Jūsu bendi! Vai viņš maz ir jūsu vērts? Vai viņš jūs mīl?.. Ak, kaut man būtu iespējams piespiest jūs to aizmirst!

Un ar apbrīnojamu veiklību viņš man atsedza grāfa Deverī raksturu visā tā kailumā, neko nepārspīlēdams un izlikdamies, ka viņu attaisno, princis grāfu nopēla caur un caur. Grāfiene Deverī bija jau pavedināta, sievas sirds bija jau gatava padoties, vienīgi vēl mātes sirds izturēja šo cīņu visilgāk.

—   Bet mani bērni, mani bērni! — es. iesaucos. — Viņus es vairs neredzēšu!

—   Tos jūs redzēsit vienmēr! Kas gan uzdrošināsies jums viņus atņemt?.. Vispirms, vai jūs tos tagad redzat?.. Kur viņi ir? Vai viņi ir pie jums? Es likšu tos jums atdot. Esiet bez rūpēm, man neviens neatteiksies paklausīt! Es esmu jau pierādījis, ka še noteicējs esmu es. Nepretojieties vairs, ļaujieties mīlai, kas jūs aicina!.. Nāciet, nāciet!

—   Ko lai es jums saku?

Viņš mani aizveda… Pati nezinādama, kā tas viss bija noticis, es atrados viņam līdzās karietē. Babete un Mariona mums sekoja ekipāžā, ar kuru es biju atvesta. Mēs bijām vieni skaistajā Itālijas naktī: princis mani dievināja, viņš bija visvarens, un tomēr viņa godeienība līdzinājās viņa maigumam. Viņš pat nesatvēra vairs manu roku, kā viņš to bija darījis tai nelaimīgajā istabā, kas atkal bija likusi piepildīties senajam lāstam.

Viņš man stāstīja, ko tas darīšot ar mani, kāda cildināšana mani sagaidot un kādu aizsardzību viņš man sagādāšot. Viņš mani aizveda uz kādu brīnišķīgu villu, kas jau sen paslepen bija iekārtota netālu no viņa Revolī pils. Sākot ar šo dienu viņš pats gribēja paziņot manai vīramātei, ka es atrodos viņa aizsardzībā, ka viņai par mani vairs nav ko bēdāt un ka ikvienu mēģinājumu traucēt manu mieru un atpūtu viņš uzskatīšot kā pret viņa personu vērstu izaicinājumu.

Es nolaidu acis. Kā pēc burvja mājiena man parādījās tēva cēlā, cienības pilnā seja. Manos vaigos iedegās sārtums, līdzās mirdzošajai nākotnei, kas man bija apsolīta, es ieraudzīju savu kaunu un negodu un, paslēpusi seju rokās, cs, asarām plūstot, izsaucos:

—   Ak, es esmu pazudusi!

Viktoram Amedem nācās parādīt visu savu mīlu un daiļrunību, lai nožāvētu manas asaras, kas plūda, neskatoties uz visām viņa lūgšanām un solījumiem.

Viņš man parādīja tādu jūtu kvēli, pret kuru es nevarēju palikt vienaldzīga, un es tam apsolījos turpmāk nomierināties un būt prātīgāka.

Viņš mani novietoja tai skaistajā namā, kurā es pavadīju ilgus gadus un pielika man savu personīgo sardzi. Tur es atradu priekšā veselu štatu sulaiņu un kalpoņu, visskaistākās rotas, brīnišķīgu veļu un visgreznākos tērpus, kas bija pagatavoti pēc mana mēra, bez tam vēl lepnu dzīvokļa iekārtu. Es tur atradu visu, ko es mīlēju un kas atbilda manai gaumei, ar vārdu sakot, visu to, ko patiesa mīla var iedvest cilvēkam, kura varai nav robežu.

Babete un Mariona palika pie manis līdz. rītam.

Es arvien vēl raudāju: lai cik grūti tas viņam nācās, princis uz manu lūgumu mani atstāja, lai man pierādītu savu padevību un vēlēšanos man izpatikt.

Jau no paša rīta es no viņa ar kurjeru saņēmu vismaigāko un visdziļākās cieņas pilnu vēstuli, kurai bija pievienota reti skaista dārgakmeņu rota un brīnišķīgs ziedu pušķis. Pazemīgi viņš lūdza man atļauju ierasties pie manis uz vakariņām.

Pats par sevi saprotams, ka es viņu pieņēmu. Viņš ieradās un bija tik maigs, padevīgs un iztapīgs, kā jau savā vēstulē bija solījies būt.

Viņš bija pateicis grāfienei Deverī, lai mani vairs nemeklē. Manas agrākās aizdomas jo vairāk nostiprināja tas, ko hercogs teica. Viņš atzinās, ka bija redzējis viņas sejā it kā smaidu, kaut gan būtu vajadzējis izskatīties bargai un. nopietnai. Viņa tam vienkārši bija atbildējusi:

—    Tas, monsieur, mani nemaz nepārsteidz, mums jau to vajadzēja gaidīt.

Man uz lūpām dega mana vīra vārds, bet es neuzdrošinājos to izrunāt. No dona Gabriela es uzzināju, ka viņš bijis tuvu izmisumam. Viņa māte, lai kā tā bija nopūlējusies dēlu nomierināt, bija panākusi vienīgi to, ka viss dēla niknums bija gāzies pār viņu. Viņai dēls bija uzvēlis visu vainu. Viņš atcerējās manas pūles, manu cīņu, manas ciešanas un tagad nevarēja noliegt, ka pats pret manu gribu bija iedzinis mani prinča rokās.

—     Ne viņa ir vainīga, — teica grāfs, — bet es un it īpaši jūs, kas padarījāt manas acis aklas, bet manu sirdi un ausis kurlas pret viņas lūgšanām un žēlošanos. Tagad nu es esmu atraitnis, mani bērni bāreņi, mans gods ir aptraipīts un tas viss tikai tāpēc, ka jūs godīgu sievieti iedzināt izmisumā. Ja Dievs grib, lai viņš jums to piedod, es jums to mūžam nepiedošu un jūs mani vairs neredzēsit!

Tad viņš paņēma spalvu un uzrakstīja Savojas hercogam vēstuli, kurā ar noblesi un atturīgu pieklājību paziņoja, ka noliekot visus savus amatus, un lūdza atļaut atstāt tēviju. Viņš neminēja nekādus motīvus, bet tie bija saskatāmi katrā šīs vēstules teikumā! Diemžēl es par šo vēstuli un visu citu, kas tai sekoja, uzzināju tikai pēc ilga laika. Ja tas viss man būtu ticis zināms agrāk, varbūt mēs visi būtu bijuši glābti. Toreiz vēl bija laiks: neraugoties uz notikušo, es vēl arvien biju viņa cienīga: princis no manis nebija saņēmis vēl nekādus solījumus. Es viņu biju pieņēmusi kā atbalstu, kā glābēju, bet nevis kā mīļāko.

Savojas hercogs to nojauta. Tāpēc arī viņš noteikti bija aizliedzis man par to kaut ko minēt, un tikai pēc gada dons Gabriels man to visu pastāstīja.

Es zināju par grāfa aizceļošanu un uzņēmu to kā atvieglojumu. Es nevarēju panest domas, ka, ar viņu satiekoties, man būtu viņa priekšā jānosarkst. Kas attiecas uz grāfieni Deverī, tad cik liela bija mana vaina, tik liels bija mans naids pret viņu. Atzīstos, ka es esmu atriebīga un tikmēr liedzu Savojas hercogam to, pēc kā viņš tik ļoti ilgojās, kamēr tas nebija padzinis manu vīramāti no Karaliskās kundzes dienesta un izsūtījis uz viņas vistālākajiem īpašumiem.

Balstoties uz mana vīra rīkojumu, viņa, par spīti manām lūgšanām, aizveda sev līdzi manus bērnus un atsacījās tos atdot, kad es sūtīju pēc viņiem.

Viktors Amede, kurš bija neprātīgi greizsirdīgs, tagad, būdams pārliecināts par savu galīgo uzvaru, apgalvoja, ka nedrīkstot iet tālāk. Patiesībā viņš bija priecīgs par bērnu aizvešanu, viņš gribēja ierobežot mani no visa un sevišķi no visa tā, kas atgādināja man viņa sāncensi, ko es tik ļoti biju mīlējusi un vēl arvien mīlēju.

—   Ak, kāpēc es nevaru atdot grāfam Deverī pusi manas valsts par to pusi jūsu sirds un jūsu mūža, ko viņš man ir paņēmis! Es to darītu ar prieku.

Tā hercogs bieži mēdza teikt.

Hercogienes kundze bija pirmā, kas uzzināja par notikušo.

—    Jā, hercogam ir vajadzīga mīļākā, — viņa vientiesīgi teica, — es priecājos, ka viņš ir izvēlējies Deverī kundzi. Es viņam nepārmetu.

XXXVII

Savojas hercogiene, bijusī Orleānas jaunkundze, man liekas, es to jau reiz. teicu, nevarēja aizmirst, ka viņa tāpat kā māsa, Spānijas karaliene, bija reiz cerējusi apprecēt viņa augstību un kļūt par Francijas karalieni.

Tikai es nepateicu, ka pat pēc savām laulībām ar Viktoru Amede un vēl pēc tam, kad viņas brālēns apprecēja Bavārijas princesi Viktoriju, šī mīla viņas sirdī neizdzisa.

Spānijas karaliene varēja sevi pārvarēt, viņa — nekad! Visas viņas domas piederēja vienīgi dofinam; viņas istaba bija pilna ar tā portretiem un vienu no tiem viņa dienu un nakti nēsāja sev klāt, noslēptu platā zelta aprocē, zem liela, dimantos ietverta smaragda. Kaut gan dofins tai reti kad atbildēja, viņa tam rakstīja pastāvīgi.

Savojas hercogs to zināja un viņš, kas uz visu ko bija greizsirdīgs, atļāva viņai šo mazo izklaidēšanos, jo bija pārliecināts, ka, pirmkārt, tai nevar būt nekādas nopietnākas sekas un, otrkārt, viņu maz interesēja, kādas sevišķas simpātijas var būt sievietei, ko viņš nemīlēja.

Savojas hercogiene drebēja, ka princis nekristu kādas varaskāras sievietes rokās, kas, gribēdama tai kaitēt vai meklēdama, kā nobīdīt pie malas, varētu padarīt viņas dzīvi nepatīkamu. No manis viņai nebija ko bīties un, lai mani apmierinātu, klusībā ar mani to pārrunāja un lūdza mani ļaut viņai visā mierā turpināt savu vēstuļu romānu. Vairāk viņa neko nevēlējās.

Tātad mans stāvoklis Turīnas galmā bija tik labs, cik vien šādos apstākļos tas varēja būt.

Princim es neapniku, bet viņš jo dienas jo vairāk mani iemīlējās. Viņš mani dievināja ar tādu pazemību, it kā es tiešām būtu kāda dieviete, un paklausīja uz manu vismazāko mājienu.

Es negribu nemaz noliegt, ka es biju ļoti godkārīga. Lai aizpildītu tukšumu, ko es sevī jutu, neskatoties uz mana mīļākā rūpīgo gādību, es ar visu sparu metos šajā jaunajā dzīvē un sāku interesēties par valsts lietām.

īsā laikā es šīnī amatā biju ieguvusi tādu prasmi un veiklību, ka pārsteidzu visus ministrus. Kas attiecās uz hercogu, tad viņš mani apbrīnoja un nemaz nedomāja to noliegt.

Lai mana atriebšanās būtu jo rafinētāka, es biju likusi paturēt abatu Delaskaliju Turīnā.

Es nepieļāvu viņa izraidīšanu, lai varētu pasmieties par viņa naidu, patīksmināties par viņa nevarību un parādīt tam, cik dziļi es to nicinu! Viņš dzina intrigas pret mani neapnicis; viņš visur lūkoja sameklēt man ienaidniekus un, kaut gan bez kādiem panākumiem, centās man kaitēt kur un kā vien spēja.

Es biju visvarena.

Tā bija odze, ko es saminu zem savām kājām, uz to nemaz nepaskatīdamās, lai gan viņa šķieda uz visām pusēm savas indīgās siekalas, mani tās vairs nespēja aizsniegt.

Princis Toms mani apciemoja ļoti bieži. Viņš man deva dažu labu padomu, un jāatzīst, ne vienu reizi vien bija man ļoti noderīgs. Es biju piesavinājusies viņa valodu un sapratu viņu ļoti labi. Viņš un dons Gabriels nāca pie manis gandrīz vai ik dienas, un hercogam tas patika, ka es dzīvoju viņa ģimenes locekļu sabiedrībā.

Kad man piedzima dēls, viņš tika sagaidīts kā īsts troņmantinieks. Hercogs pēc nelaiķa karaļa parauga to leģitimēja, neminot viņa māti. Viņš tam piešķīra Sīzas marķīza titulu, līdz ar ļoti prāvu apanāžu, kuras ienākumi līdz dēla pilngadībai piederēja man.

Tāpat arī man tika atdota villa, kurā es dzīvoju un kura bija celta dona Gabriela mātei. Ja es gribētu uzskaitīt visus tos daudzkārtējos mīlestības apliecinājumus, ko princis man parādīja, visu, ko viņš darīja un ļāva man darīt, es tiešām nekad nevarētu beigt.

Viņš man neatteica nevienā vietā. Amatu piešķiršana notika ar manu ziņu, ministri ar mani ļoti rēķinājās un pat sūtņi man veltīja vislielāko ievērību. Es iedvesu Viktoram Amedem visas manas simpātijas un antipātijas. Par visu viņš ar mani apspriedās. Kad Karaliskā kundze vai viņa laulātā draudzene gribēja kaut ko panākt, tās vispirms devās pie manis. Es biju absolūtā Savojas valdniece. Es valdīju tikai ar Viktora Amedes vārdu, inspirēdama viņa smalko, veiklo un sarežģīto politiku un sievietei tā nebija maza uzvara.

Vai es to izmantoju ļaunprātīgi? Daudzi gan to apgalvo, bet es tā nedomāju. Es esot bijusi augstprātīga, valdonīga — tā ir taisnība. Bet es arī vienmēr biju laba un taisnīga, ja vien tas nevarēja kaitēt manai varai un stāvoklim. Man nācās cīnīties ar spēcīgiem ienaidniekiem, man bija jānovērš kaitīgi iespaidi, man bija jāaizstāv manas pozīcijas. Turēdamies pie mīkstākas un piekļāvīgākas politikas, es tās būtu zaudējusi.

Es centos iedvest Savojas hercogam viņa cieņai atbilstošus ieskatus, vai, pareizāk sakot, es izmantoju visus apstākļus, lai viņš saglabātu tos tādus, kādi tie jau viņam pašam bija izveidojušies.

Šim valdniekam bija ļoti daudz personīgas drosmes un arī neviens nedomāja apšaubīt viņa veiklību. Viņš svārstījās starp savām slepenajām tieksmēm uz Austrijas nama pusi un nepieciešamību pieslieties Francijai. Še vajadzēja mācēt iztālēm lavierēt. Mēs jau redzējām, kā viņš bija likvidējis Venēcijas lietu, tāpat arī šo karu ar barbatiem, ko tas bija uzsācis, lai izpatiktu Ludviķim XIV un izmantotu šo izdevību, lai organizētu savu karaspēku.

Pa to laiku tālāk pinās slepeno intrigu režģis. Viņam bija savas uzticības personas visos galmos, un tā palēnām viņš sagatavoja ceļu visām tām pārmaiņām, kas nāca vēlāk.

Man viņš uzticējās kā savai līdzzinātājai, kas man ļoti patika, jo še es atradu plašu darbalauku.

Visu to bija saodis Francijas sūtnis un paziņojis savam valdniekam. Drīz vien Francijas karalis pieprasīja, lai pjemontiešu kājnieku pulki tiktu nosūtīti uz Flandriju pret ķeizara spēkiem. Tai dienā, kad hercogs saņēma šo pieprasījumu, viņš bija pie manis. Pieteica Francijas sūtni ar vēstulēm.

—    Ā, — teica hercogs, — mūsu sirsnīgi mīļotajam tēvocim atkal ir kāda vajadzība! Vai lai es pieņemu sūtni še? Vai mēs to neuzklausīsim kopīgi?

Es tam piekritu.

Sūtnis ienāca un, pārmijis dažus vārdus, nodeva vēstules. Ieskatījies tajās, hercogs nobāla un sāka kodīt lūpas. Tās bija divas pazīmes, ka viņš ir ļoti uztraukts.

—   Kā, monsieurl — viņš iesaucās, salocīdams vēstules, — jūsu kungs un karalis no manis, sava māsasdēla, vēl prasa garantijas?!

—    Garantijas? Nē, monsieur, tikai atbalstu, kā to no sava uzticama sabiedrotā var prasīt… Jūsu augstība pieraksta Viņa Majestātei tādus nolūkus, kādu tam nemaz nav.

—   Lai būtu drošs par manu neitralitāti šai karā, ko viņš uzsācis, mans augstais tēvocis grib mani pilnīgi atbruņot. Lai notiek — es sūtīšu uz Flandriju trīs pulkus! Tas ir viss, ko es pašlaik varu darīt.

—     Es baidos, ka Viņa Majestāte, labi zinādams, kādi spēki atrodas jūsu rīcībā, ar šo mazumu nebūs apmierināts.

—    Monsieur, Savoja ir nabadzīga zeme. Tās hercogam nav tik daudz mantas un pavalstnieku kā Francijas karalim, lai tos izkaisītu karalaukos. Ņemiet to, ko es jums varu dot, atstādams sev tikai tik daudz, cik tas nepieciešams manai personīgai aizsardzībai. Sava ģeogrāfiskā stāvokļa dēļ es esmu apdraudēts no vairākām pusēm. Man ir spēcīgi kaimiņi. Vienu vai otru dienu tie var sākt apdraudēt manu aizmuguri, un es negribu krist bez cīņas. Ja ne vairāk, tad vismaz savu slavu es gribu glābt.

Sūtnim cits nekas neatlika, kā solīto pieņemt, ko viņš arī darīja. Pārmijis vēl dažus nenozīmīgus vārdus, viņš atvadījās, bet priekšistabā vēl apvaicājās, kādās stundās man neesot apmeklētāju, lai viņš ar mani varētu parunāties vienatnē.

Mans staļļmeistars atbildēja, ka tas neesot nosakāms. Viņa augstība dažkārt ierodas vairākas reizes dienā un neatstāj Delisi, kā bija iesaukuši manu namu. Sūtnis atbildēja, ka izlūgšoties manus norādījumus.

Man to visu pateica, un es savukārt pasteidzos to pastāstīt Savojas hercogam. Viņš man tūdaj ieteica pieņemt Francijas sūtni un lūkot no viņa kaut ko izdibināt. Tā mēs varētu izzināt vienu otru svarīgu sīkumu, lai tad drošāk turpinātu nosprausto ceļu.

Audience tika lūgta tās pašas dienas vakarā un arī tūdaļ tika dota.

Lai labāk nospēlētu šo komēdiju, sūtnis man lūdza nerunāt ar Savojas hercogu par šo vēstuli un visu, kas no tās izrietēja. Es viņam tikpat vaļsirdīgi atbildēju. Tā tas politikā bieži gadās: mēs pieviļamies, kaut gan zinām, ka esam atmaskoti, un paši nometām uzlikto masku, kaut gan domājam, ka tā vēl arvien mūs sedz.

Sūtnis ar mani runāja oficiāli — sava karaļa vārdā. Viņa Majestāte noteikti gribēja uzzināt hercoga nodomus. Viņam grūti bija ticēt, ka radinieks un sabiedrotais varētu vērsties pret to. Un tikpat grūti viņam bija uzstāties pret to ar bardzību. Viņš bija iedomājies, ka man kā viņa dzimtai pavalstniecei būtu pret Franciju dabīgas simpātijas un ka es ievērotu savas dzimtenes intereses.

—     Mans augstais kungs zina, cik lielu cieņu, madame, jums parāda viņa augstība. Viņš arī zina, cik lielā mērā jūs to esat pelnījusi un cik augstu vērtējama jūsu gudrība un visa tās lieliskās īpašības, kas atmirdz jūsu personā. Paļaudamies uz jūsu uzticību un saprātu, viņš cer, ka jūs pratīsit pierādīt Savojas hercogam, kurā pusē to gaida slava un labklājība. Viņš jau līdz šīm no Francijas karaļa ir saņēmis daudz žēlastības un daudz pateicības tam ir parādā, es nedomāju, ka hercogs to būtu aizmirsis, bet galu galā…

—    Monsieur, man neklājas izteikt vislielāko atzinību par to godu, kādu man grib parādīt Viņa Majestāte Francijas karalis. Man gan ir ļoti sveši tie lielie jautājumi, kas pašlaik ir darba kārtībā. Bet esat pārliecināts, monsieur, ka monsieur Savojas hercogam labpatiktu uzklausīt manu pazemīgo padomu, es nekad viņam nedotu tādu, kas varētu kaitēt viņa slavai vai interesēm.

—   Es vēl neesmu beidzis savu misiju, atļaujiet, ka to daru. Mans kungs un karalis it sevišķi vēlas jums izpatikt tiklab jūsu nopelnu dēļ, kā arī tās lielās cienības dēļ, ko viņš jūt pret Deluinas hercogu un visu viņa namu. Viņš man ir uzticējis nodot jums šo viņa dimantiem greznoto portretu, kādu tas mēdz nosūtīt tikai tām personām, kuras viņš vēlas sevišķi pagodināt. Lūk, šī ģīmetne! Bez šaubām jūs viņu pazīstat, jo jums taču bērnībā vairākkārt tika atļauts tas gods redzēt Viņa Majestāti, vai nav taisnība?

Es saņēmu dāvanu, kā man to pienācās saņemt, bet nedevu preti ne solījumus, ne arī kādus norādījumus.

Sūtnis neapmierināts piecēlās un atsveicinādamies kā post skriptum vēl piebilda:

—   Cīņas Flandrijā būs ilgstošas un asiņainas. Trīs pulki ir ļoti maz. Es domāju, ka Savojas hercogam vajadzētu izrīkot vēl citus, jo pieprasījums pēc tiem nebūs ilgi jāgaida.

Šie vārdi bija dāvanas papildinājums, bet man nebija ne mazākās patikas to ievērot, vai uz to atbildēt. Ar nepacietību gaidīju hercogu, kurš tāpat kā es nojauta šā brīdinājuma tālejošo nozīmi.

—    Mani grib atbruņot, tas ir skaidrs. No manis bīstas. Varbūt viņi ir nojautuši manus nodomus, vai atkal — kāds ir mani nodevis. Bet tik tiešām, kā Dievs ir debesīs, tā tas nebūs. Es piekrītu: mana valsts ir maza, bet es to esmu mantojis no maniem senčiem, kuru rokās to licis Dievs un viņu zobens. Es to gribu aizsargāt pret visiem tīkotājiem un iebrucējiem, un nodošu to saviem bērniem, ka tajā netrūks nevienas pils. Gluži otrādi — ja Dievs dos, es to vēl gribu paplašināt, lai būtu cienīgs tā vārda, kuru nesu. Mans mīļais tēvocis man atdos manus labos cietokšņus: Baro, Pinerolu un Kazālu. Es cietokšņus atņemšu, jo viņi tos izposta, to es jums zvēru, un jūs zināt, ka uz manu zvērestu var paļauties.

Atzīstos, ka es aplaudēju šim viņa lepnumam, kaut gan nejutu pret viņu tādu mīlu, kā viņš pret mani. Tomēr es biju viņam ļoti pieķērusies. Es viņu mīlēju pietiekami stipri, lai ar to ietu kopā pret manu karali, manu dzimteni un visu manu ģimeni.

To vietā, kurus man bija atrāvuši, es dievināju mūsu bērnus un veltīju viņiem visu manu maigumu. Viņu tēvija bija arī manējā un ar viņu tēvu dabīgi saistījās manas visdziļākās simpātijas. Tātad es nevarēju neaplaudēt viņa nodomiem, bet man to vēl vajadzēja iedrošināt ar visu mana iespaida spēku. Ludviķis XIV tīkoja pēc Savojas un glūnēja uz to, jo šī skaistā pērle viņa kronī tam ļoti būtu noderējusi, bet mēs atkal prātojām, kā to nosargāt. Un, paldies Dievam, — mēs to arī nosargājām!

Lūk, es runāju, kā man vajadzētu runāt, ja es vēl būtu Delisā… Es aizmirstu savus sešdesmit piecus gadus, aizmirstu, ka esmu Parīzē un ka bērni man ir atmaksājuši ar nepateicību, ka Viktors Amede ir aizgājis Dieva priekšā, kas tiesā arī karaļus. Ak, atmiņas ir liels burvis!

Pulki devās ceļā un starp tiem bija arī grāfa Deverī pulks.

Viņš bija iestājies Francijas dienestā un izpelnījies nedalītu cieņu. Tāpēc manējā cieta jo vairāk. Visu vainu viņš uzvēla vienīgi man. Tā parasti mēdz būt ar cilvēkiem, kas neapzinās savas kļūdas, ko redz visa pasaule, un kad pašu slepenā sirdsbalss nespiež tos spriest taisnīgāk.

Es kritu grēkā mana vīra vainas dēļ, Tas ir vairāk kā nenoliedzams. Un tomēr visa vaina tika uzvelta vienīgi man. Par laimi ir vēl viens tiesnesis — Dievs. Es aicinu grāfu Deverī viņa soģa krēsla priekšā, ne jau tādēļ, lai viņš tiktu sodīts, bet lai taisnīgi dalītos ar mani grēkā un gandarījumā. Es to jau esmu pietiekami nožēlojusi, lai varētu cerēt saņemt piedošanu.

Kamēr tika laisti darbā visi šie divkosīgie labo attiecību apliecinājumi pret Franciju, mūsu sakaru meklēšana gāja savu ceļu.

Kurjeri traucās šurp un turp. Divi no tiem lika notverti ar maznozīmīgām vēstulēm, bet ar šo gadījumu pietika, lai atkal pamodinātu tikko iemidzinātās aizdomas. Mēs to tūdaļ sapratām. Bet mēs vēl pašreiz nebijām spējīgi nomest masku un nezinājām, kā tagad iegūt laiku, kamēr tiktu novērstas radušās grūtības.

Kādu vakaru pie manis atkal visi bijām sapulcējušies, lai apspriestos: hercogs, dons Gabriels, Kariņjanas princis un vēl daži no viņa augstības intīmākajiem draugiem. Pēkšņi atvērās durvis un tajās parādījās kāds vīrietis zābakos, cieši ietinies mētelī un pārpārim dubļiem notašķīts — īsts nelaimes vēstnesis.

Savojas hercogs, kurš nekādā gadījumā necieta, ka man neparāda pienācīgo cieņu, sadusmots piecēlās un prasīja, kāds nekauņa uzdrošinoties ienākt pie manis šādā tērpā.

—   Goda vārds, monsieur, tas esmu es, — atbildēja kāda balss, kuru mēs lūdaļ pazinām. — Taisnība — es neuzkavējos, lai pārmainītu šo tērpu, un tāpēc lūdzu madamc un jūs mani atvainot, bet es domāju, ka, ievērojot pašreizējos apstākļus, mani tāpēc saņems ne mazāk laipni.

Tas bija princis Eižens.

Viņš bija tieši ceļā no Vīnes un pēdējā stacijā, nevarēdams vairs valdīt savu nepacietību, bija lēcis zirgam mugurā, cerēdams tā drīzāk likt uz priekšu un sastapt mūs visus kopā.

—    Es nesu svarīgas ziņas, — viņš teica. — Vai es tās varu sacīt še, vai mums būtu jāieiet kādā citā istabā?

—   Mīļo brālēn, Dievs lai pasargā, ka es gribētu sevi salīdzināt ar Kārli Lielo, bet man tāpat kā viņam ir savi apaļā galda bruņinieki, bez kuriem es nezinātu, ko iesākt, un no kuriem es nekā negribu slēpt. Runājiet vien!

—    Es to jau biju gaidījis, manu vareno brālēn, un es jums lūdaļ arī gribu paklausīt, bet ar to vienīgo nosacījumu, ka grāfienes kundze man

liktu pasniegt kaut ko labāku nekā šos krikumiņus. Esmu nāvīgi izsalcis un tā kā esmu cilvēks, kas dara vairākus darbus uzreiz, tad es jums stāstīšu ēzdams.

Viņa lūgumu pasteidzās izpildīt.

Tiklīdz oficianti bija izgājuši, viņš pagriezās pret hercogu, kurš nepacietībā tik tikko spēja valdīties.

—            Monsieur, — viņš teica, — vai nav tiesa, ka jūs esat aizsūtījis trīs pulkus Francijas karalim?

—   Tā ir.

—            Vai jūs esat nodomājis atstāt jūsu pilsētas bez garnizoniem un piedāvāt tam arī vēl jūsu armijas pārējos pulkus?

—   Nedomāju vis.

—            Vai jums labpatīk nodot viņa rokā Deverī un Turīnas cietokšņus kā jūsu neitralitātes un uzņemto saistību ķīlu?

—   Pie joda, nē!

—           Nu, tad jūs drīz redzēsit, ka maršals Dekatina atstās Kazālu, lai ar krietnu armijas korpusu nāktu un paņemtu to, ko jūs viņam liedzaties dot. Tikai jums to vairs neatdos, un jūsu pilis nebūs vairs atbalsta punkti, bet kritīs ienaidniekam par laupījumu.

—   Vai šī ziņa ir droša?

—           Es tieši tāpēc devos no Vīnes šurp, lai jūs laikus brīdinātu. Francijas karalim ir daudz kalpu. Ķeizaram to ir vēl vairāk, tāpēc ka viņš sevi vēl neuzskata par sauli un atļaujas sev atalgot mazus pakalpojumus tāpat kā lielos.

—   Un vai tas notiks drīz?

—   Rīt, vai šovakar… es brīnos, ka tas vēl nav noticis.

—           Nu, brālēn, gods pagalam, viss pagalam! Tāpēc es zvēru, ka aizstāvēšos un nepadošos!

—   Es par to biju pārliecināts.

—   Es vēl neesmu pilnīgi sagatavojies, es gaidu…

—            Jūs, monsieur, gaidiet to, ko es jums paziņoju. Kaut kāda nieka dēļ es neuzņemtos kurjera pienākumus. Mūsu savienība ar Spānijas karali ir noslēgta jau pirms trim dienām. Lūk, še no Vīnes uz Madridi nosūtīta līguma kopija. Tai pievienots arī ķeizara teksts. Lūk, Anglijas un Holandes solījumi, tiklīdz jūs būsit piekritis savienībai, viņi tos nekavēsies parakstīt.

—           Bet, monsieur, franči jau klauvē pie maniem vārtiem, bet Spānija un ķeizars ir vēl 'tālu. Ko lai daru līdz tam laikam?

—    Ak tu — šaubīgais cilvēk! Klausieties tālāk! Milānas pārvaldnieks jau ir saņēmis rīkojumu nosūtīt jums sešus tūkstošus zirgu un astoņus tūkstošus kājnieku. Četrkārtējā savienība starp citu garantē jums trīsdesmit tūkstošus dukātu mēnesi, ar ko samaksāt jūsu savāktajam algotņu pulkiem. Beidzot jūsu kalps un brālēns ir iecelts par šīs mazās armijas komandieri, ja vien jums pret to neceltos kaut kādi iebildumi.

—    Dievs lai ir slavēts! Viss iet tā, kā labāk nevar vēlēties! Es tomēr nevaru atstāt manus krietnos ļaudis pat jūsu ziņā, dārgo brālēn, nē, un palikt bez darba, kad tik daudz labu draugu uzņēmās mani aizstāvēt.

—   Jūs, monsieur, ieņemsit Savojas nama galvam pienācīgu vietu, kas atbilstu jūsu izcilajām spējām. Jūs būsit apvienoto pulku virspavēlnieks. Lūk, še ir ordonans, [1] ko Viņa Majestāte ķeizars man jums uzticēja nodot.

Tas bija kā petardes sprādziens. Visas šīs lietas vērpās jau ilgu laiku. Varēja cerēt, ka reiz tās izdosies īstenot, bet ka izdevīgā brīdī visi apstākļi sakrita tieši tā, tas jau bija kaut kas līdzīgs brīnumam. Visu sejas staroja priekā, galda biedri ar glāzēm rokā piecēlās un kā norunājuši sāka saukt:

—   Lai dzīvo monsieur, mūsu hercogs!

Viktors Amede deva viņiem mājienu apklust.

—   Jūsu entuziasms jūs aizrauj, — viņš teica, — mēs še neesam vieni, bet tam visam vēl jāpaliek noslēpumam. Man jāturpina sarunas. Sagaidīsim šo Dekatinu labi sagatavoti. Mēs cits citu jau pazīstam un pratīsim izcīnīt pieklājīgu vārdu cīņu. Bet kā tas nāk, manu dārgo brālēn, ka šī misija uzticēta jums un ka mans vēstnieks Vīnē man par to vēl nekā nav ziņojis?

—    Kad, pie joda, lai viņš to būtu paspējis? Ir pagājušas tikai dažas dienas, kopš atklājās Francijas karaļa nolūki un tika nolemts tas, par ko es jums nupat ziņoju. Vēl tikai bija šaubas par jūsu piekrišanu. Es par to uzņēmos aizbildību, ieķīlādams par jums savu godavārdu un, lūk, es esmu še un prasu, lai jūs to izpirktu.

—   Paldies, brālēn, es jūsos neesmu maldījies.

—    Un es ceru, ka jūs mani pazīsit vienmēr. Es gan esmu tikai viens no jūsu cildenā nama jaunākajiem dēliem, ko lielais karalis, kā nespējīgu viņam kalpot, izdzina pa durvīm. Bet tik tiešām kā Dievs debesīs, vai nu es pazaudēšu savu vārdu, kas man dārgāks par dzīvību, vai pacelšu to tādos augstumos, ka piespiedīšu visu pasauli atzīt Savojas nama jaunākos dēlus tikpat vērtus kā citu namu vecākos.

Mēs zinām, ka tas, kurš to runāja, ir spīdoši turējis vārdu.

Atlikušās nakts stundas pagāja diskutējot un kombinējot uzbrukšanas un aizstāvēšanās plānus. Arī es še piedalījos, jo negribēju atsāt princi.

No rīta pieteica Katinā pilnvaroto. Tā kā viņš bija izteicis vēlēšanos katrā ziņā sastapties ar hercogienei un Karalisko kundzi, hercogs atgriezās Turīnā, lai pieņemtu viņu pilī. Es uzskatīju par savu pienākumu princim doties līdzi, tas ir, es pārcēlos uz savu namu Turīnā, kur parasti arvien uzturējos šādos gadījumos. Es gribēju sekot visai šai lietai.

Pilnvarotais tika pieņemts ar pienācīgu cieņu — kā draugs, bet viņu izsekoja ik uz soļa: viņš atnesa jau zināmos priekšlikumus, bet viņa izteiksmes veids šoreiz jau bija citāds. Atstājis Dofinas provinci, Katinā pavirzījās līdz Avilanai, kur viņš pašreiz bija apmeties nometnē. No turienes viņš uzaicināja Savojas hercogu sūtīt pie viņa kādu no saviem ministriem, lai viņš tam paziņotu Francijas karaļa gribu.

Šis uzaicinājums bija grūti sagremojams un Viktors Amede to arī nedomāja darīt.

Viņš atbildēja visai lepni, ka Viņa Majestāte Ludviķis XIV un arī citi karaļi, viņa priekšteči, vēl neesot pieradinājuši Savojas hercogus pie tik negaidītas augstprātības. Vēl viņš piebilda, ka labprāt nosūtītu savu ministru pie maršala nevis saņemt pavēles, bet gan uzklausīt priekšlikumus un tādus izteikt arī no savas puses.

Vairāk prasību pilnvarotajam nebija un viņš atgriezās pie maršala, kurp, lai iegūtu laiku, aizsūtīja arī ministru. Tas vispirms ar nolūku iesniedza nepieņemamus priekšlikumus, līdz kamēr Milānai nodoto pavēli un 3.jūnijā parakstīto līgumu ar Augsburgas konfederātiem varēja īstenot. Neskatoties uz Milānas hercoga pilnvarotā grāfa Brandisa prasmi un uzcītību, tāpat arī, neskatoties uz prinča Eižena pūlēm, sagatavošanās darbi novilcinājās un tādēļ, lai komēdija iznāktu pilnīgāka, nolēma sūtīt uz Parīzi izmanīgo un veiklo ministru, veco marķīzu Sentomasu, lai tas izkliedētu visas aizdomas. Viņam bija pavēlēts rīkoties gluži pretēji: parādīt visdziļāko nožēlošanu un, uzstājoties ar vispazemīgākajām pretenzijām, gādāt par to noraidīšanu.

Karalis bija tā nokaitināts, ka pat nepieņēma marķīzu audiencē. Šis kā prazdams žēlojās un sūdzējās par sava kunga nelaimi, kurš pēc sirdsapziņas nevarot pamest novārtā savu pavalstnieku intereses, kuras zvērējis aizstāvēt un tādēļ, lūk, nu viņam būšot jāsanaidojas ar savu mīļoto un slaveno tēvoci.

Kad viņš bija saņēmis pavēli aizbraukt, marķīzs ar lielu brīkšķi devās ceļā un pirmās divas dienas brauca lēni, it kā negribēdams. Bet līdz ko viņš atradās drošībā, tas, lai viņu neaizkavētu, traucās caur Šveici ar pasta zirgiem un kā sviestin sviests nokrita Turīnā, kur mēs to jau ar nepacietību gaidījām. Nekad es neaizmirsīšu to dienu, kas bija viena no visjaukākajām manā mūžā.

Savojas hercogs bija licis ierīkot slepenas kāpnes, pa kurām es, neviena neredzēta, varēju iekļūt viņa istabās. Šinīs izšķirošajās dienās viņam nebija laika uzturēties pie manis Delisā. Es paliku savā paslēptuvē vienā no prinča kabinetiem. Mēs abi bijām tur, kad ieradās marķīzs Sentomass.

Tiklīdz viņš bija pieteikts, princis pagājās tam pretī līdz pat durvīm.

—   Nu, kā? — viņš prasīja.

—    Monsieur, viss iet lieliski — mani padzina. Es iesniedzu jūsu augstības priekšlikumus. Es gaidīju, ka mani aicinās, bet to nedomāja darīt, par ko es arī nešaubījos, un lūk, še es esmu.

—    Bravo, marķīz, — hercogs iesaucās ar priekā zibošām acīm. — Palīgspēki jau ir atstājuši Milānu. Viņu priekšgalā stāv mans krietnais brālēns un ved tos šurp. Es vairs ilgāk nekavēšos atklāt savu stāvokli. Šovakar pilī sapulcēsies daudz augstmaņu, kas mani gaida troņa zālē. Es došos turp pēc kādas stundas un mana tauta uzzinās no manas mutes, kas mums gaidāms. Bet jūs, contessina, jūs, mans sargeņģelis, mana Egerija, ejiet uz jūsu ložu, neviens jūs neredzēs, bet jūs redzēsit visus! Es zināšu, ka jūs esat manā tuvumā, ka jūs mani dzirdat, un man būs vairāk drosmes un gribas.

Viņš bija licis iekārtot man aizrestotu ložu, kur es pati, palikdama neredzama, piedalījos visās ceremonijās. Es steidzos turp, lai nonāktu vēl pirms viņa. Hercogs devās vēl pie Karaliskās kundzes un hercogienes, lai atvainotos, ka tam, ne jau savas vainas dēļ, nākas lauzt mieru, kas starp Franciju un Savoju bija pastāvējis sešdesmit gadus. Viņš lūdza piedot, ka šādā kārtā viņš ir ievainojis viņu radniecības jūtas, bet to noteikti prasot viņa gods un valsts intereses.

Pa to laiku es jau biju iegājusi zālē. Tur valdīja tāds troksnis, ka sākumā es gandrīz vai apdullu. Visi runāja cits caur citu, tas bija īstas Bābeles sajaukums: acis zibēja, žesti kļuva neapavaldīti. Es nekā nevarēju saprast, jo kņada bija pārāk liela, bet man likās, ka es dzirdu draudus, dusmu kliedzienus pret Francijas karali un tādus izaicinājumus, salīdzinot ar kuriem gaskoņu lielība ir tīrie komplimenti.

Bet drīz vien kāds sauciens pārspēja visus citus:

—   Hercogs! Hercogs! Viņa augstība nāk pieteikt karu, lai Dievs viņu svēti!

Mums frančiem nav īsta priekšstata par šīm dienvidnieku tautām un viņu izturēšanos briesmu un prieku brīžos. Šo jūtu izpaudums mums liekas kā apsēstība un tas mums vienkārši iedveš bailes, kad mums gadās būt tā aculieciniekiem.

Tomēr šoreiz cienības jūtas apvaldīja entuziasmu un, kad parādījās Viktors Amede, visapkārt iestājās klusums. Bet kāds klusums! Cik daudz tas izteica! Cik izteiksmīgi bija skatieni! Cik nepacietības pilni bija žesti! Un cik izaicinošas un kareivīgas bija pozas!

Hercogs izskatījās lepns un cienīgs. Viņa acis meta zibeņus.

Viņš uzkāpa tronī ar neparastu apņēmību, bet tai vietā, lai apsēstos, kā viņš to bija paradis darīt un kā to prasīja etiķete, viņš palika kājās, noņēma kroni un, pagriezies pret diviem vai trim tuvumā stāvošajiem bīskapiem, teica:

—   Mosinjori, aizlūdziet par mums Dievu, mēs pieteicām karu Francijas karalim.

No pūļa, kas nule vēl bija tik juceklīgs un trokšņains, atskanēja viens vienīgs kliedziens:

—   Vivatl Vivatl

Es jutu, ka man asaras spiežas acīs, jo šinī brīdī valdnieks un tauta bija apbrīnas cienīgi. Viktors Amede izvilka savu zobenu un ar valdonīgu žestu to pacēla. Dažus mirkļus pūli pārņēma tāds entuziasms, ka ikviens, kas nomaļus tajā noskatījās, varēja noturēt visus cilvēkus par trakiem.

Beidzot deva zīmi, ka hercogs vēlas runāt, un tikpat ātri kā bija sācies, troksnis atkal aprima.

—    Kungi, — teica Viktors Amede, — man jums jāpasaka tie motīvi, kas mani spieda spert šo izšķirīgo un svarīgo soli. Šī hercogiste pieder man no Dieva žēlastības un kā manu tēvu mantojums. Nekad vēl neviens mirstīgais nav iedrošinājies pazemot ne Savojas namu, ne viņa uzticamos pavalstniekus. Nekad neviens no mirstīgajiem to neiedrošināsies, lai cik liels viņš būtu. Francijas karalis tīko pēc mana goda, kas ir ari jūsu gods. Viņš grib mani kā vergu vest aiz saviem trimufratiem, viņš grib man atņemt manas pilsētas un pilis, viņš grib, lai es izšķiežu savas bagātības un manu bērnu asinis viņa godkārības dēļ sāktajos karos un lai es padodos viņa augstprātīgajām pavēlēm. Ko man bija darīt? Vai pieņemt pazemojumu un atbalstīt viņa intereses, tāpēc ka esam kaimiņi un viņš ir varenāks par mani? Man asinis kaist, to jau iedomājoties vien.

Piecas minūtes zāle dārdēja no izsaucieniem, kas liecināja par vēl lielāku aizrautību auditorijā, nekā to pārdzīvoja pats princis.

—    Kad es atteicos pakļauties, man tika piedraudēts un es, es esmu uzstājies pret šiem draudiem. Es esmu paļāvies uz manu uzticīgo un padevīgo muižniecību un, balstoties uz to, es jūtos pietiekami stiprs. Kungi, vai es būtu maldījies?

—   Nē, nē! Pie ieročiem! Uz robežām! Dosimies tūdaļ ceļā!

—    Vēl ne! Mūsu sabiedrotie tuvojas, mans brālēns, Savojas princis Eižens paātrinātā gaitā steidz šurp ar palīgspēkiem. Mani sabiedrotie dos mums naudu un karapulkus, tā ka no tautas es neprasīšu daudz.

—   Atvainojiet, monsieur, — pārtrauca to Sistēmas princis, — lai arī Pjemonta ir maza valsts, bet tā kā mēs cīnāmies par mūsu godu, tad mums neklājas pieņemt dāvanas no vareniem kaimiņiem. Jūsu muižniecība ir bagāta un mums pārējiem augstmaņiem ir savi novadi un prāvi ienākumi. Mums pietiks visa kā. Sūtiet atpakaļ sabiedrotajiem viņu pabalstu! Mēs maksāsim paši, kungi, vai nav tiesa?

Šajā brīdī varēja tiem prasīt pat Mēnesi un viņi to būtu norāvuši no debesīm. Cits citu pārkliegdami, viņi darīja vēl kaut ko vairāk: vienā acumirklī visas kabatas bija tukšas, visi naudas maki krita uz troņa pakāpieniem līdz ar rotām, pulksteņiem, gredzeniem, kam vēl pievienojās dažs dimantiem nosēts Dievmātes Pasludināšanas ordeņa krusts.

Kad šādā kārtā visi bija sevi iztukšojuši, vienam no tiem ienāca prātā uz kādas papīra strēmeles uzrakstīt prāvu obligāciju par viņa īpašumiem. Tūdaļ citi darīja to pašu. Nekad vēl neviena kara nodeva nav tikusi tik ātri savākta.

Kancleram, kurš to savāca, bija pilnas rokas. Hercogs, nezinādams kā izteikt savu prieku un atzinību, ļāva visiem skūpstīt sev roku. Citi spieda pie lūpām viņa mantijas apmali. Tas bija aizgrābjošs skats, kas spēja dziļi aizkustināt sirdi.

Tas ilga apmēram kādu pusstundu un tā bija bagātāka nekā citas, kas šķiet bezgalīgas.

Viktoru Amedi gandrīz vai nēšus aiznesa uz viņa istabām, kurp arī es steidzos nokļūt un kur viņš mani sagaidīja laimē starojošs. Tiklīdz ieraudzījis mani, viņš metās manās rokās, izsaukdamies:

—   Tas viss ir jūsu nopelns. Jūs man devāt dūšu un drosmi, jūs man iemācījāt mīlēt manu tautu un to aizstāvēt. Priecājieties taču par manu laimi un visu to, ko es jums esmu parādā.

Mīla visu atdod mīlai. Ja princis vēlējās kļūt liels, tad tas bija manis dēļ, lai es to vairāk mīlētu. Šādas jūtas padara varoņus par bērniem.

Tai pašā vakarā ar manifestu viss tika paziņots tautai un tas bija vēl lieliskāks skats.

Pūlis traucās pa ielām, kliegdams: „Nāvi frančiem!" un ar ieročiem rokā apdraudēja baņķierus un citus komersantus, kas no Francijas bieži ieradās Turīnā.

Vajadzēja atņemt ieročus visiem tiem, kas nebija ne kareivji, ne miliči, jo citādi, jo citādi karš būtu sācies ar Sicīlijas vakara dievkalpojuma atkārtošanu.

Turīnā un Delisā es paslēpu labi daudz savu tautiešu un palīdzēju tiem izkļūt no Pjemontas. Pirmajā brīdī, ja es nebūtu spērusi šos soļus, pūlis tos būtu uz vietas nogalinājis.

Hercogs tad nebūtu bijis apmierināms un es vēl mazāk nekā viņš.

XXXVIII

Kopš mūsu mīlas sākuma hercogs, dodamies ceļā, pirmo reizi grasījās no manis Šķirties. Šinī slavas un sajūsmas brīdī viņam tās bija dziļas sāpes.

Viņš man lika priekšā ierīkoties tāpat, kā to darīja Ludviķis XIV savas jaunības laikos — aizvest dāmas pie armijas un cīnīties tur manu acu priekšā. Es zināju, cik ļoti šādu rīcības veidu bija nosodījis lielais karalis, un ne pavisam negribēju darīt tāpat.

Tika norunāts, ka es palieku Turīnā, ka es to neatstāšu, ka es visam sekošu un ka es hercogu brīdināšu par visu, kas notiks viņa prombūtnes laikā.

Viņš vēl nebija piedzīvojis ne karu, ne kaujas, un tomēr devās šais briesmās ar tādu miera pilnu drošsirdību, kas sevišķ» reta un cienījama tad, ja tā nāk pēc pārdomām. Viņš labi nojauta, kas tam draudēja, ūn nožēloja to līdz ar mani.

Beid/ot pienāca liktenīgā diena — hercogs aizceļoja. Es jūtos aizgrābta gandrīz vai tikpat kā viņš, kad viņš mani apkampa un no manis atvadījās tik aizgrābts un ar tik dziļām jūtām, atkārtojot, ka varbūt viņš mani vairs nekad neredzēšot.

Tā bija vienīgā vājības pazīme, ko viņš izrādīja, viņa pēdējie vārdi savai mātei bija šādi:

—   Madamc, ja es vairs neatgriezīšos, esiet laba pret grāfieni Deverī.

Visu šo laiku mēs Turīnā bijām bijuši ļoti nelaimīgi, nemiera pilni.

Pilsēta bija labi apsargāta, karapulki pilni cīņas spara un apkārt mūriem tika viss sagatavots.

Tomēr es biju paredzējusi nelaimes, kurām vajadzēja nākt, kad es redzēju mainītas dispozīcijas, kad es redzēju princi Eiženu atgriežamies Vīnē un atstājot mūsu karapulku vadību, kad es redzēju viņa vietā stājāmies ģenerāli Karafu — runājā gan, ka tikai pagaidām — un jo sevišķi, kad es redzēju, ka hercogam, kas skaitījās virspavēlnieks, autoritāte palika pavisam iluzoriska un līdzinājās nullei.

Un tiešām — drīzumā es dzirdēju par prinča sakaušanu kaujā pie Stafar- das. Manas pirmās domas bija doties pie viņa, bet es neuzdrošinājos. Man arvien bija bailes no nesaskaņām ar princi, un es, kuru visi uzskatīja par iedomīgu, augstprātīgu, biju lēna un padevīga Savojas hercogienes priekšā un rūpīgi izvairījos no visa, kas tai varētu būt nepatīkams. Arī šinī gadījumā cs atturējos, lai viņu neaizvainotu.

Francijas vēstnieku ievietoja Ivras cietoksnī tāpēc, ka tāpat Parīzē bija apgājušies ar hercoga sūtni, marķīzu Ogliani.

Es par to biju drusciņ satraukta, bet visus satraukumus pārspēja ziņa par kaujas zaudēšanu.

Prinča vēstules bija satriecošas. Viņam bija jāsaņem visi savi dvēseles spēki un jāņem palīgā savs plašais vēriens, lai varētu turēties pretī ļaunā likteņa sitieniem.

Viņa vienīgā cerība un paļaušanās bija Dievs un paša zobens.

Bet, ak vai, neskatoties uz to, viņam atņēma Sīzi, kas bija viņa valsts atslēga. Neskatoties uz to, uzspridzināja vairākus cietokšņus, kuru zaudēšana viņam bija ļoti sāpīga: tā bija nepārtraukta nelaimju virkne, kas iesākumam bija ļoti nomācoša.

Kad es viņu atkal redzēju, to nevarēja vairs pazīt, tik ļoti viņš savās bēdās bija pārvērties.

—   Vai jūs gribēsit pieņemt uzvarēto? — viņš man jautāja ierodoties.

—   Ar vēl lielāku patiku nekā uzvarētāju, — es atbildēju, — tāpēc ka varu cerēt, ka esmu viņam vajadzīga.

Viņš mani ilgi turēja savos apkampienos, un kad viņš aizgāja, man likās, ka viņa acis bija pilnas asaru.

—    Es esmu nelaimīgs, - viņš piebilda, - bet neesmu zaudējis dūšu. Par spīti gadalaikam mūsu karaspēks vēl arvien turas kaujaslaukā. Un kas tas par karaspēku! Šie nelaimīgie Voduā un Barbeti, kurus mēs ar tēvu, pamudināti no kopējā ienaidnieka, tik nesaudzīgi bijām vajājuši, tagad ir pārsteiguši Barselonetu un Montdofinu. Viņi visur ierodas, ievācot kontribūcijas un izpostot Dofinas provinci, kuru es viņiem atstāju. Vai manu Savojas ieleju taupīja?.. Ak, madame, cik ļoti pie visa tā ir vainīga Ludviķa XIV godkārība, un ko tā tik nespiež mūs darīt, lai aizstāvētos!

Skumji pagāja ziema, veicot visāda veida sagatavošanās darbus. Hercogs vienlaikus bija visur.

Katinā mēģināja pārsteigt karapulkus Aostas ielejā. Pjemontiešu virsnieku modrību ienaidnieka plānus izjauca, bet visas viņu pūles tika veltītas Turīnai, kuru maršals draudēja aplenkt. Ja viņš ieņemtu šo pilsētu, tad būtu zaudēts viss. Tāpēc to nocietināja, apgādāja ar pārtiku, apbruņoja tanī visus, ko vien tik varēja apbruņot. Tas viss radīja nepārtrauktu kustību, maršēšanu un manevrēšanu.

Hercogu cs neatstāju ne uz mirkli: pārģērbusies vīriešu drēbēs, es viņu pavadīju jāšus pat tad, kad viņš apmeklēja karaspēka nometni. Viņš bija man to lūdzis, un man nebija spēka viņam atteikt.

Viktors Amede, greiz- sirdīgs jau no dabas, tagad, pēc visām nelaimēm, kļuva tāds vēl vairāk: viņš nojauta, ka manas jūtas pret to nav tik dziļas un maigas, kā tās, ko viņš izjuta pret mani, un viņš nebeidza atkārtot, ka es to atstāšot, ka viņš varbūt savas zemes zaudēšot un tātad viņš zaudēšot arī mani.

—    Ne kā cilvēkam jūs man esat pieķērusies, bet gan kā valdniekam, kā apsargātājam: un tāpēc, kad man vairs nebūs varas, vai arī mani pašu jūs neatstumsit, madame?

Lai viņu pārliecinātu, man vajadzēja to visur pavadīt. Kareivji man pievērsa lielu uzmanību: vieni runāja, ka es esot pati hercogiene, citi noturēja mani par iemīļoto pāžu.

—  Tā drīzāk būs viņa labā draudzene, — sacīja kāds attapīgs seržants.

—    Meita vai velns, — atsaucās cits kareivis, — bet baiļu viņai nav. Mana muskete norībēja viņai blakus, bet tā pat acis nepamirkšķināja.

Un tiešām man nebija bail: es nonācu pat līdz ienaidnieka pozīcijām, jo arī pats princis turp devās. Viņš par to bija lepns, lai gan viss drebēja par mani.

Pavasarī kara operācijas tika atjaunotas.

Nelaimes gadījums — eksplodēja pulvera pagrabs — nodeva Nicu franču rokās un tā pārvērta tos par noteicējiem par Apeninu un Dienvidu Alpu kalnu pārejām. Grāfs Vrisaks, tas pats dūšīgais pulkvedis, par kuru es jau esmu runājusi, grāfa Priura un bruņinieka Vilafaleta atbalstīts, turējās šinī vielā jau ilgāku laiku, un būtu vēl ilgi turējies, ja nebūtu notikusi tāda nelaime.

Viņš uzskatīja sevi par laimīgu, panākdams goda pilnus kapitulācijas noteikumus un iespējus iziet ar ieročiem un bagāžu, bungām dārdot un karogiem plīvojot. Atkāpies Oncglijā, viņš tur pēc dažām dienām saņēma gandarījumu. No visām pusēm tika izteikta apbrīnošana un cildināta viņa varonība kaujā, kas bija pilnīgi zaudēta.

Princis Eižens atkārtoti pieteica savu atgriešanos, bet vienmēr jauni šķēršļi to atkal aizturēja. Viņu pārcēla uz citu armiju, lai gan pats viņš vēlējās nākt pie mums. Viņš ļoti mīlēja savu namņ un uzskatīja par savu pienākumu atbalstīt tā vecāko. Viņš bija ieradies šajā nelaimīgajā kaujā pie Stafardas, bet par vēlu. Pēc tam viņš mūs bija atstājis.

Beidzot viņš atgriezās, atvezdams Viktoram Amedem no ķeizara puses karaliskās augstības titulu, kuru hercogs sev vēlējās vairāk par visu. Viņam to piešķīra ne par šo, ne par to, — aiz laipnības, bet viņam nebija nekādu tiesību. Šis iepriecinājums viņam atkal deva mazliet cerību, lai gan princis Eižens neslēpa stāvokļa nopietnību. Prinča neizsīkstošā kavaliera jautrība šinī brīdī Viktoram Amedem bija nepieciešama, lai palīdzētu tam nest savu smago nastu.

Katru dienu ienaidnieks no viņa kroņa izplucināja pa pērlei. No dusmām un izmisumā viņš pavisam izdēdēja.

Katinā, kas bija noteicējs Nicā, izdarīja pēkšņu uzbrukumu caur Avilānu, kur viņš uzspridzināja apcietinājumus, uz Rivoli, kuru viņš nodedzināja. Šī jaukā Rivoli pils, šī hercoga iemīļotā atpūtas vieta!

Es biju kopā ar viņu uz Turīnas pakalniem, kad viņš, redzot degam šo pili, kuru tas tik ļoti mīlēja, izteica šos ievērojamos vārdus:

— Lai Dievs dod, ka visas manas pilis tā tiktu pārvērstas pelnos un ienaidnieks taupītu manu zemnieku būdiņas!

Bet ienaidnieks tās nemaz netaupīja. No Savojas nekas vairāk nebija palicis pāri, vienīgi kaudze kūpošu drupu. Pati Turīna bija apdraudēta. Nemiers pārņēma visus. Valdošā hercogiene, kas tad bija grūta sestajā mēnesī, cieta šausmīgas bailes. Viņa kopā ar Karalisko kundzi aizceļoja uz Verseju un <is i dīkie ļaudis viņām sekoja. Pilsētā palika tikai tie, kas spēja nest ieročus, dažas uzticīgas un dūšīgas sievietes un es, kas biju zvērējusi neatstāt savu draugu.

Princim Eiženam bija izdevies piedzīvot prieku un kādā sadursmē sakaut frančus. Šis prieks bija diezgan liels, jo viņš frančus patiesi neieredzēja.

— Es tos izdzirdu nākam ar dziesmām, — viņš stāstīja, — kā jau tas pie viņu liekulības pieņemts: viņi ne par ko nebēdā! Tie tika drīz pieveikti. Tikai mani zaldāti apgājās ar viņiem kā ar turkiem un tas pēc manām domām nav godīgi. Es vienmēr esmu viņiem atkārtojis, ka kristīgo dzīvība jāsaudzē.

Šim jaunajam cilvēkam bija drosme, kas bija tikpat liela kā viņa vadoņa spējas. Gandrīz vai katrā kaujā, metoties cīņas jūklī, viņš dabūja vismaz vienu ievainojumu, tomēr arvien laimīgi, jo tikai savās drēbēs viņš atnesa dažas lodes.

Viņa skatiens bija tik ass un visu aptverošs, kāds tik vien var būt: tikai uzmetot acis kaujaslaukam, viņš jau noteica zaudējumu vai uzvaru. Par nelaimi hercogs, kas nebija tik apdāvināts, vai arī bija vairāk aizvainots,» negribēja viņam ticēt ne pie Stafardas, ne pie Marsaglijas.

Prinča Eižena tuvumā atradās viens no viņa intīmākajiem draugiem — Komersī princis no Lotringas nama, kas varēja ar viņu sacensties drošsirdībā un pat pārdrošībā.

Turcijā, liekas, pie Belgradas aplenkšanas, šis jauneklis guva briesmīgu ievainojumu no zobena cirtiena, atņemot kādu turku karogu. Viņš viens pats ar zobenu zobos un pa pistolei katrā rokā bija devies pēc karoga ienaidnieka armijas vidū, un tikai tāpēc, ka viņa pulka kornets bija ļāvies atņemt tam savējo karogu. Kāds apžilbinošs jaunības neprāts!

Turīnas pakalna nocietinājumi tika padarīti neieņemami. Divdesmit tūkstoši cilvēku atradās nometnēs apkārt pilsētai: tur bija jaukts korpuss no Spānijas, Virtenbergas un Savojas karaspēka daļām. Gaidīja Bavārijas kūrfirstu, Šombergas hercogu un Karafas princi. Viņi ieradās, un kad mēs katru dienu rēķinājāmies ar varbūtēju uzbrukumu, Katinā pēc sava paraduma sagādāja mums pārsteigumu un metās virsū Karinaņolai, kuru viņš ieņēma pēc divu dienu cīņām tranšejās. Tam klāt vēl nāca nodevība, kas mūs ielenca no visām pusēm.

Sitiens bija briesmīgs: Karmaņola bija labības noliktava, ieroču krātuve, viena no zemes svarīgākajām vietām. Viktors Amede, izdzirdis par šo zaudējumu, sākumā dažas minūtes palika kā apmāts, bet drīz vien atkal saņēmās: viņš deva pavēli griezt pašu miesā. Citadeles, kuras nevar noturēt, kļūst par patvērumu ienaidniekam: viņš upurēja tās, kuras viņam likās nevajadzīgas. Keraska un Šiva tika nopostītas, lai koncentrētu visu pretošanos Konī.

Kopš karadarbības sākuma šī pilsēta sekmīgi atsita visus uzbrukumus. To aizstāvēja vienīgi pašas iedzīvotāji un daži pulki, kurus veidoja no kaimiņu zemniekiem.

Starp citiem tur bija astoņi simti voduaziešu, kurus komandēja kāds pie viņiem slavens priekšnieks, kas, cik es atceros, saucās Gijelmo. Par viņu klīda visdažādākie nostāsti — gan izdomāti, gan patiesi, par viņu tika sacerētas pat tirgus dziesmiņas.

Grāfs Rovērs bija aplenktās pilsētas komendants, un grāfam Berneco izdevās tanī iekļūt ar trīs pulkiem savojiešu un dažām sabiedroto nodaļām. Tā kā valsts finansiālais stāvoklis viņa augstībai nebija ļāvis savest kartībā nocietinājumus, tad iedzīvotāji darīja to uz sava rēķina, ziedojot savus pēdējos līdzekļus. Tas pierāda, cik ļoti šīs provinces bija pieķērušas savam valdniekam.

Princis Eižens, būdams satraukts par zaudējumiem, devās uz Vīni, lai lūgtu tur palīdzību. To viņš tūlīt saņēma un atgriezās triumfēdams. Viss tūlīt sāka iet citādi. Karmaņola tika atgūta atpakaļ, runāja par mūsu dimanta — Nicas — atpakaļ paņemšanu, un Montmcilanas atņemšanu ienaidniekam, kas to bija sagrābis. Bet Karafa neieredzēja Savojas namu un jo sevišķi princi Eiženu, kuru tas apskauda: viņš pretojās šādiem plāniem tiktāl, kamēr princis neapmierināts un vīlies atkāpās uz Venēciju.

Mēs bijām nomākti līdz. pēdējai robežai: Montmeilana pēc varonīgās aizstāvēšanās, pēc briesmīgās badošanās, pēc trīsdemit trīs dienu ilgām cīņām tranšejās bija spiesta padoties. No tā laika Savoja pieder frančiem.

Konī tomēr tika paglābta. Pēc grāfa Berneco, kas, kā jau teikts, tanī ieveda trīs pulkus, grāfs Kosta savukārt ielauzās tajā un pēc viņa grāfs Kareto. Abi tie nāca ar jauniem palīgspēkiem un veicināja aplenkto atbrīvošanu. Sievietes, bērni, garīdznieki, mūki un sirmgalvji — visi sacentās pilsētas aizstāvēšanā. Četri tūkstoši franču palika guļot pie pilsētas mūriem, bet pārējie tomēr neatlaidās, un ja princim Eiženam nebūtu ienācis prātā tos maldināt ar nepatiesu ziņu par milzīgiem palīgspēkiem, tad droši vien viņi nebūtu atstājuši kaujas lauku tā, kā to tagad izdarīja.

Pēc aplenkuma izbeigšanas hercogs gribēja šo pilsētu apmeklēt un prasīja, lai es viņu pavadot. Par hercogieni netika runāts ne vārda, it kā viņa nekad nebūtu eksistējusi. Un tā es savās vīriešu drēbēs devos līdzi viņa augstībai. Tas gan bija diezgan riskanti: ienaidnieka karapulki vēl arvien bija tuvumā un izgāza savu naidu kā vien varēdami. Virzoties uz priekšu, mēs atradām šo nelaimīgo zemi, jo tālāk, jo vairāk izpostītu, un šis skats plosīja mūsu sirdis.

Mēs satikām bēgošus zemniekus, kas, pazīdami savu valdnieku, metās pie viņa kājām un slacīja tās asarām.

—   Ak, monsieur, ak, monsieur, apžēlojies par mums, visu mums atņēma!

—   Ko darīt, mani bērni, — atbildēja princis, raudādams līdz ar viņiem, — tā nav mana vaina, Dievs ir mans liecinieks un, ja būtu vajadzīgas tikai manas asinis, lai jūsu ciešanas varētu atmaksāt, es ar tām neskopotos. Bet, lūk, tas ir vienīgais, ko es varu… Ņemiet, ņemiet!

Un viņš izbēra viņu priekšā savu naudas maku, kas bija pilns ar zeltu. Tad, pārraujot Marijas pasludināšanas ordeņa ķēdi, ko viņš nēsāja ap kaklu, viņš zemniekiem izdalīja tās gabalus.

Tas izraisīja sajūsmas un mīlestības apliecinājumus, pie kuriem viņš bija pieradis, jo viņa tauta to dievināja.

Šāda veida skati atkārtojās bez mitēšanās. Tie mani aizkustināja tāpat kā viņu. Mēs kopā izstaigājām Turīnas ielas un apskatījām ciemus, cik vien to mums ļāva ienaidnieka tuvums. Ar manu klātbūtni visi bija apraduši, un neviens to vairs neievēroja.

Vienreiz tomēr es piedzīvoju diezgan dziļu saviļņojumu. Es satiku labo abatu Ptī, kas, atgriezies savā abatejā, kopā ar manu mazo Mišonu nesa svētos sakramentus kādam slimniekam. Es viņus nebiju redzējusi kopš manas celšanās vai kopš manas kaunā krišanas — kā jums labāk patīk.

Es dziļi nosarku un novērsu seju. Liekas, ka viņi nebija mani pamanījuši.

Cienījamais pāters šajos grūtajos laikos pilnīgi uzupurējās šavā labsirdības un labdarības darbā. Viņu redzēja visur, kur tik vien viņa klātbūtne varēja nest kādu mierinājumu vai palīdzību.

Mans Mišons, kas jau bija sagatavojies iesvētīšanai, palika vēl arvien tāpat kā agrāk — mazais Mišons.

Viņš auga maz un saglabāja savu kora zēna seju un izturēšanos. Viņa bērnišķīgie sejas panti nemainījās: jo vecāks viņš kļuva, jo vairāk es par to biju pārsteigta. Es esmu pārliecināta, ka ja negadītos katastrofa, kas to pārvērstu vienā rāvienā, tad cik vecs viņš arī nebūtu, tas vienmēr izskatītos pēc divdesmit gadus veca. Nav šaubu, ka šīs priekšrocības dēļ daža laba sieviete viņu apskauda.

XXXIX

Šis briesmīgais karš turpinājās jau divus gadus. Hercogs viens pats tanī bija zaudējis vairāk nekā visi pārējie sabiedrotie kopā. Viņš tomēr nemaz nenožēloja, ka bija to uzņēmies, jo runa bija par viņa kroņa godu. Turpretī Ludviķis XIV, neskatoties uz savām uzvarām, izjuta, ko ir vērts tāds pretinieks. Viņš arī nojauta, ka izdevīgāk ir to pie sevis saistīt nekā atgrūst līdz pēdējam. Tāpēc viņš lika uzrakstīt vienu no savām slavenajām ģimenes vēstulēm, kurā katrs izteiciens rūpīgi apsvērts un kurās ir īsti juridiski akti.

Viktoram Amedem tika piesolīts atdot atpakaļ to, kas viņam bija noņemts: tam nodeva Piņerolu un Fenestrellu. Beidzot viņam atdeva Kasālu — pilsētu, kuru Mantujas hercogs bija pārdevis Francijas karalim, lai tur svaidītos ar balvām kurtizānēm. Kasāla, šis dārgums, pēc kura tīkoja tik daudz prinču! Tas bija ļoti vilinoši, jo sevišķi, ja vēl nāca garantijas no Šveices kantonu kungiem un no Venēcijas. Sagrauzta no kara nelaimēm, es biju par priekšlikumu pieņemšanu. Francijas slepenais sūtnis monsieur Šamberī bija saņēmis pavēli mani vispirms sastapt, ar mani saprasties un dabūt mani savā pusē — ar solījumiem vai arī ar draudiem.

Es jau biju izlēmusi: karš man likās riebīgs. Es izlietoju visus līdzekļus, lai pārliecinātu princi, bet viņš palika nelokāms. Šamberī runāja ar viņu manā klātbūtnē. Es pievienoju savas pūles viņējām, viss bija velti. Tad Francijas sūtnis lūdza hercogu piekrist vismaz neitralitātei, aizrādot, ka ja tas turēsies pie savas bruņinieciskās iedomības, viņš drīzumā paliks bez karaspēka.

— Mans kungs, — iesaucās Viktors Amede, — es piesitīšu kāju manas dzimtenes zemei un no tās iznāks zaldāti.

Šamberī vairāk nepūlējās un nākamajā dienā viņam lika nodot ar marķīzu Sentomasu oficiālu atbildi, ka viņa augstība apņēmusies dalīt savu sabiedroto likteni, vienalga, kāds tas arī nebūtu.

Princis Eižens, Ludviķa XIV personīgs un nesamierināms ienaidnieks, bija šādu lēmumu veicinājis. Viņš aizceļoja uz Vīni, par to ziņoja ķeizaram un pēdējais bija tā sajūsmināts, ka viņu atkal iecēla ģeneralisimusa godā — šoreiz ar visām tiesībām — un atbrīvoja mūs no Karafas, kurš tik daudz mums bija kaitējis. Tā jau bija puse uzvaras.

Princis staroja priekā, bet bija pilns ironijas. Viņš neuzticējās sava brālēna nodomiem attiecībā uz Franciju.

—    Grāfienes kundze, — viņš man teica, — viņa karaliskās augstības sirds nav ar mums. Viņa rīcību nenosaka jaukais un godīgais naids, kā pie manis, tā ir nepieciešamība un kauns. Pēc pirmā Ludviķa XIV smaida viņš mūs pametīs.

—   Bet jūs paši redzējāt, kā viņš tam pretojās, monsieur!

—   Tas tāpēc, ka aiz smaida viņš saskatīja zobus. Ja nebūtu tas bijis!.. Bet jums ir labi runāt, jūs esat francūziete, jūsu nams Versaļā ir labi ieredzēts, jūsu simpātijas ir lielā karaļa pusē, jums pašai to varbūt nemaz neapzinoties, bet tā tas ir.

—   Es nevēlos neko citu, kā tikai labu viņa augstībai un viņa tautai.

—   Par to es esmu pārliecināts. Tikai šo labumu katrs saprot savādāk.

Pie manis manā klātbūtnē noturēja apspriedi, kurā tika nolemts, ka lai

izmantotu iegūtās priekšrocības, savukārt vajag pāriet uzbrukumā un pārvietot kaujas lauku dofina zemē.

—    Lielais karalis nav paradis, ka ienāk viņa zemē, — sacīja princis Eižens, — viņš uz robežām novietojis Savu Majestāti un domā, ka par tām nevar pārkāpt, iepriekš netaisot reveransu viņa priekšā. Mēs viņam parādīsim, kā var iztikt arī bez tā.

Viņš Ludviķi XIV vienmēr sauca par lielo karali, un es nevaru attēlot to nicināšanu, ar kādu viņš šos vārdus izrunāja. Tanī bija kaut kas no priestera svētajām dusmām, un kad es par to viņam aizrādīju, viņš man atbildēja:

—   Ko lai dara! Es esmu nēsājis mazo pīni, un tas iespiežas dvēselē.

Tas, kas tika norunāts, tika arī izdarīts: Savojas prinči ieņēma Embrīnu

un Gijastru. Kauja bija sīva: tur daudz krietnu vīru tika zaudēts, Komersī princi ķēra viena lode un izsita viņam trīs zobus, par ko tas ļoti noskuma.

—    Mani vislabākie trīs, — atkārtoja viņš, — pārējie izkritīs paši no sevis… Un, nu, lūdzu, tur jums būs skaists, elegants bezzobis!

Princis Eižens tika kontuzēts kaujā blakus Viktoram Amede, kas no tās iznāca sveiks un vesels. Pēc šīs pirmās uzvaras, prinči ieņēma Gapu gandrīz vai bez neviena zobena cirtiena. Viss norisinājās ļoti labi. Tika uzsākta gatavošanās gājienam uz Lionu caur Sisleronu un garām Eksai. Provansu bija pārņēmušas tādas bailes, ka, drusciņ pasteidzoties, varēja mērķi sasniegt drīz nekā spētu ierasties palīgspēki. Tādā gadījumā Francija būtu bijusi uzvarēta. Tad būtu iespējams noslēgt mieru ar noteikumiem, kurus varētu diktēt. Bet augstākā vara to negribēja un saulei vēl nebija pienācis laiks nobālēt…

Kādu vakaru, pēc nogurdinoša' gājiena nonākot mazā ciemā, Savojas hercogs sūdzējās par stiprām galvassāpēm, kas viņu esot mocījušas jau visu dienu. Viņš likās gultā cerībā, ka miegā slimība pāries. Bet tad sākās stiprs drudzis un naktī kļuva skaidri redzams, ka tās ir bakas.

Apjukums bija liels. Ko darīt? Kas notiks, atrodoties ienaidnieka zemē un saslimstot ar šo briesmīgo slimību, kas tik reti kādu pataupa un prasa jo sevišķi rūpīgu kopšanu?

Princis nezaudēja galvu, viņš vienīgais to saglabāja skaidru. Viņš deva pavēles, lai viss turpinātos tā, it kā viņš būtu pilnīgi vesels, nosūtīja kurjerus — vienu pie hercogienes un otru pie manis. Viņš bija parūpējies man uzrakstīt, lai es neuztrauktos un lai arī nenāku pie viņa, jo viņš nezināja, vai man tur negadītos sastapt Karalisķo kundzi un valdošo hercogieni. Pēc tam viņš nodevās valsts darbiem, uzrakstīja testamentu, pasludināja visas armijas klātbūtnē, ka ieceļ princi Eiženu par reģentu līdz sava dēla pilngadībai, abu hercogieņu izslēgšanu no pārvaldīšanas, attaisnojot ar grūtajiem apstākļiem, kas prasa stingrāku roku.

To padarījis, viņš deva jaunas pavēles, lai to nogādā drošā vietā. Pēc tam viņš vienojās ar princi Eiženu attiecībā uz armijas atkāpšanos un uzdeva princim to vadīt. Tas nebija viegls uzdevums. Te parādījās ģenerāļu savstarpējā nenovīdība, viņi gandrīz vai atteicās klausīt princim, tāpēc ka Viktors Amede esot pieļāvis lielu kļūdu, neļaujot viņiem doties uz priekšu, neņemot vērā viņa veselības stāvokli.

Bet Eižens bija spējīgs vīrs: viņš zināja, ka armija bez vadoņa tūlīt izirst un ka arī Katinā pulcina spēkus, kas viņam pienāk no visām karalistes pusēm. Viņš zināja, ka, nespējot ienaidnieku pārsteigt, gājiens nav īstenojams un ka bija vajadzējis izmantot pirmā apjukuma brīdi, ko, par nelaimi, aizkavēja hercoga slimība. Bet ja pirmais mirklis bija palaists garām, tad nevarēja būt šaubu par pašu uzbrucēju galīgu sakaušanu. Tāpēc vienīgais, kas bija jādara, bija atkāpšanās.

Zaldāti par to žēlojās tāpat kā ģenerāļi, bet viņi mierināja sevi, sacīdami:

— Nu, mēs vismaz esam atriebuši franču briesmu darbus Palatinātā, un, lai gan mēs nerīkojāmies gluži pa viņu modei, mēs tomēr paņēmām no tiem vienu miljonu lielu kontribūciju.

Un tiešām viņi bija tik daudz pielaupījuši, ka varēja redzēt kirasierus liekam pa divdesmit luidoriem uz vienu kārti. No tā visa vajadzēja atteikties un atmest izredzes vēl palielināt likmi. Viņi padevās kurnēdami. Un hercogs! Viņš bija ļoti nopietni slims. Hercogiene atsteidzās pie viņa un atrada to drusciņ labāku. Es nedrīkstēju tik tālu iet un apmelos dažu jūdžu attālumā, lai varētu ik brīdi saņemt jaunākās ziņas. Tas viņu bija dziļi aizkustinājis.

Beidzot, lai slavētas debesis, viņš izveseļojās! Es steidzos viņu atkal redzēt, tiklīdz hercogiene to bija atstājusi. Šis brīdis mums abiem bija maiguma pilns. Es biju baidījusies, ka es viņu vairs neredzēšu, un, lai gan es neizjūtu pret viņu lādu kaislīgu mīlestību, kas dzīvē iet pāri visam, tomēr es viņu tanī laikā ļoti mīlēju. Viņš man bija rādījis tikai savas sirds jauko pusi.

Viņš atgriezās Savojā un pēc tam Pjemontā, lai galīgi atveseļotos, un tiklīdz viņš jutās spējīgs turēties zirgā, viņš gribēja doties uz kaujaslauku.

Princis Eižens, kas zināmās lietās bija aukstasinīgāks, lai gan daudzās citās atkal krietni straujāks, deva viņam padomu neielaisties izšķirošajā kaujā. Varoņi vērtē viens otru. Princis bija novērtējis Katinā un atzinis viņa spējas. Viktors Amede, personīgi izcili drošsirdīgs, drīzāk bija liels politiķis, nekā liels karavadonis. Viņš brīnišķīgi prata vest sarunas, bet kaujas laukā viņam trūka tā drošā, asā skatiena, kāds bija viņa slavenajam brālēnam.

Ienaidnieks bija atmaksas veidā nodedzinājis vienu no hercoga namiem, kas saucās Venerija, un otru namu marķīzam Sentomasam. Viktors Amede redzēja ap sevi visu sabrūkam, viņam gribējās visam reiz darīt galu. Kampaņas beigās, kas noslēdzās ar viņa slimību, viņš atklāja sazvērestību savās dienvidu zemēs — visur bija nodevība. Detesē, franču komandants Piņerolā, bija uzpircis nodevējus, tas viss kopā bija par daudz vienai reizei.

Ak, kāda neveiksme! Tās bija pavisam kas cits nekā Stafarda! Katinā rokās bija nūja, kā to jokodamies teica princis Eižens, un mūsu pleci bija tie, kas saņēma tās sitienus. Princis nevarēja to ilgāk izturēt un runāja par Itālijas atstāšanu. Un viņš tiešām aizceļoja uz Vīni, lai tur izprasītu mazu palīdzību. To mums vēl deva, bet vienlaikus lika manīt, ka mēs esam sakauti un ka esot diezgan grūti vienmēr upurēt naudu un cilvēkus, negūstot nekādus panākumus.

Karaspēks apmetās pirms Kasālas. Ļoti svarīgi bija atgūt šo pilsētu. Tā mazliet aizstāvējās un tad tās gubernators Kreso padevās. Katinā. i nepakustējās, lai sniegtu viņam palīdzību: lai gan viņš to varēja un tad sabiedroto armija būtu bijusi pagalam. Bet princis, izšķīries par izlīgšanu ar Franciju, lai paglābtu savu kurnošo tautu un neļautu ilgāk Savoju pārvērst par kaujas lauku, uz kura tiek izcīnītas citu intereses, bija jau uzsācis slepenas sarunas, lai beidzot izkļūtu no strupceļa, kurā citi to bija noveduši.

Viņš par to ne ar vienu nerunāja, izņemot mani un dažus uzticamus tuvākus draugus. Katinā, kas bija saņēmis karaļa instrukcijas, pieņēma delegātus, pareizāk — delegātu, un ar to vienojās, ka Kasala tiks aizstāvēta tikai daļēji, lai iegūtu laiku sarunām, un ka to nodos, tiklīdz viss būs izlemts.

Noteikumi bija tādi, ka nu Kasālai jābūt noslaucītai no zemes virsas un tās vieta jāatdod Mantujas hercogam, kam tā piederēja pirms viņa nekrietnās rīcības. Tas bija viņa vienīgais ieguvums šai lietā: tā nu ir, ka šinī pasaulē Die.va taisnība ir bieži labvēlīga tiem, kas to nemaz nepelna. Un tas rada cerību citos.

Baumas par Savojas hercoga nodomiem sāka izplātīties un princī Eiženā tas radīja nemieru, jo viņa naids nevarēja norimt. Viņš nelika to manīt, bet sāka slepeni novērot hercoga soļus, lai tiem pēc iespējas darbotos pretī.

Viktors Amede to pamanīja un bija ļoti neapmierināts. Tomēr viņš vēlējās redzēt franču pārstāvjus, kam būtu vajadzīgas pilnvaras, lai varētu galīgi vienoties. Ļaut tiem ierasties Turīnā nevarēja ne domāt. Viņš izgudroja svētceļojumu uz Svētās Dievmātes baznīcu Loretē. Arī tas viņa brālēnam bija nepatīkami.

— Piesargies, — viņš sacīja hercogam, — esmu jūs jau brīdinājis, ka es jums sekoju vairāk nekā Katinā.

Princis Eižens runāja par to brīvi, pēc patikas. Viņa dvēseli nekas nespieda, viņam nebija arī bērnu un ģimenes ko uzturēt; viņa intereses un visdziļākās jūtas vilka to pie ķeizara.

Spēli tātad vajadzēja turpināt līdz galam, kamēr būs panākta galīga vienošanās un parakstīts līgums, kuru mēs tik ļoti vēlējāmies un pēc kura ilgojās visa zeme.

Viktors Amede devās uz Loretu, par iemeslu minēdams solījumu, kuru viņš esot devis savas slimības laikā. Viņš gāja viens, gan ar pietiekami lielu skaitu kalpu, bet bez hercogienes, bez manis, bez galminiekiem — kā īsts svētceļnieks. Tur viņš sastapa pāvesta, Venēcijas un Francijas pārstāvjus. Tika iztirzāti miera līguma noteikumi, un tas notika tādā slepenībā, ka pat vislielākie spiegi nekā nespēja uzzināt. Sanāksmes notika naktī, kāda veca priestera istabā, kas atradās pie svētās kapličas. Priesterim nebija ne jausmas par to, kas tiek runāts. Viņš domāja par kāda sevišķi īpatnēja solījuma pildīšanu. Sarunas notika franču valodā, un viņš nekā nesaprata.

Lieta bija sākusies jau Turīnā ar to, ka hercogu mēģināja maldināt, ziņojot viņam par karaļa Viļuma nāvi, kam neizbēgami vajadzēja novest pie apvienības sairšanas un radīt lielas jukas sabiedroto vidū. Viņš zināja, ka šī ziņa ir nepatiesa, bet tad viņš bija tik tālu ielaidies, ka savu tautu labā viņš vairs nevarēja atkāpties. Tāpēc Loretā viņš visu pabeidza. Līgums tika parakstīts…

Noteikumi bija šādi.

Piņerolu, visus tās nocietinājumus un Perūzas pili vajadzēja nojaukt, tāpat kā tas bija noticis ar Kasālu, un zeme bija jāatdod Savojas hercogam.

Princis atguva atpakaļ savā valdīšanā visas tās vietas, kuras franči viņam bija atņēmuši kara sākumā.

Burgundijas hercogam, Francijas mazdēlam, bija jāprec Savojas Adelaida, Viktora Amedes vecākā meita.

Turpmāk Savojas sūtņi Francijā tika nolikti vienādā stāvoklī ar karaļa ministriem.

Beidzot hercogs pievienoja savus spēkus Ludviķa XIV spēkiem un nekavējoties viņam bija jādodas uz Milānas zemi, lai piespiestu ķeizaru un Spāniju atzīt Itālijas neitralitāti, ko tādā gadījumā atzītu arī Francija.

Šis līgums, kas bija tik izdevīgs sakautajam un neveiksmi cietušajam Savojas hercogam, rādīja, ko viņš būtu ieguvis no karaļa, ja tam būtu izdevies īstenot savus iekarošanas plānus, un cik augstu tika vērtēta savienība ar viņu. Viņa meitas precības bija jo sevišķi svarīgas un uz tām viņš visvairāk pastāvēja. Doma, ka viņa būs Francijas karaliene, viņu apmierināja vairāk par visu.

—    Pirmais Eiropas tronis, dārgā grāfieni — viņš man sacīja. — Un ņemot vērā, kas izveidosies no šā bērna un ko man stāstīja par Burgundijas hercogu, viņiem būs lieliska valdīšana, kurā viņa ņems tikpat lielu dalību kā viņš. Viņa dosies pie Francijas galma tikai pēc tam, kad es viņu būšu pienācīgi instruējis, un es atbildu par to, ka vēl pirms sešiem mēnešiem viņa tur būs noteicēja.

Viktoram Amedem bija ļoti nepatīkami paziņot princim Eiženam par līguma noslēgšanu.

—    Viņš domās, ka es esmu viņu piemānījis. Viņš uzskatīs manu piespiesto noslēpumainību par nodevīgu viltību. Tas viss mani ārkārtīgi sāpina. Es ļoti mīlu savu brālēnu. Es labprāt gribētu, lai mums abiem būtu tās pašas vajadzības, tie paši ieskati, tās pašas nepieciešamības. Bet, par nelaimi, Savojas nama vecākajam ir arī vēl citi pienākumi, nevis tikai kalt savu laimi. Man jau tā ir gatava un to vajag saglabāt. Tas ir visgrūtāk, ja Ludviķis XIV ir ienaidnieks.

Tika norunāts, ka man jāuzņemās šis uzdevums. Princis bieži mani apmeklēja. Viņš pret mani izjuta zināmu draudzību, kuru nemazināja pat viņa dusmas uz hercogu. Mēs vēl šodien apmaināmies vēstulēm. Es liku lūgt viņu atnākt pie manis un tad ar vislielāko saudzību paziņoju viņam notikušās pārmaiņas viņa augstības nodomos. Eižens trakoja kā vulkāns, bet es to biju gaidījusi. Viņš kliedza, ārdījās, lādējās — kas ar viņu bieži notika, turklāt visvairāk vācu valodā. Viņš pat aizrāvās līdz dažiem apvainojumiem. Es ļāvu viņam runāt, apņēmusies to nomierināt, tiklīdz, viņš būs spējīgs mani uzklausīt. Bet viņš man neļāva pie tā tikt.

—    Madame, es jūs atstāju, es tūlīt sakravāšu savas ceļasomas un atgriezīšos Vīnē, lai ziņotu par šo nodevību. Kas attiecas uz manu brālēnu, tad vēl pirms manas aizbraukšanas viņš dabūs zināt, kā es par to domāju.

Viņš aizgāja no manis satracināts, sameklēja savu draugu Komersī princi un iekaisa vēl vairāk, redzēdams šā jaunā cilvēka sašutumu. Starp šiem varoņiem bija modē Ludviķi XIV nonievāt, par to pastāvīgi zoboties un pat nicināt. No viņu puses man tas likās pārspīlēti un pat mazliet smieklīgi. Komersī princis kliedza vēl skaļāk nekā Eižens. Pēdējais vairs negribēja savu brālēnu redzēt. Viņš tam uzrakstīja vēstuli, kuru vēlāk ļoti nožēloja, vienu no tām vēstulēm, kas starp svešiem prasa pēc asinīm, bet kuru šajos apstākļos vecākais jaunākajam tikai augstsirdīgi piedeva.

Komersī princis izdarīja labāk — viņš nosūtīja princim kārti pēc visiem likumiem — sapiparotu ar tādiem izteicieniem, pie kādiem Savojas suverēnais hercogs nebija pieradis. Nu savukārt dusmas pārņēma Viktoru Amedi un, aizmirstot to, kas viņš ir, savus prinča un tēva pienākumus, viņš lika atbildēt Komersī princim, ka viņš to pagodinās ar divkauju.

Hercoga kambarsulainis, par spīti sava kunga aizliegumam, galīgi satraukts atskrēja pie manis, lai mani brīdinātu. Es zināju, ka tas būs veltīgi zaudēts laiks, ja es mēģināšu hercogu pierunāt. Es aizsūtīju pēc marķīza Sentoma un pastāstīju viņam visu, kas noticis, piebilstot, ka viņš vienīgais var novērst šo neprātu.

—   Atgādiniet Viktoram Amedem, ka viņam ir ģimene un pavalstnieki, par kuriem jārūpējas, un neļaujiet viņam kā draiskulim zēnam vieglprātīgi

Bet viņai bija visskaistākās, visizteiksmīgākās acis pasaulē, brīnišķīgi kastaņbrūni mati un uzacis veidotas kā pati pilnība. Tur slēpās visa viņas būtnes pievilcība. Viņas āda bija balta un svaiga. Galviņu viņa turēja graciozi, galanti, majestātiski, tiešām aizraujoši. Viņas skatiens saistīja un pievilka; viņas smaidam nebija līdzīga; viņa patika tūkstoš reiz labāk nekā vislielākās skaistules. Un es, kuru jaunībā uzskatīja par apskaužamu skaistuma paraugu, labprāt būtu mainījusi savu izskatu ar viņu. Viktorijai pieaugot, viņas figūra kļuva stalta un daiļa kā reti kādai sievietei. Viņas mazliet palielinātais kāksis to neizķēmoja, pat otrādi; viss, kas citu būtu padarījis neglītu, viņas daiļumu vēl pavairoja. Viņas krūtis, drusciņ paceltas, likās bija veidotas kā antīkai marmora statujai.

Pienāca viņas aizceļošanas brīdis. Iepriekšējā vakarā viņa atnāca, lai kādu stundu pavadītu pie manis. Hercogs jau bija klāt un gribēja man parādīt šīs mazās meitiņas apķērību un veiklību. Viņš ar to runāja par Francijas galmu, par to, ko viņš tai bija licis šinī ziņā iegaumēt, un ar neaprakstāmu izbrīnu es redzēju nākamo Burgundijas hercogieni, attīstot plānus un nodomus, kas bija tiešām veca, galma intrigās* norūdīta diplomāta cienīga.

—    Jūs neesat neko aizmirsusi, mana dārgā, — sacīja viņai princis, — jūs zināt, ka jums ir jāsāk vispirms ar karali, pēc tam ar Burbonas hercogu un ar Mentenonas kundzi.

—   O, patiesi, monsieur, — viņa atbildēja ar vispievilcīgāko smaidu, — es neesmu vairs bērns, jūs to man esat mācījis: es esmu princese, kurai lemts skaistākais Eiropas tronis un no šā brīža man sava vieta ir jāsagatavo, lai vēlāk to saņemtu lādu, kādu es sev to vēlos, un lai tanī ar godu varētu savu uzdevumu veikt.

Viņa to izteica ne tā kā papagailis, kas atkārlo iemācīto stundu, bet gan kā persona, kas zina, ko viņa runā, un apzinās tā svarīgumu un kas vēlās to likt saprast arī citiem.

—    Un jūs labi iegaumējiet, ko es vēl vakar jums teicu attiecībā uz Mentenonas kundzi! Par viņas attiecībām ar karali, attiecībām, kuras baznīca ir legalizējusi, bet kas nepatīk viņa ģimenei un jo sevišķi monsiņjoram. Jums nāksies sastapties kā ar vieniem, tā ar otriem. Tomēr…

—   Svarīgākais šinī brīdī ir karalis un Mentenonas kundze. Viņi ir tie, kurus jāiekaro, un tas nemaz nav tik grūti.

—    Vai tiešām?! Kā jūs to panāksit? — iebilda Savojas hercogs, apmierināti smaidīdams.

—    Ak, Dievs, monsieur, Francijas karalis ir pieradis pie savas varenības, pie citu padevības, pie zināmas bijības, kura viņu izolē. Es esmu pārliecināta, ka viņš garlaikojas, jo viņš nav vairs jauns, vai ne, manu tēv? Un viņš nožēlo, ka nav vairs tāds. Es tam kavēšu laiku, es ar viņu apiešos tā, it kā mūs nešķirtu daudzi gadi. Es pār viņu iegūšu noteikšanu it kā pa jokam. Tai viņš nepretosies, un vēlāk tā izvērtīsies par nopietnu. Es esmu paturējusi prātā visu, ko jūs man esat ieteicis un stāstījis. Tāpēc man būs viegli nekļūdīties, esiet bez rūpēm!

Princis mani uzlūkoja. Es biju pārsteigta, redzot tādu pat paļāvību un tādu saprātu.

—   Un kā ar Mentenonas kundzi?

—    A, ar viņu ir citādi. Skarona atraitne neizturas kā Viņa Majestāte Ludviķis XIV, lai gan viņai par tādu jāizliekas. Viņai nekad nebūs ne jausmas par to, ka es to skaronādi zinu, un es jums apsolu, monsieur, pret viņu izturēties ar tādu sirsnību un godbijību, ku droši vien viņa iedomāsies sevi par manu vecmāmiņu.

—    Jums viss jāsasniedz un jānokārto rotaļājoties. Šie ļaudis tur būs jūsu lielās lelles, kam lemts vēlāk pārvērsties par jūsu darbarīkiem. Neizlaidiet nekad no prāta, ka Turīna jums jāaizmirst un jākļūst par francūzieti. Citādi jūs tanī zemē nekad un nekā nepanāksit.

—    Manu tēv, jūs ar Franciju taču vairs nekarosit, vai ne? — viņa jautāja ar tādu šķelmīgu izteiksmi, ka es biju pavisam aizrauta.

Cik daudz bija izteikts šajos deviņus gadus vecā bērna vārdos!

—    Nē, manu meit, ja Francija man karu nepieteiks vai nepiespiedīs mani to pieteikt. Par neko nevar atbildēt, ja runa ir par valsts interesēm.

—    Tādā gadījumā, monsieur, lai nekad jūsos neredzētu ienaidnieku, es vienmēr mēģināšu atcerēties, ka jūs esat mans tēvs.

Un, apskaujot ar abām rokām tēva kaklu, viņa to apkampa ar tādu maigumu, piemīlību un sirsnību, ka nebija iespējams par to nesajūsmināties.

—   Un man, — es viņai jautāju, — vai man arī jūs ierādīsit kādu mazu stūrīti jūsu atmiņās?

—    Lūdzu, mazu stūrīti manā sirdī, madamel Jūs esat mana tēva draudzene, viņa tuvākā biedre. Bieži jūs izgaisināt viņa bēdas, ko tam sagādā neveiksmes valstī. Jūs viņam atgādināsit par mani, kad es šeit vairs nebūšu. Kā es jūs varētu nemīlēt?

Šī apbrīnojamā princese vienmēr atrada īsto vārdu. Viņai vēl arvien bija katram brīdim piemērots skatiens, piemērota kustība. Nekad es nesamierināšos ar viņas zaudēšanu, ko Francija un Savoja vienmēr nožēlos.

Es lūdzu man atļaut viņu apkampt.

—    Madame, — viņa sacīja, — tas notiek no visas sirds! Es vēl to drīkstu darīt, šeit starp mums, bet drīz man vajadzēs rēķināt un apsvērt, kam es varēšu šo godu atļaut. Francijas galmā tā ir grūta lieta. Hercogienes un dižciltīgās dāmas nekad man nepiedotu, ja es būtu izšķērdīga ar saviem glāstiem. Ak, es to zinu ļoti labi. Un es to darīšu ar jo lielāku uzmanību, jo pati drīz gribu kļūt pārāka par šādām goda dāmām. Tagad nav runa par godu, šeit ir īsta patika, un man nav vajadzīga neviena cilvēka atļauja.

Tā runājot, viņa saņēma manu galvu un vairākkārt mani skūpstīja, pa pusei raudādama, pa pusei smiedamās, tīksminādamās par savām bēdām un lūgdama mani daudz runāt par viņu ar tēvu tad, kad viņas vairs še nebūs.

Pēc tam viņa novilka no savas rokas ļoti skaistu aproci un aplika to man. Šinī aprocē bija viņas pašas ģimetne, kā arī prinča un Karaliskās kundzes ģīmetne, kurām visapkārt bija jauki briljanti.

—   Valkājiet to mīlestībā uz mani un uz viņiem, madame… mana dārgā draudzene! Un nešķirojiet mūs nekad jūsu draudzībā!

Man neticētu, jo tas viss liekas pārāk neticami tik jaunam bērnam, ja nebūtu visu laikabiedru liecības, kas manu stāstu apstiprina. Viss Francijas galms, tāpat arī Savojas galms ir pazinis šo jauko princesi. Viņu redzēja piedzimstam, redzēja augam, redzēja mirstam, ak vai — mirstam jau divdesmit sestajā dzīvības gadā, kā to viņai bija pareģojusi kāda zīlētāja Itālijā, kad tā vēl bija pavisam maza.

Princeses aizbraukšana bija ļoti aizkustinoša. Hercogienes lēja karstas asaras, arī hercogs raudāja. Atgriezies Turīnā pēc tam, kad bija pavadījis savu meitu līdz pirmai pasta stacijai, viņš ieslēdzās ar mani. Sistēmas princesei ar vēl vienu dāmu un marķīzu de Promero vajadzēja Viktoriju pavadīt līdz Labā kaimiņa tiltam, lai tur viņu nodotu Līdes hercogienes un Francijas sūtņa rokās. Tur ieradusies, augstā ceļiniece brītiņu atpūtās kādā mājā, kas viņai bija sagatavota Savojas pusē. Tilts jau atradās pilnīgi Francijas pusē. Pie uzejas viņu sagaidīja Brijenas grāfs un dāmas, kuri to aizveda uz citu mājvietu, sagatavotu no Francijas puses, kur viņa palika divas dienas. Itālieši, kas viņu līdz šai vietai bija pavadījuši, tagad to atstāja. Viņa no tiem šķīrās bez nevienas asaras. No savas zemes to neviens vairs nepavadīja, vienīgi istabene un ārsti. Un arī tiem Parīzē nebija lemts palikt viņas tuvumā, viņiem Viktorija bija jāatstāj saskaņā ar nolīgumu, tiklīdz viņa drusciņ būs apradusi ar franču pakalpojumiem. Franču valodu viņa pārzināja pat yarbūt labāk nekā savējo.

Tūlīt pēc atbraukšanas viņai tika ierādīts stāvoklis un tā saņēma pagodinājumus, kādi pienāktos Burgundijas hercogienei tā, it kā laulības jau būtu bijušas noslēgtas. Viņas tēvs par to bija karalim bezgala pateicīgs: parasti tā nenotika, un citām princesēm ir bijis viņu ceļojuma laikā jāpiedzīvo tūkstoš etiķetes grūtību. Savojas hercoga meita gandrīz vai apjuka: viņa, kura nemīlēja sevi ierobežot un kura tomēr pie tā, kas viņai pienāktos, turējās vairāk kā pie dzīvības.

Savojas Adelaida paveica visu, ko bija solījusi, un pat vēl vairāk, jo jau pēc pirmās satikšanās ar karali viņas iespaids uz to bija nodrošināts… Bet, diemžēl, tas pagaidām neietilpst manā stāstījumā. Varbūt vēlāk man būs izdevība pie tā atgriezties.

XLI

Kad princese bija aizceļojusi, atsevišķu sarunu gaita tika atjaunota, un uz Risvikas un Karlovicu līgumiem, kas pēc kārtas tika celti priekšā visiem sabiedrotajiem, drīzumā atradās visu paraksti. Pēc šā gadījuma Savojas hercogs bija kļuvis par neskaitāmu pārmetumu mērķi: viņu atklāti apvainoja nepastāvībā, un ka viņš pārdodoties tam, kas vairāk solot.

Es neteikšu, ka viņš būtu rīkojies visai veikli un būtu pratis nokārtot savas intereses. Vai viņa pienākums nespieda viņu rīkoties tieši tā, kā viņš to bija darījis?

Veids, kādā notika Burgundijas hercogienes precības, mana līdzdalība šinī lietā un izcilais stāvoklis, kādu es ieņēmu, tik ļoti kaitināja manus ienaidniekus, ka viņi vai plīsa no dusmām.

Abats Deverī bija Turīnā, kur viņš visos ielas stūros ķērca kā pūce, mani nozākādams. Viktors Amede to zināja un gribēja viņu pārmācīt, bet es tam noteikti pretojos.

Lai ko par mani teiktu, es nebiju ne cietsirdīga, ne atriebīga un, ja kāds ļaunums notika, tad tas notika neatkarīgi no manis.

Kādudien mans mazais Mišons, kļuvis par abatu, pie tam par diezgan modernu abatu, lika lūgt audienci pie manis, lai, kā viņš teica, paziņotu man kaut ko ļoti svarīgu.

Es arvien biju laimīga viņu atkal sastapt, tāpat kā labo Ptī, un liku viņiem apmeklēt galmu, cik vien bieži iespējams. Un tā vienurīt Mišons ieradās.

—    Madame, — viņš sacīja, — sargieties! Pastāv nodoms jūs noindēt. Ir mēģināts uzpirkt vienu no jūsu virtuves darbiniekiem: viņš bija pie manis atnācis, lai to pateiktu, jo neuzdrošinājās jums tuvoties.

—   Un kas ir šis mēģinātājs, manu mazo abat? Ja viņš ir runājis, tad viņam taču jābūt kādam vārdam.

—    Tieši to nezina mans virtuves zēns, kuru sauc par Žaku un kurš jums pagatavo baložu gaļas pīrādziņus, kas jums tik labi garšo. Viņš nepazina vilinātāju, kas piedāvāja lielas naudas summas.

—   Žaks ir muļķis. Līdzīgos gadījumos taču izliekas, ka priekšlikumam piekrīt, pieņem pat mazu rokasnaudu, kuru patur par pūlēm. Tad satiekas ar vilinātāju kādā drošā vietā un tur tas tiek saņemts ciet. Kur lai mēs tagad, pēc viņa domām, šo kārdinātāju saķeram? Viņa rīcības sekas nu ir tās, ka es nomiršu badā, baidīdamās nomirt no saindēšanās. Bet jādomā, ka šie necilvēki grib noindēt arī hercogu, kas gandrīz vai vienmēr ēd kopā ar mani?

Protams, tas sacēla manī lielu nemieru: man nebija ne mazākās vēlēšanās mirt, kaut gan es ari nebiju pārmērīgi laimīga. Es visu pastāstīju hercogam. Viņš gribēja manī radīt aizdomas pret manu vīru, uz kuru tas bija mazliet greizsirdīgs, jo ar viņam īpato smalkjūtību tas bija uzminējis jūtas, kādas % vēl manā sirdī bija palikušas. Es asi reaģēju, un viņš par to vairs nerunāja.

Tanī pašā vakarā, kad mēs tā runājām, manā kabinetā iesteidzās kurjers ceļa zābakos, kas pavisam nebija parasts. Hercogs iekliedzās, es tāpat, un mēs iedomājāmies, ka miers būs lauzts un ka ienaidnieks būs atņēmis mums kādus cietokšņus.

—   Tiešām, jūsu augstība, es nesu ļoti svarīgu ziņu, kas droši vien traucēs mieru, — atbildēja vēstnesis. — Spānijas karalis ir miris un viņa testaments ir par labu Anžū hercogam.

Viktors Amede, izdzirdis ziņu par Spānijas karaļa nāvi, savilka grimasi, kuru es pie viņa tik labi pazinu un kura nozīmēja: „Es tur uzlikšu savu lauvas ķetnu."

Kurjers nodeva savas depešas, pastāstīja vēl dažus sīkumus un mūs atstāja. Princis nerunāja ne vārda. Viņš iedziļinājās savās vēstulēs citā pēc citas.

Beidzot, pagriezies uz manu pusi, viņš iesaucās:

—    Nu, redziet, dārgā grāfien, būs jāsvin vēl vienas kāzas! Vēlreiz būs jādod instrukcijas, bet šoreiz ne tik grūtas.

—   Kā tā?

—    Jā, es gribu izprecināt manu otro meitu Anžū hercogam, kad viņš būs Filips V. Lai mana nama koks laiž saknes zem visiem troņiem. Es jau sen loloju šo nodomu, paredzot, kas notiks. Tagad tas man ir skaidrs: vēl vajadzīgs, lai Francija kļūtu par visstiprāko valsti, jo es negribu spēlēt bakalaura lomu. Katinā ir pie manām durvīm: es nebūtu pārsteigts, ja man šovakar ziņotu, ka viņš tās jau ir ielauzis. Tomēr es piekritīšu tikai tad, kad būšu pilnīgi drošs. To es jums apsolu.

Nekad es neesmu pazinusi cilvēku ar tik pareizu un ātru izpratni, kas visās lietās tik labi orientētos.

—   Princis Eižens gulsies uz maniem pleciem, — viņš piebilda, — bet ko tur lai dara? Vienmēr man kāds jānes, un es izvēlos sev nastu, kas ir mazāk smaga.

Viņš nekļūdījās pat par vienu stundu. Vakarā, dpdoties pie miera, viņš saņēma vēstuli no Katinā, kas ziņoja, ka viņš iegājis Savojā ar piecdesmit tūkstošiem vīru, lai hercogam visžēlīgi labpatiktu apvienot savus ieročus ar viņējiem — saskaņā ar doto solījumu. Starp citu, maršals apgalvoja viņa augstībai, ka viņa kungam karalim nekā nemaksāšot savienības nostiprināšana un, to gaidot, viņš tam no jauna piesūtīšot Viņa Majestātes patiesi kristīgo un Viņa Majestātes katoļu karaspēku virspavēlnieka diplomu, kāda Viktoram Amede nemaz nevarēja trūkt, jo to viņam piesūtīja ik brīdi. Labākais bija tas, ka ar visu to viņš nekā nekomandēja.

Es nevaru noliegt, ka Savojas hercoga simpātijas nebūtu bijušas ķeizara pusē un pret Franciju. Varenais kaimiņš viņu traucēja daudz vairāk nekā ķeizarvalsts, kas tam pieskārās. Ludviķim XIV šī nabaga Savoja bija tik viens kumoss, ko tas varēja aprīt pēc patikas.

—    Bet, nudien — sacīja hercogs, kura vārdi pēc tam ir bieži tikuši atkārtoti, — es neļaušu tik viegli sevi norīt: es iespraudīšos šķērsām un savu tiesu ieskrāpēšu!

Šā jaunā kara sākumā bija bažas par to, ko darīs Mantujas hercogs. Es neatceros, vai esmu par šo princi sīkāk runājusi: viņš gan ir to pūļu vērts. Neilgi pirms tam viņš bija ieradies Turīnā kopā ar kādu abatu Vantoni, savu kambarkungu, kurš izpildīja, kā itālieši saka, ruffiano amatu visizsmalcinātākā veidā. Viņš man likās bija cilvēks, kas apvelk cimdus, lai pieskartos putekļu lupatai.

Šis abats uzlika sev smiņķi un staigāja vienmēr uz pirkstgaliem. Viņš visur gāja sava kunga vietā un izmeklēja viņam mīļākās no visādām aprindām. Divas no tām bija valdošās. Grāfienē Kalorī bija galmam un prezentācijām. Kāda meitene vārdā Matija visur hercogam sekoja un to viņš sauca par savu kabatas mīļāko. Mums bija tā laime redzēt viņu Turīnā. Viņa bija ļoti skaista, neticami nekaunīga un valkāja dzeltenas zeķes, kas mūs ļoti uzjautrināja. Abats apgalvoja, ka tas notiekot kāda svinīga solījuma dēļ. Mēs jautājām, kuram svētajam šis solījums dots: viņš nevarēja to pateikt. Savojas hercogs apgalvoja, ka tas būšot bijis dzegužu dievs.

Mantujas hercogs bija cilvēks ar neapmierināmu apetīti: cauru dienu viņš ēda un nakts viņam bija jāpavada neatliekamā sabiedrībā, kā viņš svinīgi apgalvoja.

—    Es nesaprotu, madame, kāpēc necenšas mani apprecināt, — viņš man sacīja, — jo mans īstais amats ir precēšanās: es neesmu radīts citām lietām.

Un tiešām viņa rīcībā bija vesels harēms, kuru sargāja īsti cinuhi.

Kādurīt es lūkojos pa logu un ieraudzīju vienu no viņiem ejot pa ielu, un apskatīju to. Šī figūra man ļoti nepatika.

Vēlāk Mantujas hercogs apprecēja Delfas jaunkundzi. Šā mantojuma kara laikā Austrija gribēja tam dot par sievu vienu no Arenbergām, lai tā viņu saistītu pie sevis, bet Vantoni, kuru Francija bija dabūjusi savā pusē, tik labi pastiprināja viņa ielenkšanu ar jaunkundzēm un mielastiem, ka viņš nevarēja izšķirties atdot savus glāstus vienai vienīgajai, lai viņa būtu kas būdama. Ludviķis XIV viņu uzvarēja šādā veidā.

Apvienotās Francijas un Spānijas lietas Itālijā jau gāja labi. Gudrais Katinā visu bija virzījis tā, kā tikai viņš to mācēja darīt. Viņš ieradās uz divdesmit četrām stundām Turīnā, lai vienotos ar princi. Un viņš tam neslēpa, ka ne viņa augstība, ne viņš pats galmā nebija sevišķā cieņā.

—    Es katru brīdi gaidu atsaukšanu, — piebilda maršals, — es esmu par to jau ticis brīdināts, mani Versaļā pavisam neieredz. Bet no jums, monsieur, tur baidās. Jūs tur apsūdz un ceļ pret jums aizdomas bez mitas. Es neizpaužu nekādu noslēpumu, jums to stāstot, un bez tam, lai rīkotos saskaņoti, tad jāzina visa patiesība, kādā stāvoklī mēs esam. Es nezinu, kas no tā visa iznāks.

Katinā bija visādā ziņā ievērojams un cienījams vīrs. Viņš ne ar ko nežilbināja, viņa izturēšanās nebija patīkama un, kas attiecas uz mani, tad es ne pavisam nevarēju ar to būt mierā. Viņš nāca pie manis sabozies un runāja visu laiku ar mani kā ar Delvinas jaunkundzi un nevis kā ar grāfieni Deverī un jau galīgi ne kā ar Savojas hercoga metrcsi. Viņš nekad nevienai metresei negribēja savā zemē pielabināties. Lūk, kas viņu pazudināja, un viņš to zināja.

Katinā atgriezās pie savas armijas, bet nedēju vēlāk viņš tika atvietots.

Ja es saku, atvietots, tad šis vārds nav gluži precīzs: Katinā netika vēl atcelts, bet viņam tika piekomandēts formāli kā palīgs, bet īstenībā kā priekšnieks maršals Vilroā, kuram tanī laikā jau bija bijušas diezgan nopietnas sadursmes ar princi Eiženu.

Es šinī vietā nevaru atturēties, neaprakstījusi sīkāk maršalu Vilroā, par kura drošsirdību un spējām Francijai un Savojai bija tik daudz jāpateicas.

Es viņu jau labi pazinu vēl pirms manas precēšanās. Tad viņš vēl bija ļoti skaists. Viņš bija bijis viens no pēdējiem galantajiem kavalieriem, viens no Francijas galma zelta jaunatnes visvairāk aplidotajiem švītiem, viņu tad sauca Burvīgais. Tanī laikā viņam piederēja visas skaistās galma dāmas un divas vai trīs reizes par mīlas dēkām viņš tika izraidīts uz savu Lionas provinci. Viņš bija audzis kopā ar karali, kura audzinātājs bija viņa tēvs. Šis apstāklis nodrošināja viņa stāvokli, nemaz neņemot vērā arī Mentenonas kundzes labvēlību.

Vilroā, kad viņš tika atsūtīts pie mums, nebija vairāk nekas kā Ventadūras kundzes novecojies mīļākais, bet viņš sevi vēl arvien iedomājās par burvīgo. Viņš bija tā pieradis uzvarēt, ka jutās drošs par savām uzvarām un laimi, tāpat kā tas dažreiz notiek ar skaistām sievietēm. Viņš iedomājās triumfēt prinča Eižena un visu sabiedroto acu priekšā. Viņš bija švaukstīgs un par visu pats ar sevi apmierināts. Stūrgalvīgs tas bija kā muļķis, lai gan tāds viņš bija pa pusei, un kopumā tas bija visnenozīmīgākais ģenerālis, kāds tanī laikā Francijā vispār bija.

Ģērbās tas nevainojami, noteicot modi kā viens jauns sinjors, un viņš bija tā pārliecināts par savas personas vērtīgumu, ka neturēja par vajadzīgu būt uz kādu greizsirdīgs.

Protams, viņa pirmā vizīte bija pie manis. Viņš nebija tik nejūtīgs mīlas lietās kā Katinā, citādi tas nekad nebūtu skatījies spogulī. Viņš man izteica daudz komplimentu un apgalvoja, ka esot skaistāka par visām Francijas galma dāmām un ka mana atgriešanās tur saceltu briesmīgu satraukumu.

— Bet, — viņš piemetināja, — es saprotu, jūs nekad tur neatgrie- zīsities: šeit jūs esat karaliene. Tāda jūs būtu visur, bet šeit jūsu valstība atrodas starp krāšņām puķēm un mūsu ledainais klimats neko nespētu piedāvāt jums, kas varētu sacensties ar to maigumu un smaržām.

Šis ir mazs piemērs no hercoga Vilroā sarunu stila. Un tālāk nāks viens otrs piemērs, kas raksturo viņa taktu. Kas attiecas uz viņa spējām, tad „no tās vēl redzēsim paraugus," kā to teica mazais 2ans „Prāviniekos".

Pret Savojas hercogu viņš no paša sākuma nostājās kā pret sev līdzīgu un ieturēja familiāru toni, kas vēl jo vairāk bija sajūtams tāpēc, ka pret Karalisko kundzi un pret valdošo hercogieni, kas, kā zināms, piederēja pie Francijas valdošā nama, viņš izturējās ar vislielāko godbijību.

Kādudien Savojas hercogs, atrazdamies pie armijas visu ģenerāļu un tur esošo dižciltīgo vidū, sarunājoties atvēra savu tabakas kārbiņu. Viņš grasījās paņemt no tās vienu šķipsniņu, kad Vilroā kungs, kas stāvēja blakus, bez ceremonijām izņēma «tam tabakas kārbiņu no rokas, iebāza tanī pēc sava paraduma visus pirkstus, un pēc tam mierīgi atdeva viņa augstībai. Viktors Amede dusmās piesarka, tomēr nekā neteica, mierīgi izbēra visu tabaku uz grīdas un pasauca vienu no saviem apkalpotājiem, lai tas pasniegtu viņam citu tabaku. Viņš pat sarunu pārtrauca ar vienu vienīgu vārdu:

—   Tabaku!

Vilroā palika kaunā.

No ierašanās dienas viņš visos pasākumos, kādus Viktors Amede gribēja uzsākt, radīja šķēršļus.

Ja princis teica: „Es esmu virspavēlnieks," tad Vilroā atbildēja: „Man ir karaļa rīkojums." Tāds viņam tiešām bija un to viņš pierādīja.

Var iedomāties to nejēdzību! Katinā un Savojas hercogs, abi vienlīdz spējīgi, bija padoti šā papes ģenerāļa kaprīzēm un iedomām. Nav nekāds brīnums, ka augstam princim, kāds bija Savojas hercogs, bija ļoti smagi Šādu jūgu nest un ka viņš vēlējās pie pirmās iespējas no tā atbrīvoties.

Tādos apstākļos notika kauja pie Ciāras. Jāatzīstas, ka princis vēlējās gan uzvaru armijām, bet neveiksmi Vilroā, kas nebija lāga saskaņojams. Kad viņš ieradās pie armijas, princis Eižens, kas nekad neaizmirsa parādīt ārējo cienību, atsūtīja sveicienus kā sava nama vecākajam. Tanī pašā laikā viņš tam uzdāvināja jaukus turku zirgus, kuri princim Eženam vēl bija no Zantes. Hercogs atsūtīja divus no tiem man izbraukšanai, par ko hercogienes bija ļoti sašutušas.

Šī kauja pie Ciāras tika zaudēta Vilroā vainas dēļ, kas to bija iesācis pretēji Viktora Amede un Katinā dotajam padomam. Princis tur cīnījās varonīgi, izsaucot ienaidniekā apbrīnu par savu drošsirdību, par kuru princis Eižens izteicās:

—    Mans brālēns Savojas hercogs labprāt gribētu, ka franči tiktu sakauti, bet šim velnam Viktoram Amede ir tik daudz cīņas spara, ka, zaudējumus gaidot, tas tomēr nevar atturēties mūs no visas sirds nepiekāvis!

XLII

Nu esmu nonākusi līdz tam brīdim, kurā Viktors Amede man deva savas piekļāvības nepārprotamus pierādījumus līdz brīdim, kad viņš tiešām mani visstiprāk mīlēja un kad, man par nelaimi, vajadzēja pārliecināties, ka turpretī man pret viņu, ir vairāk atzinības nekā mīlestības jūtas.

Princis ēda pie manis pusdienas gandrīz vai ik dienu, bet vakariņās viņš ieradās vienmēr un ēda to izcilāko personu, galminieku un viņam patīkamo ģenerāļu sabiedrībā, ko mēs pie manis varējām sapulcināt.

Sievietes es nelabprāt pacietu un tās varēja piedalīties tikai pēc stingras izlases. Sievietes cita citu vispār ne visai ieredz, un jo sevišķi tā ir galmā. Vēlēšanās piedalīties šajās vakariņās bija ļoti liela un tika izmēģināti visi līdzekļi, lai varētu uz tām pie manis iekļūt. Bet es biju pietiekami uzmanīga un varēja ierasties tikai mani draugi.

Vienvakar pavisam negaidīti Savojas hercogs lika man paziņot, ka nebūšot: viņu esot aizturējusi Karaliskā kundze, kas ielūgusi kādu vecu dāmu, viņa bijušo audzinātāju, kura dzīvoja Šamberī un kura speciāli izsaukta, lai to redzētu.

Es biju tik sliktā garastāvokli, ka es visus cilvēkus aizsūtīju prom un pie vakariņu galda sēdos viena, lai ēstu kādu franču ēdienu, ko es kopā ar hercogu nelabprāt ēdu. Dusmīga es ieēdu vairāk nekā parasts. Tad es apgūlos un tūdaļ aizmigu. Vēl bija diezgan agrs. Ap pusnakti es pamodos no briesmīgām sāpēm. Likās, ka manas iekšas tiek plēstas pušu. Es vispirms pasaucu kalpones — francūzietes, jo tikai viņām cs uzticējos — un, atceroties mazā Mišona brīdinājumu, sāku kliegt, ka esmu saindēta.

—   Ak, Dievs, madame, — sacīja Marianna, — tā tiešām arī būs: tas nejaukais abats Delaskalija ir jau vienmēr teicis, ka jūs drīzumā ķers Dieva sods.

—    Mana mīļā, tagad nav laika pļāpāšanai. Tūlīt ej pēc ārsta un pēc hercoga! Ārsts mums pateiks, vai mūsu aizdomas ir pareizas, un viņa augstība dos man Venēcijas pretindi. Es gribu to saņemt no viņa rokas.

—   Bet ja jūs ieņemtu to tūlīt, madame.

—    Kā, iepriekš, vēl skaidri nezinot, vai tas vispār vajadzīgs? Nē, nē, Marion! Tagad nedrīkst zaudēt galvu, citādi es to vairs neatradīšu. Izsūti divus no maniem cilvēkiem un lai viņi pasteidzas — katrs mirklis ir dārgs!

Par laimi cs atrados Turīnā. Pčc ceturtdaļstundas ārsts un princis jau bija pie manis. Pirmais paziņoja, ka es esot pčc visiem likumiem saindējusies, un otrais pasteidzās man iedot krietnu porciju no mūsu zālēm, neļaujot man ieņemt nekādas citas zāles. Un es varu teikt, ka esmu viņam dzīvību parādā.

Pēc izvemto vielu analīzes mans ārsts pateica, ka viņam šī inde nav pazīstama un ka ar parastiem līdzekļiem viņš nevar mani izārstēt. Visu nakti es atrados starp dzīvību un nāvi. Viktors Amede neatstāja mani ne uz mirkli. Viņš vispirms lika arestēt un nopratināt manus virtuves ļaudis, piedraudot tiem ar spīdzināšanu. Es vēlējos, lai no tā atbrīvo manu pīrādziņu taisītāju, kas mūs bija brīdinājis. Neskatoties uz visu izprašņāšanu, lūgšanu, bargām pavēlēm un draudiem, neko neizdevās noskaidrot, viss palika noslēpums. Vienīgi kāds no maniem virspavāriem stāstīja, ka viens manai apkalpei svešs vīrietis bijis no rīta atnācis it kā meklēdams vienu no maniem apkalpotājiem, kuru es dienu pirms tam biju padzinuši. Šis cilvēks esot trinies ap pavardiem, un to nācies izraidīt, tomēr ievērojot zināmu pieklājību.

Visi vienā balsī apvainoja viņu. Ap pusdienām ārsts pasludināja mani ārpus briesmām. Viņa augstība tā priecājās, ka es mūžam būšu viņam pateicīga. Viņš lika noturēt pateicības mesu un tanī pašā laikā abatam Delaskalija tika neuzkrītoši dots mājiens Turīnu atstāt. Mana vīramāte, dzirdot, kas ir noticis, atsūtīja mana vīra vēstuli,, kuru es esmu ļoti bieži pārlasījusi un zinu to no galvas. Man tā vēl stāv acu priekšā šinī brīdī, kad es rakstu.

„Es nevaru samierināties, ka esmu zaudējis šo sievieti, kuru man viss atgādina un nekas nevar atvietot; es viņu vienmēr nožēloju un man sirdī nav nekāda naida par to, ko viņa man likusi ciest. Es novēlu no visas sirds, lai viņa būtu laimīga! Es pieķeru sevi pie domām, ka šis princis nemīl viņu tā, kā es to mīlēju, un ka viņš tai nespēj dot to laimi, kādu viņa pelnījusi. Jūs redzat, madame, ka es vēl nebūt neesmu izveseļojies un ka man nav ne mazākās vēlēšanās atgriezt ies Savojā."

Šie vārdi mani reizē iepriecināja un sāpināja. Kāpēc gan viņš bija bijis tik nevarīgs, ja viņš tomēr mani mīlējis, un kāpēc man bija trūcis pacietības? Es sāku savu vīramāti un šo nejauko abatu Delaskalija ienīst ar visiem spēkiem. Es varu teikt, ka es tos nīdīšu līdz. manai pēdējai stundai: tā ir viena no manām kaislībām.

Pēc šīs bīstamās dēkas es paliku gultā gandrīz vai veselu mēnesi. Tieši tanī laikā, kad Kremona izšļuka no prinča Eižena rokām, Vilroā tika saņemts gūstā — par lielu prieku abām armijām. Viņa paša armija, man liekas, par to priecājās vēl vairāk nekā ienaidnieks. Kareivji pilnīgi atklāti dziedāja kādu dziesmiņu, par kuru man pastāstīja Savojas hercogs, kad es vēl nedrīkstēju atstāt istabu, un kura mums sagādāja daudz jautrības: „Lai pieminām ur pateicību mēs Bclonu, Šāds stāvoklis ir tiešām ideāls, Jo esam paturējuši mēs sev Krcmonu Un gūstā kritis mūsu ģenerāls."

— Nu mēs esam vaļā no Vilroā, — piebilda hercogs. — Ķeizars to izdos, jo viņš no tā sevišķi nebaidās. Bet pa to laiku Francija mums atsūtīs citu ģenerāli un, jādomā, vecais vairs neatgriezīsies.

Un tiešām — drīzumā mēs dabūjām zināt, ka pie mums nākšot Vendomas hercogs. Viktors Amede ar to bija tikai .pa pusei apmierināts. Viņam, man šķiet, jau bija nodoms mainīt fronti. Viņš gribēja, lai būtu spiests to darīt, bet Vendomas hercogs bija cilvēks, kas ar savām uzvarām ne pavisam nevarēja attaisnot tādu pārsviešanos un tā padarītu hercogu par vainīgo.

Kas attiecas uz mani, tad es par to biju sajūsmināta: visu mūžu es dzirdēju slavas dziesmas šim slavenajam ģenerālim. Es pazinu viņa aso prātu, viņa karavadoņa spējas un cik daudz Indriķa IV asiņu dominēja viņa dzīslās. Mans tēvs viņu nemīlēja, viņam neuzticējās, bet mana māte uzskatīja to par lielu cilvēku un, neskatoties uz savu svētumu, uz viņa skandāliem raudzījās caur pirkstiem. Jāatzīstas, ka šinī ziņā VendoinaЈ hercogs gāja pāri visām robežām. Viņš pārspēja visu, ko skandālu hronikas stāsta par vislielākicm sliņķiem un negantniekiem, un ja vēl pievieno arī vislielākos netīreļus, tad ir pateikti trīs viņa galvenie netikumi. Citādi viņš bija ļoti jauks, ne tieši skaists, bet Joti iznesīgs un aizraujoši laipns. Par nelaimi, trūkumi, par kuriem es runāju, lika viņam ciest mīlas lietās. Neviena sieviete viņu nevēlējās, vismaz to neizrādīja, bet kas nolika klusībā, par to es neņemos galvot.

Vendomas hercogs ieradās, kad es tik tikko biju atveseļojusies. Viņš apsveica Turīnā viņas augstību Karalisko kundzi un valdošo hercogieni; bet, visu šo pirmo dienu būdams pilnīgi aizņemts savos oficiālajos pienākumos, viņš tomēr paspēja iečukstēt princim ausī, ka viņš degot nepacietībā mani redzēt. Un tiešām — jau nākamajā dienā viņš pie manis ieradās, nemaz iepriekš nepiesakoties.

—   Ā, — viņš sacīja ienākot un metoties sēdeklī un mani citādi nemaz neapsveicot, — es ceru, ka vismaz šeit ir Francija, šeit runā franciski, šeit ēd franciski un mīl franciski. Lūk, šeit es esmu, madame, lepns, ka varu būt pie jums, jūsu tuvumā, ka varu rakstīt un paziņot Eiropai, kādu skaistumu mēs esam šim hercogam atdevuši, un ka viņam vajadzētu mums mūžīgi būt uzticīgam jau šā viena iemesla dēl.

Es viņam atbildēju tā, kā tas bija vajadzīgs, uzsverot katru savu vārdu, jo Vendomas hercogs bija tas cilvēks, ar ko man vajadzēja runāt. Hercogs par to jau mani bija brīdinājis. Es liku viņam sagatavot lieliskas pusdienas, kuras viņam labi garšoja, un es mēģināju tās padarīt vēl patīkamākas ar sieru, kur Pjemonta liek klāt pie visām mērcēm. Viņš to atzina par ļoti labu.

—   Ā, — es viņam sacīju, — ja jūs būtu nogaršojis vienu ēdienu, ko man gatavoja kāds abats Alberoni, kuru mēs aizsūtījām uz Parmu, jūs būtu vēl daudz vairāk apmierināts, monsieur.

—   Madame, es atcerēšos šo vārdu un es ievākšu ziņas par šo abatu un viņa ēdienu.

Viņš to tiešām dabūja rokā un, pati nemaz neapzinoties, es šinī dienā biju sekmējusi vislielāko un visnozīmīgāko šā gadsimta notikumu, kā tas vēlāk būs redzams.

Alberoni pavadīja Pannas ar arhibīskapu, kad tam sava valdnieka vārdā bija jāuzsāk sarunas ar Vendomas hercogu un kad tas bija izcīnījis uzvaras. Vendomas hercogam starp citām dīvainībām bija paraža pieņemt sūtņus un citas ievērojamākās personas uz tāda sēdekļa un pie tādas nodarbošanās, pie kuras parasti pieņem tikai savu aptiekāru vai kambarsulaini.

Arhibīskaps bija ar tādu rīcību ārkārtīgi apvainots un aizgāja briesmīgi sašutis. Protams, tas neveicināja sarunas. Tomēr tās vajadzēja novest līdz laimīgam galam. Arhibīskaps pastāvēja uz to, ka viņš nenāks atpakaļ, bet tanī pašā laikā vietnieku viņš sev nepieprasīja.

—    Man ir tiesības prasīt, ka Vendomas hercogs pieņem mani kā pieklājas, — viņš teica.

Un šinī ziņā viņam bija taisnība. Bet Vendomas hercogs atbildēja:

—    Es taču neiešu kautrēties no šā vecā skopuļa, kuram pieder ne tikai viņa mācītāja gredzens ar skaistiem akmeņiem. Es tā uz sava krēsliņa esmu pieņēmis visaugtsākās personas un tās ir apmierinātas. Arī viņam būs ar to jāsamierinās, vai arī lai iet pie velna viss viņa lepnums un viņa penteres!

Kā redzams, nebija nekādas izredzes izbeigt strīdu, jo neviens negribēja piekāpties un nevarēja saprast, kā atrast izeju no šā stāvokļa, kad Alberoni

apņēmās grūtības pārvarēt, ja jaušot viņam rīkoties. Viņš lika priekšā atjaunot sarunas no tās vietas, kur arhibīskaps tās pārtraucis. Alberoni bija savu ceju nogājis bez lieka trokšņa. Pēc atgriešanās no Parmas, arhibīskaps bija to nodevis savam valdniekam zināmā mērā kā tādu īsti amizantu jokdari, un hercogam viņš Joti patika.

—      Tad nu ej pie šā dīvainā prinča! — viņa augstība sacīja abatam. — Tas būs kā fabula par pērtiķi un kroni. Es esmu pārliecināts, ka tava pieeja un tavs saprāts man pakalpos daudz vairāk par labākiem sarunu vedējiem.

Es neesmu atzīmējusi vienu apstākli, tomēr pašu svarīgāko, kas arhibīskapu sakatināja visvairāk. Tas tāpēc, ka es nezinu, kā to lai labāk pasaka, jo par nelaimi esmu sieviete un neprotu runāt latīniski.

Vendomas hercogs pašā sarunu vidū, vissvarīgākajā un visnopietnākajā brīdī pēkšņi piecēlās un parādīja pārsteigtajam arhibīskapam to, ko viņš droši vien nekad nav rādījis Francijas ienaidniekiem un pie tam viņam bija uznākusi tam tik neparasta prasība pēc tīrības.

—       Lūk, — sacīja viņš, — lai ārzemnieki nesaka par mums, ka mēs esam ap…

Nobeidziet, lūdzu, paši šo teikumu.

Par laimi Alberoni šīs lietas neņēma tik smalki kā arhibīskaps. Viņš ieradās, lika pieteikt sevi kā Parmas hercoga pilnvaroto un prasīja tūlītēju audienci.

—      Parmas hercoga sūtnis! — bilda Vendomas hercogs. — Vai tā vēl arvien ir tā pelēkā arhibīskapa seja? Pasakiet viņam, ka es pašlaik esmu tieši tajā pašā vietā, kur biju pagājušajā reizē.

Kad viņam paskaidroja, ka tas esot kāds abats, kurš liekoties būt ļoti miermīlīgs un bez kādām pretenzijām, Vendomas hercogs to pieņēma. Viņš to dažus acumirkļus uzlūkoja ar savu aso skatienu, kas tik ātri orientējās kaujas laukos, un pēc tam jautāja, kā sūtni saucot.

—   Alberoni.

—  Alberoni! Ak, Dievs! Vai tu esi bijis Turīnā?

—  Ja, godātais monsieur.

—   Vai tu pazini grāfieni Deverī?

—   Protams, es viņu pazinu! Es viņai par visu esmu pateicību parādā.

—      Tas būtu iemesls, lai tu viņu vairs nepazītu, ja tavs „visu" ir kaut kas. Bet vai tu man pagatavosi frikasē?

—   Labprāt, godātais monsieur, visu, ko jūs tik vēlēsities.

—       Tu man patīc, Alberoni, un es gpbu ar tevi sarunas vest vairāk tevis nekā tava kunga dēļ. Kāpēc tu nerunāji agrāk, mēs jau sen būtu

sapratušies. Uzgaidi drusciņ, mēs tūlīt iesim istabā, kur atrodas manas kartes, un tad spriedīsim.

Un piecēlies tik ātri, cik vien tas viņa stāvoklī bija iespējams, viņš iesāka darīt to pašu, ko bija darījis arhibīskapa klātbūtnē, bet Alberoni par to nelikās ne zinis.

No šīs pašas dienas Alberoni vairs nešķīrās no Vendomas hercoga, izņemot kaujas lauku. Viņš kļuva par tā uzticības vīru, sekretāru, pavāru utt., u.t.jpr. Viņš to pavadīja uz Franciju un ar to sākās viņa laime, kas Alberoni padarīja par kardinālu, ministru prezidentu, Spānijas faktisko valdnieku, visu, ko mēs esam piedzīvojuši vēlāk un kas tagad katram ir zināms.

XLIII

Vendomas hercogs paziņoja Savojas hercogam, ka drīzumā ieradīšoties Spānijas karalis, un aizrādīja, ka Ludviķa XIV vēlēšanās esot, lai viņa augstība dodoties satikt katoļticīgo Majestāti uz Aleksandriju. Uz turieni vajadzēja pārcelties visam galmam. Es nejūtos labi, lai varētu princim sekot, bet viņš tik ļoti to vēlējās, ka es nolēmu likt sevi nogādāt uz turieni nestuvēs inkognito un ar noteikumu, ka viņam par to neko nesaka. Es novēroju, ka Viktors Amede bija greizsirdīgs: tas ir liels trūkums, vismaz attiecībā uz mani, jo sevišķi pie cilvēka, pret kuru jūt vairāk draudzības nekā mīlestības. Es to pacietu jau ar nepacietību, bet tas vēl nebija nonācis tik tālu kā vēlāk. >

Princeses bija ieradušas Aleksandrijā jau pirms manis. Savojas hercogiene sūdzējās par to, ka mani esot atveduši līdzi, gan ne savam vīram, bet saviem piederīgajiem, kas nekavējās to viņam atstāstīt.

—   Es vismaz ceru, ka Spānijas karalis to neredzēs! — viņa teica.

Hercogs to uzzināja. Viņš necieta, ka viņa valsts darbība tiek jaukta

ar tā personīgajām lietām. Viņš par visu asi pārmeta princesei, un vēl pie pusdienām viņas acis bija gluži sarkanas.

—   Deverī kundze ir mana draudzene, — viņš bija teicis, — es prasu, lai viņu cienī kā tādu? Un jūs tikpat labi kā citi. Viņa nekad jums nav stājusies ceļā, jums nav par viņu ko sūdzēties: neuzbrūciet viņai! Viņa redzēs Spānijas karali, ja likai viņa vēlēsies to redzēt, un ieņems manā galmā vietu, kas tai pienākās pēc sava dzimuma, saprāta un skaistuma.

Es neredzēju Spānijas karali, es pēc tā ne pavisam neilgojos un es paliku apslēpta, un tā jutos vislabāk.

Filips V, izkāpis malā Finālā, uz Aleksandriju devās ekipāžā. Hercogs izbrauca viņam lielu gabalu pretī un, satikušies, tie abi izkāpa no savām karietēm un apkampās. Sasveicināšanās bija īsa: karalis atvainojās, ka nevar piedāvāt vietu viņa augstībai savos tik mazajos ratos un sacīja, ka viņš to drīz varēšot pieņemt, jo vēl tanī pašā vakarā gribot to lūgt uz vakara mielastu. Pēc tādas norunas Savojas hercogs atgriezās pilsētā, ieradās pie manis, lai pastāstītu par šo satikšanos. Pēc tam pie karaļa devās viņa znots. Bija noteikti norunāts ar Viņa katoļu Majestātes despačo kungiem, ka tas varēs sēdēt un ka viņam nevajadzēs lūgt roku tā, kā tas bija nācies Kārlim Emanuēlam, kad viņš gribēja precēt Filipa II meitu, bet kas attiecas uz sēdekli, tad viņš to dabūja. '

Tas tika darīts pēc Luvila kunga padoma, kas šinī galmā bija galvenais rīkotājs: hercogs tika pieņemts stāvus. Filips V atcēla vakariņas, aizbildinādamies, ka viņa darbinieki nav vēl ieradušies. Beidzot Viktoram Amede nācās ciest visus iespējamos pazemojumus. Viņš saīsināja savu vizīti un atnāca manā dzīvoklī dzīvoklī ārkārtīgi sašutis, lai palūgtu ko ēst, bet galvenais, lai izkratītu savu sirdi.

—   Viņi vēl redzēs! — viņš man sacīja. — Tādu izturēšanos pret mani es neatstāšu bez atmaksas!

Nākamajā dienā Spānijas karalis apmeklēja viņu, bet neapsēdās. Tāpat viņš apmeklēja princeses, ar kurām tas bija ļoti laipns, jo sevišķi ar monsiņjora meitu, kas reizē bija viņa tante un sievasmāte.

Hercogs izturējās ļoti pieklājīgi, ļoti mierīgi un ļoti rezervēti.

Atvadoties no karaļa, kuru viņš pavadīja likai vienu jūdzi no pilsētas, viņš dziļi paklanījās, sacīdams:

—   Jūsu Majestāte atvainos, ja es personīgi nepiedalīšos kampaņā, kā es to biju nolēmis. Iespējams, ka es arī nevarēšu dot daudz karaspēka: manās zemēs trūkst cilvēku un naudas. Es neesmu bagāts, mūsu raktuves nekā daudz nedod, bet mani labākie novēlējumi vienmēr piederēs Jūsu Majestātes ieročiem.

Ar to laipnība beidzās, un tie, kas pazina princi, varēja jau paredzēt to, kas vēlāk notika. Viņš steidzīgi atgriezās Turīnā. Es jau iepriekšējā dienā biju aizceļojusi, lai viņam nevajadzētu mani gaidīt. Tiklīdz es spēru soli savā mājā, Babete, kuru es nebiju paņēmusi līdzi, man pasacīja, ka es te atradīšot vienu svešnieku, kas paslēpts manu bērnu istabās. Viņa augstība esot atsūtījis pavēli uzņemt vislielākā slepenībā, izturēties pret to kā pret pašu hercogu un apkalpot viņu ļoti labi. īsa hercoga zīmīte man visu šo lietu izskaidroja: tas bija grāfs Aversbergs, ķeizara slepenais sūtnis.

Es par to visu biju ļoti apbēdināta, jo paredzēju zemei draudošo postu un nelaimes, kas uzgulsies princim līdz ar visas Eiropas pārmetumiem. Es apņēmos to viņam pateikt pirmās satikšanās reizē.

—     Es zinu, ko es daru! — viņš man atbildēja. — Jau tāpēc vien, ka jūs esat francūziete, es nedrīkstu jūs uzklausīt.

Visas apspriedes tika noturētas pie manis, manā klātbūtnē. Grāfs piedāvāja ļoti izdevīgus noteikumus, bet Viktors Amede gribēja panākt vairāk. Es nezinu, kas tur būtu iznācis, ja Francijas sūtņa Felipo kunga spiegi nebūtu atklājuši kurjeru, kas bija norīkots pie prinča Eižena. Ne brīdi nekavējoties, sūtnis ieradās pie viņa augstības pilī un sarkans no dusmām sauca izteikt savu nemieru un savas sūdzības, ko Savojas hercogs uzklausīja ar nievājošu aukstasinību.

—    Bet sakiet man, ļoti godātais monsieur, kādi ir jūsu karaliskās augstības nodomi?

—  Vai man jums jādod kādi paskaidrojumi, monsieur?

—   Nē, ne man, bet gan manam pavēlniekam.

—  Ja man to prasīs, tad es zināšu, kā viņam atbildēt.

—   Godātais monsieur, es būšu spiests par visu to rakstīt. .

—   Rakstiet, monsieur, ko saka sūtnis, to saka arī spiegs, es to zinu.

—    Godātais monsieur, viņu majestātes, Francijas un Spānijas karaļi, ja jūs viņus piespiedīsit uzlūkot jūs par savu ienaidnieku, atsūtīs atpakaļ princeses, jūsu meitas.

—   Lai viņi sūta: mums ir vajadzīgas kalpones.

Saruna vairs nedrīkstēja tālāk turpināties. Es to izjutu agrāk nekā viņi, jo nebija saniknota, un es devu zīmi Felipo, lai viņš aiziet. Viņš saprata, ka mans padoms ir labs, un to ievēroja: viņš sveicināja princi, kas tam atbildēja ar strupu galvas mājienu. Pēc tam viņš mūs atstāja.

—    Dārgā grāfien, — man sacīja Viktors Amede, — tilti ir nodedzināti, un pret mums nostāsies Francija un Spānija. Notiks tā, ka Dievs gribēs, bet es to nevarēju ilgāk izturēt. Lūdzu aizsūtiet tūlīt pēc Aversberga.

Grāfs atnāca un viņi ieslēdzās. Tā es nekad nedabūju zināt, kas šīnī apspriedē tika runāts. Bet es redzēju tās rezultātus.

Felipo aizrakstīja. Vai viņš arī atzīmēja hercoga apvainojošos vārdus par savām meitām? Bet viens ir nenoliedzams, tas ir, ka sekas bija briesmīgas. Karalis atsūtīja Vendomas hercogam pavēli atbruņot pjemontiešu karapulkus, kas atradās kopā ar viņējiem un kas bija rādījuši drošsirdības brīnumus kaujā pie Lugāras. Šī operācija tika izdarīta bez pretošanās, jo to neviens negaidīja. Atbruņotie kareivji tika sadalīti starp franču pulkiem un labi apsargāti, lai tie nevarētu dezertēt.

Nekad es neesmu redzējusi tik briesmīgu sašutumu kā Viktora Amedes sašutumu, kad viņš to dabūja zināt. Viņš kopā ar Aversbergu un vēl diviem vai trim tuviniekiem ēda pie manis vakariņas. Viņš nosvieda depešu zemē, uzsila ar dūri uz galda un izgrūda spēcīgu lāstu.

—    Grāf Aversberg, jūs varat paziņot ķeizaram, ka es cīnīšos līdz manam pēdējam vīram un pēdējiem spēkiem, lai pretotos Ludviķa XIV godkārei. Jums nav vairs šeit jāslēpjas. Rīt visiem maniem pavalstniekiem būs mans lēmums zināms: es tos aicināšu man sekot, un viņi, tāpat kā citreiz, nekavēsies to darīt. Par viņiem es jums galvoju.

Viņa sašutums zibensātri izplatījās pa visu zemi. No visām pusēm atskanēja tikai kliedzieni un dusmu saucieni: tauta, buržuāzija, muižniecība — visi pievienojās. Tanī pašā vakarā, kad kļuva zināma šī dīvainā rīcība, sūtnis Felipo savā pilī lika arestēts. Tas pats notika ar visiem francūžiem, kas atradās Pjemonlā, un viņu mantas tika apķīlātas.

Naktī hercogs sasauca iespaidīgākos vīrus no muižnieku padomes, lai ar viņiem vienotos.

—    Mani kungi, pēc Dieva jūs esiet tie, uz kuriem es lieku visu cerību panākt gandarījumu par apvainojumu, kurš krīt uz mums visiem un kuru godavīri nevar paciest.

Tas izsauca skaļus kliedzienus un briesmīgus draudus, kas mums, tas ir, man un hercogienei, lika nodrebēt, jo mēs nevarējām aizmirst, ka esam dzimušas francūzietes.

Lai gan atklālībā un pēc sava stāvokļa naidīgas, mēs tomēr bijām tālu no tā, lai viena otru personīgi ienīstu. Mēs diezgan bieži sazinājāmies, kas palika apslēpts pat Viktoram Arnede, un es dažu labu reizi devu Savojas hercogienei padomus, kurus viņa izmantoja savās turpmākajās gaitās. Šis niknuma izverdums nepatika ne viņai, ne man.

Viņa atsūtīja pie manis vienu no savām dāmām, lai man pateiklu savas bēdas par lo, kas notiks, un piebilda, ka viņa labprāt vēlētos tad būt tālu no šejienes.

Uz to es liku viņai atbildēt, ka es būtu laimīga, ja varētu doties projām līdz. ar viņu. Princis aizsūtīja pēc Felipo, kurš tika cieši apsargāts un kura dokumentus rūpīgi pārmeklēja.

Felipo pienācīgi aizstāvēja sava pavēlnieka godu.

—   Sakiet, monsieur, — viņu uzrunāja hercogs, — kā varēja Francijas karalis iedrošināties uzsākt tik nekrietnu darbu, iepriekš pat neparūpējies par jūsu drošību? Acīmredzot viņam nav no svara ne jūsu brīvība, ne jūsu dzīvība. Tomēr jūs esat viņa uzticīgs kalps.

—   Viņa Majestāte var rīkoties ar mani pēc patikas: mana brīvība un mana dzīvība pieder viņam, — atbildēja Felipo tik mierīgi, it kā runa būtu par kādu nieku.

—  Bet vai jūs zināt, ka šāda jūsu pavēlnieka rīcība ir negodīga: atbruņot sabiedroto, kas mierīgi paļaujas uz līgumiem!

—   Uz kuriem līgumiem? Uz tiem, kuri pastāv starp jūsu augstību un manu valdnieku, vai uz tiem, kurus jūsu augstība gatavojas noslēgt ar princi Aversbegu, kas slēpjas pie grāfienes Deverī jau vairāk nekā mēnesi?

Dzirdot šo atbildi, hercogs apmulsa: viņš tomēr prata sevi pietiekami labi apvaldīt, lai neļautu saskatīt savu apjukumu pat gaišajām sūtņa acīm. Viņam iešāvās prātā, ka Babeta vai Mariona būs viņu nodevušas, bet, Dievs zina, ka viņas pat nedomāja to darīt.

—   Es varu atriebties, monsieur, — viņš atteica, — man ir diezgan nepatikšanas sagādātas un par manu atriebību es esmu atbildīgs vienīgi Dieva priekšā… Savas vēlmes es jums paziņošu.

—   Es tās izpildīšu, ja atradīšu par pieņemamām, cienītais monsieur. Man par savu darbību jāatbild karalim, manam valdniekam, un Eiropas priekšā, kas mūs abus tiesās.

—   Varbūt jūs uzdrošināsities apgalvot, ka man nebija tiesības likt jūs apcietināt?

—  Tiešām, godātais monsieur, jums nebija tiesības to darīt. Jums nebija tāda pamata aizturēt manu personu, kā manam valdniekam karalim likt atbruņot jūsu karapulkus. Vai jūs varētu šaubīties par to, ka Viņa Majestātei, turot jūs savā dienestā, ir noteikšana par jums, par jūsu zaldātiem un pat par jūsu valsti?

—  Ejiet, ejiet, monsieurl — iekliedzās hercogs, gandrīz vai nespēdams valdīties, — ejiet, vai es aizmirsīšu, kas jūs esat, un es nezinu…

—   Man liekas, ka jau dažas stundas jūsu augstība to vairs neatceras, — vēsi atbildēja Felipo, dziļi paklanīdamies un grasīdamies iziet, — to varēs jums atgādināt.

Hercogam vajadzēja daudz pūļu, lai savaldītos. Tomēr viņš to veica, lai neizdarītu kādu kļūdu no savas puses.

Nākamajā rītā viņš saņēma no Ludviķa XIV šādu depešu:

„Monsicur, tā kā ticībai, godam un Jūsu pašrocīgajam parakstam starp mums nav nekāds nozīmes, es sūtu Vendomas hercogu, lai Jums paziņotu manas prasības. Viņš Jums dos divdesmit četras stundas laika izlemt."

Divdesmit četru stundu termiņš bija īsts izsmiekls, hercogs atbildēja nekavējoties:

„Sire, draudi mani nepavisam nebiedē. Es speršu tādus soļus, kādi man liksies vispiemērotākie sakarā ar necienīgo rīcību attiecībā uz manu karaspēku. Man nav nekā ko paskaidrot un es nevēlos dzirdēt ne par kādiem priekšlikumiem."

Neskatoties uz to, tomēr viņam lika priekšā novietot franču garnizonu Turīnā un citās Pjemontas nocietinātās vietās. Viņš pat neuzskatīja par vajadzīgu uz šo priekšlikumu atbildēt, bet nedaudzās nedēļās viņš par visu zemi bija noorganizējis lielisku aizstāvēšanos.

Otru reizi es kļuvu par liecinieci sajūsmai, kāda izpaudās tautā, kas cīnījās par savu brīvību tik ārkārtīgi spējīga valdnieka vadībā. Ir taisni neticams, ko viņi veica: cietokšņi tika atjaunoti, armija radās kā pēc burvja mājiena, visa muižniecības un pilsonības nauda tika nodota prinča rokās, kas to prata izlietot vislietderīgāk.

Kareivji, kurus Francija bija atbruņojusi un sadalījusi pa pulkiem, dezertēja un atgriezās pie saviem karogiem. Princis staroja priekā.

— Mana tauta mani mīl, — viņš man teica, — jūs to redzat, un es esmu drošs, ka arī Eiropa sašutusi par tādu uzticības laušanu, par tādu nekrietnu nodevību, mani sapratīs… Es pratīšu aizstāvēties, bet ķeizara palīdzība man dārgi maksās. Ak, kāpēc gan mana valsts nav pietiekami liela, lai varētu iztikt bez citu palīdzības!

Pastāvēja nodoms princi apcietināt un aizvest uz Franciju. Es par to tiku brīdināta ar dažām rindiņām no kāda drauga, kura vārdu es nesaukšu un kurš, man pakalpodams, riskēja ar savu galvu. Es to viņam nekad neaizmirsīšu. Hercogam vajadzēja doties apskatīt robežas, lai tās padarītu neieņemamas, vai vismaz nodrošinātu to aizstāvēšanu. Šā ceļojuma laikā bija nodomāts viņu sagūstīt. Hercogiste tiktu ieņemta un mani, domājams, pieprasītu Deverī. Mani radi Francijā mani neaizstāvētu, to viņi man jau diezgan pierādījuši: un tā es kļūtu pilnīgi atkarīga no Deverī žēlastības. Mans draugs to zināja, un, lūk, tāpēc viņš mani tik steidzīgi brīdināja, jo Viktors Amede tam maz rūpēja.

Šis brīdinājums pie manis nonāca dīvainā ceļā. Kā es jau teicu, princis mīlēja zīlētājus. Viņam Turīnā bija tādi vairāki, kuriem viņš lūdza palīdzību un kuriem uzticējās. Es arī gāju pie viņiem, daļēji pārliecības dēļ, daļēji, lai izklaidētos, jo tie dažreiz bija mani maldinājuši. Viņi arī man bija pareģojuši dažas ļoti patiesas un ļoti dīvainas lietas. Dažas dienas pēc visiem šiem notikumiem Mariona ienāca un paziņoja, ka esot atnācis kāds vīrs, kas sākoties esam no Venēcijas un prasot mani, pie tam apgalvojot, ka es būšot priecīga viņu redzēt.

—       Pasakiet grāfienes kundzei, — viņš piebilda, — ka tas ir cilvēks, pie kura viņa ir griezusies pēc padoma.

—  Ak, jā! — es iesaucos. — Lai viņš ienāk, jo ir ieradies īstajā laikā.

Tiešām — tas bija mūsu burvju mākslinieks no Venēcijas. Varat iedomāties,

kā es viņu uzņēmu, jo gredzens bija patiesi izglābis man dzīvību. Viņš mani mierīgi uzklausīja ar savu nemainīgo seju, kas bija viens no viņa spēka avotiem.

—       Es esmu atsteidzies, madame, lai izdarītu jums vienu lielu pakalpojumu, un es ceru, ka būšu ieradies laikā.

—   Un kas tas būtu?

—      Lai viņa augstība neatstāj pilsētu: viņš dodas pretī lielām briesmām! Viņam ir ierīkotas lamatas, to grib sagūstīt un nogādāt Francijā. Šādai ekspedīcijai viss jau ir sagatavots.

—       Vai jūs par to esat pilnīgi drošs? Vai tas ir noteikti zināms, vai tikai pareģojums?

—      Ja es būtu blēdis, es tagad varētu izpelnīties jūsu atzinību, madame, bet es jums teikšu patiesību: tas ir ziņojums, kuru man uzdots jums nodot. Šeit ir dažas rindiņas no kāda drauga, lai jūs man ticētu.

Es lasīju galīgi satraukta.

—       Jūs redzat, ka var ticēt maniem vārdiem un ka es jūs nemānu. Tagad, ja jūs vēlaties zināt, ko saka liktenis, tad lielas nelaimes draud Savojas hercogam, lai arī šie slazdi nedotu iecerēto. Bet visjaunākais būs tas, ka viņš jūs zaudēs!

—   Es miršu?

—  Nē, jūs atstāsit šo zemi.

—   Brīvprātīgi?

—   Brīvprātīgi.

—   Un tas būs drīz?

—  Jūs ilgi nevilcināsities. Ja vēlaties, es varēšu rīt precīzāk pateikt laiku.

—   Un kāpēc es aiziešu?

—  To es negribu jums teikt.

—   Es tomēr labprāt vēlētos to zināt.

—     Klausieties, madamc, jus esat persona, kas tur vārdu! Ja jus apsolāt man visur pakļausit, tad jūsu ziņkārība tiks apmierināta, bet tikai ne tagad.

—   Kā tā?

—      Es atzīstu par kaitīgu jūsu laimei, ka jūs jau šodien zinātu, kāds liktenis jūs sagaida, bet ja jūs man apsolāt neatvērt agrāk kā tanī dienā, kad jūs Itāliju atstāsit, tad es jums došu aizzīmogotu paciņu, kurā atrodas jūsu horoskops. Tad jūs redzēsit, vai es jūs mānu.

—   Labi, es esmu ar mieru, dodiet šurp!

—   Šo paciņu es jums rīt atnesīšu.

Es pasteidzos šo vīru atlaist un uzmeklēt princi, lai viņam pateiktu par saņemto ziņu. Viņš par to nemaz neuztraucās.

—     O, tik viegli es neesmu saņemams! — viņš man sacīja, — es zināšu, kā sevi nodrošināt. Ak, ja Ludviķis XIV ienāktu Itālijā vai ja Filips V neatrastos ārpus manām robežām, tad es jums zvēru, ka… Gan jau mēs tiem samaksāsim pēc nopelniem.

—   Jūs taču nedosities šajā ceļojumā?

—      Es ceļošu gan, bet iepriekš ar manifestu darīšu manai tautai zināmu par šo Francijas karaļa nodomu un lūgšu tautu rūpēties par manu dzīvību. Jūs redzēsit, ka es varēšu būt mierīgs, un izliktā mīna neesksplodēs. Paldies, grāfien, jūsu draugs ir izvēlējies pavisam īpatu sūtni. Ko dara šis mūsu pareģis?

—   Viņš šeit Turīnā ieradies jūsu dēļ. Vai jūs neesat viņu šurp aicinājis?

—   Ne gluži tā, — atbildēja man hercogs ar manāmu neveiklību.

Bija brīži, kad viņš sarka, atzīstoties savā lētticībā. Es ievēroju, ka tas

visbiežāk notika grūtākos brīžos.

—   Es tikai esmu licis rakstīt, ka es priecātos viņu redzēt,— viņš piebilda.

—   Viņš jūs ir sapratis un ieradies.

Nākamajā dienā pareģis atnesa man kaut ko līdzīgu amuletam, kas bija izveidots pēc austrumnieku gaumes, un lūdza, lai es to uzkarot sev kaklā līdz norunātajai dienai.

—      Man ir vēl kaut kas, ko piebilst, — viņš teica, — kādās briesmās jūs arī nenonāktu, nebīstaties: ne slimības, ne nelaimes gadījuma dēļ jūs nemirsit. Jums ir nolemts vispirms veikt vienu lielu darbu tālu prom no šejienes.

—   Kādu?

—      Jūs izglābsit dzīvību kādai augstai personai. Jūs saglabāsit pēdējo atvasi no visslavenākā un visvērtīgākā Eiropas koka un savas dienas jūs beigsit laimīgi un mierīgi. To es jums apsolu.

Viņš ir turējis vārdu. Paciņu es atvēru, kad man bija tiesības to darīt, un tanī es atradu pateiktu uz mata visu to, kas vēlāk ar mani tiešām notika. Es nekad neesmu redzējusi otru tik spējīgu pareģi, lai gan esmu lūgusi palīdzību daudziem, jo Viktors Amede bija man pielaidis šo savu slimību.

XLIV

Viktoram Amede bija pienācis pārbaudījuma bridis. Viņam par godu jāliecina, ka viņš izrādījās pārāks par visiem apstākļiem un stiprāks par savu likteni.

Viņš parakstīja līgumu ar Vīni, pēc kura ķeizars apņēmās viņam sniegt atbalstu. Bet neskatoties uz to, maršals Feijāds tomēr iebruka Savojā, tāpat kā Vendomas hercogs apdraudēja pretējo pusi.

Katra diena nesa ziņas par kādu neveiksmi vai zaudējumu. Visiem kurjeriem, kas ieradās, būtu vajadzējis aplikt sēru krēpu, jo viņi nesa bēdu ziņas. Princis bija visur. Vienā un tanī pašā vietā viņš negulēja ne trīs dienas no vietas un, kas ir trakākais, viņš man lika visur doties līdzi. Viņam bija uznākusi neaptverama greizsirdības lēkme, lai gan es tam nebiju devusi ne mazākā iemesla, atskaitot varbūt mazu vēsumu, kuru es nevarēju pārvarēt.

Ir zināms, ka es nekad nebiju mīlējusi princi ar lielu kaislību: tā bija draudzība un atzinība, kas mani pie viņa saistīja. Jāatzīstas, ka viņš šinī laikā nebija diezcik patīkams. Šī greizsirdība man bija briesmīga. Tāpēc prātoju, kā no tās atbrīvoties.

Šai laikā manī nobrieda plāns, kuru es īstenoju vēlāk. Divi apstākļi to aizkavēja. Pirmais bija mana saslimšana ar bakām, kas satrauca visus, izņemot mani pašu. Mūsu zīlētāja pareģojums deva man pārliecību, ka es no tām nemiršu. Par laimi slimība mani pārsteidza Turīnā, hercoga atvaļinājuma laikā, citādi es nezinu, kas būtu noticis. Riskējot izrādīties nepateicīga, es tomēr gribu būt pret viņu taisnīga. Tiklīdz es saslimu, viņš ieslēdzās līdz ar mani, mani neatstāja un kopa ar tādu centību un maigumu, ka es to mūžam neaizmirsīšu. Velti viņam ārsti norādīja uz briesmām, kādās viņš dodas, velti viņa māte gandrīz vai uz. ceļiem lūdza padomāt par sevi un

savām tautām, velti es pati lūdzos viņu atstāt mani likteņa ziņā. Lūk, ko viņš atbildēja:

—      Manis dēļ grāfiene Deveri ir atstājusi savu vīru, savu ģimeni, savu māju. Lai kādu ļaunumu viņa man izdarītu, to es nekad neaizmirsīšu. Ak, Dievs, viņai taču neviena vairs nav! Mans pienākums ir aizvietot viņai visu, ko es tai esmu ņēmis. Es viņu neatstāšu.

Viņš turēja vārdu un, kamēr draudēja briesmas, viņš neizgāja no manas istabas, kurā viņš strādāja ar saviem ministriem. Viņiem tas diez kā nepatika, tā viņi paši man atzinās. Kad es sāku atveseļoties, viņš aizgāja pie sevis tikai pa nakti un arī tikai pēc lielām lūgšanām. Es visu laiku nemitējos lūgt, lai pasniedz man spoguli, kurā es redzētu, vai esmu izķēmota. Bet manu lūgumu bez žēlastības noraidīja.

Beidzot, kad mani spēki bija jau pa daļai atgriezušies un es sāku celties no gultas, nebija vairs iespējams turpināt slēpšanu. Visi spoguļi manā istabā bija aizsegti. Es liku Marionai noņemt aizsegus. '

—      Madame, — viņa man atbildēja, — hercogs tūlīt atnāks. Viņš pats grib ar jums runāt un viņš mums ir aizliedzis jums pakļausit gadījumā, ja jūs prasītu pēc spoguļa.

„Tātad skaidrs," es domāju, „es tagad izskatos nejauka un man grib to saudzīgi paziņot."

Ja es būtu bijusi spējīga pati noplēst šos riebīgos aizsegus, es nebūtu kavējusies to darīt, bet es biju pārāk nespēcīga.

Beidzot hercogs atnāca un apkampa mani ar lielu sirsnību.

—  Jūs esat man atkal atdota, lai par to ir slavēts augstais Dievs!

—     Es pateicos jums, monsieur, par jūsu lielo draudzību. Tieciet man, ka es to dziļi izjūtu, bet sakiet man…

—     Vai jūs esat vēl arvien skaista, vai ne? Manās acīs jūs vienmēr būsit tā visskaistākā.

—   Bet kāda es esmu citu acīs, monsieur?

—   Vai tas jums ir svarīgi?

—   Mans Dievs, negribas būt par biedēkli, monsieur. Un tad arī pašai

sev…

—      Nomierinieties, - viņš vēsi atbildēja, - jums vēl arvien paliek pietiekami daudz šarma, lai apmierinātu visizsmalcinātākos! Lai notiek pēc jūsu vēlēšanās, tūlīt jūs sevi redzēsit un varēsit spriest.

Viņš tuvojās lielam venēciešu spogulim, kuru viņš man bija uzdāvinājis un kurš šinī brīdī, kad es rakstu, atrodas tieši man pretim. Tad, noņēmis plīvuru, ar kuru spogulis bija aizsegts, viņš man sacīja:

—   Nu, skatieties!

Es pasteidzos aizvērt acis, lai attālinātu brīdi, pēc kura es tik ļoti biju tīkojusi.

—    Saņemiet dūšu, — sacīja hercogs, — saņemieties! Tas nemaz tik briesmīgi nav.

Beidzot es paskatījos un redzēju kaut ko līdzīgu skeletam, vienās brūcēs, ar sarkanām acīm, bez uzacīm un sarkanu kā vārīts vēzis.

Es šausmās iekliedzos un paģību.

Ne Viktors Amede, ne manas kalpones mani nesaprata: viņi bija redzējuši mani tik ļaunā stāvoklī, ka, salīdzinājumā ar to, tie manu izskatu atrada lielisku. Viņi aizmirsa, ka es savu seju nebiju redzējusi kopš notikušajām pārmaiņām. Vajadzēja paiet labam laikam, kamēr es ar to apradu.

Princis tomēr nemitējās man ik brīdi atkārtot:

—    Mana dārgā, tādu es jūs mīlu vēl vairāk. Es būšu drošāks, ka jūs piederēsit man vienīgajam un ka pat domās neviens, izņemot mani, jūs neaizskars.

Šāds kompliments mani pavisam maz iepriecināja. Lai varētu atteikties no visu apbrīnošanas, tad jāmīl cilvēks vairāk, nekā es mīlēju Savojas hercogu.

Francijā sāka runāt, ka ir daļa tādu filozofu, kas ņemas izprast un izskaidrot visus pārdzīvojumus, visas izjūtas. Lai tad nu viņi man pasaka, kāpēc, sākot ar to brīdi, es, kurai būtu pienācies mīlēt princi par visu, ko es viņam biju parādā, gluži otrādi, sāku just pret viņu pretīgumu, pie tam tā, ka man bija grūti paciest viņa klātbūtni. Jāatzīstas, ka ar gādību par mani, viņš man ir licis dārgi samaksāt.

Pateicoties vienai no tām daudzajām īpatām savādībām, kas viņam piemita, viņš bija priecājies par to, ka es visu mūžu palikšu tādā pat stāvoklī un nekad vairs neatgūšu savu agrāko izskatu. Tomēr, jo tālāk es atveseļojos, jo vairāk es kļuvu, ja ne pilnīgi par to, kas es agrāk biju bijusi, tad vismaz par tai diezgan līdzīgu, kaut gan krāsas drusciņ zaudējušu. Viktors Amede ar to bija ļoti nemierā, viņa greizsirdība arvien vairāk pieauga un nogāja tik tālu, ka viņš sāka ļauni izturēties pret mani. Tas lika man manas važas sevišķi smagi sajust.

Es jau iepriekš sacīju, ka man bija divi iemesli, kuru dēļ man tajā laikā vajadzēja pie viņa palikt. Es esmu pastāstījusi tikai par pirmo. Otrais un tas svarīgākais bija nelaime, kas viņam uzbruka. Es negribēju to atstāt viņa ļaunajā likteņa stundā, to es sev vienmēr būtu pārmetuši. Un tad es arī īsti nezināju, ko darīt, lai atbrīvotos no viņa tirānijas. Es neredzēju nekādus līdzekļus, jo viņš mani pārāk stingri uzraudzīja.

Es vārda tiešā nozīmē biju ieslēgta, nevienu es nepieņēmu, pati galmā neierados un izgāju vienīgi pastaigāties vai lai pabrauktos karietē.

Viņš ņēma mani līdzi visos ceļojumos un lika man dažreiz pavadīt divas vai trīs dienas gluži vienai kādā riebīgā ciemā, kur es vai miru no garlaicības, tā kā valdošā hercogiene kādam mūsu uzticības vīram izteicās:

—    Ja es nekad neesmu gribējusi nabaga grāfienei piedot, tad tagad gan tas jādara. Dzīvesveidu, kāds viņai ir lemts, neviens nevar apskaust. Viņa man izdara lielu pakalpojumu ar to, ka mani no tāda pasargā.

Citādi man nebija par ko sūdzēties. Hercogs, kas pret visiem bija skops, bija ļoti devīgs pret mani. Viņš mani apbēra ar dāvanām. Es pat lūdzu viņu to nedarīt. Stāvoklī, kādā hercogs atradās, tas varēja viņam radīt grūtības! Patiesībā, kad es tagad par to padomāju, es esmu bijusi nepateicīga. Viņa mīlestības veids bija tāds, kas nemaz tik daudz neatšķīrās no manējā, tāpēc ka es viņu tik ļoti nemīlēju.

Šinī laikā cs saņēmu vēstuli, kas mani pavedināja darīt tam galu, jo parādīja man ceļu, kuru es visu laiku biju velti meklējusi.

Es neredzēju nevienas dzīvas dvēseles, izņemot ministrus, kas strādāja pie manis kopā ar savu pavēlnieku, un labo abatu Ptī, kuru dažreiz pavadīja mazais Mišons, tagad vēl vairāk mazais Mišons, lai gan jau bija tuvu viņa ordinēšana.

Kādudien es redzēju labo mācītāju atnākam, pie tam viņa atklātā seja bija tik noslēpumaini savilkta, ka man gribējās smieties.

—   Ko tad jūs labu nesat, mīļais abat? — es viņam, jautāju. — Liekas, ka jums rezervē ir Pandoras šķirsts.

—    Madame, es nezinu, ko es atnesu, nedz arī, cik tālu cerībām lemts piepildīties. Šeit ir vēstule, kuru man lūdza jums nodot kāds Maltas ārzemnieku komandieris. Kad es nelabprāt gribēju to uzņemties, nezinot, kas tā ir par ziņu, viņš man pateica, ka tā esot no jūsu brāļa. Es ceru, ka viņš nav mani maldinājis.

—    Dodiet, — es atbildēju, — un lai tā būtu kāda būdama, es apsolu jums, ka jūs to lasīsit.

Es uzplēsu vēstuli: tiešām tā bija no Deluinas bruņinieka, kas ieguva slavas laurus karaļa flotē un kreisēja Vidusjūrā pret angļu floti.

Viņš tobrīd bija brīvs un man jautāja, vai man būtu patīkami, ja viņš ierastos pavadīt atvaļinājumu pie manis.

Viņš neuzticējās, un tas bija pareizi, protams, un bija lūdzis vienu no saviem draugiem, kas devās uz Turīnu, paņemt šo vēstuli līdzi. Klīstot baumas, ka es esot ļoti nelaimīga. Viņš vēlētos zināt, cik tur taisnības, un piedāvāja savu palīdzību atbrīvot mani no tādas dzīves. Viņš nešauboties, ka viņa draugs, kas esot ļoti inteliģents, man viņa sūtījumu nodošot, lai cik cieši es būtu apsargāta, un viņš lūdzot atbildēt tādā pašā ceļā.

Abats Ptī jau sen mēģināja pierunāt mani reiz izbeigt stāvokli, kuru viņš no reliģiskā viedokļa nevarēja attaisnot un kurš tagad manu dzīvi padarīja nelaimīgu.

Izlasījis šo vēstuli, viņš pateicās Dievam un iesaucās, ka pats Dievs esot devis bruņiniekam šo domu un ka vajagot viņa priekšlikumu pieņemt un atraisīties no grēka, kurā es jau tik daudz gadu esot grimusi.

Es atbildēju, ka es nekā labāka nevēlos, bet ka, vispirms, es nevaru atstāt hercogu vienu viņa tagadējās bēdās, un tad es nezinu, kā lai to izdaru, jo droši vien, viņš neļaus man aizbraukt.

—   Lieciet atbraukt savam brālim, madamc, ar viņu viss ies viegli. Kas attiecas uz viņa augstības nelaimēm, tad valda vispārējs uzskats, ka jūs viena pati esat pie tā vainīga. Divkāršais laulības pārkāpums, kurā viņš dzīvo, novērš Dieva gādību no viņa valsts un liek viņam ciest visus Dieva sodus. Tātad jums nav sev ko pārmest, to reiz izbeidzot.

—    Bet, monsieur, ja tas tiešām tā ir, tad kāpēc Ludviķis XIV bija tik ilgi laimīgs, dzīvojot savas, kā jūs sakāt, laulības pārkāpumos, un kāpēc visas nelaimes to piemeklē, kopš viņš ir palicis' kārtīgs un apprecējis Mentenonas kundzi? Tās man neko nepierāda.

Baznīcas vīrus nekas nevar izsist no sliedēm, uz visu viņiem ir gatava atbilde.

—   Viņš cieš par saviem grēkiem, madamc, un, par nelaimi, viņa valsts cieš līdz ar viņu. Kas attiecas uz jums, tad, ticiet man, jums atliek tikai pieņemt jūsu brāļa priekšlikumu, un mēs jau atradīsim ceļu, kā nokārtot visu pārējo. Bez tam… vai es jums varu teikt visu?

—   Es vēlos, lai jūs ar mani runātu pilnīgi atklāti.

—   Nu, labi, man būs tik daudz dūšas, jo ir pienācis izšķirošais brīdis. Jūs dzirdēsit visu patiesību un es nešaubos, ka pēc tam jūs izvēlēsities īsto ceļu… Jūs šeit nemīl.

—   Ak tā! — es apvainota iesaucos. — Un kāpēc?

—   Vispirms tāpēc, ka jūs esat francūziete, un frančus neieredz. Katrā starpgadījumā jūs apvaino nodevībā. Tad apgalvo, ka jūs pamudinot princi uz dažiem soļiem, kas nav pa prātam augstmaņiem. Vienkāršā tauta jūs uzskata par burvi un domā, ka hercogs atrodas zem jūsu burvības sloga.

Viņi jums picraksla šis zemes lielās neveiksmes un zaudējumus. Dažās lauku baznīcās tiek nolasītas lūgšanas, lai jūs no šejienes aizietu un, ja jau man jāsaka visa patiesība, tad visi, un pat Karaliskā kundze vēl tikai pirms dažām dienām ar asarām acīs ir mani lūgusi pierunāt jūs aizceļot.

—   Arī Karaliskā kundze?

—    Ne jau sevis dēļ, bet lai izpildītu sabiedriskās domas prasību. Viņa jūs mīl. Tomēr viņa ir ietekmēta no grāfienes atraitnes Deverī, bez tam…

—    Bez tam viņa domā, ka es atņēmu viņai daļu no iespaida uz viņas dēlu, kuru tā pavisam nepazīst un par kuru neviens nevalda. Tas ir īstais iemesls. Es padomāšu, mīļais abat, atnāciet rīt, jūs saņemsit manu atbildi. Es tiešām labi pārdomāšu.

Es pavadīju briesmīgu nakti. Visas manas vēlēšanās vilka mani uz Franciju. Tur atradās grāfs Deverī, var būt, ka manai ģimenei izdotos mūs atkal savest kopā.

Ševrēzas hercogs, mans brālis, atradās ļoti labā vietā un pie labas gribas viņa rokās bija visas iespējas šo darbu veikt. Mana sirds priekā sita straujāk, iedomājoties, ka es atkal redzētu savu vīru, vienīgo cilvēku, kuru savā dzīvē tiešām esmu mīlējusi. Neviens man neticēs un tomēr tā ir patiesība. Bet atstāt hercogu, manu labdari; atstāt bērnus pārliecībā, ka tos nekad vairs neredzēšu, bija šausmīgi! Es biju nonākusi drausmīgā neziņā, ko darīt. Beidzot es nolēmu vispirms katrā gadījumā likt atbraukt manam brālim, lai ar viņu visu to pārrunātu.

Es jau iepriekš paziņoju hercogam, ka Ptī ir no kāda ceļotāja dzirdējis, ka brālis atrodas Dženovā un ka es to ielūdzu. Viktoram Amedem gan pret to bija daži iebildumi, bet es tos izklīdināju, un viņš atļāva brālim ierasties, gan ne Turīnā, bet manā lauku mājā. Tas galu galā no mana viedokļa bija labāk.

—   Jūs ļoti mīlat savu brāli, madame, — viņš man sacīja.

—    Es nezinu, vai es viņu mīlu, jo es to tikpat kā nemaz nepazīstu, ir jau tik ilgs laiks, kopš mēs neesam reedzējušies.

Es zināju, ka šāda atbilde viņu apmierinās un ka tad viņš to labāk uzņems. Pretējā gadījumā viņš varbūt pat nebūtu gribējis to redzēt, jo viņš bija greizsirdīgs uz visu, pat uz manām jūtām pret tuviniekiem.

Jau pirms šā apciemojuma, kas nelika uz sevi ilgi gaidīt, es drusciņ atguvu brīvību, lai izbrauktu ar saviem bērniem uz Delīsu. Princis mīlēja viņus vairāk par tiem, kas bija dzimuši no hercogienes un gandrīz vai nekad no viņiem nešķīrās. Es jau esmu teikusi, ka viņš bija licis bērnus leģitimēt pēc Ludviķa XIV parauga, nenosaucot viņu māti. Visi domāja, ka es esmu bijusi tā, kas to pieprasījusi, un svētuļu augstās prasības ar to nevarēja lāgā samierināties. Bet hercogs to bija izdarījis pats no sevis, bez jebkādas manas līdzdalības. Viņš leģitimēja abus bērnus. Manam dēlam vienmēr piederēja Sīzas marķīza tituls un mana meita kļuva par princesi Mariju Viktoriju un viņas vārds netika mainīts arī tad, kad viņu apprecēja tās brālēns Viktors Amede, prinča Kariņana mēmā dēls. Es par šo pēdējo vairs nerunāju, tāpat arī par Gabrielu ne, jo, kā jau teicu, es biju pilnīgi izolēta un no visas pasaules noslēgta.

Mans brālis atbrauca. Ar lielu nemieru viņš redzēja manu stāvokli un pret maniem bērniem viņš viņš neizturējās kā pret māsas bērniem, bet redzēja viņos tikai Savojas hercoga bērnus. Tas mani pamudināja bērnus aizsūtīt atpakaļ uz Turīnu.

Kad vakarā ieradās viņa augstība, mans brālis runāja ar viņu, ievērodams to respektu, kāds pienākas kronētai galvai, bet ļoti vēsi un kā cilvēks, kas nevēlas, lai to uzlūko citādi kā vien svešinieku.

—   Jums ir bijusi liela drosme ierasties, monsieur, — sacīja viņam Viktors Amede. — Francūžus šinī brīdī šeit ne visai mīl.

—    Jūsu augstības aizsardzībā es ne ar ko neriskēju, monsieur, — viņam atbildēja mans brālis.

—   Jūs esat augstsirdīgs un drošsirdīgs ienaidnieks, monsieur, tādus ir patīkami redzēt aci pret aci.

—  Viņa Majestātes armijā visi ir tādi, monsieur! Tur citādu nav.

' Es šajās vakariņās starp viņiem abiem jutos diezgan neveikli. Mans brālis pie tam izrādījās vēl stūraināks nekā princis. Pēdējais, pretēji savam paradumam, nepalika pie manis, bet lika piebraukt karieti.

—   Madame, es atgriezīšos pēc dažām dienām, — viņš sacīja, uzlūkojot mani ar redzamu neapmierinātību. — Es atstāju jūs jūsu ģimenes priekiem.

Mans brālis bija uz brītiņu izgājis. Mēs bijām vieni. Es mēģināju, cik iespējams, viņu nomierināt. Viņš man atbildēja arvien vēl tanī pašā tonī:

—    Es nevēlos tajās piedalīties. Jūs nevarat vienā un tanī pašā laikā nodoties man un savam brālim. Palieciet ar viņu, es tam piekrītu, un es jūs netraucēšu.

Patiesībā es par to neļaunojos. Es ļāvu viņam aizbraukt, savukārt izlikdomās aizvainota.

Dzirdot karieti aizbraucam, mans brālis atkal ienāca.

—   Mīļā māsa, — viņš sacīja, — ir jādabūn jūs no šejienes projām.

—   Es nekā labāka nevēlos. Tikai es nezinu, kā to panākt.

—  Ja jus esat tā nolēmusi, tad es uzņemos to izdarīt.

—   Es darīšu visu, ko jūs vēlaties, tikai pasteidzieties!

xlv

Mēs tiešām tikām atstāti gluži vieni. Nākamās dienas es izmantoju, lai izrādītu savam brālim skaisto apkārtni, kas viņam ļoti patika. Mēs ļoti jautri un pavisam brīvi skraidījām apkārt no agra rīta līdz vēlam vakaram. Pēc jaukajām dienām, kuras pavadīju kopā ar vīru, šie brīži ir palikuši manā atmiņā kā tie jaukākie, kādus esmu piedzīvojusi kopš manas pirmās jaunības.

Mēs pilnīgi izstrādājām mūsu plānu. Tas bija pārdrošs, bet tieši tāpēc bija lielākas izredzes, ka tas izdosies. Tika nolemts, ka es lūgšu princim atļaut man pavadīt brāli līdz robežai un no turienes es vairs neatgriezīšos, bet kopā ar viņu pāriešu robežu, tā teikt, visu ierēdņu un kareivju acu priekšā, kas neuzdrošinātos tam pretoties.

Grūtākais bija dabūt atļauju. Es uzdrošinājos cerēt, ka Viktors Amede, kuram arī drīzumā vajadzēja tur ierasties, domās, ka es gribu viņam aizsteigties priekšā. Kad es ierados Turīnā, lai satiktu hercogu un cēlu viņam priekšā manu lūgumu, es uzdūros uz negaidītu pretestību.

—   Es nevaru tam piekrist, — viņš man sacīja. — Tas nozīmētu riskēt, lai jūs zaudētu. Ienaidnieku armijas atrodas pārāk tuvu un jūs riskējat, ka tās jūs sagūsta. Iedomājaties, kāds prieks būtu karaļa karaspēkam, ja tam izdotos dabūt rokā Savojas hercoga draudzeni! Cik dārgi man liktu samaksāt par jūsu izpirkšanu!.

—   Bet, monsieur, es esmu apdomīga, es nedošos pārāk tālu uz priekšu un mani nesaņems. Par to es jums galvoju.

—    Nerunājiet vairs par to, tas nav iespējams! Es nekad tam nepiekritīšu.

Ko es arī nedarīju, man neizdevās viņa lēmumu grozīt: es atgriezos ļoti satraukta, pavisam nezinādama, kā mums šīs grūtības pārvarēt. Mans brālis turpretī par to nemaz neuztraucās.

—    Nomierinieties, mīļā mās! — viņ^ man sacīja. — Hercogs pats mums parāda ceļu. Viņš drīzumā dosies vienā no saviem ceļojumiem.

Izliecieties slima, lai nevajadzētu viņu pavadīt. Sakiet, ka jūs vēlāk ieradīsities pie viņa. Dodaties ceļā un jūs sagūstīs, par to es parūpēšos.

Tiešām, tas bija labākais ceļš un mēs tanī pašā brīdī uzsākām spēlēt savu komēdiju. Mans brālis atvadījās un demonstratīvi aizbrauca.

Princis tanī pašā vakarā ieradās pie manis. Viņš vēl arvien bija mazliet vēss, drusciņ noslēgts sevī, bet mākoņi izklīda un es redzēju to atkal tādu kā parasti. Viņš man paziņoja savu nodomu drīz doties ceļā un savu prieku ņemt mani ļīdzi. Es sargājos viņam runāt pretī un tad, pašai negribot, mani bija pārņēmušas skumjas, jo neskatoties uz visu, es tomēr viņu mīlēju. Doma atstāt viņu uz visiem laikiem, pametot viņu skumju un nelaimīgu, mani sāpināja. Es kļuvu pret viņu tikpat maiga kā arvien, un tas hercogu ļoti iepriecināja.

Pēc viņa aiziešanas es domāju par savu bēgšanu, par to, kas man būtu jāņem līdzi, kāds liktenis mani sagaida Francijā. Mans brālis nebija no manis slēpis, ka mani radi neturēja uz mani labu prātu, ka es uz viņiem nevarēšu daudz paļauties, ka Ševrēzas hercogs un hercogiene bija ļoti stingri un maz pretimnākoši. Kad es runāju par samierināšanos ar savu vīru, viņš purināja galvu un sacīja, ka par to varēšot domāt tikai tālā nākotnē.

— Viņa māte to ir aizbaidījusi trīs simti jūdzes tālu, — viņš sacīja, — un tas, kas jūs sagaida Parīzē, nav piemērota tam, lai viņu atgrieztu, tomēr nāciet, ņemiet līdzi visu, kas jums pieder! Es ceru, ka mazliet vēlāk es jums varēšu sagādāt labvēlīgus apstākļus.

Turīnā es biju karaliene. Parīzē man būs jāpaliek par vienkāršu mirstīgo, droši vien kādā klosterī, bet tāpēc gan manā dzīvē lielas pārmaiņas nerastos. Man drīz jāšķiras no maniem bērniem, no visiem maniem bērniem, jo grāfiene Deverī paturēs savus mazbērnus un hercogs nekad nebūs ar mieru atdot man Sīzas marķīzu un Mariju Viktoriju. Viss tas bija ļoti bēdīgi! Es mīlēju Itāliju, mīlēju zemi, kurā biju pavadījusi tik jaukus brīžus, kurā pagāja visa mana jaunība. Nekad to vairs neredzēt, man šķita briesmīgi. Es biju jau gatava palikt un man jāatzīstas, ka ja es nebūtu cerējusi atkal atrast grāfu Deverī, es nebūtu aizgājusi.

Pēc garas bezmiega nakts mans lēmums bija pieņemts, es biju izšķīrusies. Es liku Babetei un Marionai, kurām vajadzēja mani pavadīt, slepeni sasaiņot manas rotaslietas un dārgakmeņus. Es savācu visas savas drēbes un tualetes, naudu, cik tas man bija iespējams, un turējos gatavībā.

Viens apstāklis piedeva man drosmi. Hercogiene lika mūsu uzticības personai man paziņot, ka Sensebastjana marķīzs esot miris un. ka viņa atraitne ir ieradusies Turīnā. Viņa esot rakstījusi princim, kas to licis izsaukt un pieņēmis to ļoti garā audiencē. Vakarā viņš jautājis Karaliskajai kundzei, vai viņa nevēloties redzēt vienu personu, kuru tā esot pagodinājusi ar savu labvēlību un kura arī to tiešām pelnījusi. Viņš piebilda, ka tā ilgus gadus esot bijusi ļoti nelaimīga un ka turpmāk tā apmetīšoties pie galma, lai tur mierā dzīvotu no savas bagātības, kuru viņa iemantojusi ar asarām.

—   Es viņu gribētu tāpat kā agrāk pietuvināt jūsu augstībai, madamc. Vai jūs tam piekristu? — jautājis viņš.

Princese cerēja, ka tā varētu man kļūt bīstama sāncense, bet viņai padevīgs radījums. Viņa to pieņēma.

Sensebastjana marķīze vēl arvien bija ļoti skaista, bija jauna un viņai bija vajadzīgās rakstura īpašības un izlikšanās spējas, kas to noveda tur, kur viņa tagad atradās.

Karaliskā kundze pieņēma viņu ļoti laipni, pati to iepazīstināja ar hercogieni, pret kuru tā izturējās ar vislielāko godbijību un kurai tā labi patika. Lielā gudriniece izvairījās no prinča, kurš vēl pārlieku labi atcerējās pagātni. Viņa nevarēja ne to noraidīt, ne akceptēt. Visērtāk bija to turēt no sevis pienācīgā attālumā uz cienības pamata. Viktors Amede vēl arvien mīlēja mani ar tādu sirsnību, ka nemēģināja šo šķērsli pārvarēt, ja arī viņš varbūt par to domāja.

Hercogiene, kas negribēja mainīt viņai jau pazīstamo pret nezināmo, deva man brīdinājumu, lai es varētu aizstāvēt savas intereses un savu vietu. Tas man noņēma kā akmeni no sirds. Tātad princim tomēr būtu draudzene, viņam būtu pat mīļākā, ja uz tik jauki iesāktā ceļa viņi neapstāsies pusceļā: jūtām, kas bija aprautas pie pašas saknes, vēl vajadzēja dzīvot viņu sirds dziļumos. Sensebastjana bija godkārīga un ieņemt manu vietu bija diezgan vilinoši, viņa to darīs.

Es sākumā izlikos, it kā es ne par ko nezinātu. Tad man ienāca prātā, ka maza greizsirdība nebūtu par ļaunu un ka cs tādā ceļā varētu pavedināt manu mīļāko mani pievilt, ja viņš vēl to nebūtu darījis! Greizsirdība parasti uz to pavedina.

Tāpēc pirmo reizi, kad es to atkal redzēju, es izlikos aizvainota, kas viņu ieintriģēja. Es atteicos atbildēt uz viņa jautājumiem. Beidzot es ļāvos tik tālu, lai pateiktu viņam, ka esot pašam tik neticīgam, nav jāliek otram ciest lādas pašas bailes.

—   Kā? No kā jūs baidāties? Kas par muļķībām?

—   Jūs to labi zināt, monsieur, kāpēc man jārunā par to, kas jums pašam nav nekāds noslēpums?

—   Lai mani pakar, ja es…

—   Jūs esat pieņēmis marķizi Sensebastjanu.

—   Tā ir taisnība. Un kas par to?

—    Kā, kas par to? Bet marķīze Sensebastjana ir taču tā skaistā meitene, kuru jūs tik ļoti mīlējāt un kuru jūs vēl tā apraudājāt, kad es ar jums iepazinos un man vēl bija tik grūti jūs nomierināt. Viņa vēl arvien ir skaista, viņa ir brīva. Kā lai tur nebaiļojas?

Viktors Amede man zvērēja, ka viņš par to nemaz nav domājis, un es sapratu, ka tas par to tikai paretam ir iedomājies, ne pārāk bieži, bet tam ar laiku vajadzēja nākt.

Tad, es iedomājos, viņš mani aizmirsīs!

Un mēs cilvēki esam tā radīti, ka šī doma mani sāpināja, lai gan mana karstākā vēlēšanās tad bija, lai tā piepildītos. Es gribēju būt aizmirsta un baidījos, ka tas tiešām tā varētu reiz būt. Es gribēju šos mezglus pārraut un tomēr man bija žēl.

Pēdējo reizi, kad es redzēju princi, man bija grūti savaldīt asaras. Es gandrīz vai smaku nost un tomēr es nedrīkstēju parādīt savu uztraukumu. Viņš bija ļoti norūpējies par manu veselību, kuras dēļ es vēl dažas dienas nevarēšu būt viņa tuvumā. Viņš man lika zvērēt, ka es nekavēšoties doties pie viņa un ka es ik dienu ar kurjeru došot viņam ziņu. Varētu teikt: viņš it kā nojauta, ka atvadās uz visiem laikiem, jo trīs reizes viņš mani no jauna apkampa un nevarēja no manām rokām atrauties. Beidzot es nevarēju vairs valdīt pār sevi un sāku stipri raudāt.

—     Tikai Dieva dēļ, — viņš atkārtoja, — neejiet tālāk par pieļauto vietu, ņemiet labu apsardzi un neriskējiet! Vajadzētu jums likt gaidīt mani šeit, bet man nav spēka to pateikt. Es atstāju jums princi, Sistēmas princi, jūs atbrauksit kopā ar viņu. Jūs taču atbrauksit drīz, vai ne?

Es viņam to apsolīju. Es redzēju to aizejam un, kad viņš bija mani atstājis, es paģību. Manas kalpones jau bija paredzējušas, ka tas notiks, un piesteidzās klāt. Viņas mani aiznesa uz gultu. Tur es paliku visu vakaru, paturot manus bērnus savā tuvumā. Es negribēju tos ne uz brītiņu izlaist no acīm. Es brīžiem viena pati skaļi iekliedzos, iedomājoties, ka es viņus grasos atstāt un ka vēlāk viņi man to pārmetīs. Ja es nebūtu viņus tik ļoti mīlējusi, es būtu varējusi tos ņemt līdzi. Bet tad viņi zaudētu savu bagāto stāvokli un spožo nākotni, lai Parīzē ieņemtu tikai nekam nepazīs- lamu bastardu vietu: upuris bija jānes, un es to darīju. Un nekas mūžā man nav tik dārgi maksājis.

Beidzot pienāca norunātā diena: jau iepriekšējā vakarā Babeta, man nekā nesakot, bija nosūtījusi manus bērnus uz Turinu, lai es tos vairs neredzētu un lai man nebūtu tik grūti aizbraukt. Sistēmas princis un viņa dragūni apsargāja manu karieti, kurā atradās lielas vērtības un kura varēja būt labs ķēriens. Mēs braucām divās karietēs un abas bija vienlīdz vērtīgas. Mēs nebijām paredzējuši, ka dragūni jās līdzi, un tas mani padarīja nemierīgu. Tomēr ar ziņnesi brālim tika paziņota mana izbraukšana un ceļš, pa kuru es braukšu.

Es uzmetu pēdējo skatienu šai mājai, kura man piederēja un kurā es biju pavadījusi tik daudz miera un laimes pilnas stundas, kur vēl iepriekšējā dienā es pēdējo reizi skūpstīju savus bērnus. Tad es atslīgu karietes dibenā, neatbildot Sistēmas princim, kas tuvojās karietes durvīm ar atsegtu galvu. Viņš domāja, ka es nevēlos runāt, un atkāpās.

Trešās dienas vakarā atpūtas vietā cs pašlaik beidzu ēst vakariņas, kad Mariona noslēpumaini ienāca un man paziņoja, ka no mana brāļa ieradies labi pārģērbies sūtnis.

Mūsu aizvešanai vajadzēja notik šinī naktī un pie tam bez trokšņa. Viesnīcnieks bija uzpirkts: dragūniem, tāpat arī princim un viņa ļaudīm tiks iedots vīns ar miega zālēm. Karietes tiks izvestas. Tās turēs pilnīgā gatavībā un mēs tās atradīsim kādā nomales ielā, pa kuru mēs liksim laukā no miesta, neviena neredzēti. Lai sevi labāk nosegtu, viesnīcas īpašnieks pēc padarītā darba arī pats savam vīnam piejauks miega zāles. Tādā veidā nākamajā rītā, atrodot viņu iemidzinātu līdzīgi citiem, uz to nekritīs nekādas aizdomas.

Šo lielisko plānu bija izstrādājuši pie galda pieci vai seši franču kungi, visi man tuvāki vai tālāki radi, kas priecājās nolaupīt savojietim viņa metresi. Es varēju šādam plānam tikai piekrist, jo apdzirdītājiem netika nodarīts nekas ļauns.

Viss izdevās lieliski. Mēs varējām doties projām tā, ka neviens nekā nemanīja. Tas nolika kā burvju pasakā, tiešām brīnišķīgi! Franču karaspēka priekšposteņi atradās tālu no tās vietas, neviens negaidīja tik pārdrošu pārsteigumu: vajadzēja būt francūzim, lai to izgudrotu un īstenotu. Mani nolaupītāji būtu varējuši iemigušos dragūnus nonāvēt. Es biju izvirzījusi noteikumu, lai tiem nekas ļauns netiktu nodarīts. Bez tam pulciņš, kas mūs aizveda, nebija diezcik liels, tur bija kāds ducis pārdrošnieku, kuri kā viesulis bija devušies cauri zemei, uzdodamies par savojiešu armijas marodieriem. Viņi bija ģērbušies pjemontiešu uniformās, un valodu līdzība palīdzēja tiem palikt neatklātiem.

Mēs tā joņojām visu nakti. Visur priekšā jau bija sagatavots ēdiens un zirgi. Nekur netika kavēta neviena minūte. No rīta mēs sastapām lielāku grupu, kas mūs gaidīja. Nu mums nebija vairs ko baidīties un es beidzot atrados savu tautiešu vidū, kas mani ļoti silti apsveica.

Grāfs Estrē man paprasīja, uz kurieni es vēlētos, lai mani aizved. Es atbildēju, ka braukšu uz Parīzi pie karmelītietēm Buluā ielā, kur man bija vairākas labas draudzenes.

— Tātad trauc uz Parīzi! — viņš pavēlēja manam kučierim, it kā tas vestu princeses uz kāzām.

Es negribēju pāriet robežu, nekā neuzrakstījusi Savojas hercogam. Te ir mana vēstule:

„Monsicur,

es varētu mēģināt maldināt Jūsu Augstību un teikt, ka esmu nolaupīta, un ka esmu atstājusi Itāliju pret savu gribu: es uzskatu par necienīgu slēpt no Jums patiesību. Es esmu aizceļojusi brīvprātīgi un man palīdzēja Deluinas bruņinieks un mūsu draugi. Tomēr es izjūtu mūžīgu pateicību par visu to labvēlību, kuru Jūsu Karaliskā Augstība man dāvājusi un es Jūs lūdzu ticēt, ka nepateicība ir tāla manai sirdij. Es nododu Jūsu Augstībai manus bērnus, r kurus man tik drausmīgi grūti bija atstāt. Viņiem tikai Jūs esat palicis, viņi ir šķirti uz visiem laikiem no savas mātes, kas viņu labā nekā nespēj darīt. Ja Jūsos paliktu pret mani kāds naids, es lūdzu Jūs, lai tas nekrīt uz šiem nabaga nevainīgajiem. Lai viņi atgādina Jums tikai laimīgo laiku, kas, diemžēl, nevar vairs atgriezties! Neaizmirstiet mani pavisam un, vēlreiz, ticiet man, cs Jūs pieminēšu mūžīgi…"

Es nepaskaidroju viņam manas aiziešanas iemeslus. Tad vajadzētu mūs abus apvainot un kāpēc gan to darīt?

[1] karaļa rīkojums Francijā. 8*

Content

Dimā (tēvs) Aleksandrs Kaislību princese

Priekšvārds

Aleksandrs Dimā KAISLĪBU PRINCESE

II

III

IV

V

VI

VII

VIII

IX

XI

XII

XIII

XIV

XV

XVI

XVII

XVIII

XIX

XX

XXI

XXII

XXIV

XXV

XXX

XXXI

XXXII

XXXV

XXXVI

XXXVII

XXXVIII

XXXIX

XLI

XLII

XLIII

XLIV